
NOTĂ ASUPRA EDITIEI 


raducerea şi publicarea unei lucrări de genul şi de propor- 
[iile celei de faţă a ridicat, evident, unele probleme care 

am socotit că necesită cîteva explicaţii. 
Prin natura însăși a temei, textul cuprinde un bogat material 
informativ — date, nume proprii şi titluri în diferite limbi. 
Constatind că în ediţia originală s-au strecurat destul de des 
greșeli inevitabile, am căutat să le verificăm de cîte ori ne-a 
stat în putință, si în asenenea cazuri am corectat erorile 
Jără a menţiona acest fapt în notele din subsol. Acolo unde 
a fost vorba de alt fel de echivocuri sau impreciziuni, care 
nu vizau simple greșeli de transcriere, am indicat în notă 
modificarea făcută sau versiunile diferite pe care le ofereau 
materialele de referinţă consultaie. Cind nu s-a indicat sursa 
traducerii, înseamnă că ea aparține traducătorilor de faţă. 
In privința traducerii titlurilor de piese, am căutat, în măsura 
posibilului, să le oferim pe cele acreditate la noi, ceea ce, din 
păcate, n-a fost întotdeauna cu pulin[d, fie pentru că multe 
din lucrările citate nu s-au tradus în românește, fie pentru că 
ne-au scăpat. Ca atare, cititorii sînt rugaţi să considere aceste 
traduceri doar sub titlu informativ, mai cu seamă în ce priveşte 
literatura dramatică modernă si cea orientală. In cazul acesteia 
din urmă, titlurile reprezintă o traducere după altă traducere, 
lucru îndeobşte periculos (dar aici inevitabil), care riscă să ducă 
la denaturări. Din pricina aceluiaşi risc am renunţat adesea să 
traducem tiilurile care puteau fi interpretate în mai multe sensuri. 
Alte dificultăţi au fost ridicate de însuși stilul si limbajul auto- 
rului, pe care am căutat să le respectăm pe cit a fost posibil. 
După cum va observa şi cititorul, limbajul abundă în termeni 
neologistici, pe care i-am preluat uneori ca atare, chiar dacă 
7 nu sînt consemnați în dicționarele noastre, deoarece desemnau 


noțiuni sau nuanţe speciale, ca de pildă « comicitate» si « dra- 
maticitate », avind un sens diferit de «€ comic» şi « dramatic», 
după cum se poate constata din context. Am respectat, deasemenea, 
ín mare măsură, stilul specific autorului, care oscilează între 
fraza prolixă uneori pînă la exces, si cea eliptică pínd aproape 
la ermetism. Lucrul n-a fost întotdeauna simplu, impunind pe 
alocuri adăugiri sau suprimări de cuvinte pentru a nu îngreuna 
lectura. Au rămas, evident, unii termenii intraductibili, sau 
aproape, ca € luogo deputato », « giullare », « favola pastorale», etc. 
Avind ín vedere toate cele de mai sus, am ţinut să dăm aceste 
lămuriri pentru a explica în parte unele impreciziuni care se vor 
fi strecurat, desigur, în text. Ne facem, de asemenea, o datorie 
în a menționa aici o dată cu mulțumirile noastre, ajutorul adus 
de Irina Praveţ prin confruntarea minuțioasă a traducerii cu 
textul original, şi de Petru Creţia prin informaţiile pe care ni 
le-a furnizat cu privire la datele legate de teatrul antic. 

Ca ultimă precizare asupra prezentării volumului menţionăm 
că, deşi lucrarea originală vădește un oarecare dezechilibru 
datorită preponderenţei materialului referitor la teatrul italian, 
am preferat să nu renun[dm la capitolele respective, acestea 
fiind bogate în informaţii interesante şi mai puţin rdspíndite; 
s-a recurs, ca atare, la procedeul culegerii lor cu caractere mai 
mici. Amintim de asemenea, că o parte din ilustrațiile din ori- 
ginal n-au fost reproduse, unele fiind înlocuite cu fotografi din 
reprezentajiile pieselor respective date de trupe -străine în turneele 
din România, sau din spectacole românești. Lucrarea a fost 
completată pe baza ediţiei belgiene, apărută în 1969 în colecţia 

"Marabout | Université''. 


L.B. şi O. B. 


PREFATÀ 


T publicistica teatralá italianá — in care primul loc il ocu- 

pá monumentala Enciclopedie a spectacolului (in 13 volume 
masive), urmată de seria Teatrul în toată lumea (în 50 volume), 
apoi de prestigioasele istorii teatrale ale lui Silvio D'Amico, 
Mario Apollonio, Achille Fiocco etc. — autorul prezentei 
Istorii a teatrului universal este cunoscut ca cel mai fecund 
istoric şi critic teatral italian contemporan. 
Personalitatea poliedrică a lui Vito Pandolfi (n. 1915) — actu- 
almente profesor de istoria teatrului şi spectacolului la Facul- 
tatea de Litere a Universităţii din Genova şi, din anul 1965, 
director artistic al reputatului Teatro Stabile della Città di 
Roma — s-a afirmat, in prima sa ipostazá, cea de regizor, o 
dată cu punerea în scenă (încă elev fiind al Academiei naţionale 
de artă dramatică din Roma) a unei commedia dell'arte (Pulci- 
nella delle Tre Spose, 1941) şi a celebrei piese a lui John Gay 
(Opera cersetorilor, 1943), spectacol cu care şi-a luat diploma 
de regizor. Succesele regizorale i-au fost asigurate de pregá- 
tirea sa profesională impecabilă şi în primul rînd de o foarte 
solidă pregătire teoretică, în domeniul teatrului și în genere 
al culturii. Printre aceste succese, menţionăm: Viața e vis 
de Calderon (1943), Egor Buliciov de Gorki (1944), Casa 
Bernardei Alba de Lorca (1946), Hinkemann de Toller (1949), 
Neînţelegerea de Camus (1950), Aminta de Tasso (1952), 
Torquato Tasso de Goethe (1954), sase spectacole dupá nuvelele 
lui Boccaccio şi Bandello (1951 —1956), Amphitryon de Molière 
(1955), Beatrice Cenci de A. Moravia (1957), Nembo de Bon- 
tempelli (1958), Slugă la doi stápíni de Goldoni etc. 
Paralel cu activitatea regizoralá — precum si cu cea didacticá 
universitará, inceputá in 1963 — Vito Pandolfi si-a publicat 

spectacolului, in studii importante precum și in alcătuirea 
şi prefaţarea unor laborioase si de superioară competenţă 
antologii. Astfel: Spectacolul secolului (1952), Antologia marelui 
actor (1953), Teatrul expresionist german(1954), Teatrul italian 
de după război (1954), Cinematograful în istorie (1957), Commedia 
dell'arte, 6 volume (1957— 1962), Copini da Quattro Soldi 
(1958), Teatrul italian contemporan (1959), Teatrul dramatic 
de la origini pînă azi, 2 volume (1959), Isabelle Andreini (1961), 
Regia şi regizori în teatrul modern (1962), Teatru sicilian (1962), 
Istoria teatrului dramatic universal, 2 volume (1964), Teatrul 
goliardic al umanismului (1965), Teatrul burghez al secolului 
al XIX-lea (1966), Teatrul Renașterii (1966) etc. 

Alte forme de activitate în domeniul teatrului şi publicisticii 
revelează aspecte complimentare ale personalității lui Vito 
Pandolfi: colaborator la Enciclopedia dello spettacolo; director 
al publicaţiilor Teatro d'oggi şi Annali di storia del teatro e 
dello spettacolo; critic cinematografic (la « Cinema Nuovo», 
la « Rivista del Cinema» şi « Nuovo Corriere»); colaborator 
al unor importante cotidiane şi reviste de specialitate (« Il 
Dramma», «Sipario», « Il Ponte», « Letteratura», « Idea», 
«Il punto», «Vita», «Unità», «Avanti», «Paese Sera»); 
şi chiar autor dramatic (a scris două piese pentru radio) şi 
regizor de film (un lung metraj documentar şi un film artistic: 
Ultimii, care în 1962 a obținut premiul pentru regie la Festi- 
valul tineretului de la Cannes). 


Natura şi multiplicitatea planurilor pe care s-a desfăşurat 
activitatea lui Vito Pandolfi explică amploarea orizontului 
cultural al istoricului de teatru, totodată conferind origina- 
litate şi prestigiu acestei concepții istoriografice, care porneşte 
de la un acut simţ al exigenţelor concrete, practice, intim 
cunoscute, ale scenei, susținindu-se apoi in mod permanent 
pe o întinsă şi variată pregătire culturală, pe un sistem personal 
de gîndire bine articulat, precum şi pe o metodă fermă, clară, 
ştiinţifică, de investigaţie, de organizare şi de expunere. 

Pentru Vito Pandolfi, teatrul este un element al vieţii sociale, 
un important capitol al istoriei civilizaţiei, un domeniu artistic 
în care se pot delecta ecourile — voalate uneori, adeseori 
însă puternice, piná la forma pamfletului — ale unor stări 
sau evenimente istorice. Fără a merge pînă la a afirma un 
« paralelism strîns între procesele istoriei şi producția drama- 
tică », el subliniază însă că « o corelaţie totuși există ». Ca urmare 
a acestui punct de vedere fundamental, demonstraţia lui Vito 

Pandolfi va tinde in mcd consecvent să pună în evidenţă această 
corelaţie de-a lungul întregii istorii a teatrului, începînd cu 
teatrul Greciei antice — a cărui evoluţie este explicată în 
ultimă analiză prin însăși evoluţia politică a Atenei — şi pînă 
la anumite sectoare importante, semnificative, ale teatrului 
contemporan. 

În aceeaşi ordine de idei se înscrie şi atenţia deosebită pe care 
Vito Pandolfi o acordă formelor teatrale «spontane», drama- 
turgiei populare, în dialect, celei napolitane, siciliene etc. 
Sau tonul deosebit de afectuos în care este prezentat Eduardo 
de Filippo. Ori sublinierea insistentă a menirii civice care 
îi revine unui adevărat actor. În primul rînd, prin această 
poziţie de principiu se afirmă « nonconformismul autorului, 
care nu se mulţumeşte să rămînă pe poziţii comode, precum 
şi sarcina, pe care singur și-a impus-o, de a aborda probleme 
complicate şi greu de soluţionat» 1. 

Definitoriu pentru concepţia si metoda istoricului de teatru 
este felul său de a considera relaţia text-spectacol. Pentru 
Vito Pandolfi, esenţa teatrului rezidă în spectacol. lar spectacolul 
teatral este, în concepţia pandolfiană, rezultatul unui proces de 
unificare a spectatorului cu actorul, un tact de participare», 
prin care € se instituie un sens comunitar ». Totul se realizează 
prin intermediul textului dramatic, instrument al acestei 
posibile şi necesare comuniuni. « O operă teatrală nu își reve- 
lează adevărata natură decit pe scenă» — afirmă Pandolfi. 
În consecinţă, el va acorda aceeaşi atenţie, în Istoria sa, dra- 
maturgilor cit şi marilor actori, scenografi sau regizori — € au- 
tori ai spectacolului ». 

Spre deosebire deci de ilustrul său confrate, Silvio D'Amico, 
Vito Pandolfi, situindu-se pe o poziţie antiidealistă, anti- 
croceană, nu se limitează la analiza estetică a textului dramatic, 
ci îi caută şi valenţele spectacologice, urmăreşte să descifreze 
fenomenul teatral în integritatea sa, deci în contextul artei 
spectacolului. Ca urmare, în timp ce la D'Amico capitolele 
rezervate spectacologiei erau distinct separate de cele dedicate 
dramaturgiei, Pandolfi priveşte dramaturgia ca text interpretat, 
precum şi ca text circumstanţiat istoric, în funcţie de mijloacele 
complexe ale reprezentării scenice. 

Sub raportul construcţiei lucrării lui Vito Pandolfi, cititorul 
neprevenit poate fi, eventual, derutat de modul de organizare 

a acestei Istorii universale a teatrului, care adeseori nu respectă 
succesiunea cronologică a faptelor. În fond, nu e vorba aci 
de o problemă formală, de «construcţie», de « organizare», 
ci de concepție. 

Dacă la Silvio D'Amico — ca să ne raportăm la acelaşi termen 
de comparaţie, de stabilit prestigiu — găsim o severă succe- 
siune cronologică si chiar o rigidă subdiviziune a materiei 
(pe secole, pe ţări, pe curente teatrale), Vito Pandolfi negli- 
jeazá intenţionat criteriul cronologic strict, căutînd, în schimb, 
să descopere anumite filoane de o mai lungă durată istorică, 
să stabilească « un numitor comun unui grup de autori din 
epoci diverse » 1. Ca atare cronologiei istorice i se substituie aici 
o cronologie ideală: Secolul de aur spaniol, de pildă, este tratat 
înaintea teatrului italian din prima perioadă a Renaşterii şi îna- 
intea Commediei dell'arte; după Alfieri şi Goldoni se revine la 
Shakespeare (deci — cu două secole în urmă), apoi urmează 
capitolul dedicat romantismului (deci — un salt peste două 
secole); iar paginilor consacrate actorilor italieni de azi le 
urmează cele dedicate lui Scribe și Labiche. — Această dis- 
continuitate, această trecere, uneori prea bruscă, de la o epocă 
la alta — traducind intenţia permanentă a autorului de a 
apropia unele de altele anumite fenomene depărtate în timp, 
dar asemănătoare prin spiritul lor — face ca Istoria lui Vito 
Pandolfi să fie (cu toată bogăţia informaţiei, preciziunea rigu- 
roasă a datelor şi logica perfectă a argumentafiei) mai puţin 
un « manual», sau un tratat», cît « o serie de strălucite eseuri 
asupra diferitelor momente ale istoriei teatrului, legate între 
ele prin grija continuă a autorului de a plasa teatrul în istoria 
civilizaţiilor şi a societăţilor» 2. 

Remarcabilă, de asemenea, în cadrul metodologiei lui Vito 
Pandolfi, este amploarea bazei sale de referinţe la alte manifes- 
tări estetice şi la alte forme culturale. Autorul « caută mereu 
să explice şi să justifice prin referinţe si nuanfári, nu ideologice, 
ci ideale, nu propriu-zis filozofice ci probabile sub raport filo- 
zofic»? Astfel, el apropie zona neliniştii interioare goetheene din 
Torquato Tasso de tragicul interior kierkegaardian, sau scenele 
de oroare ale lui Seneca de «teatrul cruzimii» al lui Artaud 
şi de punerea în scenă a Regelui Lear de către Peter Brook; 


1 « Il Tempo», 6 martie 1955 

2 Antonio Stauble — in Bibliothèque d'Humanisme et Renais- 
sance, , Tome 

3 Fr. Bernardelli, in « Arcoscenico», mai 1965 


descrie universul poetic al lui Kleist, făcînd o referinţă fugară 
la Marchizul de Sade, pe Wedekind îl plasează între Nietzsche 
şi Freud, vorbind de Brecht se opreşte asupra ambianţei 
în care va apare formula « teatrului epic»; prezintă un anumit 
tip de dramaturgie în relaţie cu filmul sau cu artele figurative 
ale epocii respective etc. Spiritul asociativ, mobil, de vie 
disponibilitate stilistică, pe care îl trădează o asemenea metodă 
— rar intilnitá in critica italiană — îl apropie pe autor intru- 
citva de eseistica germană si anglo-saxonă 1, fără a cădea însă 
în gratuităţi speculative. 

În fine îndelungata practică publicistică a autorului acestei 
Istorii a teatrului universal, activitatea sa de critic militant, 
de cronicar dramatic combativ este în măsură să explice şi 
atitudinea sa de a refuza anumite cadre convenţionale, norme 
tradiţionale, adevăruri « stabilite », precum şi spiritul scolastic 
sau forma didactică, pentru a căuta, în schimb, perspectiva 
inedită a problemei şi afirmarea punctului de vedere personal. 
Acesta poate fi uneori discutabil — cînd este vorba de anumite 
aprecieri critice, de exemplu opera lui Bernard Shaw, de 
anumite omisiuni (foarte puţine), de includerea unor zone noi 
din istoria teatrului, de spaţiul acordat unor dramaturgi în 
raport cu cel acordat altora etc., — dar nu este mai puţin 
interesant şi fecund în sugestii. 

În această ordine de idei se înscrie, de exemplu, felul în care 
Vito Pandolfi lărgeşte perspectiva nietzscheană referitoare la 
trecerea de la ritual la spectacol, prin intermediul mitului 
ilustrativ, incluzind, alături de Grecia antică, şi cazul teatrului 
din ţările mediu-orientale şi extrem-orientale. Sau, faptul 
că Pandolfi — autor al unei lucrări de bază în domeniul tea- 
trului umanist italian 2 — se opreşte îndelung asupra drama- 
turgiei goliarzilor, in care vede o reinvenţie a comediei si 
primii fermenţi ai realismului în teatrul modern (capitol, 
de obicei, omis în alte istorii ale teatrului universal). Pandolfi 
nu aminteşte, spre exemplu, teatrul umanist din Germania 
(sau din Franţa) — asupra căruia insistă însă un Heinz Kin- 
dermann (care, în schimb, îi omite total pe analogii respectivi 
italieni). Sau extensiunea deosebită pe care Vito Pandolfi 
o acordă unor fenomene italiene de teatru, cum sint cele ale 
artei actoricești din Ítalia, sau dramaturgiei siciliene. 


1 Corrado Augias, în « Avanti», 10 februarie 1965. 
2 Teatro goliardico dell' Umanesimo, a cura di Vito Pandolfi 


13 e Erminia Artese, introd. de V. Pandolfi, Lerici, Milano, 1956 


O asemenea atenţie particulară dată unor anumite capitole 
de teatru italian (atenţie explicabilă, justificată, chiar bine 
venită, deşi — în planul unei istorii universale a teatrului — 
poate cam exagerată) nu-l împiedică totuşi pe autor dea 
fi obiectiv în aprecierile critice faţă de conaţionalii săi, con- 
siderate uneori chiar foarte drastice 1. Astfel, de pildă, în 
cazul lui Ugo Betti şi, în special, al lui Gabriele d'Annunzio, 
tratarea este calificată de critica italiană « puţin cam prea în gra- 
bă expediată ».2 S-a remarcat acelaşi lucru si în cazul lui Alfieri şi, 
în genere, în cazul celor patru secole de Tragedie italiană în ti- 
pare clasice, condensate în două pagini. Dorinţa autorului, ma- 
nifestată polemic, de a demistifica false valori, merge, paralel cu 
pledoaria sa pentru altele, certe, care însă nu s-au impus încă 
corespunzător justei lor valori în istoria teatrului. Un exemplu 
în acest sens este şi cazul lui Raffaele Viviani, căruia Vito 
Pandolfi îi acordă acelaşi spaţiu de tratare cit şi lui Pirandello. 
Fără a fi o lucrare foarte riguros construită — sub raportul 
succesiunii cronologice, a cuprinderii exhaustive a probleme- 
lor, a proportionárii « didactice » a părţilor componente, Istoria 
teatrului universal a lui Vito Pandolfi este o operă de întinsă 
erudiție şi totodată de atitudine personală, de stringentă logică 
dar si de entuziasm. O impunătoare lucrare a unui istoric, 
cercetător şi teoretician al teatrului, dar şi a unui practician 
al scenei. O creaţie a unui savant cercetător de bibliotecă, 
şi totodată a unui remarcabil regizor. Simbioza — fericita 
simbioză — se resimte permanent în structura acestei stră- 
lucite opere a istoriografiei teatrale contemporane, a cărei 
apariție în traducere românească reprezintă, fără îndoială, 
un veritabil eveniment cultural. 


OVIDIU DRIMBA 


1 Arnaldo Fratteli, în «L'Ora» (Palermo), 25 iunie 1965 
2 Salvino Chiereghin, în « Rassegna di cultura e vita scolas- 
tica, (Roma), noiembrie-decembrie 1965 

ORIGINILE SPECTACOLULUI 


ORIGINI PSIHOLOGICE 


G pectacolul se naște din variata modulare a 
sunetelor în care se desfășoară recitarea și 
cîntul, transfigurarea ei firească. Mimica și muzica 
reprezintă alte forme tipice și fundamentale ale ace- 
luiași proces, la baza căruia se află dorinţa de trans- 
punere prin intermediul repetării rituale sau al paro- 
diei, în vreo altă personalitate deosebită. 
Recitarea si cintul nu se deosebesc în exprimarea lor 
decit printr-o gradație diferită în raporturile şi dialec- 
tica dintre concret și abstract, dintre actor si spectator, 
care slujește drept fundament spectacolului. Stimu- 
lentul psihologic ia naștere din tendinţa către exte- 
riorizare, către exhibitie chiar, întrucît acestea izvo- 
răsc din dorinţă și se descarcă în alteritate; nu întîm- 
plátor el este legat de divertisment, în sensul iniţial 
al acestui termen, adică acela de detaşare de propria 
natură si de propria constiintá, pentru a se diversifica. 
Aceastá formá de manifestare uneste actorul cu spec- 
tatorul, indemnind deci la o participare in care se 
creeazá un sentiment de comunitate. Cu alte cuvinte, 
el devine expresia tipicá a unei convietuiri. Intr-adevár 
spectacolul urmează ritului și reprezintă în raport cu 
acesta o exigentá dialectică faţă de ideologia religioasă 
a cărei firească expresie istorică este ritul: în sensul 
cá, desi se situează la început în sfera acesteia, sfirgeste 
prin a crea o alternativă (astfel încit suscită reacții 
potrivnice, exprimate prin anateme și cenzurări). 
La început spectacolul este îmbinat cu ritul, iar reci- 
tarea cu cîntul, și există un singur fel de spectacol. 
De-a lungul mileniilor se vor elabora cele mai variate 

forme, piná la acelea care utilizează instrumente 
mecanice pentru a reproduce și a interpreta realitatea, 
cum sint astăzi filmul si televiziunea. Rámine însă 
veșnic vie aspiraţia către unitate, și din fiecare întoar- 
cere a lui spre origini, spectacolul dobindeste viaţă 
și elan. 

Sub aspect istoric este neîndoielnic faptul că specta- 
colul a fost cea dintîi manifestare care n-a urmărit, 
direct sau indirect, un scop practic, așa cum au avut 
încă de la origine riturile și cultele, ci a fost în măsură 
să exprime exigente lăuntrice, fácindu-i pe actori si 
spectatori sá se distreze ori sá mediteze, sau sá ia o 
atitudine în privinţa anumitor aspecte ale vieţii, expri- 
mate fie printr-un mit, fie printr-o parodie. De fapt, 
în cîntul epic — naraţiune cîntată a unor mituri și 
fapte eroice — ca si în imitatia comică a tipurilor 
reale, se naște pentru prima oară adunarea (festivă) 
în care interpretul se desprinde de public. Încă de 
la început se formează raportul spectator-actor, care 
deosebeşte și va continua mereu să deosebească spec- 
tacolul, de raporturile (de pildă, dintre cititor — autor) 
pe care se bazează celelalte arte. 

Cele de mai sus privesc originile psihologice ale spec- 
tacolului, adică ale teatrului, cu alte cuvinte, ale 
acţiunii reproduse, scenice. 


ORIGINI ISTORICE 


În privinţa originilor istorice, și deci a originilor 
fenomenului social, care se reproduce cu o frecvenţă 
mereu crescindá în comunităţile umane, nu se pot 
invoca, firește, elemente sigure. Se poate socoti ca 
un fapt dovedit, măcar cu o relativă certitudine, că 
iniţial spectacolul se naște din rit, despărțindu-se 
treptat de el și păstrind multă vreme caracterul sacru 
al acestuia. Numai cînd slábeste hegemonia ideologică 
exercitată de instituţia religioasă, se naște spectacolul 
profan, despărțit adică întru totul de sfera religioasă 
și de formele ei (lucru care se întîmplă în Elada abia 
17 în perioada de trecere de la Aristofan și comedia 


atică veche, la Menandru și comedia atică nouă). 
Ideea cá ar fi existat în toate timpurile cerința reală 
a unui spectacol profan, pare logică. Dar nu este dove- 
dit cá ea s-ar fi putut traduce în viaţă, cá 1 s-ar fi 
acordat libertate, înainte de a se fi produs o slăbire 
a ideologiei dominante. Fapt care se confirmă istoric 
pentru prima oară in acea Atenă in care s-a născut 
dramaturgia lui Euripide și Aristofan, nu intimplátor 
contemporană cu marea și libera cercetare socratică. 
Se cultivă de multă vreme tendinţa de a se face o 
legătură între manifestările civilizaţiilor primitive — 
deci și cele spectaculare — care supraviețuiesc încă 
în acest secol, și manifestările necunoscute ale civiliza- 
tillor arhaice, ale căror urme s-au pierdut aproape cu 
totul. Se folosește primitivul pentru a se aduce o 
lumină si o explicaţie arhaicului. În privinţa specta- 
colului, s-a presupus că riturile totemice, despre care 
există și astăzi numeroase și directe mărturii, ar fi 
stat la originea lui în societăţile tribale, a căror existenţă 
poate fi presupusă aproape cu certitudine drept ante- 
rioará apariţiei celor mai vechi civilizaţii. Concluzia 
este însă lipsită de temei. Faptul însuși cá în civilizațiile 
primitive nu se constată o evoluție decît dacă este 
provocată din afară, ne face să ni le închipuim de o 
natură cu totul deosebită de a celor arhaice. Admitind 
că primitivul și arhaicul ar avea o origine psihologică 
comună, ce ne poate indreptáti să presupunem cá 
formele lor de dezvoltare au mers pe căi identice? 
Elemente pozitive în favoarea acestei ipoteze, lipsesc. 
Studiul riturilor totemice poate, așadar, să ducă la 
un rezultat, dar numai în cadrul lumii contemporane, 
alături de diferitele cicluri de culturi, reprezentind 
fără îndoială sub un anumit aspect o descendență 
din acestea. Tentativa de a apropia tragedia greacă 
de totemism — așa cum s-a făcut de curînd la unele 
spectacole —nu reprezintă altceva decit una din 
multele interpretări arbitrare la care aceasta a fost 
supusă, de cînd au dispărut creatorii ei și spectatorii 
timpului. 

Faptul că în vechea civilizaţie egipteană și asiro- 
babiloniană ritualul îmbrăca. forme de spectacol, este 
demonstrat de o serie de documente istorice. In Ba- 
bilon, la sărbătoarea Anului nou, numită Akitu, se 18 


reprezenta poemul epic al Creaţiei, cu caracter mi- 
tic și cosmogonic. Alte ceremonii, în care ritualul 
se manifesta prin reprezentații, erau practicate de 
hititi (populaţie care a avut o civilizație proprie 
in Asia Mică, în al treilea și al doilea mileniu 
i.e.n.). 

Civilizaţia egipteană oferă un bogat material în privința 
evocărilor spectaculare ce se desfășurau în cadrul 
unui ritual, întrucît s-au descifrat formule magice 
în morminte, pe stele! funerare sau papirusuri, care 
reproduc o bună parte din textul acestor ceremonii, 
fie pentru, partea vorbită sau cîntată, fie pentru partea 
mimată. În afară de aceasta, avem și prima mărturie 
incontestabilă a unei arte teatrale deosebite de ritual 
și de practica sacerdotală (chiar dacă în manifestările 
ei utiliza subiecte sacre și se desfășura i în incinta unui 
templu). Pe stela descoperită la Edfu in 1921, ridicată 
în cinstea zeului Horus, se află următoarea inscriptie: 
« Eu eram cel care-l ínsofeam pe stăpinul meu ín călă- 
toriile sale, fără a da gres ín declamafii... Eu îi dădeam 
replica stăpinului meu ín toate declamafüle lui... 
dacă el era zeu, eu eram rege; iar cînd el ucidea, eu 
reînviam. .. » Această menţiune din urmă se referea, 
probabil, la vreun mit. În povestirile despre Ra 
(soarele), Isis (sora-sotie), Osiris (sot și frate), Horus 
(fiul), Seth (vrăymașul diabolic), intervenea adesea 
moartea și învierea cu caracter simbolic. 

Inscripţia de mai sus, ca și formulele magice în care 
se folosesc texte teatrale ce desfăşoară prin intermediul 
personajelor o acţiune dramatică, se situează cu două 
trei mii de ani înaintea erei noastre. Ín ce privește 
formulele magice, se pare că ele s-ar datora unor 
divulgatori, nu întotdeauna autorizați, ai riturilor și 
scopurilor acestora. Intrínd în posesia textelor sacre, 
ei le foloseau pentru cei care voiau să-și pregătească 
o plăcută viaţă de apoi, prin mijlocirea unui mormint 
înzestrat cu tot confortul magic. Fragmentele drama- 
tice recuperate în felul acesta, descriu întotdeauna 
întîmplări mitice ale zeităților mai sus menţionate, 
scenarizind naraţiunea. 


1 Stelă — monument comemorativ, alcătuit dintr-un bloc 
19 vertical de piatră şi decorat cu reliefuri şi inscripţii lămuritoare 


S-au descoperit o serie de documente semnificative 
in aceastá privintá: 

O însemnare găsită în mormíntul unui maestru de 
ceremonii care a trăit în jurul anului 2000 i.e.n., 
numită de descoperitorul ei — arheologul german 
Sethe * — papirus dramatic din Rameseum, întocmită 
pe trei coloane si cuprinzind doar începutul replicilor, 
fără îndoială, pentru a le improspáta în memorie, 
acţiunile find indicate printr-un desen. În acest 
document predomină încă scopurile liturgice. 
Ritualul deschiderii gurii, aproximativ din aceeași epocă, 
aflat de asemenea într-un mormint, care avea scopul 
ca, printr-un sacrificiu ritual oficiat de un preot, 
și cu ajutorul formulelor magice conţinute în « ritual », 
să-i hărăzească mortului și pe lumea cealaltă capaci- 
tatea de a minca. «Ritualul» făcea parte dintr-un 
bogat complex de ceremonii funebre, a căror desfă- 
șurare ni s-a păstrat în multiplele versiuni din Cartea 
morților. Dintre acestea, numai «deschiderea gurii » 
are caracterul unui dialog. Ritualul vorbit se desfășura 
în interiorul si în afara mormintului. S-au păstrat 
texte dialogate, pentru folosinţa preotului care celebra 
ritualul, și texte sintetizate în formule, destinate 
mortului, pentru a-și asigura « deschiderea gurii ?. 
O altă formulă magică, numită de cercetătorul Drioton 
Naşterea şi apoteoza lui Horus, conţine sinteza unei 
acțiuni dramatice folosite pentru un spectacol cu 
caracter ritual. Documentul arată « Cum să te trans- 
formi în șoim » (adică zeul Horus, simbolizat printr-un 
șoim). Acţiunea se desfășoară prin intermediul repli- 
cilor. Cel care le rostea, se identifica cu personajul, 
adică cu Horus. 

În Cartea morţilor se găseşte o altă formulă cu con- 
ținut dramatic, « pentru a-l alunga pe Rerek pe lumea 
cealaltă », referindu-se la monstrul Apofi care urmă- 
rește să-l facă pe mort «să iasă afară» și împotriva 
căruia trebuia folosită o formulă magică. Pe stela 
numită «a lui Metternich » se află o scenă dramatică, 
tot cu scop magic, în care Horus este infepat de un 
scorpion și e salvat apoi de zeul Thot. Desfășurarea 
acestei întîmplări și declamarea unui lung exorcism 


1 Kurt Sethe (1869— 1934) 

de către zeul Thot, trebuiau să servească pentru a 
conjura efectul mortal al muşcăturii de scorpion. 
n templul lui Horus de la Edfu există, între unspre- 
zece basoreliefuri, coloane cu hieroglife care relatează 
victoria lui Horus asupra hipopotamului, ilustrată 
apoi plastic. După părerea lui Drioton, basoreliefurile 
reprezintă scenă cu scenă etapele unui lung ritual, 
al cărui text scris (adică inscripțiile hieroglifice) 
constituie părțile vorbite sau cîntate. In locul hipopo- 
tamului, se strápungea o turtá in formá de hipopotam, 
care era apoi ruptă în bucăţi și imprástiatá pe altare. 
n orice caz, fie că era vorba de un ritual, fie de un 
spectacol, textele — care au fost despărțite, de altfel, 
în două drame considerate a avea proveniente diferite — 
au o evidentă construcție dramatică, cu o desfășurare 
și un deznodămint al conflictului. Pe lingă aceasta, 
nu lipsesc nici unele intervenţii ale corului. 
În Textele sarcofagelor (inscripţii funerare dintre anii 
2250 și 1780 î.e.n.) s-a identificat o poetică « cîntare 
a celor patru vinturi » care, fund dialogată și indicind 
mișcări scenice, se presupune că dădea loc unei repre- 
zentaţii córegrahice pe ritmul cîntării (ipoteza este 
întărită de o pictură funerară din anul 1900 î.e.n. care 
o ilustrează). Titlul oiginal este Cum să pui stăpinire 
pe cele patru vinturi ale cerului iar versurile dezvoltă 
tema prin cîntecele a patru fecioare, stăpîne fiecare 
pe cite unul din vinturi, și prin ivirea unui al cincilea 
personaj, care vrea să le răpească stăpinirea. Ca de 
obicei, este vorba de o formulă magică menită să-i 
îngăduie răposatului stăpînirea vinturilor. 
Indiferent de ipoteza adoptată, este indiscutabilă 
strinsa conexiune sau, mai bine zis, dependenţa for- 
melor spectaculare de cele religiodse: a cáror ilustrare 
sau aplicație erau. Se poate spune că același lucru se 
întîmplă și în Elada arhaică. Atit religia strîns legată 
de miturile olimpice (cele întilnite la Homer și Hesiod) 
cit și religia adusă din Asia Mică prin secolul al IX-lea, 
cu miturile lui Dionysos și Ceres, recurg în manifes- 
tarea lor la forme spectaculare ce se desfășoară cu 
prilejul respectivelor serbări anuale, în cadrul peleri- 
najelor și procesiunilor ce precedă cultul divinității. 
Religia dionisiacă trăia în «mistere», prin rituri și 
reuniuni interzise celor din afara ei. În cadrul acestora 


se fácea narațiunea mitului, sau a miturilor care stăteau 
la originea lor, și li se dezvăluia semnificaţia. Narațiunea 
avea să se transforme apol într-o reprezentație rituală, 
exact așa cum am constatat și la egipteni. În. ce fel 
au ajuns grecii de la această reprezentare rituală 
la tragedia lu: Eschil, așa cum o cunoaștem, este un 
lucru aproape imposibil de stabilit. Din «mistere» 
ne-a rămas ca un document edificator Imnul către 
Demetra, care trebuie să fi fost compus în a doua 
jumătate a secolului al VII-lea î.e.n., pe lingă un 
scurt fragment dintr-un imn dionisiac, cîntat de 
femeile din Eleea. Ditirambul, cor în cinstea lui 
Dionysos, a dobindit o formă definitivă la Arion din 
Corint l a cărui naștere se socotește între 540 ȘI 
545 î.e.n. Ditirambul s-a transformat din liric în 
coral (de satiri), din cor s-a desprins conducătorul 
corului, care a insti uit cu acesta un dialog dramatizat: 
de aici a pornit celebra afirmaţie a lui Aristotel 2 
“tragedia își trage originea de la conducătorii de 
ditirambi » (într-adevăr, sensul etimologic al tragediei 
este acela de «cîntec al tapilor», adică dionisiac). 
Pisistrate, tiran al Atenei, a redat un loc de cinste 
serbărilor și procesiunilor numite Marile dionisiace 
și, cu prilejul lor a instituit concursurile dramatice, 
la care primul cîştigător a fost legendarul creator al 
genului, Tespis?, cel ce, în reprezentațiile date prin 
sate a desprins din rîndul corului un actor, « prota- 
gonistul » căruia Eschil i-a adăugat apoi « deutera- 
gonistul », adică al doilea actor. Schimbarea a început 
să prindă viaţă în a doua jumătate a secolului al VI-lea. 
Acestea sint datele verificate. Textele lirice și poetice 
la care ne-am referit mai sus, aduc oare elemente 
edificatoare în sînul acestui proces din care lipsesc 
rea multe verigi de legătură pentru a-l face plauzibil ? 
Tun sens, da, pentru cá in naraţiunea mitului 


! Poet liric, se pare cá a transformat ditirambul in compo- 
ziţie corală, dindu-i un conţinut nou, eroic, şi a introdus un 
subiect definit 

2 Poetica, cap. 4,1449 a, 10—11, Editura Științifică, 1957 
traducere de C. Balmus 

3 Poet celebru din Atica, sec. VI î.e.n., a introdus în spectacolele 
dionisiace rologul şi un actor, al cărui rol l-a jucat, pare-se, 
el însuşi js inceput. 


Demetrei — de o comunicativitate atit de directá — 
apare limpede inceputul unei reprezentári dramatice, 
despre care știm cu certitudine cá se desfăşura in 
timpul misterelor, fie si în forme aluzive. În secolele 
VII și VI î.e.n. au existat, desigur, reprezentații 
rituale sau legate de cult, în care se înfățișa un mit, 
o legendă creată și transmisă în timp. Fărimiţarea 
Eladei în numeroase centre politice s-a reflectat si 
în culte și mituri care oglindesc adesea tendinţe 
locale. Fapt este că aceste forme primitive, diversificate 
probabil prin formă și conţinut, n-au ajuns pină la 
noi și ne este îngăduit să presupunem o convergenţă 
de experienţe (si din partea civilizaţiei cretane) al 
căror prim i este Eschil. [n orice caz, este 
greu de crezut că experienţele dinaintea lui ar fi fost 
ceva mai mult decit niște simple experienţe, căci 
altminteri ne-ar fi parvenit textul, asa cum s-a intim- 
plat cu cînturile homerice și cu poemele lui Hesiod, 
ori s-ar fi păstrat măcar o amintire a lor, oarecum 
lámuritoare. 

Trecerea de la cult la ritual si de la ritual la spectacol — 
aproape întotdeauna prin ilustrarea unui mit — s-a 
petrecut si in India prin religia vedică și apoi cea 
budistă; în China, in Tibet, în Japonia, tot prin 
budism; în lran, prin islamism. [n mod normal, 
între formarea manifestărilor mișcării religioase și 
spectacolul care derivă din ele, nu se constată o soluție 
de continuitate. Orientarea este dată, așadar, de acel 
instrument pe care îl constituie mitul, de o exigentá 
încadrată în dezvoltarea unei ideologii. Cu toate 
acestea, se formează curind, prin antiteză, spectacolul, 
care urmărește doar divertismentul ca scop în sine, 
de ordin mai mult sau mai puţin intelectual. După 
Eschil, Sofocle și Aristofan, urmează Euripide și 
Menandru, ce vor avea ca demni continuatori pe 
Plaut și Seneca și cărora li se datorește teatrul civili- 
zaţiei moderne, după paranteza creștinismului, cu 
reprezentațiile medievale si cu cele spaniole din 
Siglo de oro 1. Rămine plin de viaţă, pînă în zilele 
noastre, ecoul ideilor, amintirea ritului și a mitului. 


1 Secolul de aur (în spaniolă), perioada cea mai fertilă a lite- 
23 raturii spaniole, cuprinsă între secolele XVI—XVII 


Pe baza acestor alternative, intr-o dialecticá ce le 
contopeste si le deosebește de-a lungul procesului 
de dezvoltare, se formează istoria spectacolului, pină 
la versiunile lui cinematografice si de televiziune 
actuale. Brecht și Eisenstein sint legati de Eschil, 
Chaplin de Aristofan si de Plaut. În orice caz, fie 
prin opoziţie, fie prin absorbţie, rămine veșnic viu 
un raport între spectacol și ideologie, rod al gîndirii 
unei clase. Chiar și aparenta indiferență dă un semnal 
de luptă. 

Plaut îi ignoră pe zei, pentru că ei n-au nici o impor- 
tantá în viaţa personajelor sale. A-i ignora, înseamnă 
a-i combate. Dar preluind spectacolul și convențiile 
lui, el preia semnificativa repetare ce constituie ritul. 
Aşadar, spectacolul — după cum ne-o arată originile 
lui istorice — nu poate să nu fie pus într-un raport 
direct, nemijlocit cu stările sufletești ale unui public 
oarecare. Fie că i se oferă drept divertisment, fie 
drept cult, (acestea fiind în realitate două feţe ale 
aceluiași aspect), el răspunde stării lui sufletești și 
îi stimulează dinamismul. 


DE LA MIT LA DRAMÁ 


FORMELE TEATRULUI GREC 


TRAGEDIA 


Natus $1 evoluţia tragediei grecești oferă un 
exemplu tipic al felului cum distanţa în timp 
a manifestării spectaculare care i-a dat formă, face 
ca identificarea sigură a caracteristicilor și expresivi- 
tății artistice să fie problematică și, într-un anumit 
sens, de nesesizat. 

Textele rămase de la Eschil, Sofocle, Euripide sînt 
suficiente pentru a ne face să intelegem măreția și 
importanţa fenomenului, dar ele nu ne ajută decit 
parţial la reconstituirea elementelor sale. Ceea ce 
ne scapă astăzi din tragedie, într-un mod care s-ar 
putea numi ineluctabil, nu este doar aspectul ei scenic, 
care, prin însăși originalitatea $i complexitatea lui 
avea, desigur, un rol hotáritor in spectacol, adicá in 
exprimarea concretá a tragediei, ci ȘI raportul care 
se stabilise între spectacol și publicul respectiv. 
Acesta se manifesta, evident, într-o formă foarte 
deosebită de aceea a spectacolului modern, în care 
divertismentul pe cont propriu a dobindit un loc 
predominant și în care raporturile cu ideologiile sînt 
adesea de o natură ambiguă, contradictorie, mergind 
de la opoziţia declarată, pină la o simplă adeziune 
de suprafaţă. În ceea ce privește tragedia greacă, 
raportul spectacol-public este determinat de viziunea 
pe care acesta din urmă o are despre mit, de locul 
pe care îl ocupă mitul în existenţa lui, de evoluţia 
acestor raporturi, pe care tragedia pare să le poată 
determina pe o cale ce merge de la fideism pină la 
fantastic. Credinţa potrivit căreia lumea exterioară 
dobindea o fizionomie, se transformă în imaginaţie cre- 26 


atoare. La tragedia greacá, dupá cum vom vedea, deri- 
varea din rit, ba chiar, am putea spune, transformarea 
lui, este dovedită nu numai de legendele care-i însoțesc 
apariția, ci de însăși structura tragediei, în care se 
reproduc raporturile ce se stabilesc în cadrul ritualului, 
între oficiant, ca personificare a unor fiinţe supra- 
naturale și mitice și ansamblul credincioșilor. Prin 
urmare, religiozitatea, care primează în dezvoltarea 
tragediei, rámine pentru această manifestare istorică 
elementul fundamental, astfel încît vom putea urmări 
evoluţia tragediei după linia de evoluţie a religiozităţii, 
care IȘI pierde puţin cite puţin menirea ei originară 
de reprezentare a lumii, pentru a deveni instrumentul 
pragmatic al convietuirii sociale. (Pe măsură ce vom 
inainta în istoria noastră, vom vedea cum aceste rapor- 
turi dintre spectacol $i religiozitate devin în civilizaţia 
occidentală din ce în ce mai slabe.) 
Cu alte cuvinte, trebuie lămurită și explicată puterea 
pe care reprezentaţia tragică O avea asupra spiritului 
spectatorului grec din acele timpuri, influenţindu-i 
pomirile conștiinței, întrucît în ea se oglindea natura 
și esenţa mitului, drept motiv dominant al finalitátii 
implicite în credința religioasă și în procesul evolutiv 
al acesteia în contact cu transformările societăţii. 
Tragedia și comedia antică sînt strîns legate de cultul 
lui Dionysos s al Demetrei, asa cum o dovedeste 
faptul însuși cá s-au născut și s-au dezvoltat din 
procesiunile închinate acestor divinități. Ele se inrudesc, 
așadar, cu misterele orfice ȘI eleusine. Cu toate acestea, 
mai ales la Eschil, sînt vădit prezente și cultele po- 
menite pe larg în poemele homerice. În privinţa 
raporturilor dintre primul fel de culte și cel de al doilea, 
nu se pot stabili date sigure. Există motive întemeiate 
pentru a presupune că primele aveau un caracter 
mai popular, dacă nu chiar mai umil (sclavii consti- 
tuiau o mare majoritate numerică, iar cu timpul, 
o foarte mare majoritate). Spectacolele erau oferite 
maselor largi de către păturile superioare (s-ar părea 
insă că sclavii erau excluși). De aici rezultă și menirea 
lor istorică: să sia o evoluţie pe fundal religios, 
exprimată prin mijloace dramatice, avind ca obiect 
povestirea mitică. rebuia, adică, să infágiseze mitul 
27 într-o formă poetică, prin care să fie definit conform 


evoluției interne a civilizaţiei (astfel o să-l vedem 
evoluind de la Eschil la Euripide). Nu lipsesc însă 
nici glorificările cu caracter istoric, care sînt tocmai 
pe cale să se transforme în mit — fie că se referă la 
războiul troian, subiect al poemelor recitate, ori la 
războaiele de apărare împotriva perșilor, mai recente 
și putindu-se identifica cu mai multă siguranţă. 
Pînă la ce punct oare tragedia, concepută iniţial ca 
un comentariu la ritual și ca evoluţie autonomă a 
acestuia, a dobindit treptat aspectul unei reelaborări 
etice, al unei transfigurări estetice? Procesul de des- 
trămare a spiritului religios ilustrat de tragedie cores- 
punde căutărilor filozofice contemporane și profundelor 
transformări politice în curs, se încadrează în evoluţia 
unei civilizaţii, cu acel procent conservator la care 
o obligă responsabilitatea ei de spectacol, dependenţa 
ei de voinţa păturii conducătoare şi menirea de a fi, 
în defmitiv, exprimarea luminată care urmează cursul 
timpului, mai mult ca o consecință împlinită decit 
ca un element de destrămare, mai mult ca un cadru 
estetic, decit ca un element dialectic, în funcţia ei de 
interpretare a mitului. 

Cele mai valabile elemente istorice referitoare la 
originea $i evoluţiile succesive ale tragediei și comediei 
in Grecia, ne sînt oferite de Poetica! lui Aristotel. 
Aceasta cuprinde expunerea unui sistem estetic care 
a constituit vreme de multe secole temelia gîndirii 
critice a civilizaţiei noastre, baza de plecare în studiul 
fenomenului artistic. În Poetica, Aristotel experimen- 
tează utilitatea principiilor teoretice, aplicind conți- 
nutul lor la observarea unui fapt real. Se folosește 
de ele pentru a lămuri cauzele ce determină dezvoltarea 
creației artistice. 

O parte considerabilă din acest tratat este dedicată 
problemei originii fenomenului teatral, mai ales in 
privinţa evoluţiei istorice a tragediei. S-ar putea afirma 
că părerile, sau chiar și simplele informaţii privitoare 
la experienţa dramaturgiei în civilizaţia greacă, s-au 
formulat pornind de la datele furnizate de această operă. 
În Poetica, Aristotel afirmă că «tragedia îşi trage 
originea de la autorii de ditirambi, comedia de la autorii 


1 Poietike, scrisă între 334—320 î.e.n. 

cîntecelor falice...»! ; in continuare el precizează cá 
«Eschil a ridicat numărul actorilor de la unul la doi, 
a micşorat importanţa corului şi a dat rolul de căpetenie 
dialogului. Sofocle a sporit numărul actorilor la trei 
şi a introdus decorul scenic » 2. În felul acesta se explică 
cum îndepărtarea treptată de temele și elementele 
satirice — în momentul culminant al ditirambului — 
dobindeste valoarea de transformare a genului 
tragico-satiric cu caracter încă sacru si celebrativ, 
in drama propriu-zisă, adică în acţiune. 
Fundamentală în opera amintită este și tema centrală 
privitoare la valoarea și semnificaţia poeziei ca imitație, 
și a tragediei și comediei ca mimesis, adică imitație 
a unei acţiuni ?. 

« [mitafia acțiunii constituie subiectul, deoarece înţeleg 
prin subiect imbinarea faptelor săvirşite » *. lată deci 
ce afirmă Aristotel cu privire la imitatia în tragedie, 
infátisind-o ca element primordial al acesteia, care 
creeazá prin momentele ei succesive subiectul, carac- 
terele, limba, cugetarea, spectacolul si cintul. Si 
adaugă: « Din aceste şase elemente, două privesc mijloacele 
de a imita 5, un altul modul de a imita €, iar celelalte 
trei, obiectul imitaţiei ” ; în afară de acestea, altele nu 
mai sînt ? ». Sensul acestei afirmaţii nu poate fi răstălmă- 
cit, întrucit se sprijină pe argumentări de ordin nu 
numai psihologic ci și realist. După cum reiese de 
aici, caracterul personajelor rămîne întotdeauna se- 
cundar, supus născocirii subiectului ?. 

n capitolul al cincilea din Poetica, stabilind unele deo- 
sebiri substanţiale dintre tragedie și poemul epic, 
Aristotel afirmă cá, «ele diferă ca întindere, deoarece 
tragedia se străduieşte să fie cuprinsă, pe cât e cu putinţă, 
în limitele unei singure rotiri a soarelui, sau să n-o 


1 Poetica, 4, 1449 a,. 11 

2 Idem, 4, 1449 a, 14 si urm. 

3 Idem, Anexa I p. 114 şi urm. 

4 Idem, 6, 1450, a, 4—5 

5 Limba si cîntul 

$ Spectacolul (prezentarea scenicá) 

? Subiectul, caracterele, cugetarea 

8 Idem. 6, 1450 a, 10 CS 

? În acelaşi capitol Aristotel spune: « Așadar, subiectul este 
începutul si, oarecum, sufletul tragediei, numai în al doilea rind 


29 vin caracterele ». Idem. 6, 1450 a, 38 


depăşească decit cu puţin, pe cînd epopeea nu e limitată 
în timp.» Capitolul al optulea este dedicat unităţii 
de acţiune: «$i în subiect, deoarece este imitarea unei 
acțiuni, aceasta trebuie să fe una şi să constituie un 
întreg desăvirşit... »2 lar in capitolul al douăzeci si 
patrulea, unde revine asupra asemănării și deosebirii 
dintre tragedie și epopee, spune: « în tragedie nu e cu 
putință să se reprezinte deodată mai multe părți ale 
acțiunii, petrecute în acelaşi timp, ci trebuie să se limiteze 
doar la acea parte care se desfăşoară pe scenă şi e jucată 
de actori... »? 

n jurul acestor trei concepte exprimate de Aristotel 
în opera lui a început în Renaștere o amplă polemică 
privitoare la legile ce reglementează compoziţia 
dramatică. Mult răspindita teorie a lui Castelvetro 4 
a dat naştere așa-ziselor unităţi aristotelice, de timp, 
acţiune și loc, care nu corespund concepţiei autentice 
a lui Aristotel. Dimpotrivă, căutind să-l codifice, 
il falsificá. 

Vorbind despre limitele de timp, Poetica înţelege să 
se refere la « lungimea materială a operei poetice » — cum 
spune . Manara Valgimigli  — care, fiind destinată 
reprezentaţiei, trebuia să fie cuprinsă cam în o mie 
cinci sute de versuri, în timp ce epopeea, avind o 
altă destinaţie, nu cunoștea asemenea limite. Trebuie 
adăugat că această normă derivă exclusiv din consta- 
tarea stării de fapt din teatrul grec și nu are — si nici 
nu urmărește să aibă — caracterul unui precept. În 
ceea ce priveşte unitatea de acțiune, aceasta trebuie 
raportată nu la desfășurarea materială a unui singur 
eveniment — asa cum greșit înțelegeau umaniștii din 
secolul al XVI-lea — ci la necesitatea (lege precisă 
a oricărei opere de artă) ca «tragedia să desfăşoare 
o singură acţiune, avind un început, un mijloc şi un sftr- 
sit » €. Interpretarea ultimului pasaj citat din Aristotel 


1 Jdem, 5, 1449, b, 10 

2 Idem, 8, 1451 a, 30 

3 Idem, 24, 1459 b, 23 

* Lodovico Castelvetro (1505—1571), literat italian, a tradus 
şi a comentat Poetica lui Aristotel 

5 Filolog clasic (n. 1876), pe lingă alte opere ale sale, a tradus 
şi a comentat Poetica lui Aristotel (1916) 


6 Poetica, 23, 1459 a, 19 

trebuie restrinsá la semnificaţia efectivă a acelui « nu 
e cu putință să se reprezinte deodată», care ne arată 
prin prisma logicii imposibilitatea de a deplasa acţiunea 
dincolo de limitele scenei. 

Alt element legat de specificul tragediei este definirea 
diverselor ei părţi. În expunerea aristotelică găsim o 
diviziune precisă, dictată de exigenţele scenice: prolog, 
episod, exod, cintul Corului. . . 

Raporturile dintre subiect și personaje se dovedesc 
la Aristotel strîns legate de sensul pe care acțiunea 
tragică il dobindeste ca element primordial față de 
peripeţiile personajului Însuși. Subiectul reprezintă 
un quantum imuabil, în cadrul căruia personajul 
trăiește o întîmplare aflată într-o dependenţă rigidă 
de scheletul subiectului. Acţiune simplă, personaje 
umane, prăbușirea din fericire în nefericire din pricina 
greșelii. Acţiunile trebuie să fie trăite de caractere cit 
mai apropiate de cele normale și cotidiene, astfel 
incit să poată trezi o răscolire sufletească, posibilă 
numai atunci cînd intimplárile vizează indivizi foarte 
asemănători cu spectatorii. Exigenta nobleţei este 
privită de Aristotel în semnificația ei spirituală, fără 
limitări provenind din naștere sau avere. 

Potrivit Poeticii, un moment important al dramei 
este reprezentat de recunoaștere *. Tragedia oferă 
exemple de recunoaștere străine de acțiune, altele 
care izvorăsc din acţiunea însăși și care au de aceea un 
dramatism mai puternic. 

Analizindu-i desfășurarea, rezultă din logica lucrurilor 
scopul însuși al imitaţiei. Aristotel vorbește în mai 
multe rînduri de o edoné,? ca despre o senzaţie pe 
care trebuie să o suscite opera in spectator, pentru 
ca scopul ei să fie atins în întregime. lar aceasta nu e 
identică pentru toate genurile poetice, ci apare dife- 
renţiată potrivit diverselor caracteristici ale creaţiei 
artistice. Această edoné constituie așadar scopul imi- 
tației, ca o emoție plăcută pe care opera i-o produce 


1 Aristotel consideră recunoaşterea (agniţiunea) drept o 
trecere de la nestiintá la ştiinţă», cea mai interesantă fiind 
aceea care are drept obiect persoane care, datorită unor intim- 
plări sau coincidente, se identifică după o lungă perioadă de 
despărţire 

2 Plăcere, voluptate 


spectatorului, lar tragedia, tocmai pentru cá este 
superioará epopeii, produce o edoné mai puternicá. 
Ea trebuie sá se identifice cu senzația pe care o pro- 
duce catastrofa peripetiei respective, este mila ce apare, 
după cum spune Valgimigli, «ca termen mijlocitor sau 
de trecere de la perturbarea precedentă, la echilibrul 
restabilit »: este catharsis, purificarea, descărcarea, 
eliberarea de un sentiment de groază care inclesteazá 
gitlejul ȘI care, în faţa catastrofei ireparabile, se trans- 
formă în milă. 

Esenţa cea mai intimă a tragediei, a imitaţiei înțeleasă 
ca imitație a realului sau, mai bine zis, a « posibilului », 
se subliniază în împlinirea, in realizarea fires 
a unei rezolvări necesare spectatorului, cum spunea 
Wolfgang Goethe, în echilibrul care ia locul nesi- 
gurantei. lar Aristotel încheie: ...«este limpede că 
tragedia, realizindu-şi mai bine şi mai direct scopul 
decît epopeea, va trebui socotită o formă mai nobilă 
de poezie»! 

Vreme de două milenii și mai bine, originile tragediei 
au fost studiate doar în raport cu diversele interpretări 
care se puteau da afirmațiilor și demonstrațiilor aris- 
totelice. Abia în urma noilor orientări ale științei 
istorice, ivite în secolul al XIX-lea pe baza reînnoiri 
filozofice idealiste $i materialiste, s-a reluat aceastá 
problemă în termeni concrefi si pozitivi. 

Friedrich Nietzsche a închinat problemei tragediei 
prima lui operă de amploare: Die Geburt der Tragödie 
aus dem Geiste der Musik (Naşterea tragediei din 
spiritul muzicii, 1878). În această lucrare, el reia 
ipoteza aristotelică a originii tragediei din Corul 
tragic, preluind, măcar partial, viziunea lui Wilhelm 
Schlegel (Vorlesungen über dramatische Kunst und 
Literatur, 1808) care considera Corul drept compendiu 
și eșantion al masei spectatorilor, fiind el însuși spec- 
tator ideal. Mai înainte, Schiller (prefaţă la Die Braut 
von Messina — Logodnica din Messina, 1803) cali- 
ficase Corul drept un «zid viu cu care tragedia are 
nevoie să se înconjure pentru a se izola de lumea reală 
şi pentru a-şi păstra terenul ei ideal şi libertatea poetică ». 
Corul primitiv — continuă Friedrich Nietzsche — re- 


1 Op. cit. 26, 1462 b, 13 

prezintă autooglindirea omului dionisiac, adică a 
individului care participá la religia misterelor, constient 
așadar — potrivit conceptului stabilit prin acea reli- 
gie —de pasiuni, de viaţă, de misterul existenţei 
ultraterestre și de mintuirea de care dispunea. Tra- 
gedia originară este limitată la prezenţa lirică a Corului, 
răminind încă străină de elementul dramatic. Dar, 
adaugă Nietzsche, spiritul dionisiac nu poate deveni 
adevăratul inspirator al tragediei grecești. Importanţa 
lui este esenţială doar în privinţa formei exterioare 
a tragediei, fără a-i determina concret orientarea 
creatoare și poetică. Absența elementului dionisiac 
din tragedie este un fapt evident. Nu poate exista 
tragedie în afara conștiinței. În plus, ea ignoră total 
făgăduinţa unei alte vieţi, caracteristică religiilor mis- 
teriozofice. « Indiferenţa escatologică a tragediei e abso- 
lută, totală ». 

În studiul Aeschylos (Eschil și Atena, 1932) si anume 
în partea care tratează despre origini, George Thomson 
lărgește cercetarea pină la religiile predionisiace, la 
ritualurile misterului lui Dionysos, si semnificaţia 
pe care au avut-o acestea în dezvoltarea societăţilor 
elenice. El se oprește asupra caracteristicilor diverselor 
religii antice, dind iniţierii semnificaţia vitală de 
resurecţie, cu referiri specifice la riturile agricole si 
ale fertilităţii, la cele matrimoniale și ale primăverii. 
Thomson pune accentul pe raporturile care leagă 
factorii etno-sociologici ce acţionează în comunități, 
cu aceia ai creaţiei dramatice, cu riturile și miturile 
profesate de popoarele primitive în perioada nașterii 
formelor tragice. 

Mitul lui Dionysos reprezintă, după părerea lui Thom- 
son, un clasic exemplar arhaic în care se exprimă 
ritul agrar sezonier al reînvierii. Alţi cercetători, ca 
Jane Harrison și Gilbert Murray !, pun accentul pe 
această origine agrară a mitului lui Dionysos (și a 
altora asemănătoare). Ciclul recoltelor și al anotim- 
purilor se reflectă în moartea și reînvierea unui erou 


1 G. Murray (1866—1957), filolog englez: History of ancient 


Greek literature şi Five stages of Greek religion. Jane Ellen 
Harrison, (1850— 1928), elenistă engleză: Prolegomena to 
d stud y of Greek religion, şi Epilegomena to the study of Greek 
religion 


(soarele care se ascunde iarna, pentru a reveni liber 
primăvara). Ín afară de aceasta, mitul se leagă de 
cultul strămoșilor, constituie dezvoltarea lui. 
Potrivit lui George Thomson, tragedia și-a avut 
începutul în cultul lui Dionysos, a fost măi întîi ritualul 
specific al unei societăți secrete, a devenit apoi privi- 
legiul uneia sau al mai multor asociaţii de actori care 
colindau satele, continuind să ráminá o ceremonie 
sacră, deși la Atena se produsese o tentativă de laici- 
zare, reprimată însă imediat. Tragedia, continuă 
Thomson, apare ca un produs tipic atenian, legat de 
progres, de dezvoltare, de spiritul poporului din acel 
ora 

Substatul mitic al vechilor religii, ritualurile legate 
de credinţe, înăbușite apoi de gindirea filozoficá 
greacá, au exercitat o influentá al cárei efect poate fi 
considerat determinant: « Árta tragediei se leagá pe 
căi ascunse, dar directe, de ritul mimic al clanului 
totemic primitiv, și fiecare stadiu al evoluţiei sale 
este condiţionat de evoluţia societăţii însăși ». 
Ipoteza originii tragediei din ditiramb, formulată de 
unii și combătută de alții, suscitá îndoieli, dacă ne 
gindim la influenţele exercitate asupra nașterii tragediei 
de către diferitele religii inserate în trupul societăţii 
grecești. Ma: mult chiar, pentru unii, semnificaţia 
termenului ditiramb nici măcar nu este limpede. 
Konrad Ziegler (Tragoedia, 1899) afirmă chiar cá 
acesta ar putea corespunde unui termen străvechi 
folosit în cultul lui Dionysos. Ernst Howald, in Die 
griechische Tragödie (Tragedia greacă, 1930), sustine 
cá originea tragediei din ditiramb poate fi acceptatá 
chiar si fárá márturia aristotelicá, « deoarece forma tra- 
gediei istorice se explică numai ca o derivație a liricii 
corale si este evident că în ritul dionisiac cíntul se numeşte 
ditiramb, deoarece înlocuieşte ditirambul cultului ». 
Chiar dacă considerăm — cum și este de fapt — cá 
ditirambul și tragedia sînt înrudite, deoarece izvorăsc 
din aceeași i spiritualitate, din aceeași i religie care migrează 
din răsărit și din insule către Peloponez, o afirmaţie 
ca aceea a lui Ernst Howald nu pare să aibă temeinicia 
necesară și sîntem inclinati să fim de părerea lui Ulrich 
Wilamowitz din Einleitung in die griechische Tragódie 


w 


(Introducere la tragedia greacă, 1921), care afirmă că 

«a spune cá tragedia derivă din ditiramb ni se pare 
in primul rind de prea putin folos, deoarece un lucru 
nu tocmai clar este explicat printr-unul complet 
necunoscut ». În definitiv, după cum arată Herbert 
Yennings Rose în A Handbook of Greek Literature 
(Manual de literatură greacă, 1934), Aristotel nu 
explică cum s-a petrecut trecerea de la ditiramb la 
tragedie. Atitudinea lui este întru totul împărtășită 
de Mario Untersteiner (Originile tragediei si ale 
tragicului, 1942), potrivit căruia tragedia greacă se 
naște in atmosfera ferventá și primitivă a religiozității 
mediteraneene, din contactele cu civilizațiile preelenice 
ivite în bazinul mări Egee. 

Cu Untersteiner, discuţia revine din nou asupra com- 
ponentelor istorico-mitico-religioase care au putut 
prilejui un fapt apreciabil, din punct de vedere cultural 
si estetic, in valoarea tragediei. El sustine cá un fapt 
atit de complex — cum apare chiar cind examinám 
operele separat — nu poate fi atribuit in mod simplist 
evoluţiei unei ceremonii religioase. 

Poetica nu oferă suficiente indicaţii în materie, dar 
atitudinea lui Aristotel în această problemă este — 
după părerea lui Untersteiner — justificată de faptul 
că dependenţa faţă de religia preelenicá trebuie să 
fi fost pe atunci cunoscută cu prisosintá. Mai mult 
Chiar, după Wilamowitz, «Aristotel n-a vrut să 
defineacsă tragedia atică, în mod istoric, ci în mod 
abstract ». 

n ce privește pretinsa naștere a tragediei din ditiramb, 
Untersteiner afirmă că «se dovedesc a fi eronate toate 
stráduinfele celor care vor să explice originea tragediei 
dintr-un cânt dionisiac — oricare ar fi fost forma acestuia — 
legat de o anumită epocă istorică. In ea se (mpletiserá 
elemente contradictorii şi disparate, ca urmare a unei 
îndelungate evoluţii, la care contribuiseră cu aportul 
lor cultural două popoare de rase diferite: mediteraneenii 
şi elenii ». Pornind de la argumentări și considerente 
diferite, ajung la aceleași ipoteze și alti cercetători din 
secolul nostru, ca William Ridgeway și Joseph Wells. 
Aceste cercetári ne fac sá considerám cá nasterea tra- 
gediei grecești se datorește unei confluenţe de elemente 
festive si religioase, elaborate de diverse cetăţi elene. 


35 Raffaele Cantarella (Eschil, 1941) exprimă, in fond, 


acelasi fel de considerente. Contributia lui constá in 
faptul cá leagá problema originilor tragediei de aceea 
a supravieţuirii și influenţei religiilor paleogrecești 
sau mediteraneene, asupra acestui fenomen. El exclu e, 
fireste, ideea cá o cercetare a originii tragediei ca mani- 
festare artistică ar putea avea o utilitate concretă. 
n privința elementelor strict istorice, Cantarella afirmă 
că tragedia nu depinde de ditiramb mai mult decît 
de alte forme ale liricii corale. Exarchonul* (element 
dramatic) nu este, dupá párerea lui Cantarella, specific 
doar ditirambului. Elementul dionisiac rămîne un 
aspect exterior ȘI ritual; nu poate fi socotit ca izvor 
exclusiv al spintului tragic. 
Tragedia e legată de Marile dionisiace numai pentru 
că în cadrul acestei sărbători Pisistrate a înlocuit cu 
ea ditirambul și a hotărît ca reprezentațiile să aibă 
loc in orchestra circulară a lui Dionysos din Eleu- 
théreus. Evoluţia ditirambului s-a efectuat în strinsá 
legătură cu nașterea tragediei. 

nainte de Tespis nu existau raporturi între ditiramb 
și tragedie. Ele s-au dezvoltat la cei trei mari tragici 
greci, iar contactele cele mai directe le găsim în unele 
tragedn ale lui Euripide. 

Numele de trăgos și derivatele lui nu sînt mărturia 
sigură a unei descendente, ci ne îndrumă doar spre 
teritoriul atic. Ínterpretind tragoedia drept «cint de 
trágoi sau ţapi », adică al satirilor ce poartă o piele 
de tap, nu se explică totuși trecerea de la drama satirică 
(a cărei adevărată esenţă a rămas necunoscută din 
lipsă de documente) la spiritul tragic. 

Se poate spune, în concluzie, că din îmbinarea repre- 
zentaţiilor — în sînul elementului coral — introduse 
de Tespis la Atena, cu forme ale cultului lui Dionysos 
ȘI respectivele invocaţii lirice (Arion din Corint), 
a izvorit ca tehnică forma tragică pe care o vom găsi 
realizată artistic la Eschil. 

Firește, arta marilor tragici este înainte de toate rodul 
profundei evoluţii sociale și democratice care se pe- 
trecea la Atena. Religiozitatea mitului era înlocuită 
treptat cu o umanizare a acestuia. Povestitorul epopeei 
este înlocuit de interpretul de pe scenă, unde se 


1 Cel care deschidea dansul sau intrarea Corului 

produce o participare mai directá a cetátenilor. Mitul 
se identificá tot mai mult cu o constiintá vigilentá a 
menirii sociale si istorice, capabilă să cerceteze și sá: 
înfrunte realitatea. 


CULTUL LUI DIONYSOS 


În ritul agrar și invocator al lui Dionysos se celebra 
și se invoca moartea si învierea, conform ritmului 
anotimpurilor care mergeau de la iarnă la primăvară, 
de la moartea vegetației la renașterea ei, la fecunditate, 
datorită soarelui. 

Sărbătorile închinate lui se desfășurau potrivit unor 
rinduieli ma: mult sau mai puţin fastuoase, atit in 
marile centre cit si în micile așezări campestre. In 
cadrul lor, unele manifestări prezentau caracterul 
unui adevărat spectacol. Ceremoniile care aveau loc 
în centrele principale constau din cortegii ale sacri- 
ficiilor rituale și li se spunea Marile dionisiace (sau 
Dionisiace urbane, care se ţineau în martie-aprilie). 
Tradiţia acestor serbări ni s-a transmis sub forme 
iconografice prin numeroase vase pictate. În cea mai 
ilustrativă dintre ele, păstrată la Muzeul civic din 
Bologna, este reprodus un cortegiu în fruntea căruia 
merg două femei, după care vine un taur, urmat la 
rîndul lui de alte două persoane si de un car în formă 
de barcă, tras de doi sileni 1. În car se află Dionysos 
înfășurat într-o mantie largă, iar lingă el un coș cu 
obiectele necesare sacrificiului, și doi satiri care cîntă 
din flaut. În urma carului, un copil care susţine coșul 
i două figuri feminine închid cortegiul. Cînd ajungeau 
la altarul sacrificiului, taurul era înjunghiat iar satirii 
intonau ditirambul, cîntul în onoarea zeului. La început, 
această cintare nu avea reguli prestabilite, ci era impro- 
vizată; mai apoi 1 s-a dat o structură stabilă iar satirii, 
în locul obișnuitei improvizații, aveau un text în versuri. 
Caracterul ráminea însă eminamente liric, corul sati- 
rilor (cincizeci) intona cintul la unison, fără să apară 


1 Nume generic dat satirilor bátrini 


dialoguri dramatice. Curind, elementul coral s-a im- 
pártit în două semicoruri, dintre care unul punea intre- 
bán iar celălalt răspundea. 

Athenaios 1, eruditul din epoca imperială, sustine că 
Corul « reprezenta acţiunea » ca unic element scenic, 
dialogind direct cu componenţii săi, în formă dramatică. 
Semicorurile aveau fiecare un corifeu, iar cei doi 
corifei dialogau unul cu altul, dind naștere « tragediei 
corale ditirambice ». Autori de ditirambi au fost 
Arhiloh 2 și Simonide ?, Pindar * și Bachilide 5. De la 
acesta din urmă (care a trăit în a doua jumătate a 
secolului al V-lea î.e.n.) s-au păstrat în întregime mai 
multi ditirambi. Un stadiu ulterior de evoluţie al 
acestei rudimentare forme dramatice ne înfățișează 
alături de cor un personaj, Dionysos, Y pohrites, adică 
cel care dă răspunsurile. Faptul că acest prim personaj 
era tocmai zeul, nu mai suscită îndoieli de cind 
studiile arheologice au confirmat că vesmintul purtat 
de actorii tragici era acela al lui Dionysos. 

Tespis a compus primul dialog dintre cor şi un actor 
care-l conducea. Aceasta s-a întîmplat, poate, în satul 
atic Icaria. Inventarea actorului l-a dus pe Tespis 
la un conflict acut cu Solon, care nu vedea necesitatea 
introducerii acestuia și care, din motive moraliste, 
se temea de ficţiunea scenică. Poate din această pri- 
cină, Tespis a părăsit ceremoniile organizate în incin- 
tele rituale și în primele construcții teatrale rudimen- 
tare, pentru a colinda prin ţară cu un teatru ambulant, 
numit de creatorul sáu « Carul lui Tespis ». 
Perioada cea mai strălucită a teatrului tragic grec n-a 
durat prea mult. Ea a cuprins intervalul de un secol 
$i jumătate: din a doua jumătate a secolului al VI-lea 
î.e.n. pînă la sfîrșitul celui următor. Între 499 și 406 


1 Savant grec, sec. [II e.n., născut în Egipt, a trăit la Ale- 
xandria, apoi la Roma şi a lásat opera ii etul sofistilor, bogatá 
sursá de informaţii asupra vieţii şi cu lturii greceşti, cuprin- 
zind, printre altele, peste 1500 fragmente din operele pierdute 
ale multor scriitori 
2 Archilochos, primul şi cel mai reprezentativ poet iambic. 
A trăit în sec. VII î.e.n., iar din opera lui s-a păstrat foarte 
puin o 
imonides din Ceos (556— 468) 
4 Pindar (521—441) 
5 Bacchylides (505— 450) 


ie.n. au înflorit marile personalități ale lui Eschil, 
Sofocle și Euripide. Condiţii spirituale cu totul deo- 
sebite, o viață socială intensă și agitată, conștiința 
unei funcţii istorice si culturale primordiale, pusă in 
slujba unor spirite dotate cu înalte capacităţi de ex- 
primare, favorizează manifestări pe deplin corespun- 
zătoare necesităţilor sociale, al căror model grăitor 
este tragedia greacă. 

Cînd, prin introducerea actorului, tragedia a dobindit 
dimensiuni teatrale, au început să se organizeze ade- 
vărate întreceri. Recunoscînd că teatrul are o funcție 
specifică, statul și-a asumat obligatia organizatorică, 
incredintind-o unei persoane numite archân epónymos, 
magistrat care devenea personajul dominant al acti- 
vitátii teatrale greceşti. El avea dreptul si îndatorirea 
de a lansa concursurile dramatice. Preocuparea de 
căpetenie a acestui epónymos era să procure fondurile 
necesare. De regulă, trecea cheltuielile în contul 
vreunui cetăţean înstărit, care era numit choreg de 
către corul pe care urma să-l organizeze. În consecinţă, 
el devenea responsabilul principal al manifestaţiei. 
Alegea dintre poeţii care voiau să concureze trei 
tragici (care prezentau fiecare o tetralogie, adică un 
ciclu compus din trei tragedii și o dramă satirică) 
atunci cînd concursul era dedicat tragediei, sau cinci 
poeți comici (fiecare concura doar cu cite o singurá 
lucrare pentru comedie). 

Tot choregul recruta corurile și interpreţii, care erau 
distribuiți fiecărui autor prin tragere la sorți. Din 
acel moment, poeţii, care la început erau și regizori, 
ba adesea și interpreţii propriilor opere, deveneau 
făunitorii principali ai succesului lor. Victoria finală 
era decretată de către un juriu de zece persoane trase 
la sorti dintre spectatori. Tribul învingător ! primea o 
cunună de lauri, iar poetul, un tripod de bronz. La 
sfîrșitul secolului al VI-lea î.e.n., obiceiul întrecerilor 
dramatice era foarte răspindit la Atena. Datorită 
gratuitátii lor, spectacolele se bucurau de un mare numár 
de spectatori. De aceea s-a ajuns la construirea unor 
grandioase edificii teatrale chiar și în centre cu o populaţie 


1 Aceste concursuri aveau un caracter civic şi la ele participau 
39 cele zece triburi care alcătuiau populaţia Aticei 


relatv micá. Teatrului 1 se recunoștea o funcţie înalt 
educativă, iar actorii, grupaţi în corporații și provenind 
din școli de declamatie, erau foarte onoraţi, fiind 
asimilați cu o castă parasacerdotală. 


COMEDIA 


Comedia a descris o curbă mai amplă, mergind din 
secolul al V-lea î.e.n. (în 486 poetul comic Chionide 
a repurtat prima victorie la Marile dionisiace ; în aceiași 
ani participa și Magnes la concursurile comice) piná 
în 291 î.e.n., anul morti lui Menandru. Termenul 
provine de la Komos, cortegiul unei ceremonii organi- 
zate în cadrul unor serbări ateniene. Originile comediei 
în Grecia trebuie căutate în conţinutul sacru al unor 
manifestări celebrative (procesiuni dionisiace, faloforii 
rustice, numite Lenee) si în tradiţia ambulantă a 
unor farse populare, fliaci. 

Serbárile falce cu caracter familiar și procesiunile 
faloforice — vesele mascarade în cinstea fecundității — 
s-au generalizat cu timpul în Grecia antică. Esenţa, 
unei ceremonii falice este redată de o scenă tipică 
din AAcarnienii lui Aristofan (compusă i in 425 î.e.n.). 
Ne-a mai rámas o descriere in imagini pe douá vase 
pictate, aproape identice. În primul plan este înfățișată 
o sculptură în lemn, un fel de fetiș reprezentînd în 
forme stilizate simbolul fecundității, purtat pe umeri 
de cîţiva bărbaţi. În prima din aceste picturi, suit pe 
« machina » se află un demon pintecos; în cealaltă, 
un silen, încălecat de un personaj care flutură cu o 
mină cornul abundenței. Cortegiile se organizau pe 
străzi sau în teatre, iar în timpul desfășurării lor, falo- 
forii, după ce-şi făceau intrarea în pas ritmic, indem- 
nind spectatorii să se dea la o parte din calea zeitátii, 
cîntau un imn în cinstea ei si făceau glume pe socoteala 
spectatorilor. Aceste motive se întîlnesc toate în 
parabază 1, corul tipic al comediei. 


1 Această parte a comediei era situată de obicei la început, 
fiind alcătuită dintr-un grup de cîntece sau bucăţi recitate 

Pe aceste elemente de ordin sacru s-au altoit curind 
altele, ieșite din inclinatia, foarte pronunțată în Grecia, 
către spectacolul popular, ambulant, jucat de actori 
nomazi, spectacole care luau si ele aspectul unor 
adevărate mascarade. Probabil că, uneori, aceste două 
forme de spectacol s-au întîlnit în același loc și că, 
datorită unor elemente analoge care le apropiau unul 
de altul, s-a produs contaminarea. Experienţa a deter- 
minat mai apoi evoluţia genului. Prima perioadă este 
numită a comediei atice vechi. Tendinţa ei caracte- 
ristică e satira ad personam, prezentare a unor personaje 
cu trăsăturile caraghios deformate. Nu există tipuri; 
poetul ride de contemporanii celebri, biciuiește obi- 
ceiurile timpului, face și satiră politică, îndreptindu-și 
săgețile asupra unei tinte vădite. Corul are un rol bine 
determinat. Cînd slăvit, cînd defăimat de opinia publică 
a vremii, și încă mai mult de aceea a urmașilor, Aris- 
tofan constituie expresia cea mai tipică a comediei 
atice vechi. 

n cursul secolului al IV-lea î.e.n., au loc modificări 
substanţiale în domeniul comediei. Satira își pierde 
semnificaţia personală, probabil din cauza disparitei 
libertăţii politice din Atena, fapt care împiedică re- 
prezentarea pe scenă a personajelor vremii. Corul este 
abolit, fie pentru că parabaza lovea în persoane con- 
crete, fie pentru că existenţa lui reprezenta un adaos 
considerabil la cheltuielile de realizare. „Aceasta e 
perioada numită a comediei atice mijlocii. ! 

Ultimul stadiu de evoluție al comediei greceşti este 
cunoscut sub numele de comedia atică nouă. Ea cuprin- 
de perioada de la sfîrşitul secolului al IV -lea și începutul 
celui de al III-lea î.e.n., încheind cu figura lui Menan- 
dru lunga parabolă a experienţei comice in Atica. 
Principalele caracteristici ale comediei noi sînt: repre- 
zentarea comică a vieţii si obiceiurilor cetăţenilor 
particulari, cazurile ridicole și paradoxale, slăbiciu- 


nile, viciile si mediocritátile umane. Scena este fixá 


și reprezintă plata unui oraș grecesc cu două case 
fatá-n faţă. Modelul se va transmite aproape neschim- 
bat comediei latine și celei italiene din Renaștere. 
Alte noutăţi: împărțirea în cinci acte, prezenţa pro- 


1 Sau «comedia medie», după unii autori 


babil redusá a corului, cu simpla functie de intermezzo 
intre un act si altul, incáltáminte cu talpa joasá, ves- 
minte simbolice, măşti ridicole, cu o tipizare pro- 
nuntatá. 

Comedia nouă rámine ultima evoluție a genului dra- 
matic grec. În faza de deplină dezvoltare socială a 
comunităţii ateniene, interpretarea mitului ca bază 
a credințelor religioase este o instituţie fundamentală 
de care se îngrijește statul. Pe măsură ce Atena își 
pierde poziţia hegemonică și libertăţile sale, spectacolul 
teatral devine din expresia unei exigente comunitare, 
un simplu divertisment pe plan artizanal. Se introduce 
plata la intrare, se reduc cheltuielile, exigenta inte- 
lectuală, estetică și satirică cedează locul unei repre- 
zentări umoristice a vieţii de toate zilele, care să 
satisfacă publicul, alcătuit în mare parte din pătura 
mijlocie. 

Comedia mijlocie si comedia nouă sînt oglinda și produ- 
sul noilor condiţii istorice, al unui public din ce în 
ce mai îngăduitor, mai descompus ȘI imburghezit, 
care trăiește de azi pe miine, în funcţie de cîştig si 
de hedonismul mărunt, așa cum îi este îngăduit. 
Aceste faze ale comediei se nasc și se dezvoltă în 
perioada critică a istoriei ateniene, în care succesivele 
ocupaţii străine ale lui Filip Macedoneanul, Alexandru 
cel Mare și a Romei, au răpit acestei cetăți caracterul 
de centru de greutate al vieţii grecești, reducindu-l 
la acela de centru exclusiv intelectual. 


SCENOGRAFIA GREACĂ 


Înainte de a examina tragediile și comediile grecești 
care ni s-au transmis, vom proceda la expunerea 
structurii tehnice si organizatorice a spectacolului, 

ea fiind în măsură să ne lămurească formele și funcţia 

lui specifică. Din aceste forme a derivat, printr-un 
travaliu complex, spectacolul așa cum s-a dezvoltat 

în civilizaţia occidentală. 

n Grecia, spectacolul avea aspectul unei îmbinări 
între ceremonia religioasă și manifestatia populară, 42 


pástrind, cu alte cuvinte, caracterul sacru al serbárilor 
dionisiace, aláturi de un interes reimprospátat pentru 
elementul profan si poetic creator, reprezentat de 
suprapunerile culturale și populare. 

Reconstituirea arheologicá a acestor spectacole a fost 
posibilá datoritá studiilor științifice si, de asemenea, 
descoperirii unor piese documentare figurative, care 
au permis aprofundarea cercetărilor. Edificatoare au 
fost, de pildă, elementele care se pot deduce din scenele 
piesei Telephus 1 de Eschil, înfățișate pe cupa de la 
Muzeul din Boston. 

Edificiul teatral grec a trecut prin diferite faze, de 
la construcția provizorie din lemn, pină la aceea defi- 
nitivă din zidărie. Este de presupus — iar în această 
privință, arheologii care s-au ocupat de subiect sînt 
destul de siguri — că primele construcții aveau un 
plan trapezoidal — comportind deci o intrebuintare 
diferită a părților edificiului care erau destinate repre- 
zentaţiei. Mai apoi, s-a renunţat la această alcătuire, 
ea find înlocuită cu aceea universal cunoscută, cu 
plan circular. 

Părțile fundamentale ale teatrului (de la téátron, a 
vedea, a asista) sint: shéné, unde se inserau elementele 
scenografice: proskénion sau logheion, destinat actorilor 
care recitau; orchéstra, adică acea zonă delimitată de 
primele rînduri din câvea și destinată în primul rînd 
evoluţiilor (poate coregrafice) Corului;  thcâtron 
(cdvea la romani), care găzduia publicul. În centrul 
orchestrei se afla thyméle, altarul zeului, în jurul căruia 
se așeza Corul după ce intra pe scenă, conform unei 
tradiţii moștenite de la canoanele de reprezentare ale 
dramei arhaice. Această zonă era delimitată pe extre- 
mitátile laterale de douá deschizături, numite pdrodoi, 
pe unde își făceau intrarea coriștii. Scena se întindea 
pe o estradă de dimensiuni destul de mari (la Siracuza 
măsura 22 m. în lungime, 3 m. în lăţime și era ridicată 
cu 0,50 m. faţă de orchestra, fund legată de aceasta 
prin cîteva trepte). Scena era mărginită lateral de doi 
pereţi din zid, cu tot atitea deschizături care comunicau 
cu interiorul, numite de asemenea părodoi (la Roma 


1 Piesă pierdută, despre care au rămas însă informaţii din 
43 diverse surse 


au devenit stabile, in Grecia erau provizorii, avind un 
caracter strict instrumental) S-a discutat indelung 
dacă aceste intrări laterale corespundeau cu o indicație 
de loc, fără a se ajunge însă la concluzii sigure. Potrivit 
lui Vitruviu 1, intrarea din dreapta actorului indica 
faptul că venea din oraș, iar cea din stinga, invers. 
Pe laturile scenei se aflau trei uși dispuse simetric, 
care permiteau mișcarea între scenă și spatele scenei, 
dincolo de fosa in care se țineau decorurile. Sub 
orchestra, un sistem de galerii săpate în piatră facilita 
deplasarea actorilor. Cu ajutorul unor dispozitive 
speciale de lemn se putea ridica un fundal, mărindu-l 
sau micşorindu-l după nevoie. 
Scenografia trebuie să fi fost foarte simplă, cel puţin 
pînă în epoca lui Eschil, constînd din citeva elemente 
scenice cu caracter aluziv, care aveau doar menirea 
de a solicita imaginația spectatorilor. Poate că drept 
prim decor scenic s-a folosit o baracă din lemn și pinzá, 
care era totodată și cabină pentru actori. Ulterior — 
obiceiul era încă în vigoare pe vremea lui Eschil — s-a 
răspîndit folosirea unui practicabil instalat pe scenă, 
pe care se așeza elementul esenţial al decorului putind 
să indice un loc. 
După spusele lui Aristotel, decorurile pictate au fost 
introduse de Sofocle, dar nu se poate face o afirmaţie 
categorică în această privință. Vitruviu, de pildă, 
spune că Agatharcos din Samos ar fi pictat un decor 
pentru Eschil încă cu multă vreme înainte. Desigur 
că acelaşi Agatharcos a pictat și decorul pentru Orestia. 
Fundalul unic și plat, era împărțit în trei secțiuni 
făcute din piele pictată, și era montat pe un sistem 
complicat de mici ţevi care intrau una într-alta, ca la 
lunetă, permitind să se modifice cu ușurință înălțimea 
acestui fundal. El era schimbat la fiecare piesă. 
n unele cazuri se folosea o scenă multiplă. Gustul 
era vădit orientat către un decor lipsit de elemente 
naturaliste și de perspectivă. Legile perspectivei au 
fost studiate de Anaxagora și Democrit, dar si în cazul 
acesta trebuie să ne întoarcem la Agatharcos care, 
aproximativ din anul 465 î.e.n., intuise posibilitatea 
de a folosi pe scenă perspectiva. 


1 În De architectura 

Interesantă și directă este mărturia asupra scenografiei 
greceşti în timpul lui Sofocle, pe care o găsim în versu- 
rile iniţiale din Electra, unde Pedagogul face o des- 
criere amănunțită a scenei: 

« Bătrinul (oprindu-se, către Oreste) 


O, tu, odraslă a lui Agamemnon, cel 

Ce-n fata Troii-a comandat oştirile 

Cíndva, tu astăzi poți să-ți vezi acest meleag, 

Că dor ţi-a fost de el! Priveşte Argosul 

Străvechi, că mult tinjit-ai după-acest pămint 

Ce-a fost fecioarei lui Inahos închinat, 

Fecioara urmărită de tăun... Orest, 

Aici e piața lui Apolo, zeul cel 

Ucigdtor de lupi. La stinga noastră vezi 

Al Herei templu prea vestit. Și iată-ne 

În fara-n care-i aur din belşug! Aici 

Micene e! Si vezi palatu-nsîngerat 

Al Pelopizilor. .. Cind tatăl tău a fost 

Ucis, te-am smuls de-aici, iar sora ta te-a dat 
n grija mea şi te-am crescut pín-ai ajuns 

Bărbat ce-o răzbuna pe tatăl său... Orest, 

Pilade, oaspeţi dragi, hai, hotăriţi-vă, 

Că zorii s-au ivit... Se-aud cum ciripesc 

Si păsărelele. .. A nopții negură 

S-a dus şi stelele-au pălit. Nu sovdifi ! 

Ci sfătuiți-vă, că poate din palat 

legi-va careva. E clipa faptii-acum ! » ! 


Scenografia era completată de decorul lateral, care 
consta din utilizarea unor prisme triunghiulare rota- 
tive, numite periaktoi, avind pe fiecare din feţe alt 
decor. Astfel: de masinárii scenice serveau la transfor- 
marea rapidá a cadrului, cu toate cá schimbárile de 
scená erau destul de rare. Se stie chiar, cu oarecare 
certitudine, că numai Eumenidele si Aiax prevedeau o 
asemenea eventualitate. 

Mai dificil de lămurit și de expus sînt cele privitoare 
la comedie, unde, mai ales în comedia veche, schim- 
bările erau numeroase. Nu se cunosc nici iniijoacele 


1 Scena se petrece în faţa paruus lui Agamemnon. Tra- 
ducere de Cora Fotino, Editura pentru literatură, 1965, 

care făceau posibile aceste operaţii. Ar părea logic 
să credem că se recurgea la folosirea scenei multiple. 
Scenografia se schimba radical în funcţie de genul 
piesei reprezentate, adică după cum era vorba de tra- 
gedie, comedie sau dramă satirică. În acest sens este 
edificatoare descrierea lăsată de Vitruviu: « Genurile 
scenelor sînt trei: primul, numit Tragic, al doilea Comic, 
al treilea Satiric. lar decorurile sînt deosebite şi nease- 
mănătoare, întrucît în genul Tragic se reprezintă coloane, 
frontoane, statui şi alte lucruri regesti ; în cel Comic, 
în schimb, găsim închipuiri de clădiri particulare şi 
ziduri, iar prin ferestre se văd fațade care imită casele 
obişnuite. f, sfârşit, în cel Satiric, sînt reprezentate 
decoruri cu copaci, peşteri, munţi si alte lucruri címpenesti 
în chip de privelişti ». 

n Grecia nu exista cortină. Schimbările de scenă 
și respectivele operaţii care se desfășurau în timpul 
pauzelor, se făceau deci, coram populo 1. Spectatorii, 
fe că aveau obiceiul de a se duce pe altundeva între 
o tragedie și alta (să nu uităm că orice spectacol tragic 
era alcătuit din reprezentarea a trei tragedii ȘI a unei 
drame satirice), fie că se obignuiserá într-atita cu ceea 
ce se petrecea sub ochii lor, încît nici nu-i mai interesa. 
Mai tirziu, la Roma, se va introduce folosirea unor 
cortine pictate cu personaje în mărime naturală, 
care se ridicau încet de jos în sus, astfel încît dădeau 
impresia — după cum spunea Virgiliu într-o exprimare 
colorată — că le ridicau chiar figurile acelea. 

Pentru tehnica scenografică s-au născocit tot felul de 
mașini, introduse treptat, pe măsură ce o cereau 
exigenţele „piesei. De o importanță esenţială a fost 
ekkyklema 2. Tablourile piesei se desfășurau cînd în 
afara, dad in interiorul palatului. Pentru a putea 
arăta ceea ce se petrecea în interior, s-a recurs la folo- 
sirea unei platforme de lemn, montată pe roți mici 
(astăzi s-ar numi cărucior), care era împinsă înainte 
cînd o cereau necesitățile acţiunii: în Agamemnon, 
de pildă, pentru a arăta trupul regelui atrid înjunghiat, 
în Coeforele, pentru uciderea Clitemnestrei, în Eume- 
nidele, pentru a înfățișa spectatorului ceea ce se petre- 


1 în public (lat.) 
2 Platforma descrisă mai jos 

cea in interiorul templului lui Apolo. Pentru apariția 
zeilor și a eroilor, se foloseau de mechané, un fel de 
scripete agăţat de sus. S-a utilizat mai ales ín tragedule 
lui Euripide, care recurgea adesea la intervenţia supra- 
naturalului pentru a rezolva situaţiile deosebit de încur- 
cate. Această intervenţie (care la Euripide aducea 
catastrofa, adică deznodămintul acţiunii) este cunos- 
cută sub denumirea de deus ex machina, tocmai din 
cauza mijlocului mecanic care o făcea posibilă. Alte 
maşini scenice erau: fheologheíon, platformă rotativă 
care, ieșind din interior, servea pentru a-i înfățișa 
pe zei in lăcașul lor; diístegía, practicabil cu formă 
neprecizată, închipuind poate o scară sau un acoperiş; 
bronteion, dispozitiv ce reproducea tunetul; hérauno- 
scopeion, care imita fulgerul; charónioi kl imakes, scări 
ce duceau din subsol la o deschizătură a scenei, pentru 
a permite apariţia morților; anapiésmata, trape care 
se deschideau pe scenă și în orchestra, pentru apariţia 
divinităţilor infernului; hemikyklion, care, cu ajutorul 
unei platforme făcea vizibilă o porţiune îndepărtată 

e oras sau de mare, de obicei plină de naufragiati; 
stropheion, infátisa apoteoza eroilor care se ináltau in 
cer, sau moartea lor in timpul luptei. 


MÁSTI SI COSTUME 


Esenţială în spectacolul grec, sub dublul ei aspect 
de element decorativ și totodată de semnificaţie sim- 
bolică, era folosirea măștii și a costumului. S-a emis 
cîndva ipoteza că necesitatea de a da personajului 
dimensiuni ieșite din comun și de a-i amplifica 
vocea, ca să ajungă limpede pînă la spectatori, ar fi 
dus la intrebuintarea măștii. Astăzi, in lumina unor 
descoperiri recente, putem afirma că aceste deducti 
erau fundamental eronate. 
În Marile dionisiace, unele grupuri de personaje 
purtau mască, așa incit se poate spune că folosirea 
ei, generată de serbările rustice închinate lui Dio- 
nysos, era unul dintre elementele moștenite de la 
47 cultul acestui zeu. În timpuri foarte vechi, unele 


personaje din cortegiile sacrificale își acopereau 
chipul cu drojdie de vin și frunze de viţă, schim- 
bindu-si înfățișarea. De la acest prim exemplu de 
transformare a fizionomiei s-a trecut la folosirea 
adevăratelor măști, confecționate anume ȘI care, 
departe de a imita trăsăturile umane, prezentau un 
aspect care mergea de la înfricoșător la grotesc. 
Tespis a fost cel care a reformat această uzantá, 
aducînd masca la asemănarea cu fizionomia umană, 
în timp ce Choirilos şi Phrynichos ! s-au preocupat 
de evoluarea ei, iar cel de-al doilea a introdus masca 
feminină. 

Piná la Eschil, masca reprezenta cu monotonie o 
expresie încremenită, care se datora lipsei de cu- 
loare. Eschil i-a aplicat policromia, făcînd mai variat 
jocul contrastelor. 

Masca era confecționată din pinzá sau lemn ușor, 
acoperea capul pînă la ceafă, avea o perucá mare 
și, uneori, barbă, o deschizătură mare pentru gură 
cu o lamelă specială pentru amplificarea vocii, si 
două găuri mici pentru ochi. Policromia se folosea 
pentru accentuarea expresivităţii figurii. Fruntea 
era mult mărită, în forma literei grecești lamda (A), 
fiind acoperită în bună parte de perucă. Acest arti- 
ficiu special, care avea drept scop înălţarea staturii, 
era denumit ónkos. 

Folosirea măștii prezenta avantaje și inconveniente. 
Un inconvenient destul de mare era imposibilitatea 
de a folosi o mimică facială. Această îngrădire era 
remediată fie prin schimbarea măștilor, fie prin 
folosirea unei măști cu o dublă expresie, expediente 
la care se recurgea mai ales în comedie. 

Erau însă destule și avantajele. Aulus Gellius? 
afirmă că masca favoriza amplificarea vocii și n-avem 
de ce să nu-l credem, mai ales că știm în ce fel 
se obținea această intensificare a tonului. Un alt 
avantaj era posibilitatea de a juca roluri feminine. 
Trebuie să ne amintim că teatrul grec nu avea ac- 


1 Poeti tragici din Atena, contemporani cu Tespis şi Eschil 
* Scriitor latin din sec. II e.n., care în lucrarea sa Nopțile atice 
a lăsat, pe lingă multe informaţii din istoria şi gindirea antichi- 
tátii greco-latine, reproducerea unor pasaje din opere pierdute 48 


trite; prin urmare, cum rolurile eroinelor erau inter- 
pretate de bárbati, masca fácea figura mai verosi- 
milă. Apoi, ea putea să indice vizibil, aproape ca 
o emblemă, caracterul personajului, menire pe care 
o avea si costumul, mai cu seamă în perioada co- 
mediei noi. 

Se cunosc 28 de tipuri de măşti tragice: 6 gérontes 
(bătrîni), 8 neonikoi (tineri), 3 therápontes (sclavi), 
Il gynaikes (femei). În schimb, doar patru măşti 
satirice: Sdiyros poliós (cărunt), Sdtyros géneion 
(bárbos), Sdtyros agéneios (imberb), Seleinós páppos 
(mosneag). Mástile comediei vechi aveau un caracter 
general de parodie, fárá referiri speciale la o anumitá 
realitate concretá sau la un simbol. Ele exprimau 
o náscocire imaginară. (Aristofan voia să creeze 
însă una care să-l caricaturizeze pe detestatul de- 
magog Cleon). În comedia mi ijlocie, structura măștii 
a evoluat în sensul grotescului, în timp ce mai tirziu, 
in plină înflorire a comediei noi, s-a produs o exage- 
rare a trásáturilor caricaturale in sens aproape sim- 
bolic; în această perioadă, mástile erau în număr de 
43 și au devenit apoi patrimoniul comediei latine 
numită palliata!. S-au identificat 9 măști de bătrîni, 
|| de tineri, 7 de sclavi, 14 de femei. 

Alt element de un deosebit interes datorită caracte- 
risticilor sale estetice și semnificației vădit aluzive, 
care in anumite momente — comedia nouă —a do- 
bindit o evidenţă pronunţată, este costumul. Şi in 
acest caz trebuie să se țină cont de necesităţile care 
determinau folosirea unui anumit tip de costum. 
Kóthornos — coturni, incáltámintea caracteristicá a ac- 
torilor tragici — si uriașa ónkos care incununa masca, 
precum și amplificarea vocii, dádeau actorului o di- 
mensiune fizicá exceptionalá, care cerea, ca atare, un 
costum voluminos. La rindul lui, acesta făcea ca per- 
sonajul să pară și mai uriaș. Întrebuinţarea unui costum 
tipic pentru reprezentarea pieselor, trebuie să fi fost 
foarte veche. Poate că data, ca și în cazul măștii, încă 
din perioada primelor cortegii sacrificale. Introducerea 


1 În literatura latină se numea fabula palliata piesa care repre- 
zenta personaje greceşti, spre deosebire 'de cea cu personaje 
49 romane, numită togata (de la veșmintele pallium şi toga) 


costumului de tipul care ni s-a transmis prin tradiţia 
figurativă, 1 se datorează tot lut Eschil. 

Impunátorul costum al teatrului grec era compus din 
două elemente esenţiale, care, așa cum am avut prilejul 
să spunem, contribuiau la aparenţa gigantică a acto- 
rilor: o tunică multicoloră (poikilos) şi o mantie 
( epíblema). 

Pentru a evita disproportia pe care ar fi putut-o sugera 
uriașa statură realizată cu ajutorul peruci (ónhkos) 
și al coturnilor (kothornos ), actorii foloseau sub costum 
tot felul de « umpluturi », ca să armonizeze în ansamblu 
dimensiunile corpului : prosternídion se punea pe piept, 
progastridion era o burtă falsă, somátion era un tricou 
care se punea peste prosternidion și progastrídion 
pentru a le menţine, acoperind și restul trupului. 
Tunica (poikilos) cobora pînă la cálciie și avea mineci 
lungi (cheirídes), care acopereau braţele în întregime; 
în dreptul pieptului era prinsă într-o  cingátoare 
(maschalister ). Faptul cá cingătoarea era pusă atit 
de sus, accentua înălțimea staturii. Tunica putea să 
aibă în țesătură cele mai variate culori și desene. 
Costumele reproduse pe un mozaic din muzeele 
Vaticanului, care cuprinde o serie de ilustraţii teatrale, 
înfățișează un poikilos făcut din benzi transversale 
încrucișate cu dungi verticale, în diverse nuanţe ale 
aceleiași culori, fiind rareori de culori diferite. Perso- 
najele reprezentate pe un vas din Ruvo! si pe fresca 
din Cirene sint îmbrăcate însă în costume mult mai 
bogate, multicolore, cu desene de flori, plante, animale 
și araberscuri de tot felul. 

Cit despre epiblemata, trebuie să fi existat un mare 
număr de forme. Himdtion era o mantie largă, care 
înfășura tot corpul. Chlamys, era scurtă și prinsă pe 
umeri. Batrachis și phoinikis, manti de culoare verde 
ca broasca și purpurie. Unele hlamide (chlamys 
didchrysos, chlamys chrysópastos) erau împodobite cu 
franjuri de aur. 

Anumite personaje purtau costume speciale: se sta- 
bilea astfel caracterul aluziv al costumatiei. Dionysos 
purta o tunică lungă de culoarea șofranului, numită 


1 Ruvo di Puglia, localitate din sudul [Italiei unde se află 
un muzeu cu valoroase colecţii de ceramică antică 

krotós. Însemnul regal era xystís, mantie de culoarea 
purpurei. Reginele purtau o tunică roşie (systós) 
cu trenă, si o mantie albă tivită cu purpură (paratechy ). 
Pentru personajele care reprezentau divinități se folosea 
un costum simplu din jerseu de lină, care le acoperea 
tot trupul (asa trebuie să fi fost « vesmintul profetic » 
al Casandrei în Agamemnon de Eschil, susține Na- 
varre !. Războinicii si vinătorii țineau pe brațul stîng o 
chlamýs de culoarea purpurei (ephaptís). 

Lucrul cel mai frapant la costumul tragic grec este 
bogăția, somptuozitatea, luxul podoabelor. Stofe scum- 
pe, tivuri de aur, culori strălucitoare, care nu semănau 
de fel cu îmbrăcămintea din viața de toate zilele. 
Se intilneau, probabil la veșmintele purtate în zilele 
de sărbătoare. Cu toate acestea, nu se poate spune 
că asemenea costume erau lipsite de orice legătură 
cu realitatea. Era, în primul rind, o stilizare liberă 
și plină de fantezie a costumului naţional grec. Un 
singur tip de costum — cel sacerdotal — era :dealizat. 
Nu este exlcus să fi existat influenţe reciproce între 
costumul teatral și podoabele sacerdotale eleusine. 
Costumul personajelor tragice care apăreau în piesele 
satirice nu se deosebea prea mult de acela al personaje- 
lor de tragedie. Elementele esenţiale rámineau aceleași, 
cu unele mici diferente. El avea însă un aspect cu totul 
deosebit cînd era vorba de satiri şi de sileni. Pantaloni 
de blană strinsi în talie, coada de cal și simbolul falic 
caracterizau costumul satirului. Silenul, în schimb, 
purta un tricou păros care-i îmbrăca tot corpul, uneori 

o tunică dintr-o singură bucată, care-i cădea pină 
la genunchi (chortatos) și un pantalon lung. Ambele 
personaje purtau de obicei pe umărul stîng piei de 
animale. Silenul putea să îmbrace trei feluri de manti: 
brodată (théraion), vărgată (chlamys anthik€), roşie 
( phoinikoyn himatíon ). 

n privinta costumului actorilor din comedia anticá, 
lipsa totală de documentaţie istorică este suplinitá 
de indicaţiile date de Aristofan în comediile sale 
pentru acest tip de îmbrăcăminte. Costumul era in- 
spirat direct din hainele purtate în viaţa reală, cărora 








1 Octave Navarre: Le théâtre grec, l'édifice, l'organisation 
matérielle, les représentations 


li se aplica o transformare vădit comică. Această 
caracteristică va deveni marcantă in sec. IV: i.e.n., 
după cum o dovedește vasul atic găsit în Crimeea, 
recum și o serie de ceramici. 
In comediile lui Aristofan, bărbaţii purtau o tunică 
cu două mineci (amphimáschalos ), specifică oamenilor 
liberi, sau un vesmint care avea doar mineca stingă 
(exomis ), pentru sclavi. Ca mantii se foloseau himd- 
tion, chlamys și tribónion. Aceasta din urmă, scurtă 
și dintr-o stofă aspră, era purtată de personajele 
care aparţineau claselor inferioare. Personajele femi- 
nine purtau o tunică de culoarea șofranului (kro- 
lotós ), strinsá cu o cingătoare (stróphion) si o mantie 
tivită cu purpură (énhyhklon). 
După cum am mai spus, acest aspect realist a fost 
tot mai mult deformat în secolul următor, printr-o 
accentuare caricaturală, care s-a păstrat fără modi- 
ficări substanțiale și în perioada comediei mijlocii. 
stumafia comediei noi reproducea cu riguroasă 
fidelitate imbrácámintea de toate zilele. Am văzut 
că în tragedie, regn, reginele și divinitățile ` purtau 
fără excepţie un costum obligatoriu. În comedia veche, 
personajul Dionysos, de pildă, era înfățișat cu anumite 
caracteristici tipice ȘI permanente. Mai apoi, orientarea 
în acest sens este mult mai vădită, personajele dobin- 
desc un aspect fizic bine determinat, care le face 
ușor identificabile. Acest 'obicei, ca și alte: caracte- 
ristici ale așa-numitei comedii noi se vor transmite 
intocmai comediei palliata, imitatoarea ei fidelă. 
Faptul cá în această perioadă se manifestă tendinţa 
de a reproduce costumele foarte obișnuite din viaţa 
de toate zilele, este ușor de înţeles dacă se tine seama 
de caracteristicile comediei noi. Pe o scenă uride se 
reproduceau cu un pronunţat realism evenirhente, 
tipuri, caractere din existenţa cotidiană, nu puteàu să 
apară decit figuri a căror autenticitate să fie subliniată 
și de îmbrăcăminte. Tunicile și mantiile obișnuite 
sint doar puţin scurtate pentru a se accentua anumite 
indecente inerente felului în care se concepea pe vre- 
mea aceea sensul comediei. În schimb culorile, cu 
totul convenţionale, îndeplineau acea funcţie simbo- 
lică despre care am mai vorbit. Roșul era culoarea 
tinerilor, albul a sclavilor, negrul și cenușiul a para- 52 


ziților, verdele și albastrul a bătrînilor, albul era i al 
preoteselor, albul și galbenul al fetelor tinere; albul 
tivit cu franjuri era al fetelor bogate, iar codogii purtau 
o tunică și o mantie vărgată. 

Kóthornos, încălțăminte cu talpa foarte inaltă, făcută 
din mai multe straturi de lemn suprapuse și vopsite 
în diferite culori, era purtată de personajele care repre- 
zentau oameni liberi. Sclavii, în schimb, purtau o 
încălțăminte mai puţin înaltă. Corul avea, de asemenea, 
incáltáminte cu talpa inaltá (dar mai joasá decit co- 
turnul), numită hrepís. Inventatorul acesteia fusese 
Sofocle. Motivul pentru care Corul purta încălțăminte 
mai ușoară se datorește probabil faptului că avea 
de executat în orchestra o serie de evoluţii care n-ar 
fi fost posibile dacă ar fi purtat coturni. Prin înălțimea 
și greutatea lui, coturnul sporea dimensiunile perso- 
najelor — simbolic și în sens moral — dar le reducea 
totodată posibilităţile de deplasare, făcînd ca mersul 
să fie stingaci, şi sugerind ca atare un mod de inter- 
pretare a rolului: bazat pe o atitudine aproape complet 
statică a actorilor. 

Satirii jucau probabil desculți; în orice caz, așa apar pe 
amintitul vas din Ruvo, unde Hercule si regele poartá 
insă coturni scunzi. 

n comedie incáltámintea reproduce tipurile folosite 
în. viaţa obișnuită, conformindu-se caracterului realist 
al acestui gen. Bărbaţii purtau embadés sau lakonikdi, 
iar femeile, kothornoi sau persikdi. 

Pălărie purtau doar călătorii și solii. Personajele femi- 
nine, cînd trebuiau să iasă din casă, își acopereau 
capul cu: mantia care avea o parte destinată acestui 
scop (kredemnon ). Ca podoabe pentru cap se foloseau: 
kekryphalos, un fileu care ţinea părul; mitra, o bandă 
lată în jurul frunţii; kalypter, un fel de văl care acoperea 
capul piná la ochi și cădea pe spate. 

Personajele — mai ales cele de comedie — purtau 
fiecare cite un semn distinctiv. Zeii aveau un atribut 
individual propriu, războinicul o armură, eroii o 
spadă sau un arc, regele sceptrul, bătrîni bastonul 
(în tragedie drept, în comedie curbat), rugátorii ! 


1 Persoane care imploră asistenţa umană sau divină conform 
53 unui ritual, 


fluturau ramuri împletite cu benzi de pinză albă, 
solii purtători de vești bune și invitaţii care se duceau 
sau se întorceau de la o serbare aveau cununi pe cap, 
sclavii porniţi la drum cu stápinii lor își puneau pe 
umeri bagajele în locul bastonului, ţărani o bită, 
un surtuc de piele și un sac, parazitul o sticlutá cu 
ulei și o perie. În tragedie mai ales, convenţionalitatea 
și stilul primează, incontestabil, asupra realismului 
reprezentativ. 


MUZICĂ, DANS, METRICĂ 


Muzica și dansul au jucat în teatrul grec un rol de 
primă importanţă, in special muzica, prin vesmintul 
melodic pe care l-a dat anumitor părți din tragedie. 
Astăzi nu este ușor să reconstituim cu exactitate 
părțile muzicale ale tragediei și comediei grecești, 
dar se poate afirma pe baza unor elemente constitutive 
ale acestor compoziţii, că muzica era o componentă 
esențială a reprezentaţiei. Ne referim adică la părţile 
corale, al căror element metric, extrem de ritmic, 
trădează nevoia de a se supune legilor structurale 
ale melodiei. Elementul melodic nu este o inovaţie 
adusă de spectacolul teatral, ci aparţine vechii tradiţii 
sacrificale a misterelor dionisiace: de unde a fost 
preluat in noua structurare dramatică. O dată cu diti- 
rambul de tipul al doilea, adică cel care prevedea și 
un text, muzica dobîndește un caracter predominant. 
Nu este vorba, firește, de complexa materie muzicală 
cu care ne-a obișnuit reforma din Renaștere, ci de o 
melodie extrem de simplă, monodică, încredinţată 
în special unui soi de flaut, aulós, care slujea drept 
fundal părților recitate. Importanţa ei era totuși 
atit de mare încit, în cursul piesei, cele două compo- 
nente — cea dramatică ȘI cea muzicală — se împleteau 
strins pentru a da naștere unei reprezentații asemănă- 
toare grosso modo melodramei din secolul al XVII-lea. 
Declamatia era supusá legilor melodice, ca si recita- 
tivul. Uneori, din complexul pe care, cu o termino- 
logie mult mai recentá l-am numi orchestral, se des- 54 


prindea un solo de flaut. Flautul trebuie sá fi fost 
cel mai potrivit instrument pentru acest fel de spec- 
tacol. După cum explică Aristotel, el era preferat 
lirei, deoarece timbrul lui se armoniza mai bine decit 
al celuilalt instrument cu vocea omenească. Chiar 
dacă este de presupus că elementul poetic își păstra 
semnificaţia lui dominantă (Plutarh spune că muzica 
slujea drept condiment textului), nu trebuie socotit 
că fundalul melodic avea un rol subordonat. Însăși 
compunerea în versuri a tragediei, dispunerea acestora 
în așa fel încît să se potrivească fiecare cu o măsură 
muzicală, faptul că fiecărei silabe îi corespunde o 
notă, ne arată că cele două elemente erau puse pe același 
plan, de unde se poate presupune că spectacolul astfel 
conceput realiza o fuziune cu totul specială, astăzi 
greu de imaginat, și care în orice caz nu se poate defini 
cu exactitate. Ceea ce putem socoti ca sigur, este că 
părţile Corului erau cîntate. În sensul acesta s-au 
făcut într-o epocă destul de recentă, experienţe inte- 
resante de reconstituire a tragediei grecești, chiar dacă 
rea puțin satisfăcătoare pe planul emoţiei estetice. 
În privinţa acestui aspect al dramaturgiei se realizează, 
e asemenea, o evoluţie de la forme abia schiţate, în 
care muzica are un rol de prim plan, dar strict func- 
tional, pînă la altele mai complexe, care apropie spec- 
tacolul de formele melodramatice intrevázute de unii 
savanți în dramaturgia greacă. [n tragedia arhaică, 
elementul muzical era redus la esenţial, melodia 
„însoțea unele părţi ale acțiunii, uneori intervenea 
cîntul monodic al vreunui personaj, dar cel mai adesea 
cintau corurile. În această tendință subzista influența 
determinantă a manifestărilor dramatice originare. 
Tradiţia aceasta era încă vie în vremea lui Eschil, 
chiar dacă suferise ușoare modificări. Euripide a fost 
cel care a întrevăzut deosebitele posibilităţi expresive 
ale muzicii și cîntului. Limitind semnificaţia prezenţei 
Corului în piesă, Euripide a lărgit în favoarea perso- 
najelor aria funcției muzicale rezervată Corului, dind 
naștere acelui tip de interpretare care, pentru a se 
deosebi de partea exclusiv recitatá (hatalogé) a fost 
numită parakataloge. 
n ceea ce priveşte dansul, mărturia lui Aristotel poate 
55 fi socotită grăitoare. Dansul se asocia celorlalte compo- 


nente ale spectacolului într-o formulă hotárit subal- 
terná. Rolul de acompaniament, de comentariu figurat 
al acțiunii scenice care-i era atribuit, comporta o 
anumită limitare a mișcărilor. Ele erau marcate mai 
mult prin atitudini mimice și ritmice tinzînd să redea 
caractere, pasiuni, fapte din piesă, decit prin pași 
de dans propriu-ziși. 

Existau tipuri de dans pentru fiecare gen de spec- 
tacol și un tip comun pentru toate trei. Acesta din 
urmă era numit hyporchema, în timp ce dansul tipic 
al tragediei se numea emméleia, acela al dramelor 
satirice sikinnis și al comediei bórdax, dans obscen 
pe care nimeni n-ar fi îndrăznit să-l reproducă în 
afara teatrului. 

Ca metru al tragediei a fost adoptat trimetrul iambic, 
în locul tetrametrului trohaic, fund mult mai potrivit 
pentru dialog. 


REPREZENTAȚII LE 


În Grecia, spectacolul era nu numai o manifestare lite- 
rară de mare importanţă, ci și o serbare populară mult 
așteptată. Reprezentaţiile aveau un caracter special. Se 
repetau anual în aceleași perioade, sub formă de concurs 
dramatic, de festival, cum am zice astăzi. Ele consti- 
tuiau totodată un eveniment educativ de rnare însem- 
nătate, prin pedagogia lor vizuală și auditivă, îmbi- 
bată de o religio concepută in imet, cel mai autentic 
al cuvintului, astfel incit era recomandabilá si pentru 
cei: mai tineri. În afară de aceasta, este probabil cá 
reprezentațiile ofereau un prilej de descărcare a fer- 
menţilor intelectuali si pasionali; sugerat poate de 
către: àutoritátile politice, chiar și într-un climat 
democratic ca acela existent la Atena. Publicul, cu 
o compoziție, eterogenă, provenea atit din oraș cit 
și din împrejurimi și, alături de cetăţeni cunoscuți 
pentru meritele dobindite în diversele activități ale 
vieții publice și culturale, se puteau vedea și mici 
proprietari, meșteșugari, ba chiar și țărani. La spec- 
tacolele tragice erau admise și femeile, cărora le erau 56 


în schimb interzise comediile dm pricina conţinutului 
lor obscen si a indráznetelor prezentări realiste. Carac- 
terul specific educativ este dovedit și de gratuitatea 
spectacolelor, și chiar dacă într-un moment ulterior 
s-a instituit o taxă de intrare, modesta sumă (orice 
loc costa doi oboli) nu putea să priveze aceste eve- 
nimente de aspectul lor de manifestări accesibile 
tuturor. 
Pentru a înlesni accesul chiar și cetățenilor mai puţin 
înstăriți, Pericle a înfiinţat un fond public special, 
theoricón. O parte din locuri —cele mai apropiate 
de orchestra — erau puse la dispoziţia notabilităţilor 
republicii: preoți și preotese ai diverselor culte, 
înalți demnitari ai statului, arhonti, soli străini acre- 
ditați la Atena, cetățeni care aduseseră republicii 
servicii deosebite, tiner: care-și pierduseră tatăl în 
război, locuitorii orașelor aliate. Restul locurilor din 
théáiron erau ocupate de spectatori care-și plăteau 
intrarea. 
Publicul venea din vreme la teatru ca să ocupe locu- 
rile cele mai bune și să asiste la spectacolul sosirii 
notabilitátilor orașului, care defilau în cortegiu, pur- 
tind fastuoasele costume ale respectivelor funcţii 
publice. Reprezentatiiie incepeau in zorii zilei. Nu 
trebuie să uitám că în trei zile urmau să se reprezinte 
între zece și douăsprezece trilogii, și tot atitea drame 
satirice. Reprezentaţiile luau sfirșit la apusul soa- 
relui, într-o atmosferă foarte impresionantă, creată 
de lumina făcliilor ţinute chiar de spectatori, și de 
figurile hieratice ale actorilor. 
Fiecare ciclu tragic era alcătuit din trei tragedii plus 
o dramă satirică și constituia așa numita fetralogía. 
În timpul lui Eschil trilogiile (adică cele trei tragedii) 
alcătuiau un tot organic, care reprezenta o poveste 
ce se desfășura după un fir logic continuu, de la 
prima la ultima piesă. Din acest tip de trilogie, unicul 
exemplu care ne-a rămas este Orestia lui Eschil. Mai 
apoi s-a impus tendinţa de a elibera cele trei lu- 
crări de o adevărată legătură între ele. 
Reprezentaţiile erau organizate sub formă de concurs 
dramatic. Autorul care cîştiga titlul de învingător 
era încununat cu lauri în entuziasmul publicului, 
57 iar faima lui era recunoscută în toată Elada. Spec- 


tatorii urmăreau cu mare interes reprezentațiile, 
exprimind zgomotos acceptarea sau respingerea operei. 
Reprezentatia se desfășura sub îndrumarea autorului, 
care își asuma și sarcina de a interpreta rolul prin- 
cipal, în orice caz pînă la Eschil inclusiv. Sofocle 
a fost poate primul care a despărțit persoana autorului 
de aceea a interpretului. 

După sunetul de goamă care anunța începerea spec- 
tacolulu, un actor recita prologul, care conţinea 
esenţa acţiunii și antecedentele ei (piesele mai vechi 
nu aveau prolog și funcţia introductivă era înde- 
plinită de către Cor, care cinta un pdrodos) ; după 
aceea, în sunetele unei monodii executate de aulós 
si uneori de lire, Corul își făcea intrarea în orchestra, 
cintînd un pdrodos, adică primul cint al Corului, 
executind poate și citeva mișcări de dans. Coreutii 
se așezau apoi în jurul altarului (thyméle), cu spatele 
la public, și în această poziție urmăreu desfășurarea 
piesei, intervenind din cînd în cînd ca să dialo- 
gheze cu personajele. Pe scenă, actorii drapati in 
veșmintele grele despre care am vorbit, cu feţele 
acoperite de măștile simbolice, se broduceau 1 in kata- 
logé (declamatne) si parabatalogé (cintare); cintul 
propriu-zis al Corului se numea mélos. 

La sfîrșitul episodului, Corul intona primul stdsi- 
mon 1, in care cele două fracțiuni, semicorurile, 
rosteau pe rind frazele. Alternarea episoadelor cu 
stasimele continua apoi după același model. Piesa se 
încheia cu exodul, adică uneori, cintecul de plecare 
al Corului, dar cel ma: adesea scena finală, în care 
intensitatea dramatică atingea culmi emotive în dia- 
logurile dintre diversele personaje sau dintre acestea 
și elementul coral. Momentele de dans ritual în cursul 
reprezentaţiei tindeau să sublinieze plastic unele vici- 
situdini ale personajelor în diverse situaţii. 

Tragedia arhaică prevedea un singur interpret, pro- 
tagonistés, care dialoga cu Corul. Mai apoi, prin accen- 
tuarea elementului dramatic, în detrimentul celui 
liric, a devenit necesară amplificarea părților dialo- 
gate, incredintindu-le și unui al doilea actor, deu- 


1 Cintec al Corului, conținînd reflexii privitoare la emoțiile 
trezite de episodul anterior 

teragonistés. Acest proces a fost realizat de Eschii 
și se numără printre elementele tipice ale evoluţiei 
la care a dus el tragedia. Cu timpul, din cauza exi- 
gentelor dramatice mai complexe, s-a procedat la 
introducerea unui al treilea actor, tritagonistés, reali- 
zată de Sofocle. Ajuns la această fază, ciclul evolutiv 
al tragediei grecești se încheie din punct de vedere 
structural. 
Formula reprezentaţiilor de comedie nu se deose- 
beste decit partial de aceea a tragediei. Intr-un anumit 
sens chiar, pare să-i calce fidel pe urme, deosebindu-se 
de ea printr-o simplitate oarecum mai accentuată în 
anumite privinţe, iar în altele, printr-o complexitate 
mai mare. Ceea ce caracteriza net comedia, era felul 
de a folosi Corul. Aici trebuie să ne întoarcem la 
originile lor diferite. Corul comic deriva din corte- 
giile faloforice. El avea o menire cu precădere po- 
lemică. În comedie, Corul, care era interpretul intro- 
ducerii — paródos — (cu mult mai amplă decit în 
tragedie) şi al părților numite stdsime (cu mult mai 
reduse), avea o parte cu. totul specială, pardbasis, în 
care autorul, pe lingă faptul că înzestra opera cu 
elemente spectaculare pline de vioiciune, interpela 
direct spectatorii prin intermediul Corului. Para- 
baza era constituită din șapte elemente împărţite în 
două grupuri. Primul grup era format din: hommá- 
tion, scurt cîntec de rămas bun de la actorii din scena 
precedentă şi anunţarea parabazei; parabaza propriu- 
zisă (poetul le vorbea spectatorilor despre treburile 
lui personale, lăudind meritele $1 inspiraţia patri- 
otică a operelor compuse de el și ponegrindu-le pe 
acelea ale rivalilor; mácrom, compus dintr-un singur 
sistem de anapești, mai lung sau mai scurt, executat 
de către corifeu. Al doilea grup era format din: ode, 
strofă lirică prin care se invoca divinitatea, cerindu-i 
protecţie și victorie; epírrhema în care poetul ataca 
oamenii politici ai vremii sau satiriza moravurile 
publice; antodé, care trata aceeași temă ca și ode; 
antepirrhema, care repeta ele din epírrhema. [n 
evoluţia parabazei se disting trei perioade. Parabaza 
din prima perioadă, care merge piná in anii expe- 
diției din Sicilia (415 î.e.n.): la parabaza principală, 
59 care urma dupá primul episod, se adáuga o para- 


bază secundară, care conţinea elementele din primul 
sau al doilea grup. In perioada a doua — pînă la 
căderea Atenei (404 î.e.n.) —parabaza este destul 
de incompletă, cuprinzind doar trei sau patru din 
elementele originare. În a treia perioadă, parabaza 
dispare fără urmă. Corpul central al comediei vechi, 
precedind parabaza, era agón-ul, altercaţie uneori 
chiar violentă între personaje — cel mai adesea două — 
care reprezentau teza și antiteza în tema comediei. 
Pentru a obţine efectele comice dorite, actorul recurgea 
la cele mai diverse tonuri de voce, realizate prin arti- 
ficii pentru a reda diferitele personaje sau diferitele 
stări sufleteşti ale unui singur personaj: « mugitoare », 
« ultrarăsunătoare », « răcnită », « cavernoasá?, « mior- 
lăită », «efeminată », cum erau definite. 

Gesturile contribuiau si ele, în mod hotăritor chiar, 
la glumele adesea obscene și triviale. La acestea se 
adăuga burta proeminentă și falusul mare, făcut din 
piele, care constituiau caracteristica frapantă a acto- 
rului. 

Cintárile corale si solistice, cu acompaniament instru- 
mental, erau mult folosite, ca si in tragedie. 


AUTORI TRAGICI-SI COMICI 


PRECURSORII 


Der primii doi mari tragici, Tespis și Phrynicos, 

există puţine ştiri. Operele lor s-au pierdut și 
nu s-au păstrat nici măcar fragmente. 
Tespis, născut in [caria din Atica, a trăit între seco- 
lele VI si V î.e.n. În 534 î.e.n., cu prilejul Marilor 
dionisiace organizate de Pisistrate la Atena, el a pre- 
zentat primul exemplu de dialog între cor și un actor. 
Este sigur că a compus o piesă Alcesta. Celelalte tra- 
gedii care i se atribuie: Lupta lui Pelias, Sacerdofii, 
Tinerii greci, Penteu, sint mai probabil opera filozo- 
fului Heraclid din Pont, care a trăit în secolul IV 
j.e.n. 
S-au bucurat de oarecare faimá, ajunsá piná la noi doar 
prin citeva fragmente sau insemnári istorice: Choiri- 
los din Atena, autorul une: Alope, Pratinas din Fliunt, 
socotit inventatorul dramei satirice și al semicoru- 
rilor dialogate, și Phrynicos, născut poate la Atena 
în secolul VI î.e.n. Phrynicos a fost elevul lui Tespis. 
Învingător al Olimpiadei în anii 511—508 î.e.n., 
legenda spune despre el că a fost ales strateg dato- 
rită felului războinic în care dansa. Interesul trezit 
de acest autor se datorește faptului — menţionat 
Suidas, lexicograf bizantin din veacul al XI-lea e.n. — 
că a introdus rolurile feminine -și a fost inventatorul 
tetrametrului trohaic. Lista operelor sale — deși in- 
completă si nesigură — datá de Suidas, cuprinde 
piesele Acteon, Pleuronariile, Egiptenii, Alcesta, Anteu, 
ncăţătorii, Danaidele, Căderea | Miletului — repre- 
zentatá in 492 î.e.n. in timpul arhontatului lui Te- 

bil in 476 si care i-a adus lui Phrynicos victoria, 
choreg fiind "Temistocle. În prologul acesteia din 
urmă un eunuc anunţă victoria de la Salamina, iar 
doi tetrametri trohaici se referă la bătălia de la My- 
cale. Căderea Miletului a stirnit multă vilvă și a pro- 
vocat revolta spectatorilor, deoarece evoca eveni- 
mente dureroase, încă prea proaspete în memorie. 
Autorul a fost pus să plătească o amendă de o mie 
de drahme. În fragmentele lui Phrynicos, funcţia 
corului cu un caracter de pathos pasionat si aprins, 
are încă precădere faţă de cea a dialogului. Aristofan 
pretuia frumuseţea cînturilor lirice ale lui Phrynicos. 
A murit poate in Sicilia, în secolul al V-lea î.e.n. 
Între timp, Atena ajunsese la deplina dezvoltare a 
civilizaţiei sale. După constituţia republicană dată de 
Solon în prima jumătate a secolului al V-lea î.e.n., 
a fost condusă de Pisistrate și de fiii lui, Hippias si 
Hiparch, vreme de o jumătate de secol: 561—510 
î.e.n. Constituţia lui Solon prevedea o lărgire demo- 
cratică a accesului la funcţiile de conducere. Din cele 
patru clase în care erau împărţiţi locuitorii după 
cens, puteau fi aleşi cei care făceau parte din primele 
două. Ma: apoi, certurile interne s-au declanșat întot- 
deauna în funcţie de restringerea sau lărgirea acestui 
cerc “eligibil ». Pisistrate a profitat de ele pentru a 
dobindi o poziție hegemonică. Prin măsurile lui de 
conducere, a contribuit in mod hotăritor la nașterea 
și înflorirea artelor: printre altele, instituind — după 
cum am mai spus —concursul de tragedii cu pri- 
lejul Marilor dionisiace. 


În 510 î.e.n. constituţia republicană a fost repusă 
în vigoare. Din 510 pînă in 43| î.e.n. a urmat o peri- 
oadă de pace internă și o serie de bătălii victorioase 
împotriva perșilor care voiau să invadeze Atica (490, 
Maraton; 481, Termopile; 480, Salamina), încheiate 
cu pacea din 449, care urma după infringerea flotei 
în Egipt (unde atenienii voiseră să intervină pentru 
a lovi tot în perși). În anul 447 î.e.n. Atena e înfrîntă 
de Sparta la Cheroneea. Faptul n-a avut însă conse- 
cinte grave. Pericle a încheiat pacea și a condus ceta- 
tea. În 43] î.e.n. a reînceput războiul cu Sparta, 
căruia Pericle i-a făcut faţă pînă în 429, anul morții 62 


sale. À venit la putere Cleon si partidul rázboiului. 
Victoriile au alternat cu înfrângerile. În 421 s-a inche- 
iat pacea lui Nicias. Reluarea războiului în 413 și 
expediţia nefastă din Sicilia pentru a da ajutor aliatei 
Segeste împotriva Siracuzei, au dus la dezastru si 
au stat la baza unei lovituri politice: în 411 î.e.n. 
patru sute de partizani ai oligarhiei au pus mina pe 
putere si au instaurat un regim de teroare. În 410 
aceștia au fost alungaţi, revenindu-se la un regim 
democratic. Au urmat alte ciocniri singeroase cu 
Sparta, pe mare şi pe uscat, cu rezultate alternative, 
în care a fost amestecat Alcibiade, mai întîi exilat, 
apoi rechemat, apoi din nou exilat. În 404 î.e.n. 
Atena a fost cucerită prin înfometare. Conducerea 
celor « treizeci de tirani » instaurată de Sparta a durat 
numai cîțiva ani. Partizanii democrației au revenit 
curînd la putere, conduși de Trasibul. Dar acum 
puterea Atenei slăbise. Cilea ei era in declin. 
Ea inflorise în perioada cuprinsă între anul nasterii 
lui Eschil — 525 î.e.n. și cel al morţii lui. Aristofan 
— 386 î.e.n. Peripeţiile istorice ale cetăţii au o influ- 
entá directă, după cum vom vedea, asupra inspira- 
tie1 creatoare a marilor autori tragici și comici. 


ESCHIL 


Eschil trăiește cu puţin după Phrynicos. Născut 
la Eleusis în 525 î.e.n:, participă încă de tinăr la con- 
cursurile dramatice. Luptă în armata ateniană care 
ține piept invaziilor perșilor, conduse de Darius 
(490 î.e.n.) și de Xerxes (480 si 479 î.e.n.). Obține 
prima victorie literară la concursul din 484; apoi 
in 472, cu trilogia din care face parte piesa Persii ; 
in 467 cu aceea in care se integrează Cei şapte contra 
Tebei ; în 458 cu Orestia. Igi petrece ultimii ani ai 
vieţii la Gela, în Sicilia, unde moare în anul 456 
î.e.n. Pentru mormîntul lui a dictat următoarele 
cuvinte: 
« Sub această inscripție zace Eschil fiul lui Euforion, 
63 atenian, mort pe címpia mănoasă a Gelei; martori 


curajului său, că-l văzură aievea, pot sta dumbrava 
din. Maraton şi medul pletos». 

“Tragedia lui Eschil reprezintă tentativa extremă a 
unei manifestări umane, care, aproape chiar de la 
apariţia ei, ajunge nu numai la desávirsirea posibilitá- 
tilor pe care le are, dar reuseste sá realizeze un raport 
deplin între efect — care la rindul lui. devine cauză 
— şi civilizaţia a cărei manifestare este. Ín opera 
lui Eschil cunoscută nouă, apare o evidentă evoluţie. 
Elementele spectacolulul tragic, încă schematice și 
de structură rituală în Coeforele și Cei şapte contra 
Tebei, dobindesc un mai limpede și bogat rehef dra- 
matic in Persii; în Prometeu ínlánfuit ele ajung la 
o vastitate de ordin cosmic, la un nucleu interior 
universal, pentru a deveni, in unica trilogie care 
ne-a rămas, Orestia, oglinda evoluţiei umane în pro- 
cesul de formare a unei lumi civilizate. Dacă examinăm 
personalitatea lui Eschil și rolul lui în lumea clasică, 
nu trebuie să uităm cá 1 se atribuie vreo optzeci de 
tragedii, din care cunoaștem doar șapte; că în afară 
de Orestia, celelalte reprezintă cite o verigă dintr-o 
trilogie, așa încît judecarea lor din punct de vedere 
estetic și istoric nu poate fi decit arbitrară, ele fiind 
părți ale unui întreg, care nu-și pot dobindi insemna: 
tatea cuvenită dacă nu sint puse în legătură directă 
cu ceea ce precede si cu ceea ce urmează. 

Orestia oferă un cadru complet și reprezintă, poate, 
într-adevăr tentativa cea mai înaltă ȘI mai apropiată 
de ţinta de a contura pe scenă liniile unei mari evo- 
lutii istorice și interioare, interpretind-o, adică re- 
dindu-i sensul în mod concret, într-o reprezentare 
realistă. 

La Sofocle, lumea religioasă este elementul determi- 
nant al structurii sociale. La Euripide ea este un 
element de conservare, așadar convenţional, fiind, 
ca și lumea mitologică, un pretext pentru exprima- 
rea alternativelor și sentimentelor, pentru o analiză 
psihologică prin intermediul personajelor. La Eschil, 
în schimb, ea își păstrează încă toată prospetimea 
inițială și se contopeste strins cu povestirile mitologice, 
oferind spectatorului o viziune completă despre lume, 
care să satisfacă orice exigentá interpretativă. Zeii 
si semizeii sint personaje ale fanteziei umane, uneori 

evocaţi direct, ca Prometeu și Atena in Eumenidele ; 
dar în același timp, datorită specificului lor, ele devin 
simbol și alegorie a categoriilor pe care omul le desco- 
peră în creaţia din Jur, fie ea spirit sau natură. Mitul 
dezvăluie și redă menirea și existenţa imaginaţiei cre- 
atoare. li elaborează chipurile sacre. Tragedia lui 
Eschil reia mitul, îl redă cu fidelitate, oferindu-i 
o perspectivă istorică realistă în cadrul Justiţiei și 
al Destinului. Astfel, Orestid povestește cum s-a ajuns 
de la justiţia de clan la aceea încadrată într-o societate 
și exercitată de către cetăţeni aleși în acest scop. 
Nu poate fi însă vorba de a se reduce doar la atit 
procesul lui complex de interpretare a mitului. Ele- 
mentele pe care ni le oferă Eschil în trilogia sa și pe 
care le cultivase încă din tragediile anterioare, sînt 
numeroase, aproape întotdeauna contopite între ele 
prin acea miraculoasă putere de unitate pe care o 
posedă scena (încă din Eumenidele predomină tendința 
conținutului în detrimentul vitalităţii teatrale și a 
transfigurării poetice). . 

n primul rînd, Eschil dă viaţă personajelor a căror 
individualitate și psihologie se conturează într-o ambi- 
antá realistă și cotidiană (de pildă, « doica » din Coefo- 
rele). Apoi, instaurează legile structurale ale specta- 
colului, care vor rămîne permanente. În sfîrșit, dă 
o interpretare materiei — a mitului în cazul de hu — 
prin care pune limpede în lumină gindul lămuritor, 
evoluţia către care trebuie îndreptat publicul parti- 
cipant: cu alte cuvinte, interpretarea trecutului deter- 
mină calea viitorului. Epica, atît la Homer cît și la 
Hesiod, avusese alte caracteristici și alte funcţii. 
Eschil inventează — cel puţin așa socotim noi, care 
nu cunoaștem amănuntele reale ale antecedentelor 
istorice în această privință —natura spectacolului 
și posibilităţile sale. Acest proces este însoţit de reali- 
zarea deplină a tot ceea ce se putea intui ca implicit 
în el. Din tiparele lui se trag toate formele actuale 
de spectacol. Şi este firesc faptul cá de la intenţia 
de oficiere s-a coborit apoi către aceea de divertisment; 
căci publicul a devenit treptat tot mai pasiv faţă de 
elaborarea: artistică, în vreme ce la Eschil, asistența 
și scena se contopeau sub toate aspectele, Materia 

dobindea consistenţa în raport cu literatura creatoare 
de care dispuneau spectatorii faţă de ea, în virtutea 
acelui amalgam de ipoteze și ipostaze pe care-l repre- 
zenta politeismul. 

O manifestare atit de deosebită în istoria umanităţii, 
cum este tragedia lui Eschil, nu putea să apară decit 
într-un moment crucial al acestei istorii, așa cum a 
fost nașterea concepţiei democratice care, deși limi- 
tată la minoritatea oamenilor liberi, întemeia totuși 
principii și obiceiuri, instituţii și legi, menite să aibă 
o uriașă evoluţie ulterioară. Contemporanii lui sint 
filozofii presocratici, datorită cărora gindirea izbu- 
teste sá se separe de imaginatie pentru a deveni stün- 
ifică și rațională. Mitologia începe să apară ca o 
istorie a evurilor, religia este prezentată drept lăcaș 
spiritual al omului, care să-l apere de intemperii, 
oferindu-i un acoperămint de iluzii binefăcătoare. 
Spectacolul, pornind de la expresia lirică inerentă 
omului, va putea să devină cu Eschil, prin actul repre- 
zentației, meditaţia unui moment istoric stimulant 
entru viitor. 

In ultima vreme s-a pus accentul pe elementul barbar 
continut in antecedentul mitologic, pe care l-ar evoca 
deci tragedia lui Eschil. Nu incape nici o indoialá 
cá tragedia înglobează etnosul!', de vreme ce interpre- 
teazá istoria unui popor. Primejdia constá insá in 
identificarea istoriei arhaice a poporului grec și a 
lumii lui tribale, cu istoria, astăzi ușor de documentat 
și într-un anumit sens recentă, a indigenilor africani 
australieni, care se află încă și acum în același stadiu 
tribal; punind adică pe același plan primitivul contem- 
poran cu primordialul de acum trei mii de ani. Evolu- 
tile s-au petrecut in forme cu totul deosebite, fiecare 
pe linia ei. În privința civilizaţiei clasice sînt sufi- 
ciente rămășițele celei cretane pentru a o dovedi. 
Eschil trebuie privit, așadar, în perspectiva lui istorică 
proprie, cu riscul de a întilni uneori iremediabile 
zone de umbră, nu lipsite de importanță. Coeforele 
(Rugătoarele), socotită ca datînd din 490 î.e.n., repre- 
zintă ceea ce se poate numi relativ cea mai directă 
verigă de legătură dintre cultul religios și fenomenul 


1 Specificul unui popor 

spectacolului, dintre evocare si ilustrare (poate inter- 
pretare) a mitului. Într-adevăr, forma ei este încă 
schematică, diferenţierea dintre etic și estetic fund 
încă slabă. Rusătoarele era prima tragedie a unei 
trilogii care cuprindea Egiptenii, Danaidele și Amy- 
mone (dramă satirică). 

Mitul povesteşte despre preoteasa lo, de care se 
îndrăgostește Zu. si care a fost osinditá de geloasa 
lui consoartá, Hera, sá rátáceascá prin Europa si 
Asia, transformatá in juncá si chinuitá de intepátu- 
rile unui táun. Ajunsă în Egipt, ea este salvată de Zeus, 
care-i redă înfățișarea umană. lo naște doi băieţi, 
Danaos si Egiptos. Primul va -avea cincizeci de fete, 
iar al doilea tot atitia băieţi, care pretind să le posede. 
Fetele se refugiază la regele grec Pelasgos. Tragedia 
începe cu sosirea pe pámintul lui primitor a celor cinci- 
zeci de femei «rugátoare», cu o ramură de măslin 
înfășurată cu lină, care cer adăpost împotriva urmă- 
ririi egiptilor. 

Corifea invocă: 


«...O Zeus care asculfi rugátorii, mila-fi întoarcă 
privirea 

spre sleagu-ndl[at pe corabie 

la netedul țărm dinspre-a Nilului guri. 

Departe de-al nostru pămint sfint lui Zeus 

ce-alături de Siria este, ne zbatem pribege. 

Nu că-am fi fost osîndite de vreo cetate anume 

vind de-omor sd spăşim ín exiluri ; 

ci din firească scîrbire faţă de orişice mascul, 

silă ne e de nuntire cu-ai lui Aisyptos fii 

şi de-a lor păcătoasă rívnire. . . » 


Si pentru a încheia, dacă nu li s-ar oferi salvarea: 


«...Dacd aşa nu s-o-ntímpla, 
pălite de a soarelui raze 
Lăsa-ne-om cu ramuri de rugă în mină 
spre Zeus cel din străfunduri 
care gazdă le e celor morți, 
sugrumale de frínghie 
findcă n-am fost ajutate 
67 de ai Olimpului zei...» 


Avem aici primul mare exemplu de párodos — prolog 
si totodată imn religios — cu conţinut narativ, intru- 
cit. credinţele religioase se bazau pe o întîmplare ima- 
ginará, cu semnificație simbolică sau pur figurată, 
care oglindea o imagine. a lumii. 

Danaos călăuzește și incită la revoltă pe. Rugátoare: 


. .Cínd pasărea pasdre-nghile, mai este ea curată? 
lar unul ce cu sila îşi ia soafd cînd fata 
şi-al ei tată nu-l vor, rămine fără pată? 
Nici măcar mort, în Hades, scăpare n-o afla 
de-a silniciei vină, căci sub pămînt se zice 
cd un alt Zevs pedeapsă de veci dă celor răi. ...» 


Pelasgos, regele Argosului, după ce s-a codit expri- 
mind tot felul de temeri, sfirseste prin a le primi 
în numele lui Io, preoteasa . din Argos. El se indato- 
reazá astfel sá le apere impotriva oricárui atac. ȘI 
urează: « Fie cu mine Persuaziunea, iar Soarta împli- 
nească totul ». Corul i se adresează din nou lui Zeus 
care: « îndreaptă totul, numai prielnică să-i fie suflarea », 
creind o legătură directă între motivul etic care le 
dictează gestul și metafizica religioasă în care se înca- 
drează, între alegerea deliberată și existență. Danaos 
le comunică asentimentul întregului oras, de care 
trebuia să se țină seama. Egipții debarcá, iar Rugă- 
toarele sînt îngrozite. Pelasgos intervine cu oamenii 
lui înarmaţi. Tragedia se încheie în momentul cel 
mai emotionant al conflictului. Palasgos oprește năvala 
egiptilor si le pofteste pe fetele lui Danaos să se refu- 
gieze dincolo de bastioanele orașului, unde vor găsi 
adăpost sigur. Se aduc mulţumiri regelui argienilor 
şi este invocat din nou Zeus, care administrează drep- 
tatea pe pămînt, ajutat de Zeii-simboluri: Dorinţa, 
Persuaziunea, Armonia. Este vădit vorba de un episod 
a cărui reală importanţă și desfășurare n-o putem 
intrezári, deoarece ne lipsește urmarea. Elementele 
lirice și tensiunea dramatică își găsesc însă un echi- 
libru potrivit. Motivul dominant — respingerea fiilor 
lui Egiptos de către Danaide — poate fi pus în legă- 
tură cu lupte istorice care au avut un rol hotáritor 
în dezvoltarea instituțiilor sociale: de la. matriarhat 
la endogamie. Tragedia este străbătută de un suflu 68 


de revoltá atavicá a sexului feminin, care se supune 
cu greu dominației și posesiei celui masculin; iar 
aceasta dă o măreție respirației și mișcării, dincolo 
de exegeza religioasă. După cum se poate vedea și 
din titlu, corul are rol de protagonist faţă de personaje. 
Ne aflăm încă la primele dezvoltări ale exprimării 
tragice. Exprimarea corală, după cum rezultă din 
însăși structura ei si din mlădierea versurilor, se 
transformă întotdeauna în cînt. Ea constituie elementul 
central, nu numai din punct de vedere psihologic 
ci și emotiv. Prin ea se realizează raportul muzică- 
cuvînt. Cintul corului servește drept contrapunct 
declamării personajelor (piná cînd, la Euripide, cintul 
monodic va dobindi o mare importantá chiar si in 
rolurile personajelor). 
Stilul lui Eschil se dovedește încă din acest preludiu, 
bogat in imagini, insufletit de metafore puternice. El 
posedă un limbaj de o intensă expresivitate dramatică, 
rămas poate inegalat si inegalabil. Concepţia lui 
despre lume este fermă și coherentă, constructivă 
în cadrul unei mari civilizaţii. 
Persii, scrisă la zece sau mai multi ani după Rugă- 
toarele, face desigur parte dintr-o trilogie, dar cele- 
lalte două tragedii nu par să fi avut o legătură strinsá 
cu tema acestei piese. Cel puţin cu ajutorul titlurilor 
— singurul element care ne-a rămas—această legă- 
tură nu se poate demonstra. Dintre tragediile gre- 
cești care ne-au parvenit, Persii este singura care nu 
se bazează pe un substrat religios, deoarece tema ei 
nu derivă dintr-un mit, ci ilustrează un eveniment 
istoric destul de apropiat: înfringerea cotropitorilor 
perși de către atenieni. Eschil experimenta de fapt 
o posibilitate nouă și complexă a tragediei, axată pe o 
situaţie contingentă și realistă. Judecînd după ceea ce se 
poate deduce din titluri și fragmente, succesorii lui 
nu s-au încumetat să-i urmeze pilda și au continuat 
să dramatizeze ȘI să interpreteze miturile, potrivit 
concepţiei lor și sensului pe care-l dădeau personajului. 
Pe același subiect mai compusese şi Phrynicos Fenicia, 
cistigind concursul la care i-a fost choreg Temis- 
tocle. Lui Eschil i-a fost choreg Pericle. 
Eschil se află într-o situaţie incă susceptibilă de dez- 
69 voltare si izbutește să-și deschidă diverse cái în ca- 


drul mijlocului de exprimare pe care-l adoptase. Pe 
lingă aceasta, el trăiește momentul cel mai sigur și 
mai frumos al istoriei ateniene, cînd se conturează 
viguros elementele de bază ale convieţuirii sociale. 
După cum în altă piesă el va înfățișa voința demo- 
cratică a oamenilor. liberi (deocamdată sclavii sînt 
complet absenţi de pe scenă), tot astfel aici zugrăvește 
simtámintul nașterii națiunii, ca un desávirsit moment 
comunitar. Spiritul tragic este sugerat de prezenţa 
dușmanilor, de jocul de lumină în care strălucesc 
faptele eroice ale grecilor. | Protagoniştii sint Xerxe, 
regele perșilor și mama lui, Atossa. Deuteragoniști, 
Mesagerul și umbra lui Darius, tatăl lui Xerxe. Ac- 
țiunea culminează cu înfrîngerea suferită de flota 
persană la Salamina, povestită de Mesager. Alte mo- 
tive centrale sint ciocnirea dintre înţelepciunea lui 
Darius şi orgoliul nemásurat al lui Xerxe, prăpastia 
vădită dintre tirania statului monarhic și libertatea 
Atenei. În timp ce Bátrinii persi exprimá teama stir- 
nitá in toatá tara de actiunea temerará a lui Xerxe, Atossa 
trăiește in palat clipe de neliniște, de frámintare, in astep- 
tarea veștilor. Atunci sosește Mesagerul, și în punctul 
culminant al povestirii sale, el redă strigătul elenilor; 


« . . .ci haideţi, fti 

Ai Greciei, la lupta cea supremă! 
Venili! Venifi! Eliberaţi pămintul 
Străbunilor ! Eliberaţi copiii! 

Eliberaţi soțiile! Veniţi ! 

Daţi templelor străbune libertate ! 
Eliberaţi şi locurile unde 

Zac îngropate oasele străbune ! 

Veniţi ! Venifi! Acum, ori niciodată... 
"Intîrzierea e pieirea noasiră !** 

Au murmurat persanii ca-ntr-un freamăt, 
Dar prea tîrziu, căci nave contra nave 
Pornesc índat' şi pintenii de bronz 

Se şi ciocnesc! O navă inamică 

Dă prima semnul crunt de năvălire, 
Cind a tăiat parima unei nave 
Feniciene ! Nave contra nave 

Veneau ! Veneau ! 

Atossa rămîne náucitá de vesti; 


« Voi bătrîni, 
Aţi cunoscut ce-nseamnă grija neagră 2 
De umbra lor se tem íngrijorafii ; 
Si cred că fericirea n-are mE 
Cînd îi atinge raza fericirii. . 
Și astfel eu, de umbră mea mă tem, 
i dugmánia zeilor o vdd 
n orice lucru! În auzul meu, 
Necontenit răsună ca un strigăt 
Tumultuos, şi inima-mi încruntă 
De-o si mai neagră spaimă ! »! 


Este evocată umbra lui Darius, care, deplingind, 
firește, cele intimplate, tine totuși oarecum partea 
atenienilor și îl invocă pe Zeus (adoptă deci religia 
lor). Sosirea lui Xerxe învins, prileuieste o lungă 
lamentare, care se transformă într-o izbucnire melo- 
dramatică, cu alternări de jeluiri între Xerxe și cor, 
Cu evocarea ȘI enumerarea celor căzuți, intr-un cres- 
cendo de nenorociri. Fără îndoială tragedia trădează 
intenţia demonstrativă care a inspirat-o, iar deznodă- 
mintul se întrevede cu prea multă ușurință. În plus, 
desfășurarea ei evocatoare riscă în multe locuri să 
slăbească tensiunea, deși episodul Mesagerului atinge 
o extraordinară putere de evocare. 

Din păcate, pierderea celorlalte două părţi din tri- 
logia Prometeu ne împiedică să cunoaștem întregul 
sens al artei și gîndirii lui Eschil în această operă 
(din care s-a păstrat Prometeu înlănţuit şi s-a pierdut 
cel eliberat şi cel purtător de foc). 

Desigur că reprezentarea lumii divine, așa cum apare 
ea în raport cu cea umană prin intervenția binefăcă- 
toare a lui Prometeu, trebuie să fi fost grandioasă și, 
într-un anumit sens, definitivă, și ne-ar fi furnizat 
destul de multe chei pentru a înţelege natura reli- 
giozităţii grecești, originea legendelor ei mitologice. 
Eschil urmărește, evident, să schiteze o teogonie, 
o istorie a evurilor prin intermediul peripețiilor mi- 
tice ale cîtorva protagoniști: Titani, Cronos și fiul 
sáu Zeus, veșnic dominați de Moire, fatalitatea. După 


1 Trad. de Eusebiu Camilar, ESPLA, BPT, Buc. 1960 


cum e regula la popoarele primitive, Eschil vede di- 
vinitatea ca stápiná a naturii și descrie lupta pentru 
putere întru totul asemănătoare celor obișnuite 
în clanuri: realizează adică un proces de ipostază. 
Dar imaginaţia lui are un ton epic, cosmic, în care 
se îmbină destinele lumii și ale erelor. El găsește 
mereu un reper în lucrurile cu care se fáleste Pro- 
meteu că i-a învăţat pe oameni, în puterile pe care 
li le-a dăruit, în civilizaţia însăși căreia Eschil, cel 
dintii, îi descrie calea si transformările. 


PROMETEU 


«Eu fui întiiul care boii-n jug i-a pus, 
Silindu-i ca prin vajnicele lor puteri 
Sd usureze opintirea omului 
Si care caii plini de foc i-am înhămat 
La car, podoabă strălucitei bogății ; 
Eu fui întiiul care ndvi a construit 
S-alunece cu-aripi de in ín larg de mări 
Ca si mai lare să te miri, ascultă-acum, 
Ce meşteşuguri şi căi noi am născocit. 

ni(i şi-ntii, cînd cineva cădea bolnav 
N-avea nimica să-l ajule, nici fierluri, 
Nici alifui, balsamuri, ci se mistuia 
Lipsit de leacuri, pînă cînd eu, în sfîrşit, 
Le-am arătat amestecele ierbilor 
Cari toate morburile lor le vindecă, 

l-am lămurit cum să-şi prevadă sor[ile, 
I-am învăţat să-şi tălmăcească visele 
Si le-am deschis şoptirile destinului: 
De ce presemne să te ţii cînd eşti la drum? 
Ce tainic înţeles cuprinde-naltul zbor 
Al paserilor, îndreptarea lor în zări 
La stinga sau la dreapta, felul cum ínghit, 
Cum se-mprietenesc şi cum se duşmănesc 
Sau cum se string în stol? Ce lustru şi culori 
Cuvine-se să aibă măruntaiele, 
Ce forme fterea şi ficatul paserei 
Spre-a ft pe placul zeilor? Prin ardere 

e coapse groase şi de mari spinări pe-altar 
Am învăţat pe oameni meşteşusul greu 

De-a ínfelege tainele vápdilor. 

N-a fost de-ajuns atit: se află cineva 

Să spună că-naintea mea descoperi 

La oameni avuţiile pămintului: 

Arama, fierul dur, argintul, aurul? 

Nu-i nimeni, căci ar fi un mincinos. 

Pe scurt: azi toate meşteşugurile lor 
Trudifii oameni de la Prometeu le au...» 


Acest paralelism între lume și om duce la o permanentă 
confruntare; acțiunea însăși reprezintă ciocnirea lor. 
Tragedia se naște din conflictul lor, care reprezintă 
contradictia dintre natură si spirit, dintre destinul 
misterios al universului și lupta omulu: pentru a-și 
crea în sînul acestuia o existenţă care să nu-i fie su- 
pusă, ci să poată chiar să-i stăpinească forţele, sau 
măcar să le controleze. 

Cit se datorește mitului și cit imaginaţiei lui Eschil? 
S-ar zice cá, de rîndul acesta, autorul și-a îngăduit 
multă libertate într-o materie care rămăsese abia schi- 
tatá în legenda de tradiţie religioasă. Este, de asemenea 
limpede că Eschil are instinctiv despre sentimentul 
religios o concepție care-l identifică în sens vichian + 
cu istoria cosmosului și a omului. Tragedia alternează 
tonul de dezbatere realistă (dialogul dintre Hermes 
și Prometeu) cu lirismul extrem al corului, cu dra- 
matismul disperat cu care Prometeu, Titanul rebel 
și neimblinzit, ia act de situația lu: în dialogul cu 
Okeanos, ráminind la sfirsit singur cu chinul lui: 


« Cuvintul lui, iată, devine-acum fapt: 
Pămintul se zguduie, 

Vuieşte-n ecouri puternicul trăsnet, 
Vírtejuri de flăcări stráfulgerd-n cer 
Si pulberea-n volburi se-nalfá gonind 
Din negrele-adíncuri, nebune-uragane 
Izbindu-se-n grele, turbate-ncleştări 
S-alungă tutindeni cu muget prelung, 
Văzduhul şi marea se-amestecă-n clocot. 
Astfel se prăvale-nspăimintătoare 
Asupră-mi cumplita minie-a lui Zeus. 


1 Conform teoriei filozofului italian Giambattista Vico 


O, sfintă putere a Mamei iubite, 
Eter, care dai tuturora lumină, 
Priveşte-mă cum pătimesc pe nedrept. » 


Oricit s-a îndirjit Zeus împotriva lui Prometeu, opera 
lui nu mai poate să piară, așa cum sugerează cu soli- 
dară afecţiune Corul: 

EEEE 

Că viaja se cere lungită cu-nalte speranţe, 

lar inima vrea să se umple de dulci bucurii. 

Dar iată, vedem îngrozite, că mii de torturi te frdmíntd. 
Sfidind pe puternicul Zeus, 


Cu gîndul trufaş preamăreşti muritorii, o Prometeu 1. » 


Zeus îi domină pe Titani dar nu-i poate nimici. 
Prin aceasta, Eschil afirmă în mod incontestabil liber- 
tatea oamenilor. Evenimentele cosmice găsesc in 
poetica lui o redare pregnantă, în care vastitatea nu 
dăunează emoţiei, iar supranaturalul (descris în ima- 
gini scăpărătoare și vulcanice) corespunde unui adevăr 
lăuntric, în care meditaţia se îmbină cu imaginaţia 
creatoare. 

În Teogonia si Lucrări şi zile ale lui Hesiod, ante- 
rioare cu două sau trei secole, culegerea miturilor 
cuprinzind genealogia divină și munca omului se 
prezintă într-o fază de enuntare. Sarcina de a sta- 
bili o ordine pare să fie un scop în sine. Abia cu 
Eschil se aruncă asupra mitului o lumină poetică 
și totodată revelatoare, astfel incit să înlăture vălurile 
și să-i lămurească termenii. Chiar dacă ne lipsesc 
prea multe elemente pentru a reconstitui intregul 
drum, apare evident faptul că pașii se succed și se 
bizuie unul pe altul, cá tradiţule mitice se perpe- 
tuează printr-o evoluţie care le descoperă și le apro- 
fundează semnificaţia, cu o poezie dramatică ce repre- 
zintă o transformare a existenţei. 

Cei şapte contra Tebei (reprezentată in 468 î.e.n.) 
trăieşte mai mult prin vigoarea spectacolului decit 
printr-o dezbatere interioară. Eschil își concentrează 
atenția asupra tensiunii dramatice generate de bătălie 
şi de deznodămintul ei incert. În imagini dense și 


1 Traducere de I. Costa în vol. Tragicii greci, ESPLA, 1958 74 


vijelioase sint reinviate fazele unei ciocniri din epoca 
lui, încredinţată cîtorva războinici, curajului, hotá- 
rirn şi îndiruirii în lupta individuală. Eschil reali- 
zează toată desfășurarea interioară a dramei prin 
povestirile succesive ale Mesagerului, prin precipi- 
tarea evenimentelor pe care acesta le istorisește ȘI le 
evocă rind pe rînd. Forma compoziţiei, compactă si 
unitară, se articulează pe o structură profund originală 
de naraţiune epică adaptată menirii sale istorice. Sin- 
gurul personaj ce se impune pe scenă este Eteocle, 
apărătorul Tebei contra celor șapte care o asediază, 
printre aceștia regele Adrastes și propriul lui frate, 
Polinice, care se socotește frustrat de domnie. Dar 
Eteocle nu are o voinţă proprie, ci este tirit de curentul 
Moirelor (Parce) și-și va împlini soarta căzind in 
lupta cu fratele lui, pe care-l străpunge, murind însă 
de mina acestuia. Asupra neamului lui Laios apasă 
ineluctabil blestemul Eriniilor, așa cum apărea din 
întreaga trilogie (iar Sofocle avea să-i contureze 
urmarea în Antigona și Oedip la Colonos). În această 
tragedie raportul dintre cauză (Erinii) și efect (răz- 
boiul, moartea celor doi fraţi) este direct, fără vreo 
intervenţie a liberului arbitru, a voinţei umane. Des- 
tinul este ineluctabil. Tragedia descrie doar cum și 
de ce este astfel. Corul ia parte și la acţiune, apare 
ca protagonist in aceeași măsură ca și Eteocle ȘI 
Mesagerul. Cetăţenii din Teba își fac auzit glasul în 
întimplările care afectează soarta cetăţii. Discuţia lor 
cu Eteocle, temerile lor faţă de soarta învinșilor se 
desfășoară într-un mod realist, în concordanţă nemij- 
locită cu situaţii concrete, de cronică. Mitul, adică 
imaginaţia, este luminat și reînsuflețit de contactul 
cu experiențele umane pe toate planurile. Divini- 
tățile dobindesc adesea o imagine conceptuală, iden- 
tificîndu-se cu categoriile spiritului: Justiţia, de pildă, 
este o zeiţă, fiica lui Jupiter. Zeii sint cei care decid 
in privinţa evenimentelor umane. Ooamenilor nu le 
rămîne decit să și-i facă favorabili. Eschil nu pro- 
pune alternative dialectice, dar exprimă, în fond, 
mersul acestei inevitabilitáti și al forţelor în luptă. 
Părțile lirice și cele narative sînt încă preponderente, 
iar expunerea este mult mai reliefată decit dialogul 

Eschil rámine aici strins legat de aspectul ritual al 
dramei dar înlocuiește totodată interesul pentru con- 
ținutul religios, cu acela provocat de modalitatea sce- 
nică, către o catharsis finală, care se revarsă într-o mare 
lamentatie funebră, inspirată din tradiţiile ancestrale 
și faţă de care, restul tragediei pare doar o pregătire. 
Eschil intuiește ductilitatea și posibilitățile modali- 
tăţu scenice. li experimenteazá puterea de „emoțio- 
nare și de purificare lăuntrică, datorate însăși formei 
prin care își realizează menirea și care are drept 
stimul conflictul tragic. 

Orestia (458 î.e.n.) ilustrează în ciclul ei ultima parte 
a unui mit. Povestea Atrizilor cuprinde un substrat 
complex de legende, care întruchipează un ansamblu 
nedefinit de realități istorice transfigurate. Se poate 
spune cá se leagă de formele primare de convietuire 
și asociere. În această lume domneşte legea răzbu- 
nării, legată în mod firesc de aceea a luptei pentru 
putere. Egist se rázbuná pe Agamemnon pentru soarta 
atroce a tatălui sáu Tiest, poftit de Atreu la un ospăț 
unde mincarea fusese pregătită din trupurile copi- 
lasilor săi. La rîndul lui, Oreste îl răzbună pe Aga- 
memnon. Lui Egist îi este complice Clitemnestra, 
care se consideră profund lovită de soţul ei din 
pricină că acesta, la îndemnul oracolului, o sacrificase 
pe fiica lor, Ifigenia, pentru a obţine vint favorabil 
flotei condusă de el în expediţia spre Troia. Oreste 
e ajutat de Electra în pregătirea și săvîrşirea uciderii 
lui Egist și a Clitemnestrei. El este minat de Erini, 
mai intii Furi și apoi Eumenide, voci ale Jus- 
tiției. 

Mitul oglindește luptele dintre clanurile rivale în 
societatea tribală. Eschil îl interpretează în lumina 
unei ideologii superioare, a unei viziuni despre 
lume tipic olimpică, legată de o serie de categorii 
conceptuale revelatoare și dătătoare de legi, perso- 
nificate, fiecare, printr-o divinitate. Timpul însuşi 
vede cum asupra neamului ajuns la asemenea mo- 
mente tragice, apasă o fatalitate care-l duce treptat 
la auto-distrugere, la nimicire. [storia se transformă 
intr-un judecător neînduplecat. Delictul nu rămîne 
niciodată nepedepsit. 

CORUL 


« . . . Ghicitori 

Ai Vrerei de sus tilcuiesc 

Că morţii grozav clocotesc 

De ciudă pe ucisători 

Balanța dreptăţii 

pe unii-i loveşte în plină lumină ; 

pe alții-i aşteaptă la ceasul cînd ziua 
cu seara se-ngină, şi-i umple de spaimă; 
pe al[ii-i învăluie-n veşnică noapte. 
Aşa, dacă apele toate 

Pe-o albie numai s-ar scurge 

Nu pot niciodată să spele 

O mină pătată de singe. » 


Justiţia se defineşte treptat (si fără milă) ca stápiná 
morală a oamenilor. 


CORIFEA 


« Sldvite Moire, prin voința lui Zeus 
totul se-ntimplă întocmai pe calea 

ce este a Dreptăţii 

„La vorbă de ură, vorbă de ură 
răspundă“: astfel strigínd vine Dreptatea 
să ceară a datoriei plată. 

,Jzbirii de moarte, izbire 

de moarte-i pedeapsa“ ; 

sentința străveche de trei ori spune aşa. 
Tot sîngele pe jos stropit 

Cu-n altul cere-a fi spdsit 

Omorul săvirşit-nainte 

Tot strisă duh răzbunător, 

De ucigas find aminte, 

Să nu-nceteze cazna lor. 


CORUL 

Butucul Dreptăţii e tare 

acolo-şi ascute Destinu-a lui spadă. 

Trufasa Erinie cu negrele-i gînduri, 
77 pe fiu îl împinge spre casa 


acelui ce-a fost ucis, 
ca s-aducă pedeapsă trădării ...... » 


În orice caz, nu lipseşte cuvenita înţelegere a imbol- 
durilor care au minat personajul și care-l justifică. 


Analiza sentimentelor începe să ocupe un loc destul 
de mare. 


CORUL 

«Dar mai presus de toate-i nebunia 

Cutezului bărbaţilor şi a femeii 

Néhnfrínatd patimă-nfocată, 

Pirjol ce lasă vetre omeneşti pustii 

Si spulberă şi pacea şi armonia! 

Domneste pofta-n sufletul femeii 
i-nvinge orice avint 

De fiară şi virtej de vint. » 


De altfel, voinţa personajelor, vina lor este contra- 
carată de factori determinanti mai puternici: 


CLITEMNESTRA 

« Vai mie, iată-mă zdrobită ! Neínfrínt 
Blástem ce zguduie aceste temelii, 

Cum tot pindeşti şi tot ce-mi fu departe 
Si bine adăpostit, tu singur l-ai ochit, 
Și m-ai lăsat de-ai mei cu totul pustiită. » 


Poetul nu renunţă însă în introducerea unor opinii 
şi vederi proprii, edificatoare, ca în versul: 


ORESTE 
« Priviţi cu toţii pe cei doi tirani » 


care are o orientare vădit democratică. 


În opera aceasta, Eschil alternează toate posibili- 
tățile de exprimare, de la transfigurarea lirică pînă 
la realismul dramatic, de la limbajul uscat și direct 
pină la imaginea înaripată: 


EGIST 


« Eu am venit fiind chemat de vestitori. 
Am auzit că din străini sosiră călători 
Care-au adus la noi o ştire dureroasă ; 

C-ar fi pierit Orest, o faptă care-apasă 

Ca o povară zdrobitor de grea pe-acest palat 
Însîngerat de-ajuns pínd acum şi sfişiat. 

Să fe adevărat şi de crezut? Nu-s oare 
Palavre de femei spăimoase, fluturare 

De funigei ce zboară şi se pierd în vínt? 

Puteţi să-mi daţi spre lămurire vreun cuvint ? + » 


sau plastică («un bou greoi mi s-a culcat pe limbă» ; 
« proptit ca un cîine pe labe»). 

n Eumenidele, corul, aci se pierde în cugetări, aci 
participă cu pasiune la marele andante pe care-l alcă- 
tuiesc evenimentele. De la ciocnirea de psihologii şi 
personaje, care culminează cu Coeforele, se ajunge la 
drama didactică din Eumenidele, unde se rezolvă con- 
tradicţiile și conflictele dezvăluite prin intermediul 
mitului (patriarhat-matriarhat; justiţie-talion; trib- 
stat; aristocratie-democratie; Apolo-Zeus contra En- 
niilor-Moire; epoca veche și cea nouă), asa cum s-au 
definit prin conturarea concepţiilor hu Eschil, reli- 
gioase si totodată pozitive. Complexa dialectică a 
poetului duce la sinteza creatoare, la depășire. Cînd, 
pe aceste baze, Eschil se pregătește, în sfirșit, să 
contureze structura naţiunii ateniene (făcind-o cu o 
vădită plăcere patriotică), drama se repetă din cauza 
urmăririi furibunde a Eriniilor: 


CORUL 

( e... ...cccccccoccocooosooooooooece 
Noi case năruim 

Noi neamuri risipim 

Si celor cu prihană 

Le dăm turbată goană, 

Le sugem tíndr singe 

Si viaţa lor se fringe 
Măriri de muritori 
Strălucitori sub soare 

Se irosesc ca flori 
Ce-ngheaţă de ninsoare, 
Cind noi, cernite, năpădim, 
Si hora jalnică pornim. 

Si cum din vechi ni-i dat 
Cu-avínt ínviforat 
Virtutea din picior 

Pe jos o dată o izbim 
Surpăm pe fugător, 
Pieirii îl sortim. » 


Spectaculoasá si plină de maiestate este defilarea 
finală a Corului dialogind cu zeiţa Atena, simbolul 
patriei, al Atenei, în imnul de bucurie în care se 
transformă treptat Corul Eriniilor. Aspectul pur 
didactic apare pe primul plan în monologul Atenei. 
lată cum strălucește conceptul binelui: 


ATENA 

| UI 

Izbinda-i a lui Zeus ce inspiră cuvintul 
iar lupta-mi pentru bine triumfă pe vecie» 


după care ar trebui să se călăuzească purtarea oa- 
menilor și a zeilor: 


ATENA 

« Auzi -mi legiuirea, tu popor atenian 

Voi care judecaţi întiia dată 

O crim-a síngelui vărsat. Înființat 

De mine acest judeţ va dăinui mereu 

Aici, pentru poporul lui Eseu, 

Pe acest deal, pe unde Amazoanele 
Bătură corturi, cînd ciudoase ele 

Veniseră la bătălie cu Tezeu 

În faţa zidurilor-nalte ateniene. 

Cetatea nouă şi măreaţă-n turnuri ridicară 
Și jertfe aduseră lui Ares, pentru aceea dard 
Si stinca asta fost Áreopag numită. 

Aci domneşte teama cu evlavia-nfráfitd 
Supraveghind dreptatea zi şi noapte, 
Ferind cetatea de-orice a legilor schimbare 
Aveţi în asta zid puternic de apărare 
Cum n-au, ca voi, străinele popoare 

Din țara lui Pelop şi pin la scitice hotare 
Statornicesc acest areopag să fie 

Curat de orice mită, vrednic de cinstire, 
Necruţător de rău si ca un turn de neclintire. 

De-a pururi veghetor peste a tuturor somnie 
Acesta-i sfatul meu de dat pentru vecie 

La cetățenii mei. Acuma vă sculafi, 

Luaţi îndată sorții, judecaţi după dreptate 
Cum afi jurat. Eu ast-aveam de cuvíntat » 1. 


Eschil oferă prima frescă mare a umanităţii și a des- 
tinului ei, cu cer și pămînt laolaltă, cu deplină con- 
ştiinţă, într-o elaborare ilustrată de figurile sale, oglin- 
dind lumea lui, Atena lui, cu respectivele împrejurări 
istorice. 

Personajele au acum o statură umană, căci s-au înde- 
părtat de abstracția simbolică pe care o ascunde 
mitul. Corul, cu vastele lui efluvii lirice, exprimă 
acum glasul comunităţii. Stilul și limbajul și-au pierdut 
orice rigiditate de enunţare : prin ele expunerea dă naștere 
dramei trăite din plin, dincolo de convențiile cuprinse 
în celebrările rituale. Credintele religioase înseși se 
umanizează, transformindu-se în precepte ale unei 
religii sociale, iar raţiunile ei sint însușite de teatrul 
lui Eschil cu căldura si sinceritatea unei cauze pe 
care o împărtășește și o îmbrățișează. 


SOFOCLE 


Sofocle (născut la Colonos în 495 î.e.n., mort 
la Atena în 406 î.e.n.) trăiește în epoca cea mai înflo- 
ritoare a Atenei, sub cirmuirea. lui Pericle. După 
spusele lui Tucidide, care-i atribuie aceste ginduri 
in a doua carte a Istoriilor, Pericle vede armonia 
polis-ului, a cetăţii, în echilibrul dintre puterea de 
stat si drepturile cetăţeanului liber. În luptele sale 
cu Sparta, Atena trece prin vicisitudini dramatice și 
zguduitoare. Dar iese încă nevătămată din zbucium. 
Informaţiile pe care le avem despre Sofocle, despre 
victoriile lu: la concursurile teatrale, despre parti- 
ciparea lui la viaţa publică, pînă și ca strateg, ne 
înfățișează un om consecvent cu opera sa (cu acea 
parte care ne-a rămas). După cum în cazul lu Eschil 

asistám la trecerea lentá, dar sigurá, de la o comum- 
tate cu baze religioase către un stat care-și elabora 
altele noi, cu caracter democratic si etic, tot astfel 
la Sofocle se „oglindește un acord realizat, un echi- 
libru acum sigur în sînul convietuirii sociale, intre 
credinţele religioase şi ordinea politică, în sensul 
unei evoluții treptate și logice către descoperirea 
capacităților umane și a puterii lor. 

ntr-un foarte scurt interval de timp vor surveni 
transformări profunde. Este de ajuns să ne gindim 
că opera lui Euripide se situează aproape în aceeași 
perioadă cu cea a lui Sofocle. Dar o mare parte din 
civilizația elenică își conturase liniile şi își edificase 
operele. Sofocle trăiește chiar în miezul unei evoluţii 
şi o redă cu o nobleţe liniștită și solemnă. Ceea ce 
la Eschil constituia moștenirea unei vaste și complexe 
tradiţii, la Sofocle se transformă într-un proces naţio- 
nal, îndreptat către interpretarea istoriei umane, a 
raporturilor dintre natură și spirit prin intermediul 
personajelor si intimplárilor mitice. Figurile lui devin 
simbol al credinţei umane, incadrindu-se asfel in 
principiul conceptual și în aspectul psihologic. Corul, 
de la rolul de personaj amestecat în acţiune, trece la 
acela de comentator, în care se vădeşte conștiința de 
reprezentare a poetului. La Sofocle predomină con- 
știința, controlind și dirjind impulsurile. Originea 
spectacolului din cult și din rit slăbește treptat și 
definitiv. Dar, cu toate că Sofocle adoptă structuri 
care încep să tindă spre construcția teatrală, nu se 
poate afirma cá ar inclina către divertisment si nici 
că s-ar sprijini pe rit. El prezintă spectatorilor subi- 
ecte de meditaţie, se adresează unui sentiment luminat 
de rațiune și expune o dezbatere ai cărei termeni 
sînt evident! și care este determinată de comunitate, 
cu legile ei ce nu pot fi încălcate. Atitudinea pro- 
fetică a lui Eschil este înlocuită de o voinţă care 
urmăreşte să lămurească, să examineze, să expună 
tarele lumii, ca pentru a o lecui de ele prin cunoas- 
tere. Nu trebuie sá se creadá insá cá aceasta s-ar 
traduce prin detaşare sau răceală, căci contopirea lui 
cu tragicul nu cunoaște rezerve, iar judecata etică 
este întotdeauna generată de o pietas. ntocmai ca 
inaltele concepţii ale presocraticilor, opera lui Sofocle 82 


luminează adincurile spiritului şi instituie o intensă 
dezbatere morală asupra comportamentului. 
Este destul de greu să reconstituim, în deplinătatea 
ei, personalitatea lui Sofocle, din pricina numărului 
mic de opere care ne-au parvenit, faţă de întreaga 
lui creație. Deși scrise la un mare interval de timp, 
cele trei tragedii cu subiect teban —mitul lui Oedip 
și al copiilor săi —reprezintă după părerea noastră 
realizarea cea mai completă, atit în privinţa expri- 
mării dramatice in sine, cit și în aceea a concluziilor 
care se limpezesc treptat de la o operă la alta. 
Oedip rege (datá nesigurá, după unii între 415 s 
412 i.e.n. dar în orice caz înainte de 425), AA 
la Colonos (postumă, prima victorie datează dm 368 
i.e.n., dar se presupune că n-a fost prima ei pre- 
zentare), Antigona (aproape sigur din 442 î.e.n.), rea- 
lizeazá o continuitate de idei bogată în fermenţi și 
introspectii, care mai constituie ȘI astăzi izvorul unor 
descoperiri interesante și modelul unei tensiuni tra- 
gice semnificative în cel mai înalt grad în privinţa 
psihicului și a vieţii spirituale. Dezbaterea sofocleană 
pătrunde pînă în esenţa morală a acțiunii, realizind 
investigaţii profunde. Conceptul binelui si al răului 
este expus în manifestările lu, in lumina fatalității 
și a legilor sacre şi sociale, care guvernează omul. 
Totodată găsim la Sofocle afirmarea limpede a naturii 
umane si a manifestării ei faţă de forţele fizice, sım- 
bolizate de divinităţi, care o dominaseră la început. 
Omul înfruntă propriile lui răspunderi și-și constru- 
ieste lumea fără a se mai lăsa total subjugat de fata- 
litatea în al cărei cerc era închis de împrejurările 
existenței sale. El atinge trudnic limanul unei liber- 
tán interioare: de la prăbușirea lui Oedip se trece 
la hotărîrea irevocabilă a  Antigonei, la decizia ei 
eroică. 
Ideea fundamentală care insufleteste povestea lui 
Oedip este cá el e vinovat fárá vinà, adicá fárá a fi 
constient de ea. Povestea lui este interpretatá de 
Sofocle in lumina acestei constatári, iar. problema 
eticá dobindeste astfel perspective care depășesc limi- 
tele obișnuite ale consideraţiilor morale, întrucit binele 
și răul se identifică cu efectele și nu cu vointele care 
83 le infáptuiesc. Oedip înfăptuieşte răul, un rău înfri- 


coșător, care profaneazá în chipul cel mai grav legă- 
turile de familie, fără ca voinţa și conștiința lui să 
fie cituși de puțin amestecate. Mișcarea lăuntrică a 
tragediei, care o face atit de stringentă și încordată 
în momentul descoperirii, se naște din dezvăluirea 
treptată a adevăratului sens al acţiunilor înfăptuite 
de Oedip. Şi-a ucis tatăl, s-a căsătorit cu mama și 
a avut copii cu ea. Acum cirmuieste Teba, iar Teba 
e bintuită de o molimá crincená, cauzată de actele 
sale nelegiuite. Apare limpede faptul că Sofocle a 
vrut să ilustreze și sensul legilor făurite de oameni 
pentru a constitui nucleul fundamental al vieţii so- 
ciale, adică familia. Este o cercetare a formării înseși 
a societății cu structurile ei, iar tragedia se naşte din 
faptul că acțiunea lui Oedip nu este contra naturii 
— şi într-adevăr, nu tulbură prin ea însăși desfăşurarea 
existenței sale — ci contra bazelor pe care se constru- 
iește comunitatea (prezente în același grad și în vechea 
lume ebraică). Elucidarea treptată a acestei structuri 
fundamentale a lumi civilizate — păstrată de atunci 
pină astăzi — merge în pas cu evoluţia scenică, cu 
pregătirea și concentrarea furtunii tragice, pină în 
clipa cînd Oedip devine conștient, fapt care-l duce 
la groaznicul gest de a se orbi, pentru a nu mai 
vedea lumina. În acest sens, tragedia lui Sofocle 
este poate cel mai desăvîrșit model de expresie dra- 
matică, atingind o perfecţiune de reprezentare rămasă 
fără egal, datorită posibilităţilor ei complete de contact 
cu publicul si trăsăturilor psihologice ale personajelor, 
conturate cu un puternic relief. [n această piesă, 
Corul înfățișează substratul religios al credințelor 
grecești, întru totul acceptate, dar pe care eveni- 
mentele le împing totuși la o criză. Într-adevăr, 
răzbate neintrerupt strigătul de revoltă al lui Oedip 
impotriva « demonului » care l-a minat spre aceste 
nenorociri si spre înfăptuirea răului (iar aici se ivește 
o constatare încă valabilă: cu cit este mai aducător 
de suferinţe răul involuntar, în comparaţie cu cel 
săvirșit în cunoștință de cauză). 

Contradicţia, dovedită istoric, dintre religia olimpică 
și cea dionisiacă se manifestă cu evidenţă în repli- 
cile Corului și oglindește o fază de evoluţie în care 
Sofocle nu ia o atitudine, ci se mulțumește să o con- 84 


semneze, folosind-o drept cadru. O examinare atentá 
a Corurilor, dovedeste in orice caz cum de la antro- 
pomorfism se trece cátre o conceptie simbolicá a 
divinității, care denotă, pe de altă parte, speculatia 
filozoficá. Destul de frecventá este stihomitia (la o re- 
plicá de un singur vers se ráspunde printr-un singur 
vers), care conferá intensitate dezbaterilor si intero- 
gatoriilor. Sentintele și judecăţile intervin pentru a 
aduce un echilibru și lămuresc concepția despre 
viaţă de la care porneşte Sofocle, sentimentul precari- 
tá (s! totuși fecunditatea) trăirilor umane, precum 
și imposibilitatea de a le prevedea desfășurarea. Corul, 
după frecventele invocaţii religioase își continuă spu- 
sele constatind: 


« Voi, muritori, vă perindafi mereu, 
Mereu, dar viaţa voastră ce-i? 
Nimicnicie-i — văd ! Si cine-a fost 

Mai fericit decit atit 

Cît în închipuirea-i s-a văzut? 

Ca mai de sus să cadă el! 

Vreo pildă vreţi» Eşti însuţi tu, sărman 
Oedip! Ah, cum mai pot să cred 

Că e vreun om ferice pe păminta» ! 


Cînd situaţia se precipită (iar Sofocle recurge la 
culorile cele mai crude și întunecate pentru a o zu- 
grávi), Corul intervine cu o trenodie? la care se aso- 
ciază Oedip însuși. Lamentaţia reia trăsătura carac- 
teristică a vechilor rituri populare prin care oamenii 
se uneau cu defunctul, láudindu-i meritele si virtu- 
tle și proclamindu-l drept un bun al lor. Oedip 
redobindeste totodată sentimentul paternităţii, se 
încredințează fiicelor sale, ultima lui resursă umană, 
cerindu-le o solidaritate pe care o obtine, desi se 
știe «funest ca ciuma». Personajul tragic își găsește 
astfel propria-i catharsis ? în afectele care nu se sting, 
și după groază urmează o destindere purificată si 
resemnată (prin sentimentul de a fi victima ciocnirii 


1 Traducere de George Fotino, Sofocle, Teatru, vol Il, Oedip 
rege, Editura pentru Literatură, 

2 Cintare funebrá, de la grecescul 9e1jvoc 

3 Purificare (vezi anexa I la Poetica lui A total, Edit. Stiin- 


85 ţifică, 1957) 


dintre legile naturale și legile sociale, petrecută in 
propriu-i suflet). 


Corul încheie: 


« Vedefi-l, vedefi-l, voi, oameni din fara mea, Teba! 
oedip ce-a ştiut dezlega mult vestitele taine, 

Al ţării stăpin ajunsese. La soarta-i, rívnind-o, 
Priveau toţi tebanii. Azi soarta-l aruncd-n urgie 
Cumplită... Oricui aşteptaţi-i şi ziua din urmă 

A vieţii. Si numai cînd omul trecutu-i-a pragul, 
Dar fără amaruri, atunci fericit socotiți-l ! » 1 


O exclamaţie pe care veacuri de-a rîndul o vom 
regăsi și o vom auzi reapărind ca un veșnic laitmotiv 
al unei condiţii de care omul este legat. 

Oedip la Colonos, desi construită pe alternative dra- 
matice, vibreazá mai mult prin accente elegiace, 
fiind străbătută de afecțiunea dintre Oedip şi fiicele 
lui, în cadrul din Colonos, 2 sub protecţia lui Tezeu, 
rege al Atenei și deci și al suburbiei acesteia, Colonos. 
Natura are aici un aspect blind și senin, după cum 
remarcă Antigona: 


« Oedip, sărmane tată, vdd departe-n zări — 
Mă-nşel eu oare? — nişte turnuri... un oraş. 
Sintem aici pe un pămint sfințit, că-i plin 
De lauri, de măslini şi vii, iar prin frunzis 
Se-aud mereu privighetori. Stai jos pe-acest 
Pietroi — e zgrunfuros — si odihneste-te ! 
Prea lung fu drumul străbătut şi esti bătrin. » 


Motivul este reluat apoi de Cor, care, deși recurge 
încă la motive religioase ȘI rituale, tinde de rîndul 
acesta să se fragmenteze în individualități. Sint clare, 
de asemenea, referirile la constituția democratică a 
Atenei, precum și faptul cá hotáririle nu mai sînt 
acum atribuția unei puteri absolute, ci a unui sfat. 
O importanţă deosebită se acordă la început unui 
personaj umil: «țăranul», care personifică opinia 


1 Oedip rege, v. 1524—1530 

2 Demă din Atica, aproape de Atena, locul de naştere al lui 
Sofocle, care a descris-o în această piesă. 

3 [n traducerea românească folosită aici s-a adoptat pentru 
acest personaj denumirea de ttrecător? 

si înţelepciunea populară. Oedip nu mai este tiranul 
zguduit de constatarea că e cel mai mărunt dintre 
supușii săi, ci un bătrîn pe care experienţele și dure- 
rile l-au învăţat cá «ín cunoaştere stă regula faptelor ». 
Antigona dobindește aici fizionomia ei de vajnicá ȘI 
curajoasă apărătoare a propriilor e1 sentimente, impo- 
triva rigori inumane a lui Creon; cere ca străinii 
să aibă milă de ea în exil, declarind astfel că iese 
din cadrul clanului. 

Efectul la care aspiră în primul rînd tragedia este 
acela al unei comoții puternice, înlocuind groaza cu 
mila. Personaje ca Tezeu și Creon sint subordonate 
acestui scop și devin prea unilaterale, primul luînd 
aspectul unui neprihănit cavaler al idealului și al 
magnanimitátii, în timp ce al doilea apare de o duritate 
maniheistá, care-l face odios si insuportabil. În această 
dezbatere, Oedip este înzestrat cu glasul înţelepciunii 
și se mai întreabă încă pentru ce s-a întinat fără vină 
cu atitea delicte. Viaţa l-a învăţat care este cursul 
și asfințitul ce trebuie așteptat: 


«O, drag copil al lui Eseu, doar zeii — ei — 
Nu-mbătrînesc şi moarte n-au. Încolo-i tot 
De-atotputernicia vremii răvășit. 

Pămintu-şi pierde vlaga lui; se va slei 

Si trupul omenesc; credința s-o topi; 
Ticăloşiile sporesc; nu tot un duh 
Domni-va-ntre prieteni şi cetăţi. »! 


Corul devine apoi patriotic și slăvește divinităţile 
Atenei, sentimentul stirpei, esenţa ei umană, riturile 
sale. «Primul cint în jurul altarului» pune bazele 
unei comunități conduse de principii raţionale. Sofocle 
accentuează și dezvoltă temele elaborării lui Eschil, 
adică spectacolul privit ca prilej pentru comunitate 
de a se recunoaște și a-și edifica bazele ei interne. 
Nu putem stabili cu certitudine în ce măsură germenii 
întregii noastre civilizaţii, pe care-i găsim la acești 
doi mari tragici, sint rodul sintezei unor elaborări 
deja existente pe plan ideologic, și în ce măsură este 


1 Traducere de George Fotino, Sofocle, Teatru, vol. II, 
87 Oedip la Colonos, Editura pentru Literatură, 1965 


vorba de o reală creație proprie. Prima ipoteză ni se 
pare mai legitimă. Dar chiar și în acest caz, opera lor 
este, într-un anumit sens, exemplară și desàvirgità, 
astfel incit nu se va mai repeta niciodatá, in virtutea 
acelui destin care, in artă, acordă adesea cea mai 
înaltă și curată tensiune tocmai primului ei moment de 
înflorire. 

Unele scene din Oedip la Colonos sint zguduitoare 
prin desfăşurarea ciocnirilor care se produc: așa este 
sosirea lui Creon, care-i pune pe ostașii lui să o răpească 
pe Antigona de lingă bietul ei părinte orb, rămas 
astfel în singurătatea tenebrelor, în timp ce pentru 
Antigona dispare ultima rațiune de existenţă; sau 
scena în care Antigona, eliberată de Tezeu, se întoarce 
la pieptul tatălui ei, inseninindu-i astfel ceasul morţii 
(mai înainte exclamase cu disperare: «nu ştiam! nu 
ştiam! », pentru a sublinia absurditatea condamnării 
la care-l supusese intimplarea); ori scena Antigonei 
care-l imploră pe Polinice să nu pornească un război 
fratricid; sau cea în care Antigona află de la Ismena 
de moartea tatălui și în marea afecţiune care o lega 
de el, nu poate rezista disperării. De rîndul acesta 
elementul tragic nu este creat de groază, ci de durerea 
intensă și stăpinită a unei despárpiri, a unei revelații 
neașteptate, a unei morți; analiza psihologică începe 
să se lărgească i într-o viziune etică, găsindu-și mijlocul 
de exprimare în dezbaterea scenică. Corurile cele- 
brează de asemenea momentele religioase ale vieții, 
și ale conviețuirii, simbolurile care poartă numele de” 
divinități și, în fond, domnia Soartei. Tragedia se 
încheie cu aceste cuvinte ale lui Tezeu: « Tot ce s-a-n- 
timplat a fost din voia Destinului ». Oedip la Colonos 
este opera care ne poate oferi măsura exactă a rapor- 
turilor dintre reprezentaţia tragică și celebrarea reli- 
gioasă, ȘI în care apare cu evidenţă 1 Inserarea contem- 
porană a cultului dionisiac in cel olimpic. Aceste ra- 
porturi se dovedesc directe și continue, chiar dacă se 
orientează către un liman raţional, într-un proces de 
elucidare interioară care-și alege o etică proprie. După 
cum este greu de definit cu claritate sensul religiei 
grecești, tot atit de greu este de înţeles locul tragediei 
în viaţa comunităţii, adică schimburile care se petrec 
intre scenă şi public. Se observă însă în mod neindoios 88 


importanța, valoarea ei determinantă faţă de conști- 
ința colectivă. 
Elevatia și desăvirșirea expresivă a tragediei Antigona 
este poate fără egal în istoria spiritului tragic, așa 
cum s-a conturat el de-a lungul civilizației noastre. 
Vigoarea ei este atit de mare, incit referirile la o 
anumită lume religioasă, și evidenta polemică anti- 
dictatorială, legată de istoria ateniană, nu întunecă 
de fel spontaneitatea conflictului, caracterul lui hotărit 
și prezenţa catharsei, care aparţin istoriei umanităţii, 
delimitîndu-i cadrul și normele interioare. 
S-a scris și s-a gindit mult asupra semnificației acestei 
tragedii și a personajelor sale. Disputa dintre Creon și 
Antigona cu privire la îngroparea lui Polinice — care, 
după Creon, și-a trădat patria și deci n-o merită, în 
vreme ce Antigona sustine că o lege divină cere ca 
morţii să fie îngropaţi cu cinstire — trebuie înţeleasă, 
poate, ca o referire de fond la legile sociale, susținute 
de Creon, si la cele adînc umane (fie și în alegoria 
religioasă), pe care se sprijină cu tărie Antigona. 
Disputa se rásfringe i IN acțiune, căci Antigona izbu- 
tește totuși să-și îngroape fratele, iar Creon o pedep- 
seste, condamnind-o să fie închisă in mormint. Pentru 
această nepásare a lui faţă de normele divine (și lăun- 
trice) care-l face să declare mai presus de orice puterea 
ce-i emană de la societate, Creon este cumplit pedepsit. 
Hemon, fiul lui, îndrăgostit de Antigona, se omoară 
alätüri de ea: Soţia lui, Euridice, isi pierde mintile. 
Aceste primejdii i1 fuseserá zadarnic prezise lui Creon 
de cátre Tiresias, pe care-l alungase din faţa lui. 
Sofocle pune in relief marea importanţă a opoziţiei 
bine-rău în viaţa socială și individuală. Cei doi termeni 
au, firește, o semnificaţie complexă, pe care ar fi greșit 
s-o identificăm cu cele specifice moralei creştine, 
fiind dotati, poate, mai de grabă cu o Pa INS 
concretă decit cu o judecată apriorică în privinţa 
intenţiilor. 
Corul este format dintr-un grup de tebani bătrîni 
care o înconjură pe nevinovata adolescentă Antigona, 
căutînd în zadar s-o apere. El intervine direct în desfă- 
șurarea evenimentelor, creind totodată un desăvîrșit 
cadru religios si lirico-ideologic. Citám aici citeva 
89 din inspiratele lui divagatii, care constituie o culme 


a exprimării datorită densităţii și măreției imaginilor 
prin care destinul omului si facultățile lui se dezvá- 
luie într-o lumină de solemnitate istorică. 

Tema: înfăptuirile și virtuțile omului. 


«...In lume-s multe mari minuni: 
Mai mari ca omul ínsd nu-s! 
Purtat de vint, străbate mări. 
Prin hulă şi prin val spumos, 
Prin val vuind vijelios. 

El an de an, fără istov, 

Cu plusul lui tras de catíri, ! 
Răstoarnă brazda ín pămint, 

O,-n veci neistovit pămint ! 


Născocitor, a prins ín laf 

Jivinele de prin păduri, 

Si păsările din văzduh; 

Si peştii din adínc de mări 

I-a prins ín ife de năvod; 

Mai cad tot ín capcana lui 

Si fiarele de prin cîmpii 

Si de prin munfi - viclean ce e! 
e armdsarii íncoma[i 

I-a înhămat, i-a pus ín jug, 

Cum a-njugat el de prin munfi 
e laurii cei nemblinziţi. 

El singur, zborul gíndului 

Si-al vorbii dar le-a dibăcit 

Si ştie-a círmui cetăți. 

A izbutit a se feri 

De seruri aspre şi furtuni, 

Că-i spornic tare-n născociri ! 

Și tot ce fi-va, va-nfrunta; 

Pe Hades doar a-l ocoli 

El nu va izbuti nicicând, 

Măcar că leacul multor boli 

Ce n-aveau leac, el l-a găsit ! 


E iscusit cum nici gíndesti; 
Spre rău o ia, spre bine-apoi, 


1 Plugul tras de catiri se folosea pentru brazdele mai adinci 
(nota ed. rom) 


Cinsti-va legile — omeneşti 

Şi jurămintul către zei? 
Cetatea-l va-nálfa ín slăvi. 

Dar nu e vrednic de măriri 

De va călca el legile, 

De va fi rău, de-o fi trufaş. 
Atare om, nici în al meu 
Cămin si nici ín sufletu-mi 

Sd nu-şi găsească loc nicicând !» 


Tema: sensul destinului. 


«Ferice sînt cei care viaţa şi-au dus-o 
Crufafi de amaruri! Cind zeii 
ăminul cuiva ar voi ca să-l surpe, 
Urgii nesfîrşite ei zvirle 
Pe şirul urmaşilor lui... Aşa e 
Cînd urlă din Tracia vintul 
Năprasnic şi valuri şi valuri ridică, 
De scormone tot din adíncuri 
De mare şi-n sus virtejeşte nisipul 
Cel negru, iar ţărmul, năprasnic 
Izbit de talazuri, ín vuiet vuieste. 


Pe toți Labdacizii, pe neamul acesta 

Il văd năpădit de nápaste, 

Din vremuri străbune. O virstă se stinge 
Si alta-i urmează, asupră-i 

Trecíndu-i blestemul. Un zeu împotrivă-i 
Porneşte şi nu-i vreo scăpare... 

Cind azi licărea o nădejde asupra 
Acestei din urmă mládife din neamul 
Oedip, azi a morţii [drínd 

De ea aşternută şi nesăbuita-i 

Vorbire au stins şi această nădejde. 


Ce om va putea, ín trufia-i, ínfrínge 
Puterea ta, Zeus? Doar pe tine 
Nici somnul ce-n mreaja-i pe toţi ne cuprinde, 
Nici vremea-n rotirea-i zeiască, 
Ce-i fără istov, nu te-o-nfrínge vreodată. 
Tu făr bátrínele, domni-vei 
n veci pe Olimpul cu uluitoarea-i 

91 Lumină. Ca ieri, ín vecie 


Aceeaşi e legea aceasta a firii! 

Cínd omul se crede cd-i cel mai 
Ferice, atunci îl pindeşte pierzarea, 
Mereu schimbăcioasa nădejde pe unii-i 
Ajută, pe alţii-i înşală 

n tot ce ades uşuratec visează. 
Nădejdea furis se strecoară 

n om, pînă vine clipita să calce-n 
Jdratec* ... Ah, tare-nfeleaptá-i 
Zicala vestită: cînd omului drumul 
Pierzării vreun zeu i-l deschide, 
Lui, zeu-i arată tot răul sub chipul 
De bine. Răstimp doar fugarnic! 
Căci, iată, curind năruirea-l píndeste !» 


Tema: natura iubirii. 


« O, Eros, neínfríntule Eros, cad pradă 
n mrejele tale atiţia 
Şi-atiţia ! Tu noaptea îți legeni odihna 
Pe moi obrăjori feciorelnici. 
Pribeag, tu străbaţi peste mări, peste valuri. 
Pătrunzi şi-n birlosuri de fiare! 
ici zeii cei veşnici nu scapă de tine, 
Nu scapă nici omul vremelnic. 
Pe cel ce l-ai prins tu în mrejele tale 
O mare sminteală-l loveşte. 


Tu chiar şi pe cei ce-s cu duhul dreptăţii 
i duci înspre fapte nedrepte, 
Să-i duci la pierzare. Tu astăzi şi vrajbă 
Stirnişi între oameni de-un sînge. 
Ajunge-o privire zvirlită din ochii 
ocoşi ai fecioarei frumoase, 
Si ea, stirnitoare de pofte, alături 
De marile legi ale Firii, 
Conduce-omenirea. În veci se juca-va 
Cu noi Afrodita, neínvinsa ! » 


Tema: cultul lui Dionysos. 


« Tu, cel sub multe nume proslăvit, 
Tu ce din Cadmos te cobori 


1 La greci focul era simbol al unei nenorociri, al unui pericol 
(nota ed. rom. 


Din nimfa, fiica lui! + Vlăstar din Zeus 
Ce tunetu-l dezlănţuie 

Cu vuiet surd! Tu care priveghezi 
Italia, vestita! ? Tu, 

Ce la serbări domneşti pe văile 

Demetrei din Eleusis ! 

O, Bachus, tu, ce-n Teba-[i ai lăcaş — 
Cetate a bachantelor — 

Pe ţărmul apei Ismenos, ce-a fost 
De-un crunt balaur semănat! 


Aprinse-s pentru line torțele 
Pe piscurile gemene, 

Pe unde se preumblă nimfele, 
Bachantele de prin Parnas, 

Si unde-i şi-al Castdliei izvor ! 
Din Nisa? cea cu crestele 
Învăluite-n iederă-ai pornit, 

Si din colinele-i verzui 

Cu podgorii! Si vesele strigdri 
Zeieşti ín juru-[i izbucnesc, 


Cînd ulițele Tebei le străbaţi. 


Ca Teba nu-i vreun alt oraş slávit 
De tine şi de maică-ta, 

Pe care trăsnet-a lovit-o. Azi 

Cînd tot oraşul, tot, şi-al lui 

Popor loviți sint de prăpăd, să vii 
De zor şi treci tu crestele 

Parnasului ! Treci şi  strímtoarea cea 
Cu val vuind, sd-i míntuiesti ! 


lo! Tu care hora astrilor 

De foc o duci si esti slăvit 

Prin ale nopfilor strigári, 

O, rege, tu, vlăstar din Zeus, 
Ah, vino cu ínsofitoarele 

Din Náxos, cu bachantele 

Ce-n juru-[i nebunegte dün[uiesc, 


1 Nimfa Semele, fiica lui Cadmos, era mama lui Bachus 


2 În Eubeea 

Din noapte pínd-n zori, slăvind 
Pe lachos, slăvind pe-al lor stăpin ! »! 


Această invocape urmează după cea adresată divi- 
nităţilor olimpice, ca şi cum Olimpicii ȘI Dionisi- 
acii ar trebui să se completeze reciproc, unii în sensul 
legilor care guvernează universul, ceilalți în acela al 
facultăților inerente sufletului și eliberate de beţie. 

De la o scenă la alta izbucnesc conflictele și se accen- 
tuează tensiunea crescindá care va duce la cele două 
fapte funeste, apoi la catharsis și la epilogul alcá- 
tuit din lamentatia lui Creon si din concluziile corului: 


« Ah, chibzuința-i har zeiesc... Si cel 
Cui soarta-i va fi dat-o-n dar va fi 
Găsit si taina fericirii... Dar 

Acei trufaşi ce-or înfrunta pe zei, 
Vor fi cumplit loviți... Si-abia atunci 
Vor învăţa a fi-nfelepfi... tirziu, 
Tirziu... cînd bátrínefea i-a ajuns. » 


Evenimentele pornesc de la discuția dintre Antigona, 
hotáritá să-l inmorminteze pe Polinice, si sora ei, 
[smena, care o imploră să n-o facă: 


ISMENA 


« ...Sd nu uităm: sîntem femei, 

Si pe bărbaţi a-i înfrunta noi nu putem. 
Mai tari sînt cei ce cîrmuiesc şi trebuie 
Poruncilor — chiar şi mai aprige de-ar ft — 
Sd ne plecăm oricând. Mă ierte-ai noştri morţi 
De-acolo, din pămint, de vrerii celor mari 

n silă eu mă plec! A vrea să făptuieşti 

Ce nu-ţi stă în puteri o nebunie-ar fi! 


ANTIGONA 


Nici nu ţi-o cer! Si-acum, de-ai vrea chiar să m-ajufi, 
Să mai mă bucur n-aş putea. Fă dar ce vrei! 
Eu tot am să-l íngrop!  E-aşa frumos să mori 
Cu sufletu-mpăcat ! Voi hodini cu cel 
e mie mi-a fost drag, cui dragd eu i-am fost. 


1 “Traducere de George Fotino, Sofocle, Teatru, vol II, Anti- 
gona, Editura pentru Literatură, 1965 


Si Sfîntă vina-mi va ft fost. Mai îndelung 
Vom fi-ndrăsiți de morţi, decît de cei ce-s vii. 
n [drnd voi dormi pe veci! Ci tu, de vrei, 
Poţi să-ţi şi rizi de tot ce-i rînduit de zei. » 


Antigona nu renunţă la hotărîrea ei și o acuză pe 
Ismena de slăbiciune și lașitate: 


ANTIGONA 

« De-mi mai vorbeşti aşa, te voi ur mai mult; 
Te va uri şi el, pe veci, de-acolo din 
Mormínt. Şi-aşa-i şi drept. Pe mine lasă-mă 
Si la pierzanie să merg! Orice si-oricít 

As îndura, eu vrednic viafa-mi voi sfirşi ! 
ISMENA 

Te du, de vrei! Ti-i fapta faptă de nebun; 


Dar credincioasă eşti acelor ce fi-s dragi. » 


Conflictul de idei devine concret, realist, nemijlocit 
in tonul exprimării, atunci cînd paznicul îl înștiin- 
ţează pe Creon că Polinice a fost ingropat in po- 
fida poruncilor sale. Paznicul își arată șovăiala: 


4 Stăpine, n-am să-ți spun că sufletul mi-am tras 

Să viu cît mai de zor şi-n fugd-aici.. M-am mai 

Oprit... m-am tot gîndit... iar am făcut popas, 

Si-ades m-am şi oprit din drum... Din cînd ín cín 

Si inima-mi şoptea: ,,Sdrmane, ce zoreşti 

Atit? Că de-ai s-ajungi, tu pedepsit vei fi!“ 

Sau: „lar opreşti? Vai ţie! Creon de-o afla 

Din gura altora ce-a fost, ce-o să páfesti I'' 

Tot ginduri d-astea frămintind, zor nu prea dam. 

Si iată cum un fleac de drum e lung.. e lung | 
urma urmii, eu mi-am zis: „Ei, hai să vin!" 

Si-am şi venit! Si-am să-ți vorbesc, dar ce-aş avea 

Să-ţi spun? Că din nădejdea mea nu mă clintesc: 

Că doar ce [i-a fost scris, în viață pătimeşti.. .» 


lar Creon condamnă, în numele umanităţii, puterea 
aurului: 


EE EA A fata i E 
Că dintre toate ndscocirile-omenesti 
95 Ca banul, rea si blestemată, alta nu-i ! 


El surpă şi cetăți; şi din al lor cămin 
Pe mulți îi poate alunga. Pe cei cinstiţi 
i poate-ademeni, le poate minţile 
Întuneca, de săvirşesc si fărdelegi 
Si mirşăvenii fel şi chip. Dar toţi acei 
e s-au vindut şi pentru-argin[i le-au săvirşit, 
Odată-odat'osinda-şi vor primi! . . .» 


Antigona a fost surprinsă în timp ce înfăptuia gestul 
caritabil. Acuzatorii ei au descris cu un realism incisiv 
întreaga-i faptă nemilosului și tiranicului Creon, iar 
ea le răspunde cu deplină conștiință a acţiunilor sale: 


« Nu Zeus mi-a dat aşa porunci! Nici Dike 1! — ea, 
Ce stă cu zeii din Infern — atare legi 

Nu a dat omului. lar eu porunca ta 

N-o socotesc atit de tare-ncit pe om 

Sd-l facă-a-nfringe chiar şi legile zeieşti. 
Că-aceste legi nu sînt ín slove scrise, nu! 

Dar pe vecie-s legi şi nu-s de azi, de ieri. 

De cînd or dăinui, n-o ştie nici un om. 

Si să le calc de frica vrunuia, oricît 

De tare-ar fi? Să md-osíndeascd zeii 2... Nu! 
Că Moartea tot nu pot — chiar făr porunca ta — 
S-o ocolesc, ştiam... Si de mi-e dat să mor 
Nainte de soroc, mai bine-o fi! Să mori 

Cind nu mai pridideşti de-atílea mari dureri, 

Ce azi mă copleşesc, nu-i oare un folos? 

Vezi dar că soarta ce-mi sătești nu-i nicidecum 
Un rău, dar groaznic chinu-mi va fi fost să-l văd 
Pe-al maică-mi vlăstar cum după moartea lui 

Ar fi rămas fără mormint. Fă dar ce vrei! 

lar de socofi că fac un lucru nebunesc, 

Nebun e cel ce că-s nebună-ar socoti]... » 


și adaugă: 

« Si-atunci de ce mai zăboveşti2 Ah, scîrbă mi-e 

De tot ce spui! Si fte-ntotdeauna-aga ! 

Că vorba-mi tu cu scírbd mi-o asculfi — o ştiu! 

Dar ce mai mare slavă-mi pot rîvni decit 

Că mi-am putut eu fratele-ngropa ? (privind spre bátrini) 


1 Zeiţă care personifică dreptatea 


şi tofi 
De-aici, din jur, toți mi-ar mărturisi că drag 
Li-e ce-am făcut, dar toţi de frică-au amuţit. 
Si tac chitic, că tiraniei-i este dat 
Să facă tot, să spună tot — şi doar ce vrea.» 


Ma: departe, Creon va replica folosind o bine argu- 
mentată «rațiune de stat». Hemon îl îndeamnă la 
clementá, ca să fie flexibil ca pomul lovit de furtună. 
Dar Creon nu-l ascultă și o trimite pe Antigona 
la moarte. Curajul Antigonei «născut nu din ură ci 
tovarăș al dragostei», după ce a respins solidaritatea 
Ismenei, care de rîndul acesta ar voi să se sacri- 
fice, trădează o notă de tulburare: 


«... Ce lege-a zeilor eu am călcat? 

Să-mi mai ridic ochii spre ei2 Și sprijin cui 
Să cer? Vai, ce cucernică am fost! lar azi 
Ca pe-o necredincioasă tofi mă socotesc. 

Dar dacă zeii cred că-i drept să-ndur ce-ndur, 
Prin pătimiri eu vina mi-o voi ispăşi ; 
Greşeala-mi recunosc! Dar alţii vinovaţi 
De-ar fi, dea zeii-atit să pătimească ei, 

Atita doar, cît pe nedrept eu pătimesc! ». .. 


Evenimentele se precipită în ciuda avertismentelor 
i amenințărilor lui Tiresias, care îi atrage atenţia 
lui Creon sá respecte normele religioase, incálcate 
in numele celor ale societății. Chiar propriul lui fiu 
se răzvrătește cu vehementá: «Sălbatice priviri îşi 
afinteste ful asuprd-i — îl împroaşcă ín faţă cu 
ocdri», dar, in cele din urmă, îl ajunge pedeapsa 
destinului, care-l striveste și îl aduce la umilinţă: 


CREON 

« Vai! Suferinfa mea tirziu 

Ea ochii mi-a deschis. Un zeu 
Asuprd-mi s-a pornit. Pe-un drum 
De lacrimi el m-a dus si tot 

Ce am avut eu bucurii 

El sub călcîiu-i le-a strivit. 
Dureri !.... E soarta omului! »! 


97 1 Traducere de George Fotino, Op. cu. 


Ceea ce-l preocupă in mod substanţial pe Sofocle 
cînd compune Electra (operă tirzie, cu siguranţă 
scrisă după Electra lui Euripide, din 413 î.e.n.) este 
realizarea unei intensitái tragice depline in conflictele 
dintre personaje și în desfășurarea evenimentelor. 
Reprezentată în ultimii ani ai vieţii sale, această tra- 
gedie alternează elanurile lirice ale Corului și ale 
Electrei, desigur sprijinite pe piedestalul cintului, cu 
dialoguri intense și vehemente, în care personajele 
se înfruntă fără milă. Figurile sint conturate net, statuar, 
sub un singur aspect, dominate cum sint de senti- 
mente si pasiuni care pun stápinire pe ele. Rolul 
Corului este redus la acela de moment de destindere, 
de pauză care să îngăduie reflexia și să îndemne publi- 
cul la reculegere. 

Faţă de Coeforele lu: Eschil, din care Electra se inspiră 
neindoios, Sofocle a intervenit în două direcţii: deta- 
sind acţiunea de substratul ei religios, arhaic și ritual, 
pentru a face din ea un vibrant nod dramatic, o cioc- 
nire logică de situaţii care se îndreaptă de la sine 
către o catastrofă; ȘI, interesînd în consecinţă specta- 
torul, nu în interpretarea unui mit, ci în actul repre- 
zentapei în sine, firește, în cadrul unei concepţii 
morale. De rindul acesta, Sofocle reflectă structura 
internă a societății constituite pe bazele solde ale 
unor certitudini și înclinată deci către o apărare a 
propriilor ei valori. 

Electra precizează: « cine are o natură nobilă, nu poate 
conviețui cu răul». Clitemnestra însăși, aflind de 
moartea fiului ei, Oreste, moarte care o eliberează 
totuși de un coșmar, nu-și poate stápini durerea ei 
de mamá. Corul o laudá pe Electra si ii impártáseste 
durerea: «cuminte şi devotată fiică trebuie să fti pro- 
clamată », deoarece este victima unei nedreptáti, dar 
nu e dispusă să cedeze. Egist însuși își va accepta 

edeapsa ca pe o consecință firească. 

În timp ce în celelalte tragedii personajele erau încli- 
nate către speranță şi disperare, aici se simt închise 
în menirea lor si chiar Electra, atit de nedreptățită 
de soartá, simte cum ii sint inhibate elanurile de 
nenorocirile care i-au mutilat sufletul.Potrivit cuvintelor 
de încheiere ale Corului, Oreste isi atinge țelul si 
înaintea-i se deschide libertatea: dar cu un pret prea 

mare pentru a mai putea face abstractie de el. Lim- 
bajul incordat si apostrofele lirice definesc pe deplin 
constantele unei esențe tragice, ale unui amor fati +. 
Trahinienele, pe care unii o socotesc operá stingace, 
de tinereţe, iar alţii operă de bátrinete, obosită şi 
vlăguită, poate fi considerată secundară, atit prin 
lumea sa de idei cit și ca realizare dramatică. Titlul 
se referă la componentele Corului, cetátence din 
orașul Trachis, unde locuiește Deianira cu fiul ei 
Hyllos, în timp ce Hercule este plecat de multă vreme 
la muncile lui. Întreaga tragedie se desfășoară pe 
urmele mitului, conform căruia Deianira îl ucide pe 
Hercule, fără să vrea, cu « cămașa lui Nessus », o cămașe 
îmbibată în sîngele centaurului rănit mortal de el 
și care, pentru a se răzbuna, i-a spus că era un filtru 
de iubire, cînd de fapt era o otravă care ardea și mistuia 
trupul. Hercule este așteptat să se întoarcă , dar în 
locul lui apare Iole, o prizonieră de care el este îndră- 
gostit. Deianira vrea să se ferească de primejdie prin 
darul pe care i-l trimite. Cind îi află efectul, se sinu- 
cide. Hercule ajunge în patria lui cu puţin înainte de 
moarte. Îl imploră pe Hyllos să-l ardă pe rug pentru 
a-l pune capăt chinurilor. Evoluţia teatrală este adesea 
stingherită de istorisiri prea lungi. Hercule şi Deia- 
nira sînt figuri bine conturate, cu limitele lor: el, 
persecutat de zei datorită vigoarei lui, ea, o soţie 
modestă și temătoare, pusă în umbră de către erou. 
Nu se poate spune că Sofocle ia vreo poziție faţă 
de mit. Se mulțumește să-l expună; uneori, prin reevo- 
cări artificiale, alteori, cu o abilă tensiune dramatică. 
Momentul cel mai deosebit și mai încordat al tragediei 
survine la sfirșit, cînd Hyllos izbucnește împotriva 
zeilor care supun pe un fiu al lor la atitea suferințe: 
« viitorul nu-l ştie nimeni — prezentul ne e însă dureros 
nouă — ruşinos pentru ei şi îngrozitor — aşa cum nicicínd 
vreun om n-a-ndurat » ; în timp ce Corul, adresindu-se 
lui Iole, încheie: « Tu tînără fată, tu lasă-ţi palatul — si 
pleacă ! Morți groaznice ochii-[i văzură, — sirag de ama- 
ruri cumplite. Dar toate — purces-au de sus, de la Zeus! »? 


1 Adeziune la destin (în lat.) 
2 Trad. de G. Fotino, Sofocle, Teatru, Vol I, Trahinienele, 

Această concluzie cu reflexii atit de grave nu găsește 
insă o bază suficientă în tragedie, a cărei preocupare 
se îndreaptă către o desfășurare narativă logică, către 
o justificare a faptelor și gesturilor, în încadrarea 
religioasă şi comentariul lămuritor, pe care-l oferă 
Corul. Cu toate acestea, se degajă și se transmite 
o emoție sinceră, mai ales în drama intimă a cărei 
victimă este Deiamra cu naivitatea ei, cu atașamentul 
ei tenace pentru un afect care o depășește, cu remuș- 
carea ce nu-și va găsi alinare decit într-un gest disperat. 
Ambianţa arhaică, cu luptele și legile sale, este de 
asemenea înfățișată într-o reprezentare limpede și 
solemnă. 

Totuși victimele n-au găsit scăpare. Rámine învăţă- 
tura acestei întîmplări tragice: vădită analiză a unei 
drame a conștiinței pe care Sofocle a văzut-o la cei 
doi antagoniști crescind și dezvoltindu-se sub presi- 
unea soartei, piná la un deznodámint neiertător. Se 
poate spune, așadar, că Sofocle a fost cel care a scos 
în evidenţă, în mod răsunător am zice, povara cu care 
apasă asupra conștiinței hotárinle pe care omul le 
ia în sinea lui și de care devine răspunzător. 
Tendinţa de a concentra mișcarea tragică asupra lumii 
lăuntrice a fost mai apoi dezvoltată de Sofocle in Aias 
(veche fără-ndoială, socotită de unii anterioară Anti- 
gonei) si Filociet (reprezentată in 409 î.e.n., cînd 
Sofocle avea 80 de ani), indepártindu-se de tradiție. 
Aceste două tragedii, care au avut cele mai puţine 
reluări din vechime și pînă astăzi — Filoctet și Aias 
— se înrudesc prin caracteristici cu totul speciale, 
prin particularități expresive, care n-au mai fost 
dezvoltate după aceea. În primul rînd, mitul nu mai 
are in el nici o aluzie religioasă și „s-ar putea intitula 
mai corect legendă scoasă din saga ! populară, născută, 
în cazul de față, din intimplárile războiului: troian. 
Sofocle nu mai slujește mitul pentru a-l interpreta 
și a-i da o poetică rațiune de existenţă, de vreme ce 
preferă să recurgă la o povestire populară și să des- 
prindă din ea un personaj, al cărui destin tragic să 
pasioneze atit pe autor cit și pe spectator. Acest destin 


1 Nume dat unui gen de povestiri istorice despre primii eroi 
nordici, transmise mult timp prin tradiţia orală 

îi va da prilejul să lămurească impulsurile sufletului 
omenesc, să-i releve prefacerile la limita. nenorocirii 
(F iloctet) sau a nebuniei (Aias). Aici nu mai apare 
nici măcar vigoarea afectelor. Eroul sofoclean din 
aceste două tragedii rămîne singur in faţa ostilitátii 
lumii înconjurătoare și în această singurătate răul 
devine mortal. E drept cá Filoctet este salvat la sfîrşit 
de mila lui Neoptolem, după cum cadavrul lui Aias 
va fi ingropat datorită fidelității lui Teucros, legat 
de el prin singe frăţesc! și milei viclene a lui Ulise. 
Dar aceste încheieri nu micșorează cu nimic o durere 
fără hotar, care nu mai dorește decit moartea. 

Filoctet, exilat, după cum spune legenda, de căpeteni- 
ile grecilor într-o insulă, este convins de Neoptolem, 
după sfatul lui Ulise, să-i cedeze săgețile pe care 
i le lăsase Hercule, pentru a obține în schimb reîn- 
toarcerea în patrie și libertatea. De zece ani el trăiește 
singur pe acestă insulă, hrănindu-se cu sălbăticiuni 
ucise de săgețile vrăjite. Singurătatea i-a măcinat 
nervii, iar o rană veche de la cálcii ameninţă acum 
să-i cuprindă tot trupul. Cînd îi vede pe greci plecind 
și lăsîndu-l singur, înţelege noua lor înșelătorie ȘI 
disperarea îl duce la nebunie. se pare că întreg neamul 
omenesc s-a coalizat împotriva lui. Obsesia lui poate 
părea aproape patologică, dar cum putea să judece 
altfel Filoctet acţiunile sávirsite de semenul sáu și 
încă de cel ce îi este mai aproape, decît ca pe o con- 
jurație dușmănoasă, care se folosește de el ca de o 
jucărie, fără să-i pese că-l duce la exasperare? Sofocle 
își creează climatul tragic din acest zbucium obsedant 
pe care îl regăsim și in Aias. [n urma unei intrigi 
tesute împotriva lui, Aias este deposedat pe nedrept 
de armele lui Ahile. Nedreptatea și umilinţa pe care 
le îndură îi rătăcesc mintea. Zbuciumul său lăuntric 
este agravat din voinţa Atenei care îi protejează pe 
dușmanii lui și-i întunecă vederea de fiecare dată 
cînd el vrea să se răzbune. Atena este cea care-l î im- 
pinge fără milă la sinucidere, după ce l-a tirit prin 
tabăra ahee pradă halucinaţiilor care-i apar în faţă. 
Spre deosebire de zeiţa nemilos de părtinitoare, 
sclava Tecmessa, fidelă lui Aias, se exprimă cu mult 


1 Este fratele vitreg al lu: Aias 


mai multă umanitate și accente de adevăr. Sofocle 
nu mai rámine, ca Eschil, legat de sensul religios 
al Moirei. Intervențiile divinităţilor sint în aceste 
două tragedii indiscutabile şi determinante, dar fățiș 
nedrepte. Sofocle nu-și îngăduie nici o îndoială asupra 
necesităţii lor. Dar ceea ce surprinde este caracterul lor, 
deoarece apar în asemenea măsură legate de împrejurări, 
încît te fac să crezi că slujesc mai degrabă tendinţele 
egoiste și cruzimea ascunsă a omului, că sînt legitimul 
lor purtător de cuvint, funesta lor consecință. Pe 
scurt, actele divine întruchipează totalitatea intimplá- 
rilor nenorocite care apasă asupra eroului tragic, 
provocînd nimicirea lui. Sofocle stăruie asupra cru- 
zimii acestor întîmplări faţă de personajele sale și 
descrie cu o amánuntime aproape patologică rátáci- 
rea în care cad victimele. 

S-ar zice cá cele două opere aparțin virstei tirzi a 
poetului, unei acumulări de experienţe amare în pri- 
vinta oamenilor, unei virile viziuni pesimiste despre 
lume si adversitátile ei. Religia și-a pierdut puterea 
ocrotitoare împotriva oricărui pericol interior. Dar 
prin aceasta Sofocle nu cade în scepticism sau frivo- 
litate: dimpotrivă, analiza lui devine mai stringentă, 
concentrată asupra obiectului, străină de menaja- 
mente izvorind dintr-o asprime faţă de oameni, care 
oate fi calificată, cu adevărat, drept tragică. 
Ta aceste tentative ale lui Sofocle se reflectă posibili- 
tatea de a crea un spirit tragic, fárá nevoia de a recurge 
la prezența unor ființe superioare, de natură alegorică. 
Sofocle apelează exclusiv la viața umană în complexi- 
tatea ei, la experiențe tragice trăite aievea. Încercarea 
lui n-avea să fie urmată, deoarece timpurile nu îngă- 
duiau aprofundarea unei analize morale a propriei 
conștiințe, iar decăderea statului atenian coincidea cu 
decăderea conștiinței sub impulsul unor triste eveni- 
mente istorice. Vor trebui să treacă două milenii 
pînă cînd această încercare să fie reluată de tragicn 
epocii elisabetane, și nu pomind de la Sofocle, ci 
prin intermediul lui Seneca, autor care conferise 
spiritului tragic sofoclean o nuantá specialá si cruntá. 
Elaborarea autenticá a lui Sofocle a rámas, de fapt, 
fárá continuare şi este rodul unei conștiințe care 
își găsea pe scenă propriile-i fundamente, descriin- 

du-le și redindu-le odiseea cu toată prospetimea 
descoperirii și a invenţiei, formulind noul limbaj 
introspectiv, prin care psihologia atinge rădăcinile 
înseși ale existenţei. 


EURIPIDE 


Euripide s-a născut la Atena în anul 475 î.e.n. 
A fost elevul lui Anaxagora si al lui Protagora, unul 
filozof al naturii, iar celălalt un sofist care afirma cá 
omul este măsura “acelor lucruri care sînt, întrucît 
există, a acelora care nu sînt, întrucît nu există». A 
debutat cu Pleiadele în 455 î.e.n. Se pricepea la pic- 
tură și muzică (a fost adeptul lui Timoteu p influ- 
ența ambelor arte se resimte in mod direct prin imagi- 
nile lui plastice și prin locul important pe care l-a 
acordat în tragedie părților muzicale. A murit în 
exil voluntar în 406 î.e.n. ca oaspete al lui Archelaos, 
regele Macedoniei. 

Desi mai tînăr doar cu cîțiva ani decît Sofocle, si 
foarte apropiat în timp de opera acestuia, Euripide 
a trăit într-un climat spiritual și social profund diferit. 
Ruptura dintre credinţele religioase — ca element al 
convenienţei sociale — și credinţa láuntricá se dovedea 
ireparabilă și avea să dăinuiască multă vreme, pînă 
la apariția creștinismului. Concomitent cu aceasta se 
pierdea și încrederea în posibilitățile organizării poli- 
tice în interiorul și în afara polis-ului. Cercetarea 
filozofică însăși (Socrate și sofiștii sînt contemporani 
cu el) clătina bazele spirituale ale epocii, pregătind 
primele temeiuri ale celor noi, care aveau să apară 
cu citeva secole mai tirziu. 

Euripide, în fata unui public orientat cátre asemenea 
înclinații și, mai ales, luptindu-se cu propria-i con- 
știință dezamăgită, în loc să susțină mitul și să-i dea 
o structură fie interioară, fie realistă, așa cum făcu- 


1 Poet ditirambic şi muzician (446—357 î.e.n.) ajuns la mare 
renume datorită inovaţiilor pe care le-a adus formelor muzicale 
în operele sale 


será Eschil si Sofocle, il foloseste ca materie primá 
pentru gustul formal al spectacolului, al loviturii de 
teatru, al unei armonii încredințate versului sau 
chiar muzicii, al unei evocări lirice și al unei caracte- 
rizări psihologice (aceasta din urmă făcută într-un 
mod care frizează comedia de moravuri). Sau îl supune 
unei lucide analize raţionale care-i stabilește adevăra- 
tele culise cotidiene și sfirșește prin a-l face să: se 
năruie, adesea într-un fel mai mult sau mai puţin 
voit umoristic. Trebuie spus de la început cá și în 
cazul lui Euripide ne-a parvenit din întreaga lui 
operă doar o parte restrinsá (nouăsprezece lucrări 
din cele nouăzeci și trei enumerate de cercetătorii 
mai tirzii). Aceste caracteristici rămîn însă comune 
lucrărilor cunoscute, deși ele sînt foarte diferite ca 
natură și spirit. Cu alte cuvinte, Euripide pune în 
lumină posibilitățile dramatice ale unei reprezentații 
care să fie scop în sine, sensul teatralităţii obţinute 
prin exploatarea tehnicilor ei. Spectacolul se desparte 
hotărit de rit și de îndatoririle sale civice, pentru a 
deveni pe faţă divertisment, incursiune în fabulos, 
în melodramatic, în gluma facilă. Euripide era desigur 
secondat de public în această orientare, ceea ce explică 
parodierea lui de către Aristofan, care era încă legat 
de o concepţie finalistă a artei, nutrit fiind de baze 
ideologice solide. 

Accentele cele mai sincere (și mai arhaice) ale lui 
Euripide apar către sfîrşitul vieţii, cînd compune 
Bacantele (postumă). Spiritul compoziţiei este pá- 
truns de respectul și exaltarea divinității dionisiace, 
atit în coruri, cit și în construirea acțiunii. Inspiratul 
conţinut religios al acestei tragedii i-a făcut pe unii 
să se gindeascá la o revenire a lui Euripide către credin- 
tele tradiționale. Dacă se tine seama însă de evoluţia 
credinţei religioase în Grecia, de la viziunea lumii 
olimpice (Cronos, Zeus si constelația acestor divinităţi), 
pînă la introducerea în religia misterelor, săvirșită 
prin mitul dionisiac, Bacantele capătă o importanţă 
istorică cu totul aparte. Avind în vedere că tragedia 
a fost încă de la începuturile ei o manifestare întru 
totul oficială, prin însăși natura ei organizatorică, 
atitudinea lui Euripide, mai întîi dispreţuitoare si 
sarcastică faţă de divinităţile olimpice, iar apoi de 

sinceră venerație și de vie înflăcărare faţă de zeitatea 
dionisiacă, denotă limpede o modificare ideologică. 
În Medeea (431 î.e.n.), Euripide a deplasat interesul 
dramatic de la interpretarea mitului la crearea perso- 
najului, un personaj uman și verosimil din punct de 
vedere psihologic, în ciuda groaznicelor acţiuni pe 
care se hotărăște să le înfăptuiască sub imboldul 
urii și al răzbunării. Medeea se răzvrătește, prin delic- 
tele ei, împotriva josniciei lumii înconjurătoare, împo- 
triva condiţiei sale de venetică rătăcitoare și persecu- 
tată. Adusă într-o situaţie înjositoare de egoismul 
feroce al lui lason, care o părăsește, și de disprețul 
lui Creon, regele Conintului Medeea nu poate sá nu 
urascá, nu poate sá nu lupte. Ea nu ezitá sá aleagá 
armele cele mai crude. Creon și tinára lui soție vor 
cădea victime filtrului otrăvitor pregătit de ea prin 
farmece. lason va asista neputincios la moartea copi- 
ilor săi pe care Medeea, mama lor, îi ucide dintr-un 
exces de ură și de iubire totodată. Această acțiune 
atit de groaznică si ráscolitoare este redată de Euripide 
într-o desfășurare gradată, cu o subtilă artă psihologică. 
El a sondat sufletul Medeei în așa fel incit să-i justifice 
reacţiile, care altminteri ar părea gratuite. A arătat 
suferinţa, nehotárirea, in sfrișit, imboldul ei către 
gestul sacrileg, într-o serie de monologuri zbuciu- 
mate, care ne oferă un portret viu și desăvirșit al 
ființei umane in prada. destinului ei, realizare nouă 
în tragedie, deoarece igi găsește toate resursele. și 
determinările doar în sine ȘI in propria-i pasiune. 
Bacantele marchează o reîntoarcere la credinţele tra- 
ditionale, în sensul cá la baza tragediei stă conţinutul 
religios, iar voința divinității îi hotărăşte cursul. Dio- 
nysos apare ca o zeitate surizătoare ȘI crudă, sigură 
de puterea sa și hotărită să obţină respect și venerație. 
Penteu, care îndrăznește să se răzvrătească, sfirșește 
în cel mai atroce chip: este sfișiat de menadele imbá- 
tate de vin, conduse chiar de mama lui, Agave, în 
asa măsură stápinitá de exaltarea dionisiacă, încît 
nu-și mai recunoaște fiul. Betia pe care o provoacă 
Dionysos se transpune, fireşte, într-o valoare strict 
psihologică, dezlănțuirea ei are o natură fundamental 
erotică, chiar dacă se trage din fermentarea ciorchi- 
105 nilor. Zeul le-a dăruit credincioşilor săi această nespe- 


rată și irezistibilă posibilitate, şi nu întimplător 
Euripide le-a pus în special pe femei să participe 
la ea, rătăcind pe coline în prada unei exaltări care 
le face capabile de orice sălbăticie (vădit cu fond 
sadic). Slăbiciunea lor are nevoie tocmai de această 


potențare, care să le transforme (iar cultul dionisiac. 


a fost ca atare adoptat și de largi pături de condiţie 
inferioară). Pentru a nu-i scăpa din ochi pe necre- 
dincioși și a le interzice o curiozitate nesănătoasă, 
Zeul nu ezită să recurgă la capcanele şi vicleniile cele 
mai infame. Detașarea lui îl face însă hotărît supe- 
rior și divin. lar adoratorn săi sint sclavii unei fericiri 
ȘI ai unei plenitudini lăuntrice, care-i depășește și 
în care eros se hrănește din violență. 
Cele două opere principale ale lu: Euripide se înrudesc 
printr-un lirism aprins, îmbibat —să nu mire con- 
trastul — de teatraiitate. Lirice sînt povestirile vesti- 
torilor, lirice evocările de peisaje și imagini, lirice 
disperárile și zbuciumul personajelor; si cu toate 
acestea, interior sint dramatice, astfel încît ating 
măreţia tragică, chiar dacă suflul e mai slăbit iar 
conţinutul de idei rămîne lăturalnic. În aceste opere 
atmosfera muzicală n-a dobindit întîietatea și nu se 
alunecă în melodrama supusă efectelor facturii teh- 
nice și emfazei. Cu Medeea, autorul dă personajului 
o fizionomie umană, cu Bacantele (scrisă după 406 
î.e.n.) zugrăvește imaginea unei noi mișcări religioase. 
n ambele apare pe primul plan oroarea, acum pri- 
vită aproape în sine și pentru sine, ca motiv dominant 
al acelei cruzimi intense care devine esenţă a spiritului 
tragic, de îndată ce iese din cadrul stimulului religios, 
Chiar in sinul acestuia. 
bes strîns legate, atit prin acţiune cit și prin titlu, 
I Ifigenia în Aulis (postumă) și Ifigenia ín Tauris (414 
î.e.n.) nu fac parte din aceeași trilogie, lucru care 
se si observă de altfel. După cum declară deschis 
Euripide într-un cor (care reprezintă întotdeauna 
glasul lui), mitul nu mai este considerat decît o 
poveste ce trebuie ilustrată poetic pentru plăcerea 
spectatorilor, un simplu instrument la indemina auto- 
rului. Nu se mai crede nici în veridicitatea lui si 
nici măcar Într-o valoare simbolică. In special în aceste 
două lfigenii, Euripide caută să scoată din mit semni- 

ficaţii morale sau, mai bine zis, pretexte pentru jude- 
cát moraliste care au devenit apoi locuri comune și 
care atestă continuitatea și dezvoltarea unui ansamblu 
de precepte inerente unei societăţi bazate pe principii 
liberale. 

n ambele tragedii Euripide își dezbracă în mod 
conștient personajele de orice eroism, le aduce la un nivel 
a unde domnesc sentimente obişnuite, de la gelo- 

zie pină la egoism, de la josnicie piná la calcul. Nu 
sînt caractere care să strălucească printr-o forță lăun- 
trică, fie și negativă. Ele servesc doar pentru a explica 
aspectul evenimentelor, latura lor romanescá, fie 
cînd Ifigenia este dusă prin inselátorie în Aulis pentru 
a fi sacrificată cu consimtámintul tatălui ei, fie cînd, 
lăsată în Tauris de Artemis care o răpise, este aleasă 
de barbarii de acolo preoteasă și răpită apoi din nou 
de Oreste și Pilade pentru a fi dusă, de rindul acesta, 
în patrie. Chiar și în asemenea ocazii, pe Euripide 
il interesează doar întimplarea însăși în desfășurarea 
ei teatrală, în ciocnirile și emoţiile violente pe care 
le înfățișează: Clitemnestra disperată cînd descoperă 
soarta fucei sale, Agamemnon zbuciumat de temeri 
și îndoieli, ușurătatea lui Menelau în comparaţie cu 
tragediile pe care le declanșează, împotrivirea Ifigeniei, 
mai întii pentru a nu se lăsa sacrificată și apoi pentru 
a nu-i înșela pe barbarii care o găzduiseră, fugind 
cu fratele ei. Euripide pune accentul în primul rînd 
pe dezlănţuirea sentimentelor, dar în același timp 
ȘI cu aceeași vigoare, pe necesitatea sacrificării pentru 
victoria Eladei, pentru dragostea de patrie pe care 
Ifigenia o invocă deschis drept călăuză a destinului 
său. Barbarii trebuie să fie infringi și dispreţuiţi. 
Deși într-o formă nobilă și cu măsura cuvenită, răsună 
totuși aici motive care vor deveni perene, gata să Justi- 
fice orice război. Tabloul este pln de asemenea 
expediente, iar spectacolul prezintă cuvenita densi- 
tate de pasiuni și de nenorociri. Corul, pe un ton 
aproape exlusiv de comentariu liric, confirmă desfă 
rarea peripefiel tragice. Euripide trece de la un li abo! 
realist, aproape de conversaţie, la avintul unui imn 
inspirat de cele mai înalte și generoase sentimente, 
evocind tulburările provocate de divinitate, fie și cu 

clină cînd spre neglijenţă, cînd spre poetizare ieftină, 
ori mizează pe expresia vibrantă a contrastului cu 
funcţie teatrală: iar acesta este momentul cel mai 
intens și mai autentic. 

În Troienele (415 î.e.n.) Euripide atinge dimensiunea 
tragică — de rîndul acesta în afara oricărei referiri 
la rit și mister — în cadrul tulburărilor provocate de 
războaie, așa cum se reflectă în sufletul celor ce nu 
iau parte direct la ele, si totuşi au de pătimit nenumărate 
dureri: sufletul feminin. În această tragedie, Euripide 
începe să contureze printre rînduri eliberarea de 
patriarhat, care se propaga în cadrul celei mai evoluate 
populații din Elada, cea ateniană. Pe același plan ideo- 
logic se situează și Rugătoarele (cca 424 î.e.n.) unde 
Tezeu, miticul fondator al statului atenian, enunţă 
vădite principii democratice și chiar egalitare de re- 
vendicări față de clasele privilegiate. Ambele tragedii 
sînt însuflețite de un spirit de evidentă și neindoielnicá 
revoltă împotriva războiului care devasta pe atunci 
Grecia și vlăguia Atena, referindu-se cu precizie la 
prezent. La Euripide, disensiunea dintre respectul 
oficial faţă de credinţe și necredinta de fond, sare în 
ochi. Cînd, în Rugătoarele, Atena intervine la sfîrșit 
pentru a enunta legile care vor trebui să reglementeze 
în viitor viaţa polis-ului, nu încape îndoială că divini- 
tatea a căpătat o valoare pur simbolică, conceptuală. 
Așadar, Euripide reacţionează împotriva comanda- 
mentelor unei societăţi învechite, împotriva legilor 
de fier ale organizării tribale; şi stia că are şi în această 
privință sprijinul publicului. Foarte adesea însă, eloc- 
venta lui tragicá se impotmoleste intr-o cáutare formalá, 
într-o satisfacţie sterilă. 

n Troienele, echilibrul dintre temá si caractere, dintre 
verosimil și dramatic este deplin realizat mulţumită 
pornirii sincere cu care poetul redă durerea mamelor 
și soțiilor ateniene prin Hecuba și Andromaca, prin 
cruda soartă la care este supus fiul acesteia, Astianax. 
Pentru prima oară sint scoase în evidență condiţiile 
injositoare ale sclaviei la care erau condamnaţi cei în- 
vinși (si pe atunci numărul scalvilor era cu mult mai 
mare decit acela al oamenilor liberi, chiar și în foarte 
civilizata Atenă). Dezbaterea scenică are loc de la om 

ies din mit pentru a intra în tragedia unei realităţi 
cotidiene. 

Piesa Troienele are accente sfișietor de adevărate si 
actuale, care după mai bine de două mii de ani de la 
compunerea ei izbutesc încă să tulbure. Adevărul din 
această tragedie rămine veșnic, deoarece tema ei — 
cruzimea şi zădărnicia războaielor — este neîncetat 
prezentă. Conflictele dintre troienele luate prizoniere 
și aheii învingători, nenorocirile care continuă să 
lovească pe Hecuba și Andromaca, pe Casandra și 
Elena, sînt redate de Euripide cu un sentiment dra- 
matic direct, care ne mișcă piná în adincul sufletului, 
fără nici o nevoie de perspective istorice. Este vorba 
de reprezentarea unui popor. În faţa unor asemenea 
nenorociri nu mai încap insolente sau răzbunări ale 
sîngelui. Doar durerea nefármuritá a unei comunităţi 
infrinte, legile dure ale războiului care abat asupra 
nevinovaților nápastele cele mai mari, neomenia in- 
conștientă și crudă a învingătorului. Cele mai duioase 
și puternice legături de singe sint rupte și încălcate 
fără nici un menajament. Se deschid răni pe care nimic 
nu le va putea vindeca. Aici răsună, despuiat de orice 
odoabă, autenticul spirit al tragediei. 

Fenicienele (cca 406 î.e.n.) exprimarea cintatá 
devine predominantă, înăbușind treptat cuvintul, sau 
transformindu-l în instrument al unui alt mijloc de 
exprimare. Repetănile și pleonasmele se înmulţesc 
tocmai ca o cerinţă a cintului, a legilor lui expresive. 
Acţiunea se desfăşoară în ajunul atacării Tebei. Vesti- 
torii ne povestesc duelul dintre cei doi frati, Eteocle 
și Polinice, care mor amindoi în această luptă, provo- 
carea lui Capaneu si aspra lui soartă. Asistăm la inter- 
venţia locastei, care se omoară de durere cînd i se 
anunţă sfirgitul celor doi hi. Creon vede cum í1 moare 
fiul, Meneceu, așa cum îi prezisese Tiresias, pret 
cerut de soartă pentru victoria lui asupra asediatorilor 
Tebei. Antigona asistă la desfășurarea tragicelor eve- 
nimente, iar Creon îi înterzice să-l inmorminteze pe 
Polinice. Oedip, orb, iese și el din palatul regal pentru 
a afla ce se petrece. Creon îl face răspunzător de neno- 
rociri și-l condamnă la exil. Evenimentele și loviturile 
de teatru se acumulează și se succed fără oprire, creînd 

psihologicá, ce constituie forta intimá a lui Euripide, 
sfirgeste prin a slăbi și a dispărea. Accentul se pune 
doar pe teatralitate. Corul (de feniciene venite la Teba, 
deoarece fondatorul acesteia, Cadmos, era fenician), 
este redus la funcţii de intermezzo. 

Într-o serie de tragedii — Andromaca (probabil 429 
i.e.n., Hipolit (înainte de 428 i.e.n.), Hercule (cca 
424 î.e.n.), Electra (cca 413 i.e.n.), Oreste (408 î.e.n.) 
— destul de inegale și slabe ca realizare, desi bogate 
în idei interesante, Euripide caută și oferă publicului 
o versiune a mitului considerat din punct de vedere 
strict realist și cotidian. Orice eroism, inclusiv acela 
al lui Hercule, este cu hotárire bagatelizat , caracterele 
sint redate în mod strict verosimil, departe de orice 
idealizare, ba chiar cu o tendinţă sceptică, pentru a 
nu zice pesimistă, față de natura umană; evenimentele 
sint lăsate la voia intimplárii, socotite în repetate rinduri 
absurde. Dialogul însuși se desfăşoară pe ruta obli- 
gatorie a adevărului cotidian, a obligaţiilor sociale. 
Evident, societatea ateniană s-a rupt, între timp, de- 
finitiv de un context ideologic și religios din care 
mai păstrează doar formele exterioare pentru a salva 
normele necesare vieţii sociale. Euripide desparte 
spectacolul de rit, constituind în cele mai variate di- 
recti. preludiul dezvoltării dramei în teatrul european. 
Reacţiile personajelor mitice se încadrează în cronica 
faptelor cotidiene. În Oreste, de pildă, Oreste, Electra 
și Pilade se aliază in crimele pe care le sávirgesc și, 
șantajindu-l pe Menelau, reușesc să-și salveze viaţa. 
O asasinează pe Elena, o tin pe Hermiona sub amenin- 
tarea armelor, sperind să-l constringá astfel, pe Mene- 
lau, tatăl ei, să-i protejeze. Mulțumită intervenției 
lui Apolo, izbutesc apoi să scape de argieni care voiau 
să-i lingeze, și vor fi judecaţi de un tribunal reglemen- 
tar, instituit de Atena (Atena joacă totdeauna rol 
de model: naționalismul este obligatoriu). În versiunea 
cenzurată a lui Hipolit încoronat, carel a fost interzisă 
din pricina situaţiilor prea îndrăzneţe, pasiunea intră 
în flagrantă contradicţie cu tabu-urile sociale, care nu 
permiteau o legătură între mamă vitregă și fiu (chiar 
dacă nu există legături de sînge și este vorba, de fapt, 
despre dragostea unei femei mature pentru un tînăr). 

rigide in această privinţă, în scopul conservării. Prin 
forţa lucrurilor, Euripide rámine fidel desfăşurării 
mitului, redind în prolog și în epilog atit anteceden- 
tele cit și consecinţele. Dar ceea ce-l interesează, este 
să zugrăvească iubirea ca pe o pasiune capricioasă, să 
teasá variaţii care, deși nu alterează datele exterioare 
ale întimplărilor codificate, le modifică profund natura, 
spiritul. În Nebunia lui Hercule, Hercule este infa- 
figat ca un civilizator, simbol al stăpînirii pe care omul 
reuşeşte s-o dobîndească asupra naturii (după cum s-a 
descoperit în studiile mai recente). Delirul lui singe- 
ros este prețul ce-l plăteşte pentru victoriile obținute, 
răfuiala datorată puterilor bestiale pe care le-a subjugat. 
Introducerea la Electra, axată pe starea ei socială 
mizeră, acum cînd este căsătorită cu plugarul Auturgos, 
slujeşte pentru a conferi personajului un aspect psiho- 
logic cu totul special, dindu-i totodată posibilitatea de 
a schiţa o polemică fără menajamente impotriva bogă- 
piei și a privilegiilor. În Electra si în Oreste Euripide 
se situează adesea pe poziții cu caracter politic (si 
prin aceasta este de asemenea legat de revoluția pe care 
o va intreprinde Ibsen după mai bine de două mn de 
ani). Mai întîi elogiază simplitatea și onestitatea vieţii 
de la ţară, cinstea celor care muncesc, în contrast cu 
privilegiaţii. Apoi descrie discuțiile ce au loc la adunarea 
din Argos pro și contra lui Oreste, cu referiri clare la 
demagogia care-i oprima pe atenieni. Referindu-se 
cu insistenţă la voinţa adunării (care în cazul lui Teseu 
și al Atenei devine normă riguroasă), Euripide urmă- 
rește să confere metodei democratice un act de naștere 
cu prioritate în timp, în pofida oricărei verosimilitági 
istorice. Poctul nu-și mai asumă, așadar, o menire de 
purtător de cuvînt inspirat, ci una de luminat creator 
de inovaţii, dedicat unei acțiuni stimulante. In plus, 
Euripide va lua întotdeauna apărarea celor slabi si 
oprimati — și cu el se inițiază o atitudine care va 
deveni obignuintá — zugrăvindu-i în culori întunecate 
pe cel puternici, fapt care corespunde nu numai unel 
aspirații generoase a autorului, ci si tendinţelor 
manifeste ale publicului. 
n aceste tragedii se întilnesc numeroase elemente 
originale iar expansiunile lirice exprimă uneori o 
III pornire sinceră, Predomină totuși vădit artificiul, 


factura teatralá de suprafatá. Pe lingá aceasta, inter- 
venţia repetată a cîntului monodic produce cel mai 
adesea o răceală în scenele dramatice, căci în loc să 
constituie un moment culminant, este mai degrabă 
o soluţie facilă. În fond, apare cu evidenţă lipsa de 
interes a lui Euripide pentru mitul propriu-zis (şi 
poate lipsa de interes a publicului său, sătul de aceleași 
personaje și întîmplări). Dar, neputind sau neștiind 
cum să se elibereze de convențional, Euripide încear- 
că să toarne în tiparul obligatoriu viziunea lui 
despre lume ȘI oameni, fáuritá. din experienfa tráitá 
în viaţa de toate zilele. Această operaţie nu se poate 
realiza fără a forța nota. Așa se explică locul pre- 
ponderent acordat în spectacol sentimentelor amo- 
roase, preocupare caracteristică pentru o societate 
care, realizind diviziunea muncii și a răspunderilor, 
rămîne în adincul sufletului indiferentă la acestea. 
Corul nu mai este decit un comentariu ȘI, uneori, un 
element de legătură; rareori se mai apropie de ecoul 
unei conștiințe colective. Incep să iasă la iveală și să 
se situeze pe primul plan poziţiile polemice. Așa sînt, 
de pildă, în Andromaca, invectivele contra Spartei, 
întărite de culorile întunecate în care sînt zugrăvite 
figurile spartanilor reprezentați prin Menelau, un 
fel dc fanfaron grosolan, și Hermiona, o cochetă 
frivolă și nepăsătoare. Sau cînd apără monogamia ca 
rod al civilizației. Euripide aduce în scenă subiectele 
de actualitate și oferă prilejul discutári lor pe faţă. 
Tragedia alunecă treptat pe tărimul dramei, in care 
se inserează în repetate rînduri elemente de comedie: 
el recurge vădit la imitarea faptului divers cotidian, 
a întimplării. Nu este vorba, desigur, de o sărăcire a 
procedeului (dimpotrivă, acesta poate fi îmbogăţit și 
reimprospátat), ci de o transformare a lui cu ajutorul 
unei cotituri hotáritoare. Eroii sint despuiati de orice 
idealizare și prezentaţi ca « notabilitáti » ale unui polis, 


ca reprezentanți ai (clasei avute». Împotriva celui. 


«bogat și nelegiuit » se ascute uneori săgeata celui 
« sărac și cinstit », sortit in acest caz să facă vilvă. 
n Andromaca se ajunge la observații asupra mora- 
vurilor și de aici la morala máruntá, cînd Hermiona, 
căindu-se de amenințările și gelozia ei, regretă că a dat 
ascultare unor rele sfătuitoare în loc să le alunge. 

Pentru rezolvarea incurcáturilor create de mecanismul 
romanesc cu care sint narate faptele, intervine intot- 
deauna in final un deus ex machina. Divinitatea ajunge 
astfel sá joace doar rol de epilog. 

Procesul de descompunere a conţinutului tragic atinge 


apogeul declinului în episodul lipsit de fapte singeroase 


si încheiat in mod fericit, pe care-l redă Elena (412 
i.e.n.), pástrind totuși formele tradiţionale. Adevărata 
Elenă — nu simulacrul ei — trăiește în Egipt în astep- 
tarea lui Menelau. Soli mincinoși o fac să creadă cá 
el a murit. Dar Menelau, naufragiat și sărac, debarcă 
tocmai unde trebuia. O regăsește pe Elena, se lămu- 
reste misterul simulacrului creat de Hera din gelozie. 
Dupá judecata lui Paris, falsa Elená se mistuie ín vint 
si cei doi soti fideli ar dori să se întoarcă în patrie... 
dar regele Egiptului vrea să se căsătorească cu Elena. 
Atunci, isteata nevastă organizează o falsă înmor- 
mintare a lui Menelau si, cerind o corabie pentru a 
celebra funeraliile pe mare, izbutește să fugă împreună 
cu soțul ei care pune stăpinire pe corabie. Dioscurii + 
vor veni să-l consoleze pe regele tras pe sfoară. Ceea 
ce stîrnește mirarea este tonul de basm conferit mitului 
cu scene de-a dreptul de operetă; și de mirare este de 
asemenea faptul că aceleași personaje care apar și 
în alte tragedii ale autorului, aici își schimbă complet 
caracterul în bine. Ne aflăm în faţa unui joc conceput 
strict ca scop în sine, în faţa unui divertisment de 
spectacol de vodevil. Evidenta lipsă de credinţă în 
mit sfirseste prin a goli tragedia de semnificaţie. 
Euripide se situează astfel la capătul unei traiectorii 
scurte: în timp (nu depășește un secol), dar vastă ca 
insemnătate istorică. Opera lui contopește teme, 
impulsuri, posibilităţi, aspirații, într-un amalgam, 
cel mai adesea impur si artificial, chiar dacă obține 
efecte scenice sigure. Această operă oferă măsura 
rezultatelor care se pot obţine în și prin spectacol. 
Ea marchează totodată destrămarea treptată a unei 
conștiințe comunitare. Dintre piesele pe care le cu- 
noaștem, puține sint realizate artistic, dar au în schimb 
o mare varietate de idei ȘI forme de exprimare care 
insufletesc viziunile scenice. 


1 Castor si Pollux, frati Elenei 


Hecuba (424 i.e.n.) s-ar putea zice cá este o refacere 
a Troienelor. De o factură lipsită de colorit și vigoare, 
ea constituie o căutare infructuoasá de variaţii pe aceeași 
temă. Lirismele destinate muzicii abundă. Hecuba 
este încă disperată, dar de rindul acesta devine com- 
bativă şi răzbunătoare. Nu sîntem scutiți de nici unul 
din groaznicele amănunte ale orbirii lui Polymnestor, 
ale uciderii copilașilor săi. Cu aprobarea lui Agamem- 
non, Hecuba și fecioarele din cor se răzbună astfel de 
trădarea lui Polymnestor, ucigașul mezinului ei, care-i 
fusese încredinţat pentru a-l scăpa cînd se prăbușise 
Troia. Sacrificarea Polixeniei pe mormintul lui Ahile, 
cerută de Ulise și de eleni, pentru a-l răzbuna de 
săgeata ucigașă a lui Paris, oferă de asemenea prilejul 
unor ornamente estetizante. Nefericita se lasă cu eroism 
înjunghiată, iar Euripide ne descrie cu mare zel per- 
fectiunea sinului ei (după cum, de altfel, și Hecuba îl 
îndeamnă pe Agamemnon s-o privească cu ochi de 
pictor). Cruzime si străfulgerare de rotunjimi feminine: 
este de ajuns pentru a recunoaste amprenta unei 
atitudini bine cunoscute — estetismul. Adăugaţi la 
aceasta ornamentele muzicale destul de grăitoare. 
Se va vedea astfel cum tragedia s-a transformat într-un 
simplu vehicul al emoţiilor și fiorilor de suprafaţă. 
Era inevitabil ca Euripide să dárime divinitátile in- 
accesibile, să arunce o lumină asupra misterelor reli- 
gioase pentru a atinge mai direct profunzimile sufle- 
testi. Dar nu s-a putut opri la acest obiectiv, n-a în- 
cercat să-l epuizeze sub toate aspectele. A căzut în 
ispita spectaculosului ca scop în sine, a jocului sceptic 
cu sentimente care-i păreau exagerate. 

Ion (cca 414 î.e.n.) este și mai grăitoare în acest sens. 
Aici mitul dispare pentru a lăsa locul unor evenimente 
aproape builesti, de comedie, în care «vicleanul » 
este închipuit chiar de un zeu, echivocul Apolo, și 
tratat fără menajamente ca un infam seducător. Clasica 
temă a recunoașterii servește ca pretext pentru po- 
vestea unei sármane fete seduse și a unui sot foarte 
credul, gata să considere copilul altuia drept al lui. 
Există, ce e drept, citeva scene in care Creusa il ur- 
mărește pe fiul sáu, Ion, pentru a-l ucide, fără să stie 
că este copilul ei, și aceasta numai pentru a se opune 
soţului său, regele Xuto, care, îndemnat de Apolo, 

adevăratul tată, îl adoptase. Știm însă cá recunoaşterea 
nu va întirzia să se producă, așa că nimeni nu e în- 
fricoşat. În rest, totul se petrece ca în orice comedie 
cam mediocră, desalon: La aceasta va duce, mai i curînd 
sau mai tîrziu, gustul nemijlocit al publicului și chiar 
al aceluia care contribuise în mod hotáritor A exis- 
tenta tragediei grecești. 

Poate că versiunea personajelor mitologice sau aproape 
mitologice, în modeste veșminte burgheze, propusă 
de Euripide, putea să pară amuzantă și spirituală 
pentru publicul atenian al vremii, lipsit de prejude- 
cáti. Ne este greu astăzi să ne dăm seama. Convenţia 
triumfă deplin, datorită unui substrat glumet care se 
folosește de ea cu pricepere și o depășește. Evident, 
genul devine romanesc. Euripide incheie piesa Jon, 
proclamind că cel bun va trebui să învingă întotdeauna, 
iar cel rău să fie pedepsit. Eroul lui e cuprins de fiorii 
groazei doar la gindul că ar putea fi copilul unei sluj- 
nice. Xuto mărturisește că a frecventat « copile delfice». 
El ne destăinuie de asemenea că a fi rege nu este așa 
de plăcut cum se crede. lon persistă să-l maltrateze 
pe tatăl său, Apolo, care-şi seamănă ici și colo pro- 
geniturile fără să-i pese i victime. Este, hotárit, o 
alunecare spre planul farsei si al mecanismului teatral 
care se bazează mai mult pe amuzamentul ironic decit 
pe suflul agitator al satirei. 

Ceea ce surprinde în Alcesta (438 î.e.n.) este absenţa 
spiritului religios, pentru prima oară atit de evidentă 
intr-o compoziţie teatrală a acelei epoci. Nu pentru 
că ar lipsi evocarea unor divinităţi ca Apolo, și a unor 
semizei ca Thanatos ! și ca Hercule; acesta din urmă 
joacă chiar un rol hotăritor în desfășurarea acțiunii. 
Dar aici ÎȘI pierd orice caracter de ivinități care ar 
trebui onorate, dobindind în schimb trăsăturile unor 
personaje de basm, adesea cu un colorit umoristic, 
în genul romantic. Devin simboluri poetice, așa cum 
ii vom regăsi mai tirziu, după două milenii, în litera- 
tura europeană neoclasicizantă. S-a prăbușit eșafo- 
dajul sacru și ritual pe care se construiau tragediile 
și personajele lui Eschil, ale lui Sofocle şi, uneori, 
chiar si ale lui Euripide însuși. Noi, spectatorii moderni, 


1 Zeul morţii 


ne găsim în sfîrșit în contact direct cu aceste întîm- 
plări,. sentimentele perşonajelor ne devin accesibile, 
comportarea lor nu mai ascunde nici o enigmă: nu 
mai întrezărim dincolo de ele vastele zone de umbră 
care fac ca drama să fie incognoscibilă, legată de o 
structură religioasă ȘI socială ale cărei legi nu mai pot 
fi sesizate. În Alcesta, Euripide nu mai tine seama 
nici de zel, nici de soartă, adică de tot ce aparține unel 
anumite opresiuni psihice. Există totuşi un suflu de 
religiozitate — căci nu putem numi altfel sacrificiul 
spontan și senin al Alcestei pentru a-l salva pe Admet 
de la moarte — dar personajele nu mai ascultă de 
teama inspirată de dogme, de percepte, de superstiții. 
Strălucește numai dragostea Alcestei. 
Astăzi, Alcesta pare pe jumătate farsă, și pe sfert, 
un șir de lamentári nu tocmai convingătoare. Apariţia 
Alcestei însă, blindeţea și puritatea cu care se pre- 
gătește pentru sacrificiu, deschid un orizont asupra 
sufletului omenesc, punind î în lumină resursele lu: de 
virtute ȘI frumuseţe, care ne transmit o emoție pură. 
n acest personaj simţim, poate pentru prima oară, 
eliberarea de instinct şi de norme (în al căror nume 
este îndemnată Antigona la gestul ei sublim), fapta se 
sávirgeste prin liberă alegere, din dragoste: este 
aceeași puritate de imbold care l-a determinat pe 
Socrate să bea cucută. 
Scurta scenă de la inceput— în care Alcesta se înfățișează 
inaintea Corului, împreună cu Admet, și moare după ce 
a dezvăluit într-un elan liric motivele sentimentului 
său — justifică întreaga dramă și ne face să-i trecem cy 
vederea dezechilibrele, desfășurarea prea ușor de ghicit. 
n piesa Broaştele, reprezentată la un an după moartea 
lui Euripide, Aristofan îl pune chiar pe Euripide în 
persoană să spună: (Am pus în scenă întîmplări folo- 
sitoare şi cunoscute; oamenii puteau să cerceteze... 
Le-am strecurat oricind în suflete, punínd în tragedie 
judecată, imbold spre cerceiare ; de aceea azi pot pă- 
trunde toate lucrurile » +. 
Ceea ce putea să pară sarcasm, sună, de fapt, după 
milenii, ca o judecată limpede și pozitivă. 


1 Trad. Eusebiu Camilar şi H. Mihăescu, în: Aristofan, 
Teatru, Bucureşti, ESPLA, 1956 

COMEDIA ATICÀ VECHE 


Comedia s-a dezvoltat cu o intirziere de o jumátate 
de secol fatá de tragedie, din cauzá cá specificul sáu 
cerea o libertate de judecatá proprie unui regim in 
care sá se exercite o democratie extinsá mácar asu- 
pra unei bune párti din spectatori. Cu toate că s-a 
născut din obiceiul înfruntărilor și insultelor prac- 
ticat în timpul procesiunii dionisiace numite kómos, 
adică dintr-un cor cîntat, inserat ca motiv central 
și determinant în contextul unei forme de farsă (flia- 
cica), adevărata ei dezvoltare ca spectacol se datorește 
întru totul tragediei. Fără exemplul acesteia, ea n-ar 
fi apărut, desigur, în structura tipică a comediei atice 
vechi, care n-avea să se mai repete niciodată. 
După cum a remarcat Giacomo Leopardi în Zibal- 
done !, acest gen de spectacol oferea «nu chiar ac- 
fiuni, ci satire ingenioase, născociri satirice drama- 
tizate, adică dialogate ». În loc de o intrigă propriu- 
zisă, asistăm la o serie de ciocniri între două personaje 
principale. i in cursul cărora intervine corul. Firește, con- 
flictul are aproape întotdeauna un deznodámint vesel. 
Aristofan, cel mai de seamă reprezentant al 
comediei atice vechi ale cărui opere ne-au parvenit, 
a fost precedat de Cratinos? și Eupolis?; ambii 
s-au bucurat de o mare faimă dar fragmentele „păs- 
trate ne oferă, din păcate, o imagine cu totul insu- 
ficientă. Aristofan (450—385 î.e.n.) şi Eupolis au 
participat adesea la aceleași concursuri. Activitatea 
lui Aristofan s-a desfășurat între 427 şi 386 î.e.n. 
| se atribuie patruzeci de comedii, din care ne-au 
parvenit doar unsprezece. 

Mai înainte, Epicharmos *, poct comic sicilian care 
a trăit la Siracuza la începutul secolului al V-lea, 








1 Culegere de cugctări pe diverse subiecte, compusă între 
18 17— 1832 

2 519—422 î.e.n., născut la Atena, a compus 2l de piese 
3 cca 446 — 41] î.e.n., contemporan cu Aristofan, unul dintre 
cei mai celebri poeti comici atenieni 

* (cca 540—450 î.e.n.) Avea un stil elegant, iar în piesele lui 
abundau maximele filozofice şi morale. El a fost primul care 

după cum rezultă din fragmente, făcuse parodii 
după mituri, cu referiri satirice la viaţa și obiceiurile 
orașului. În fragmentele şi subiectele care ne-au 
parvenit, Cratinos pare că dădea precădere mitului 
interpretat ca bufonerie, iar Eupolis, observării 
directe a celor ce se petreceau în Atena. Piesa Dionys- 
alexandrosa lui Cratinos, aducea pe scenă povestea Elenei 
și a lui Paris, înlocuindu-l pe Paris cu Dionysos. Piesa 
Demele a lui Eupolis inchipuia un grup de atenieni care 
s-ar fi dus la Hades pentru a readuce în patrie pe 
mari oameni ai trecutului — Solon, Aristide, Mil- 
tiade, Pericle — singurii în măsură să stăvilească de- 
căderea Atenei. Aristofan s-a folosit, desigur, de 
experienţele anterioare în ceea ce privește forma și 
punctele de plecare. El și-a îndreptat atenția, în spe- 
cial, asupra personajelor, a condiţiilor și a tribulaţii- 
lor din orașul său. Intervenția lui adeseori agresivă 
şi polemică, în viața publică, constituie motivul de ba- 
ză in mai toate comediile lui $1 adesea este inspirat 
de probleme morale și politice, care cápátau un as- 
pect presant din pricina nenorocirilor ce se abáteau 
tot mai des asupra Atenei. 

Conflictul cu Sparta, expediţia din Sicilia cu sfîrșitul 
ei dezastruos, violentele contradicții din sînul ce- 
tátii, soldate cu procese și lupte civile, servesc drept 
fundal alegoriilor comice ale lui Aristofan. Se pot 
pune eventual în discuţie mijloacele folosite de el 
pentru a predica pacea, ca ȘI conservatorismul lui 
inițial, care ar fi vrut să limiteze extinderea demo- 
craţiei, în favoarea unei vechi orientări, străină de 
demagogie și de obiceiul de a se acorda puterea unor 
politicieni improvizati, mai degrabă de origine umilă, 
decît din familii de vază. Nu contează atit punctele 
lui de vedere — șI putem constata cit sint acestea 
de pornite ȘI de răuvoitoare în privinţa lui Socrate ȘI 
a lui Euripide — cît puterea lor de a suscita o apre- 
ciere comicá, valoroasá din punct de vedere poetic 
si spectacular, fără a se sinchisi de posibilităţile unei 
intervenţii directe în treburile publice. Se cuvine 
să subliniem aici că niciodată vreo formă de artă 
nu s-a apropiat atît de mult de luptele din viaţa reală. 
El a exercitat, fără îndoială, o influenţă morală care n-a 
rămas fără ecou, chiar dacă n-a avut nici un rezul- 

tat practic. Comedia lui Aristofan este vie intrucit, 
prin intermediul ei, o comunitate umaná dobindeste 
capacitatea morală de a se judeca datorită imboldului 
comic ce derivă din demascarea fágisá a contradic- 
tillor sale. 

Primele lui comedii s-au pierdut, printre care: Benche- 
tuitorii (427), și Babilonienii (426), îndreptate impo- 
triva politicii lui Pericle și a succesorilor săi, care 
urmăreau să extindă sfera de influenţă a Atenei prin 
mijloace mai mult sau mai puţin îngăduite. În acea îm- 
prejurare, Aristofan a făcut ca piesele lui să treacă drept 
comedii ale lui Calistrat *, autor deja cunoscut. Ul- 
tima dintre ele a stirnit minia lui Cleon, ţintă a unei 
satire vehemente, care a intentat, fără succes, un 
proces împotriva lui Callistrat. Acesta n-a luat lucru- 
rile în seamă, higurind ca autor si al piesei Acarnienii, 
care a dobindit în anul 425 premiul întîi la serbările 
Lenee 2. Personajul principal, Diceopolis, ( = ţăran) 
participă la Adunarea ateniană pentru a discuta cu 
membrii acesteia și a-i îndemna să înceteze războiul. 
| se opune cu vehementá un cor de cárbunari din 
Acarnia, sat situat la zece kilometri de Atena, care 
fusese ocupat și nimicit de spartani. Diceopolis are 
o concepție foarte realistă despre viață ȘI necesită- 
tile ei: pentru el, pacea e sinonimă cu bunăstarea, 
in măsură să-l ofere satisfacţii de ordin strict teres- 
tru, amoroase și gastronomice. El este atit de convins 
de necesitatea păcii incit, în ciuda ostilitátii generale, 
izbutește să încheie un armistițiu personal cu spartanii, 
pe timp de treizeci de ani: « Cît despre mine, scăpat de 
războaie şi năpaste, mă-ntorc acasă pentru sărbătorirea 
Dionisiacelor cîmpeneşti ». Diceopolis, cu nevasta si 
cu fata lui se pregătesc „pentru o procesiune rituală 
de mulţumire, cu imnuri și simboluri faloforice, dar 
acamnienii încep să arunce cu pietre in ei. [zbutind 
să-i alunge printr-un expedient comic, el se duce la 
Euripide, (unde 1 se răspunde: « Intelectul care umblă 


1 Poet atenian de la sfîrşitul sec. VI şi începutul secolului 
î.e.n. 
2 Una din cele pe serbări dionisiace, care se celebra la 
vechiul templu al lui Dionysos, Lenaeon, prin procesiuni şi 
119 dialoguri tragice şi comice 


să culeagă versuri, nu e aici, dar el e sus, ín casă si com- 
pune o tragedie») pentru a lua lecţii de elocventá. 
Discursul lui împotriva războiului ridiculizeazá pre- 
textele care duc la izbucnirea acestuia, într-un mod 
voit simplist. Și într-adevăr, el obţine un rezultat 
pozitiv în Adunare, în ciuda intervenţiei războinicului 
fanfaron Lamac, gata să pornească la luptă. Parabaza 
ilustrează în mod fățiș argumentele autorului, indrep- 
tate în special împotriva lui Cleon. Diceopolis se 
intilneste cu un locuitor din Megara, constrins să-i vindá 
fiicele, deoarece a fost ruinat de război; face negustorie 
cu un teban si procopsește cu un sicofant (= spion) 
de care voia să scape, în timp ce Corul aduce multu-, 
miri zeiţei Păcii, în sfîrșit regăsită. Sei incinge o petre- 
cere care frizează orgia. Diceopolis se lasă fericit in 
voia petrecerii, in timp ce Lamac, spre regretul lui, 
este poftit să păzească hotarele. Contrastul dintre 
cele două personaje și soarta lor îmbracă forme de 
un comic dus pînă la paroxism. Linia acestui pro- 
cedeu =:uctural se repetă, în esenţă, de fiecare dată. 
Limbajul este cel mai îndrăzneţ și mai variat din cite 
se auziseră pină atunci pe scenă: cînd liric, cînd 
brutal, cînd licentios, cînd parodistic, întotdeauna izvorit 
dintr-o sinceritate ginditá, vioi și liber, frivol si 
spumos. 

Se vorbește în mod împropriu de obscenitate. Fap- 
telor și obiectelor li se spune pe nume, fără ocolișuri: 
dar ȘI aceasta constituie un argument hotăritor pentru 
a măsura maturitatea și rafinamentul intelectual al 
acelui public. 

Diceopolis este un adevárat persona] comic, cáruia 
ceilal i îi slujesc drept cadru plin de colorit, creind 
în jurul lui un fundal complex. 

La serbările Lenee din anul următor, Aristofan pre- 
zenta Cavalerii, de rindul acesta, se pare, sub propriul 
său nume, atacind și mai vehement decit înainte pe 
Cleon, pe atunci în plină glorie, precum și partidul 
care dorea războiul, al cărui principal exponent era 
Cleon. Un vechi comentator afirmă: « Casa e statul; 
stăpinul e poporul ; servitorii sînt strategii ». Astfel se 
poate înfățișa simbolismul facil al comediei care, 
prin personajul Paflagonului, servitorul lui Demos 
(adică al poporului), îl reprezintă și-l înfierează moral- 120 

mente pe Cleon (căruia, de altfel, comedia nu i-a 
adus nici un prejudiciu in cariera lui politicá). Demos 
este zugrăvit ca «un stápín cu caracter rustic, un 
soarbe-zeamă irascibil, un moşneag sucit şi cam tare 
de ureche», în permanenţă lingușit și rásfátat cu 
daruri de către Paflagon («care vede tot şi sid cu un 
picior ín Pylos ! şi cu celălalt în Adunare ; crăcănarea 
îi este al(t de mare, încît ajunge cu şezutul la cha- 
onieni, iar mîinile îi sînt în Etolia şi mintea ín Clo- 
pidia ») 2. Între timp, oracolul prezice venirea la 
putere a unui Cirnátar, iar servitorii lui Demos îl 
cheamă să guverneze în locul lui Cleon. Cimăţarul 
șovăie, surprins, dar apoi, îmboldit de slujitori, care 
ii descoperă calități de demagog, pornește la atac, 
găsind pe neașteptate aliați în corul Cavalerilor (una 
din cele mai înalte clase ale societăţii ateniene). Pafla- 
gonul și Cirnágarul intră în arenă, infruntindu-se 
într-un duel de cuvinte extrem de colorat, in care 
fiecare se laudă cu propriile mișelii și josnicii. Pafla- 
gonul este învins nu numai cu vorba, dar și cv cio- 
magul. Ciocnirea dialogată atinge limita grotescului 
și este de un umor suculent. În parabază, Corul 
Cavalerilor susţine punctul de vedere al poetului, 
care dorește pacea și o cîrmuire sănătoasă a cetății. 
ntre timp, Ciírnágarul cumpără favorurile Adunării 
printr-o serie de oferte generoase. Paflagonul este 
izgonit din toate părțile: chiar și judecata grosolană 
a lui Demos îl condamnă în urma unui șir de plo- 
coane substanţiale aduse de adversar. Corul remarcă: 
« O Demos, ai într-adevăr o mare putere, de vreme 
ce toți oamenii se tem de tine ca de un tiran! Dar esti 
cam prosidnac şi-ţi place să fii linguşit şi dus de nas 
şi stai întotdeauna s-asculfi cu gura căscată pe cel ce 
vorbeşte: iar mintea, căci ai totuşi minte, rătăceşte 
departe ». lar apoi, Demos va răspunde: « Priviţi acum 


1 Port în care atenienii construiseră în timpul războiului: Pelo- 
poneziac un fort puternic, unde Cleon a repurtat o mare 
victorie împotriva spartanilor 

2 Cele trei denumiri geografice reale sînt folosite aici în sens 
figurat, făcînd aluzie la păcatele lui Cleon:"intervértirea,. 
solicitări de tot felul (stabilind. o legătură între Aetolia şi" 
verbul aiteo = a cere) şi hotia (klopeus*= tilhar) 


cît sînt de iste[, trágíndu-i pe sfoară pe ăştia care cred 
că-s şireți si că-şi bat joc de mine. Dar eu stau la 
pindă, făcîndu-mă cá nu-i vdd cînd mă fură: apoi îi 
silesc să scoată din sac tot ce-au furat, folosind drept 
unealtă pretextul electoral ». Cirnăţarul izbutește chiar 
să-l facă pe Demos să întinerească și să se umfle-n 
pene, iar la sfîrșit, îi aduce o femeie frumoasă pe care 
Paflagonul o finuse ascunsá de el: Pacea. 

Aristofan pare sá zicá: la asa demagog, un demagog 
$1 jumătate, numai să se încheie pacea. Alături de 
el, îi pune și pe cavaleri să intervină. Polemica poli- 
tică dobindeste vădit prioritatea, transformindu-se 
într-o critică sarcastică a vieţii sociale. Personajele 
sînt alegorice și demonstrative, fapt care diluează în 
parte puterea de convingere. Dar incisivitatea pole- 
micii este vie, proaspătă, continuă, limbajul e sec 
și tálos. Ilustrarea, realizată printr-o parabolă i insu- 
fleţită de giumbușlucuri, are un sens pe cît de comic, 

e atit de hotărit. 

Tu Cavalerii şi Norii (423 î.e.n.) este un interval 
de timp destul de mare, în care Aristofan compusese 
alte trei comedii ce s-au pierdut. Norii (numită 
astfel de către cor, deoarece Socrate, tinta principală 
a polemicii, își căuta in nori inspiraţia gîndurilor 
sale) urmărește o intenție fáfisá: aceea de a combate 
noua generaţie intelectuală, căreia îi era încredinţată 
de fapt educaţia tineretului, luînd apărarea vechilor 
principii morale și a legilor riguroase care domneau 
inainte. Aristofan personifică această situație în figura 
lui Socrate, sprijinind astfel campania pornită în 
Atena împotriva acestuia si care va duce la condam- 
narea lui. Gindirea lui i este identificatá cu 
aceea a sofistilor, si Aristofan subliniază adesea cu 
sarcasm ateismul lui, punindu-l pe Socrate să-l 
evoce pe zeul imaginar, Virtej, care-l înlocuieşte pe 
Zeus, declarat inexistent. Subiectul e liniar: vicleanul 
țăran Strepsiade î incearcă să scape d plata numeroa- 
selor datorii pe care le-a făcut cu educaţia fiului său 
Filipide; se hotărăște deci să recurgă la arta persua- 
sivă a lui Socrate, care i-ar putea fi de un preţios 
ajutor. Cere să fie primit. Socrate e culcat într-un 
« ginditoriu », adică un hamac suspendat. El se apucă 
să-l educe pe Strepsiade potrivit raționamentelor 

sofiste. Entuziasmat, Strepsiade i-l aduce și pe băiat. 
Socrate pune in contrast «Raționamentul drept» 
și «* Raționamentul nedrept » vechiul și noul fel de 
a raţiona. Fireşte, are cistig de cauză cel de al doilea. 
Filpide învaţă lecţia atît de bine, încît primul lucru 
pe care-l face este să-și bată tatăl (« bătrîni sint de 
două ori copii, copiii trebuie bătuţi pentru a fi educati, 
deci părinţii trebuie bătuți de două ori»). Strep- 
siade înfuriat se revoltă dind foc casei lui Socrate 
ȘI « ginditoriului ), 

Polemica in sine poate stirni consternarea, dacá o 
privim în lumina împrejurărilor istorice reale, iar 
punctele de vedere ale lui Aristofan, bazate pe bun 
simt si tradiţii, frizeazá filistinismul. Dar substratul 
ideclogic al polemicii trece pe planul al doilea față 
de abilitatea și vioiciunea acțiunii teatrale, a dialo- 
gului sáu scápárátor și spiritual, uneori chiar i imper- 
tinent prin agresivitatea lui (ca atunci cînd se adre- 
sează publicului cu scopul de a-i repera pe invertiți). 
Am putea spune că găsim la el acel ton provocator, 
preconizat în secolul nostru de către Brecht, sus- 
ținut cu o vioiciune mușcătoare, cu forța unei ofen- 
sive pe plan intelectual, la care nu e usor de rezistat. 
Lupta între cele două Rationamente, prezentată prin 
contradicții, sporește din plin posibilitățile oferite de 
alegoria comică transformată în acţiune scenică. Forma 
specifică a comediei atice vechi conferă polemicii o 
linie logică de dezvoltare, o concluzivitate care încheie 
curba parabolei scenice, lămurindu-i semnificaţia. 
Cu un caracter mai ocazional și mai limitată ca in- 
tenție este piesa Viiespile (422 î.e.n.), care-şi îndreaptă 
săgețile satirice impotriva maniei proceselor ȘI a tri- 
bunalelor, a pasiunii pledoariilor deosebit de răs- 
pinditá in Atena acelor timpuri. Mulțumită unei 
serii de remedii paradoxale, bátrinul și maniacul 
Filocleon izbutește să se liniștească. El va judeca 
plingerile domestice, condamnind slujitorii si dobi- 
toacele gospodăriei. O dată vindecat, totul se trans- 
formă-n sărbătoare și joc. Nu s-ar putea spune că 
desfășurarea acţiunii este lipsită de vioiciune și sur- 
prize, de elemente comice ȘI satirice, ca de obicei, 
dar interesul pe care-l suscită este mai mic decit 

123 în alte piese, 


Astfel Pacea, reprezentată in 421 î.e.n., cu puțin 
inainte de încheierea păcii dintre Atena și Sparta, 
iși asumă din capul locului tonul și menirea unei 
petreceri glumete. Un bátrin $1 intelept táran ate- 
nian, Trigeu, zburínd pe spinarea unui cărăbuș, ajunge 
în Olimp și, în ciuda opoziţiei lui Hermes și a lui 
Polemos, dezgroapá statuia zeiţei Păcii. Coboará din 
nou la Atcna cu statuia care este iar onorată și cu 
două slujitoare ale ei, Opora şi Teoria. O dăruiește 
Sfatului pe Teoria, păstrind-o pentru el pe Opora 
cu care celebreazá o nuntá mare si fericitá in. veselia 
tuturor și in lamentaţule atifátorllor la război, în- 
frint. De fapt, nu are loc nici o ciocnire, ci doar 
desfășurarea fără poticneli a unei reînnoiri, marcată de 
rîndul acesta de un spirit pe care l-am putea numi 
optimist, sub semnul unei veselii care, deși ajunge, ca 
de obicei, la vorbe pe șleau și fără perdea, se deapănă 
totuşi cu o anumită seninătate. Compoziţia are o alură 
de operetă, alternind bufoneriile cu o imaginaţie care 
transformă și de rîndul acesta, cu mult nerv, realitatea. 
ntre Pacea şi Păsările (414 î.e.n.) s-au intercalat 
șapte ani şi, desigur, diverse comedii noi care s-au 
pierdut. Atena face un mare efort militar, trimitind 
în Sicilia flota si armata, sortite ambele unui sfîrșit 
ce va face ca rolul politic al Atenei să treacă defi- 
nitiv pe planul al doilea. Ne aflăm în plină perioadă 
a maturității. Originala alegorie satirică din Păsările 
nu numai că constituie o nouă formă de reprezen- 
taţie comică, cu neașteptate resurse de fantezie, 
dar precizează și lámureste gindurile și sentimentele 
poetului, dincolo de pasiunile lui polemice, care uneori 
par să se datoreze unei prejudecăţi. 

Printr-o utopie cu substrat satiric, Aristofan dă viaţă 
în Păsările unei « republici» de tip platonician, înte- 
meiată de doi cetăţeni din Atena, bătrîni si scirbiti 
de realitatea acestei lumi, dornici să creeze una nouă, 
suspendată între cer și pămint. Evelpide și Pisthe- 
tairos, călăuziți unul de o gaiţă, iar celălalt de o 
cioară, se duc la Tereu ! cel transformat in pupăză, 


1 Rege legendar al tracilor care, pedepsit de soția lui fiindcă 
voise s-o înşele cu sora acesteia, porneşte în urmărirea ei 
ca s-o ucidă, dar e transformat de zei în pupăză 

fugind de procesele cu care sint urmăriți în Atena. 
Ademenesc păsările ȘI pe Tereu, convingindu-i să se 
răzvrătească împotriva cirmuirn zeilor și a oamenilor 
ȘI să întemeieze o cetate a lor « Cetatea-Cucului-din- 
nori », care, situată fiind între cer ȘI pămint, să supra- 
vegheze și să domine atit Olimpul cit și Pámintul. 
Zeii încearcă fără succes să înăbușe această inițiativă. 
Cei doi bătrîni, transformați din prudenţă în păsări, 
își realizează visul si trăiesc într-o atmosferă de loia- 
litate și încredere reciprocă: nu degeaba numele 
unuia înseamnă «prieten credincios», iar al celui- 
lalt «trage nădejde». Viziunea lui Aristofan are o 
mare însemnătate atit pe plan uman cit și pe acela 
al imaginaţiei. Prin această răzvrătire hotărită a lui 
aţă de realităţile sociale, el pune bazele unei noi 
increderi în om, pe care o vom vedea dezvoltindu-se 
în Lisistrata și în Adunarea femeilor, unde, fie și 
printr-o atitudine sceptică și sarcastică, postulează 
un pacifism si un comunism integral. În « Cetatea- 
Cucului-din-nori » sosesc tot felul de intriganți 
atenieni cu scopul de a-și strămuta și aici obiceiurile, 
dar sînt respinși cu energie. Este respinsă ȘI Iris, 
pe care zeii din Olimp, disperaţi și înfometați, o 

trimiseserá ca să obţină un pact, căci din pricina 
piedicii reprezentate de noua cetate, nu mai ajun- 
geau pină la ei mirosul și fumul sacrificiilor şi ofran- 
delor aduse de muritori. Apoi trimit pe Hercule, 
Poseidon si pe Tribal! pentru a-i înspăiminta pe 
neînduplecaţii cutezători. Vor obține pactul cu con- 
ditia să recunoască deplina independenţă a « Cetății- 
Cucului -din-nori >, dind-o drept soție lui Pisthe- 
tairos pe drăgălașa copilă, Suveranitatea. Aristofan 
condamnă atit modul de viață atenian, cu delati- 
unile, perfidiile, încăierările și lingușelile respective, 
cît și absurdul și ridicolul privilegiu al zeilor din 
Olimp. Exigenta lui morală nu mai rămine tăcută, 
ca în alte rînduri, iar dezamăgirile se adună. Virsta 
lui, precum și starea Atenei îl determină să închipuie 
în glumă, dar și real, o nouă și purificată conducere 


1 Nume de zeu barbar, ticluit de Aristofan după numele 
neamului trac al tribalilor din regiunile dunărene (nota ed. 


rom., ESPLA, 1956) 


spirituală a constüntelor, făcindu-l să întrezărească 
posibilitatea și stimulul unei regenerări. 

Corul păsărilor alternează un lirism ironic cu paro- 
dierea miturilor (în special a acelora din Teogonia și 
Gigantomahia). Aluzule, glumele, intepáturile satirice 
abundă si aici, dar într-un context de efectivă serio- 
zitate a intentülor, încheindu-se cu obignuita și 
voioasa nuntă finală, obținută prin voinţa fermă și 
prin înţelepciunea celor doi protagoniști, nu întîm- 
plător încurajați de bunăvoința ascunsă a lui Pro- 
meteu. Întregul ansamblu are o densă complexitate 
de gindire și de forme (personajele rămîn simbolice), 
în care se condensează datele unei societăți într-un 
cadru parodiat ȘI totodată imaginar. 

Lisistrata datează din 4ll î.e.n. Atena și Sparta sînt 
iarăși în război. De rîndul acesta, Aristofan propune 
un mijloc neașteptat de a obţine pacea. Femeile din 
Sparta, Atena și Elada, la sugestia și îndemnul Lisis- 
tratei, vor dcs grevă, ref zindu-le soților si iubi- 
flor orice gest de dragoste. Firește cá Lisistratei nu-i 
este ușor să-și oblige suratele [a o discipliná rigidá 
in acest domeniu. Dar i ÎȘI impune voinţa. Exasperati, 
atenienii si spartanii se hotărăsc să invoce Impácarea, 
care apare în scenă simbolizată de o fată goală și 
atrăgătoare. Împăcarea devine generală, femeile revin 
la îndatoririle lor. Un cor de atenieni bătrîni și corul 
femeilor se tot ciondănesc pină se ajunge la un acord 
în privinţa păcii. Episodul Mirinei, care refuză să-i 
cedeze pofticiosului ei sot, Cinesias, după ce l-a 
atitat în toate felurile, are o gratie și un farmec spe- 
cial care nu atenuează însă grotescul situaţiei. 
Tema nu este nouă la Aristofan, dar aici este abor- 
dată în special prin picanta teatralitate a acţiunii. 
Ca și Diceopolis, Lisistrata dă dovadă de un energic 
bun simţ, avînd în plus o intimă drăgălășenie femi- 
nină, care nu-i slăbește totuși hotăririle. Acel dram 
de idealizare care o deosebește de personajele aris- 
tofanice, realiste piná la absurd, n-o face să devină 
o figură abstractă. Plină de viaţă și nerv, ea rezumă 
tot ce este mai bun în femeia ateniană: inteligența 
ei deschisă, conștiința drepturilor și a rolului care-i 
revine. Apare și aici Pacea, o tînără goală, foarte 
atrăgătoare și dorită, iar parabola se încheie din nou 

cu banchete si cîntece voioase. Irebuind să se spri- 
Jine pe neobişnuita grevă imaginată, comedia recurge 
la o serie de expresii deocheate și fără perdea, la un 
dialog rapid, intens, plin de duh, mai ales în prima 
parte, la o tensiune comică ce se naște din casti- 
tatea forțată, creind un debordant relef scenic (si 
sub aspect figurativ). 

Femeile la serbarea I esmoforiilor, comedie reprezentată 
tot în anul 41] î.e.n. și poate în cadrul acelorași ser- 
bări, își ia titlul de la un cor de femei care participă 
la misterele Demetrei și ale Corei, în templul numit Tes- 
moforiu 1. De rindul acesta Euripide, care e întruchipat 
pe scenă, joacă rolul adevăratului protagonist comic, 
parodia tintind cu indirjire pácatele lui teatrale. Oricit de 
important s-ar socoti rolul tragediei in viata culturalá 
atenianá, tema rámine secundará, iar comedia se resimte 
de pe urma acestui fapt, fie pentru cá polemica res- 
pectivá nu suscitá un real interes, fie pentru cá argu- 
mentele se limitează la sfera criticii literare. În acest 
sens, acuzarea și apărarea rămin discutabile. 
Adunarea femeilor care participă la ritual hotărăște 
să lupte împotriva lui Euripide, dispreţuitor al femei- 
lor și ateu. Euripide a luat măsuri, trimiţind o rudă 
a sa, travestit în femeie, care-i ia apărarea, demon- 
strînd că se puteau spune despre femei lucruri mult 
mai rele decit spusese Euripide. Omul este însă de- 
mascat, batjocorit, condamnat, în timp ce femeile 
își expun strălucitele lor teze de apărare. Descriind 
cadrul acestor ritualuri, Aristofan le dezvăluie şi le 
satirizează obiceiurile. Îmaginind un dialog aprins 
între Euripide şi trimisul său care e făcut prizonier, 
autorul are nE R să caricaturizeze stilul melodra- 
matic al victimei sale. Euripide, solidar cu susținătorul 
său, jură întîi femeilor cá nu le va mai calomnia nici- 
odată, apoi se travestește în codoașă, corupindu-l pe 
paznic (un străin cu un limbaj caraghios) prin coche- 
tării de fetișcană, eliberindu-si astfel tovarășul. Ce e 
drept, elementele comice nu lipsesc, mai ales în scena 


1 'Tesmoforiile, celebrate în cinstea Demetrei, protectoarea 

roadelor pămîntului, aminteau totodată şi introducerea legilor 

şi a bazelor unei vieţi civilizate. Cora este unul din numele 
127 Persefonei, fiica Demetrei 


intrunirii care precedá misterele rituale. Ca de obicei, 
tabloul este întregit de observaţiile satirice asupra 
moravurilor: un divertisment în care Aristofan, voind 
cu orice preţ să-și verse veninul împotriva lui Euripide 
și a oricărei noutăţi, se raliazá gustului publicului 
pentru scenele de farsă și replicile fățiș agresive, 
satisfácindu-i-l din plin. 

Broastele (405 î.e.n.) declanșează acţiunea într-un 
mod ingenios si neprevázut — coborirea lui Dionysos 
în Hades, unde se pomenește înconjurat de plingă- 
retul cor onomatopeic al broastelor — care face ca 
aceastá comedie sá fie dintre cele mai efer vescente. 
Atíta timp cit rámine In rezervá tema polemicá, $1 
anume, cáutarea unui poet tragic demn de marile 
tradiţii, și pînă să obțină cîştig de cauză, are loc, tot 
în Hades, o dispută de parodie între Eschil și Euripide 
care, fireste, este luat peste picior. Dionysos, înfățișat 
de Aristofan în veșminte ușoare și efeminate, recitindu-l 
pe Euripide în timp ce se afla pe o triremă, ia hotă- 
rirea de a-l reinvia. Își începe călătoria în Hades, în- 
sofit de tinárul și rábdátorul lui slujitor Xantias. Se 
inarmeazá cu simboiuri virile, cum sint măciuca și 
pielea de leu, pentru a infrunta presupusele greutáti 
și sub această înfățișare se duce să ceară sfatul lui 
Hercule, făcîndu-l să se prăpădească de ris din pricina 
contrastului dintre aerul lui martial și veșmintele 
efeminate. În Hades trece prin tot feiul de aventuri 
și spaime necontenite, pină cînd ajunge în preajma 
celor doi poeţi tragici și asistă la disputa lor. Hadesul 
este evocat cu personajele lui mitice, de la Caron pînă 
la Eac, și cu figuri din lumea de toate zilele — slujnica, 
hangifa — care se inserează într-o serie de tablouri, 
coruri de initiati, corp de balet, broaște, flaute, monștri, 
epave umane. Disputa poetică se incheie prin punerea 
pe talgerele unei balante a unor pasaje alese din opera 
celor doi competitori. Eschil învinge, iar Dionysos 
hotărăște să-l readucă la lumina zilei, ca adevărat 
exemplu de poet tragic. Eschil cere să i se păstreze 
locul în Hades, pe care să-l ocupe între timp Sofocle. 
Polemica împotriva lui Euripide era probabil, pe 
atunci, de actualitate. Dar savoarea comediei stă în 
varietatea personajelor și a locurilor colorat evocate, 
în săgețile satirice aruncate în toate direcţiile sijmai 128 


ales, in felul lui Aristofan de a înfățișa divinitatea 
— chiar dacă e vorba de zeul betiei — lumea supra- 
terestră, obiceiurile initiatilor în mistere. Se remarcă 
imediat o concepţie diametral opusă celei creștine 
— care poartă amprenta ebraică — în privinţa dome- 
niului sacru, a limitelor sale, a felului de a-l privi și 
a-l respecta. Antropomorfismul este fățiș şi lipsit 
de idealizări. După cum ne dovedește, de altfel, Aris- 
tofan prin satira și subiectele așa-zis scabroase, gin- 
direa nu cunoaște opreliști impuse de convenientele 
sociale. Dionysos, pe atunci zeul cel mai popular, 
este infátisat in definitiv ca o Mascá de comedie. Hercule 
apare ca un gigant bun si cam tont. Hadesul este un 
loc de petrecere, unde se poate pátrunde cu modesta 
sumá de doi oboli plátitá lui Caron. De altfel, mitul 
cunoscuse parodia încă de la apariţia sa, fără ca pentru 
asta sá fie distrus, intrucit era privit mai degrabá 
ca mit, adicá drept basm sau legendă, decit ca subiect 
de credință. lar în mit este cuprinsă, firește, orice 
teogonie. Îniţiaţii care voiau să dea mitului o semnifi- 
cape regeneratoare de o mai amplă respiraţie, chiar 
și în practicile lor de cult, erau socotiți niște maniaci 
inofensivi, care se distrau cu evaziuni inedite. 
Broaştele se încadrează așadar într-o tradiţie paro- 
distică, la fel cu drama satirică, ducind probabil $1 
mai departe expedientele comice. Comedia este lipsitá 
de un conflict real si pasionant, cáci acela dintre Eschil 
și Euripide nu se poate numi astfel, chiar dacă ar fi 
să simbolizeze încă o dată ciocnirea dintre două con- 
cepţii despre viaţă. Abundă în schimb ideile specta- 
culare ingenioase, adesea de un comic irezistibil. Așa 
este, de pildă, conversaţia lui Dionysos cu mortul, 
cu privire la bagajul pe care Dionysos ar vrea să i-l 
ducă acesta, care, la răsplata oferită de zeu pentru 
osteneală, îi răspunde: «ag prefera să mai trăiesc o 
dată, decit să accept aşa de puţin! ». 
Situată într-un cadru realist, deși descrie o revoluţie 
imaginară, comedia Adunarea femeilor (392 î.e.n.) 
surprinde o serie de figuri feminine din microcosmul 
atenian si cercetează această lume cu defectele ei, 
imaginind un remediu paradoxal care să le revele 
și să le stirpeascá. Urmind o linie logică, disprețul 
[29 conservatorului Aristofan față de o democraţie doar 


aparentá si profund coruptá, nu putea sá nu imagineze 
o democraţie integrală, comunistă in sens utopic. 
Tematica piesei Adunarea femeilor are o vigoare neobis- 
nuită. În primul rînd, pentru că revendică pentru 
femei conducerea vieţii publice, după ce bărbaţii 
și-au dovedit incapacitatea. Aceasta este o consecință 
a degenerărilor survenite în sistemul parlamentar. 
Femeile conduc revolta într-un spirit de sceptică 
adaptare. Cer pacea. Ba, mai mult, cer comunitatea 
bunurilor, doresc să realizeze un comunism integral; 
comunismul înglobează și dragostea, iar o lege stabi- 
leste că un tînăr poate să posede o tînără numai după 
ce a satisfăcut o bátriná. Este vorba, așadar, nu numai 
de perspectivele unei comunităţi absolut egalitare, ci 
și de acelea ale iubirii libere, sub semnul obsesiei 
sexuale. Indiferent care vor fi fost intenţiile lui Aris- 
tofan și poate tocmai pentru că erau strîns legate de 
epoca sa, marea afluentá de probleme vitale, soluţiile 
comice care abundá, caracterizarea personajelor prin 
tipuri (a se vedea de pildă cele veșnice ale « scepticului » 
și ale «entuziastului ») fac din această comedie o 
oglindire exemplară a unei conștiințe colective în 
efervescenţă. 

n Pluto (are două versiuni: prima din anul 408, a 
doua din 388) lipsește Corul și parabaza din pricina 
unor motive practice. Mijloacele materiale pentru 
realizarea spectacolelor începeau să lipsească sau, uneori, 
erau refuzate din motive de ostilitate personală. Come- 
dia expune o acţiune liniară. Zeul bogăției, Pluto, e 
orb și slăbănog. Cremilos, obligat de oracole să-l 
urmeze pe cel care-i va ieși primul în cale, i se alătură 
deoarece il întilnește pe drum. Împreună cu alti 
cetăţeni îl transportă pe Pluto la templul lui Esculap 
pentru a-l vindeca de orbire, după ce a procedat la 
rituala spălare în mare. Esculap înfăptuieşte minunea. 
Îl vindecă. Pluto poate să vadă si să aleagă. Încetează 
nedreptátile pe pămint. Bogăția nu mai este distri- 
buită celor care n-o merită. De acum înainte, fiecare 
isi va avea partea lui. Ideile lui Aristofan se dovedesc 
generoase și prevestesc parcă învățăturile evanghelice 
(apare şi «Sărăcia» în veșminte ponosite, lăudind 
binele pe care-l aduce oamenilor, căci îi face mai buni). 
Conţinutul comic începe să se dilueze, oricît s-ar 

bizui încă de pe acum pe contrapunctul ironic dintre 
slujitori ȘI stápini, sortit sá capete o mare dezvoltare. 
Pluto este mărturia evoluţiei lăuntrice a lui Aristofan, 
determinată de tragicele experienţe ale patriei sale. 
Conservatorismul său se baza pe temeiuri nobile și 
ca atare s-a putut transforma într-o sarcastică viziune 
revoluţionară. În Pluto, de asemenea, sînt numeroase 
descrierile și analizele moravurilor, făcute cu o vera- 
citate copleșitoare. Poveștile lui alegorice ascunse sub 
figura unor personaje din viaţă expun întotdeauna, 
sub aparentul zimbet sceptic, o adevărată viziune 
etică. 
Bazele psihice, raporturile dintre conștiința indivi- 
duală ȘI conștiința colectivă, contradictia dintre dorinte 
$1 idealuri, toate aceste lucruri pe marginea cărora 
omul născocește mereu noi variaţii, fără a reuși să 
zdruncine ceea ce este ineluctabil, găsesc în Aristofan 
un vizionar al cărui rís izvorăște tocmai din adevărul 
uman, iar prin ris el dezvăluie acest adevăr, făcîndu-l 
să strălucească atit in uriciunea cit și în frumuseţea 
lui. Praxagora, femeia-condotier, care conduce reven- 
dicările şi instaurează noul stat, este simbolul unei 
libertăţi lăuntrice si sociale, poate de nerealizat, dar 
fără-ndoială revelatoare. 
n afară de conturarea personajelor (inclusiv prin 
aspectul exterior) Aristofan se bizuie în obținerea 
efectului comic —cu o intuiție ce va rămine funda- 
mentală în istoria spectacolului — pe limbaj sau, mai 
exact spus, pe diferite limbaje în parodie și contrast. 
n chipul acesta, fiecare personaj este caracterizat 
prin felul său de a se exprima, apt să suscite risul și 
să modeleze apoi dialogul prin deformări umoristice. 
O influență hotáritoare asupra rolului comediei a 
exercitat-o publicul atenian, cu maturitatea lui, care 1 
făcea să primească cu o detaşare amuzată îndrăzne- 
lile lui Aristofan. Venea buluc la spectacole. Se soco- 
teste că la fiecare reprezentaţie asistau în medie zece 
mii de spectatori, inclusiv femei ȘI copii. 
Libertatea de exprimare, îngăduită la Atena în specta- 
cole, n-a mai fost atinsă niciodată. Dar în ciuda acestei 
orientări, existau si legi represive. Mai puternică însă 
era cenzura indirectă exercitată de către Arhonti, 
131 cărora li se prezentau manuscrisele poeților, pentru 


a le autoriza reprezentarea pe cheltuiala statului. 
Arhontii aveau latitudinea să suspende, să micsoreze, 
sau să nu aprobe plata corului, a actorilor, a autorului, 
sau să distribuie după cum voiau premiile, influentind 
juriul (care emitea, de bună sau rea credinţă, judecăți 
adesea discutabile). 

Solon a stabilit prin legile sale că nu puteau fi calom- 
niați morții, lar preoții ȘI magistraţii nici chiar în 
timpul vieţii. Probabil că au survenit alte legi restric- 
tive în diferite sensuri (de exemplu, nu se putea ataca 
poporul). In 440 î.e.n. s-a ajuns chiar să se interzică 
parodierea oricărui cetăţean. Legea a fost însă abolită 
încă din 437 î.e.n. Pentru a-l reduce la tăcere pe Aris- 
tofan, Cleon a izbutit să obțină aprobarea unei alte 
legi: să nu poată fi calomniati cetăţenii atenieni de 
faţă cu străinii (adică în timpul Marilor Dionisiace la 
care asistau și oaspeţi străini). Dar și aceasta a încetat 
de a mai fi respectată. De atunci s-a început ocolirea 
legilor cenzurii prin aluzii transparente sau deformarea 
numelui în cauză, care nu lăsau însă nici un dubiu 
asupra țintei vizate. Aristofan s-a dovedit un maestru 
în această privinţă, în ciuda riscurilor pe care și le 
asumau cei ce încălcau legea (pedeapsa cu moartea, 
se pare, sau amenzi foarte mari). Procesul intentat 
de Cleon lui Aristofan, sau mai bine-zis lui Calistrat, 
de al cărui nume se folosise, după cum prea bine a 
remarcat Armando Plebe, a redus la tăcere atacurile 
lu: Aristofan, care a compus Norii, lăsindu-l in pace 
pe puternicul lui dușman. Publicul însă fusese atit 
de amuzat de polemică, încît n-a privit cu ochi buni 
tăcerea și a dezaprobat piesa. Aristofan a trebuit să 
reia atacul in Viespile, care, într-adevăr, a obţinut 
premiul întîi. 

Chiar dacă a fost precedată de un proces complex de 


elaborare a formelor, desfășurat paralel cu acela al . 


tragediei, comedia lui Aristofan marcheazá si atestá 
o etapá fundamentală nu numai în istoria spectacolului 
de teatru, ci ȘI în aceea a spiritului uman, â cărui com- 
ponentă de bază a devenit observarea ironică și încli- 
nată spre satiră a realităţii, transfigurarea 1 imaginará a 
acesteia pentru a-i pătrunde mai bine slăbiciunile. 
O dată cu Aristofan și poate și cu cîţiva dintre precurso- 
rii lui, spectacolul pătrunde în viaţa comunităţii, în 

mod fátis, polemic. Sub forma lui de divertisment, 
işi propune să îndrume opinia publică amuzind-o, 
ȘI producînd deci o deplasare a tensiunii de gîndire 
către teme în care este pus în joc propriul lui rost. 
n mod logic, vigoarea sa comică se dovedește cea 
mai potrivită acestui scop și, firește, umorismul său 
apără cu îndirjire omul împotriva demagogiei, a vio- 
lentei, a dictaturii. În anii cînd se reprezentau piesele 
lui Aristofan, Atena avea de înfruntat tocmai acele 
primejdii care o duceau către o grabnică decădere, pe 
o pantă de la care el zadarnic a încercat s-o oprească. 
Arta lui se transpune în valori istorice. În zborul imagi- 
nației sale de la alegorie la legendă, Aristofan zugră- 
veste concret contradicţiile și absurdităţile lumii lui, 
a lumii în general. El a izbutit să descopere natura și 
esenţa divertismentului: a-i dezvălui spectatorului ne- 
prevăzutele contradicții comice care ne înconjură. 
Comedia lui Aristofan folosea drept element de carac- 
terizare satira personală, drept element spectacular 
intervenția Corului, prin intermediul căruia se exer- 
cita o bună parte din funcţia satirică. În urma peripe- 
tiilor istorice care au făcut ca Atena să-și piardă inde- 
pendenţa si structura democratică, iar vechea liber- 
tate de exprimare a fost limitată prin dispoziţiile 
învingătorilor ȘI din tendinţa. de a exercita, o 
formă de oprimare morală, satira și Corul sfirgesc 
prin a-şi pierde importanţa. Satira devine i 1Mperso- 
nală, moralistă, Corul este redus la funcţia de inter- 
mezzo, apoi dispare. Trebuie adăugat, ca un element 
vrednic de luat în seamă în această evoluţie, necesi- 
tatea de a reduce la un minim indispensabil cheltu- 
ielile reprezentatiei, care pe timpul lui Aristofan erau 
foarte ridicate, dar erau suportate de cetăţeni. Repre- 
zentaţiile devin o intreprindere particulară adminis- 
trată de impresari. Scena cu decoruri mereu schim- 
bate dispare, fiind înlocuită cu un economic cadru 
fix, care reprezintă piaţa orașului unde se desfășoară 
acţiunea. 
Încă din comedia Pluto apar unele elemente care o 
deosebesc substanţial de comedia veche. Este probabil 
că Aristofan a mai prezentat după aceea și alte opere 
conform noii orientări: Cocalus și Folosicon, in cola- 
[33 borare cu fiul său Araros. 


COMEDIA MEDIE 


Araros si fratele sáu, Filip, au compus comedii medii. 
Despre cel de al doilea nu avem nici o ştire. n pri- 
vinta lui Araros, în schimb, cunoaştem — în afară de 
colaborarea cu tatăl său la cele două compoziții amin- 
tite — titlurile altor comedii, aga cum ni s-au transmis 
prin criticul Athenaios: Adonis, Ceneu, Campylion, 
Naşterea lui Pan, Himeneu, Parthenidion. El s-a relevat 
ca autor la treisprezece ani după reprezentarea celei 
de a doua versiuni a lui Pluto, iar despre caracterul 
lui putem deduce cîte ceva dintr-un fragment al unei 
comedii de Alexis, Parazitul: « Vreau să-ți dau să gusti 
nişte apă; la mine în puf e mai îngheţată decit Araros ». 
Antifan s-a născut probabil între 407 și 404 î.e.n. 
După cit se știe, prima lui comedie a fost reprezentată 
în 387 î.e.n. A participat la numeroase concursuri 
dramatice, obtinind treisprezece victorii. A murit la 
74 de ani, strivit de un pom, după cum spune legenda. 
Din numeroasele titluri și fragmente care ne-au rămas 
de la el, se pot formula unele consideraţii asupra 
caracterului operei sale. Ca în toată comedia medie, 
abundă parodierea mitului, dar se remarcă totodată 
o înclinaţie către satiră şi către critica literară, pe care 
a moștenit-o fără îndoială de la comedia veche. Antifan 
știe să observe obiceiurile și viaţa din jurul lui, sur- 
prinde latura umoristică a situaţiilor și a personajelor, 
se dovedește inventiv în exprimare, capabil de a 
zugrăvi ambianța și caracterele cu o fineţe de stil 
care i-a adus stima contemporanilor și a urmașilor. 
Printre numeroasele fragmente, dintre care unele se li- 
mitează doar la cîteva versuri, citám: Bouarul sau Buta- 
lione, Doftoroaia, Unsăloarea, Banii risipiţi, fragment 
asemănător cu o scenă din VWiespile lui Aristofan, 
Arhontele, fragment destul de mare, Gemenii, de ase- 
menea destul de extins. Daracul, Amintirile, carica- 
tură a filozofilor pitagoreici, Ghicitoarea, fragment 
compus dintr-un lung șir de enigme, după cum se 
obișnuia în comedia medie, Soldatul, Rănitul, cu caracter 
literar, Ulciorul, unde se întâlnesc elemente care vor 
deveni tipice mai apoi la Plaut și Terentiu. A murit 
aproximativ prin 330 î.e.n. 

Anaxandride s-a născut probabil în jurul anulu: 410 
i. e.n. Despre viaţa lui nu avem știri mai amănunțite, 
iar puţinele lucruri care s-au putut stabili în privinţa 
cronologiei sale sint, fie deduse din referintele isto- 
rice cuprinse în fragmentele găsite, fie scoase din 
mărturiile arheologice și istorice. Într-un fragment 
din Protesilau, descrierea nuntii lui [ficrate cu fiica 
lui Cotys, regele Traciei, ne situează în anul 386 î.e.n., 
an în care s-a celebrat festiv această nuntă, sau în 
anii imediat următori. Inscripţia mutilată, care cuprindea 
inițial înșiruirea tuturor premiilor luate de Anaxan- 
dride si de alți poeţi comici la întrecerile dionisi- 
ace și Lenee, se referă la perioada cuprinsă între 382 
și 349 î.e.n. O lespede de marmură din Paros vorbește 
despre o victorie a lui din 377 î.e.n.; o mărturie a 
lui Suidas ne informează că poetul a participat la 
întrecerile dramatice organizate de Filip Macedoneanul 
după distrugerea Olintului !, adică în 348 î.e.n. Tot 
de la Suidas aflăm cá Anaxandride a scris șaizeci și 
cinci de comedii, obţinînd în zece rînduri victoria, 
de trei ori la Marile dionisiace și de șapte ori la Lenee. 
Din această vastă producţie ne-au rămas patruzeci 
și unu de fragmente. Fiind destul de scurte, ele nu ne 
ingăduie să formulăm o ipoteză cu privire la impor- 
tanta operei lui Anaxandride. Putem doar presupune, 
pe baza raportului dintre numárul operelor sale si 
acela al victoriilor repurtate, că aceste comedii erau de 
o calitate cu totul remarcabilă. Cît despre conţinutul 
lor, nu putem hazarda presupuneri. Din titlurile care 
ne-au parvenit deducem că și la Anaxandride prevala 
parodia mitului. A murit în mod cert după 348 î.e.n. 
Alexis s-a născut la Thurii în Magna Graecia, aproxi- 
mativ prin 372 î.e.n. A repurtat cinci victorii la Marile 
dionisiace, dintre care prima în 356 î.e.n., iar alta, cu 
certitudine, in 347, î.e.n. După spusele lui Suidas, el 
a compus vreo 245 de comedii, din care ne-au rămas 
135 de titluri și 346 de fragmente, insumind 1200 de 
versuri. Caracterul comediilor sale se încadrează 
perfect în viaţa din acele timpuri, reproducind trásá- 
turile ei cele mai frapante și mai comice. Opera lui a 


1 Oraş grec de pe coasta macedoneană, care se afla în fruntea 
135 unei ligi de apărare a independenţei. 


fost foarte apreciatá atit in Grecia cit si in afara ei. 
Plaut însuși n-a rămas străin de influenţa lui. A murit 
la Atena către 270 î.e.n., potrivit spuselor lui Plutarh, 
după reprezentarea cu succes a uneia din comediile 
sale. 

Numărul personajelor variază între nouă și unsprezece, 
interpretate de trei sau patru actori, care nu apar 
însă pe scenă în număr mai mare de trei. Se renunţă la 
coturn, acesta fiind înlocuit cu embas, o încălțăminte 
mai ușoară și mai elastică, veșmintele somptuoase 
din comedia veche lasă locul unor costume simbolice 
— întotdeauna identice pentru fiecare gen de rol — 
care oferă putinţa de a recunoaște tipul de personaj 
încă de la prima lui apariţie în scenă. Folosirea măștii 
persistă. 


COMEDIA NOUĂ 


Este aproape imposibil de stabilit cum s-a petrecut în 
realitate trecerea de la Comedia medie la Comedia 
riouă, deoarece mărturii directe au rămas foarte puține : 
multe fragmente si o singură comedie, Dyscolos (cu 
subtitlul Mizantropul) a lui Menandru, identificată pe 
un papirus egiptean în 1957 si publicată trei ani mai 
tirziu. Puținele documente rămase atestă o profundă 
transformare. Substratul religios și cetátenesc care 
stătea la bază ca element stimulant în tragedia și 
comedia veche, dispare cu totul. Este evident că socie- 
tatea ateniană nu-i mai simţea nevoia și nu-i mai 
percepea o reală influenţă cotidiană. Pe de Ju parte, nu 
se cultivau idealuri de un nou gen, astfel incit specta- 
cclul teatral însuși și-a pierdut treptat caracterul său 
principal de celebrare, fie și în formă glumeatá, pentru 
a deveni în mod mai precis o distracţie, o reprezentare 
a realităţii înconjurătoare, ușor temperată de o viziune 
moralistă. Această tranziţie, care a avut consecinţe 
hotăritoare în istoria teatrului occidental (prin imitatia 
și contaminarea operată de Plaut) s-a petrecut, desigur, 
datorită influenţei sporite a păturii mijlocii și a concep- 
tülor ei despre viaţă, datorită scăderii treptate, dar 

inexorabile, a nivelului vieţii cetățenești. Se recurge la 
reprezentații mai puţin pretentioase din punct de 
vedere artistic ŞI, financiar. Versificaţia are doar un 
rol funcţional, căci dialogul se apropie tot mai mult de 
vorbirea de toate zilele. Structura dramatică se simpli- 
ficá printr-o succesiune de cinci acte. Reprezentaţia 
capătă astfel un caracter net profan și nemijlocit 
realist, făcînd din scenă o oglindă a vieţii trăite. Abundă 
maximele, sentintele, avertismentele cu caracter mora- 
lizato. 
Ar fi arbitrará incercarea de a deduce din fragmente 
linii concrete de perspectivă ale aceste producţii care 
pare vastă și variată (fiecăruia dintre principalii autori 
| se atribuie o sută și mai bine de comedii). Intim- 
plarea a făcut ca cercetarea să se mărginească la Dys- 
colos (Morocánosul) — cu subtitlul Mizantropul — 
lui Menandru, socotită de savanții antichităţii drept 
o operă minoră și de tinereţe. Comedia ca atare 
oferă prea puţin interes pe planul expresivităţii artis- 
tice. Resursele comice sint cam sărace, párind să se 
transforme într-un simplu umor, iar portretele per- 
sonajelor — sumare, după cum o dovedește desfă- 
șurarea acţiunii. Cnemon este un bátrin ciudat, care 
trăieşte la țară lucrîndu-și moșioara si refuză categoric 
5 stea de vorbă cu oricine nu face parte din fami- 
lie. Sostratos, un filfizon tînăr și bogat, trecînd prin 
partea locului este fermecat de frumuseţea fiicei lui 
Cnemon. Încheind o alianţă strinsá cu Gorgias, fra- 
tele lui de lapte, încearcă să vorbească cu Cnemon 
pentru a-i cere fata de nevastă. Prima tentativă se 
sfirseste jalnic, căci Cnemon îl ia la goană cu bita. 
Sostratos muncește o zi întreagă, săpind pe moșie 
împreună cu Gorgias, în speranța că-l va revedea 
pe tată si pe fiica lui, dar nu mai dă de ei. Se în- 
timplă însă cá, mustrind-o pe slujnica Simiche pentru 
că lăsase să-i scape furca in put, Cnemon cade el 
însuși înăuntru. Sostratos și Gorgias îl trag cu greu 
afară, iar bátrinul cel ursuz, readus la lumină, nu se 
mai poate opune desfășurării evenimentelor, fiind 
încă năucit de spaimă. Sostratos se căsătorește cu 
fata, iar lui Gorgias, în ciuda deosebirilor de stare 
socială, i se acordă drept soţie sora lui Sostratos. 
137 Desfăşurarea acţiunii nu prezintă un interes deosebit. 


Sintem foarte departe de vasta si profunda semni- 
ficatie a dialogului cu același titlu, de Lucian. Dintre 
personaje, cele mai originale sînt bucătarul Sicon, 
zugrăvit în culori tari, de parodie, si sclavii Byrrhia, 
Daos si Getas. Apare pe scenă si parazitul Chereas. 
n aceastá piesá se intilnesc intr-o formá schematicá 
elementele pe care le va dezvolta Plaut, dindu-le 
cu totul altă amploare: siretenia sclavilor și compli- 
citatea lor la dragostea tinerilor stăpini, lăcomia pa- 
razitului. Personajul mizantropului este mai mult 
schițat și tipizat, decit prezentat ca atare. El are 
precedenti directi în Cavalerii lui Aristofan (perso- 
najul Demos), in comedia lui Phrynichos, Anaxilas, 
Ofelion, Mnesimah. Toată strădania consta în a da 
o formă nouă unei teme tradiţionale. Pe această cale 
se naște comedia de caracter (uneori un adevărat tip), 
bazată adică pe avatarurile și ciudăţeniile unui ca- 
racter, iar în cazul de față, se naște caracterul «mi- 
zantropului », sortit unor reluă succesive (duse 
adesea pînă la varianta înrudită a «avarului») In- 
triga pomește de la riscurile unei pasiuni amoroase, 
pentru a sfirși cu împlinirea ei legitimă prin cásá- 
torie (în care contează mult mai mult împrejurările 
sociale, adică voinţa părinților, sau a mijlocitorilor, 
decît spusele celor îndrăgostiţi). 

enandru este considerat în general drept cel 
mai important autor al comediei noi. Născut la Atena 
în 343 î.e.n. (unde a si murit in 290—292), a dus 
o viaţă cu moravuri destul de libere. În concordanță 
cu concepţia de viaţă strict hedonistă care domina 
societatea grecească a acelor timpuri —și pe care a 
zugrăvit-o in comediile sale — el n-a rămas străin 
de unele înclinații cam suspecte si, totodată, de le- 
gături usuratice. Sint vestite relaţiile sale cu Gli- 
ceria și Thais, două curtezane de pe atunci, precum 
si verdictul defavorabil al guvernatorului Demetrius 
Falereus, neplăcut impresionat de înfățișarea lui efe- 
minată. Ín cele o sută şi mai bine de comedii pe 
care le-a scris se află condensate cele mai autentice 
caractere ale comediei noi. Succesul lui Menandru, 
și în general al comediografilor care s-au încadrat 
în comedia nouă, este atestat de favoarea de care s-a 
bucurat la Roma și de aprecierile emise de către învă- 

tati cei mai autorizaţi ai antichităţii. Este de ajuns 
să ne gindim la elogiul adus de Plutarh lui Menandru, 
comparîndu-i opera cu aceea a lui Aristofan, și apre- 
cierea lui Cezar care, voind să-l laude pe Terentiu, 
L-a numit « dimidiate Menander» (jumátate Menandru). 
S-a pástrat un numár destul de mare de fragmente: 
nouá sute, insumind circa patru mii de versuri. Fatá 
de o producţie care, la vreo sută cinci titluri este 
de presupus că totaliza măcar o sută de mii de ver- 
suri, acestea nu pot fi considerate drept suficiente 
pentru a aprecia ȘI caracteriza o personalitate. Unele 
deducții cu caracter critic se pot face totuși, căci 
măcar din trei comedii — Impricinafii, Fata cu cosifa 
tăiată, Samia — s-a păstrat o înșiruire de scene care 
pot îngădui unele păreri legate de stilul și lumea 
lui Menandru. 
Faţă de comedia veche, piesele lui Menandru pre- 
zintă caracteristici care le deosebesc vădit de acest 
gen (o comunitate bazată pe o concepție ideologică 
într-adevăr activă și deci o viaţă publică supusă apre- 
cierii publice). Întîmplările devin individuale si oa- 
recum intime, mărginindu-se la vicisitudinile cîtorva 
familii, ale unor simpli particulari sau burghezi (adică 
o existenţă închisă între anumite limite). După cum 
s-a mai spus, alături de intimplárile comice apar ȘI 
accente patetice ȘI crepusculare. Oricum însă, nu se 
ajunge ȘI NICI nu se páseste niciodatá pe tárimul 
satirei sau al parodiei. Caracterele nu sint conturate 
în așa fel încît să devină antipatice, ci cu o bonomie 
surizătoare. S-ar putea spune că Menandru oglin- 
deste o viaţă socială care nu se abate de la măruntul 
ideal al bunăstării și al unei iubiri fericite, încunu- 
nată logic prin căsătorie. In aceste fragmente mai 
ample se pune în mod special accentul pe simţul 
familiei, pe sentimentele care-l nutresc. S-ar pu- 
tea spune că în personajele lui prinde viaţă acea 
morală cotidiană care se inspiră din preceptele ca- 
nonice și e făcută din mici realizări, legată de senti- 
mente. [ndiscutabil, Plaut și Ierenţiu vor aduce 
ample dezvoltări. Dar e bine să precizăm că baza și 
primele orientări se nasc din exemplele lui Menandru, 
la rindul lui produsul unei evoluţii treptate, întrucît 
139 se inspiră din modele precedente, potrivit criteriului 


dominant al antichităţii, după care imitatia era consi- 
derată nu numai legitimă, dar și logică, de vreme ce 
arhetipul era un bun al tuturor. 
Menandru se folosește de procedee structurale (ca 
« peripeţia ? — acțiune aventuroasă => $i « recunoas- 
terea? —regăsirea dintre părinți ȘI copii, frate ȘI soră) 
care i-au parvenit de la tragedie. Dar împărțirea în 
acte și intriga care duce de la iubire la căsătorie 
sînt, din punct de vedere tehnic, complet detașate 
de formulele rituale și procesionale, chiar dacă amin- 
tesc oarecum de epitalam. Ne aflăm în faţa unei 
manifestări care, prin intermediul unor scheme con- 
venţionale treptat renovate, tinde către o redare a 
lumii din care face parte spectatorul cu o modestă 
poziție socială (ca printr-o nivelare a vaselor comu- 
nicante). Ansamblul comic se construiește potrivit 
jocului de caractere si de situaţii, într-o desfășurare 
firească. 
Perioada în care înflorește imaginația creatoare a lui 
Menandru nu este lipsită și de alti comediografi de 
o valoare recunoscută. 
Despre Filemon există știri puţine. Se stie că s-a 
născut la Siracuza ori la Pompeiopolis in Cilicia 1, 
oate in 36] î.e.n. si cá a trăit pînă prin 263. Prima 
li comedie s-a reprezentat în anul 328, iar primul 
succes la concursurile dramatice l-a obţinut la Dio- 
nisiacele din 327 î.e.n. În anul 320 a dobindit cununa 
de învingător și la Lence. După cit se spune, ar fi 
compus nouăzeci de comedii, dar de la el nu ne-au 
rămas decit două sute patruzeci și șapte de frag- 
mente, a căror scurtime nu ne îngăduie să recon- 
stituim_nici măcar subiectul comediilor din care fac 
parte. in puţinele versuri pe care le avem la dispo- 
zifie se identifică sentinţe morale, sfaturi pentru cei 
tineri, care sînt îndemnați să nu se increadá in bo- 
gátri, in rude ȘI in prieteni, Cl să se ocupe de învă- 
táturá, știință și artă. Mulțumită lui Plaut, care l-a 
imitat în Negufătorul, in Cele trei drahme și in 
Mostellaria (Casa cu stafi), putem presupune care 
era subiectul pieselor Negujdtorul, Comoara, Stafia. 
Apuleius a scris despre el: « Filemon a fost un poet 


! Regiune din sud-estul Anatoliei. 

al comediei noi. Alături de Menandru, a pus în scenă 
comedii și s-a luat la întrecere cu el; poate că îi era 
inferior, dar i-a fost cu siguranţă rival ȘI, într-adevăr, 
deşi e rușinos s-o spunem, l-a învins de destule ori. 
Și în comediile lui se pot intilni multe vorbe de duh, 
subiecte bine ticluite, intrigi. bine rezolvate, perso- 
naje adecvate situaţiilor, maxime potrivite cu viaţa; 
glumele nu sint sub zelul stilului comic, lar serio- 
zitatea nu ajunge la tragic; adulatorii și seducătorii 
sînt rari în comedule lui, iar dragostea, ca și păcatele 
sint dintre cele ingáduite. Gásim insá si la el pe 
codosul viclean si îndrăgostitul nestápinit, slujitorul 
siret si prietena înșelătoare, pe nevasta tiranicá și 
mama indulgentá, pe unchiul ursuz, prietenul ser- 
viabil, soldatul belicos și chiar si paraziţii lacomi, 
ărinţii incápátinati $i curtezane simpatice ». 

În jurul anului 360 î.e.n. s-a născut la Sinope, în 
Pontul Euxin, Diphilos, alt contemporan si rival a! 
lui Menandru. A avut o predilecție pentru subiectele 
romanfioase si chiar tragice, imbinindu-le cu ele- 
mente de farsă; a inclinat, ca multi dintre confrații 
lui, cátre moralim si umor, dovedind pătrundere în 
construirea unorâ dintre personaje. A compus, pe 
cit se pare, intre nouázeci șI șapte și o sută de come- 
dii, din care au rămas doar o sută patruzeci de frag- 
mente. A fost foarte prețuit de către primii scriitori 
creștini —gata să găsească și să sublinieze în orice 
operă aspectele cele mai moralizatoare si sententi- 
oase — si în special de către Clemente Alexandrinul +. 
A murit la Smirna după anul 289 î.e.n., poate chiar 
in 263. 

In istoria comediei grecesti sint trei autori care figu- 
reazá sub numele de Apolodor: Apolodor din Carist, 
Apolodor din Atena si Apolodor din Gela. Primii 
doi pot fi identificaţi într-o singură persoaná; celá- 
lalt a trăit probabil cu cîteva decenii mai înainte, 
în timpul lui Menandru. Apolodor din Carist sau 
Atena a compus vreo patruzeci și șapte de comedii, 
dintre care cinci au obţinut victorii la întrecerile 
dramatice — trei la Lenee, două la Dionisiace. Ne-au 


1 150—212 e.n., sfint, a încercat să împace în operele sale 
platonicismul cu creştinismul 


rămas titlurile comediilor sale: Anfiaraus, Recunoscă- 
torul, Cei ce mor de foame, Nevasta care-şi părăseşte 
bărbatul, Făcătorul de tăblițe, Calomniatorul, Soacra, 
Femeia din Enna, Reclamantul, Preoteasa, Cea care 
trebuie să capete zestre, sau Vínzdtoarea de mantii, 
Femeia vláguitd, Fraţii, Dispărutul, Galaţii, Cel ce 
păcătuieşte, Citaredul, Spartana, Copilul, Înşelătorii, 
Tovarăşii de tinerețe. l-a furnizat lui Terenţiu idei 
pentru piesele Formion si Soacra. 

De la Apolodor din Gela ne-au rămas titlurile a șase 
comedii: Eschrion, Nevasta care-şi părăseşte bărbatul, 
Făcătorulde tăblițe, Sisif, Dragostea defrate, Falsul Aiax. 
Mai tinăr decit Menandru, Posidip s-a născut în 
Macedonia la Casandrea, la o dată neidentificată. 
A obţinut patru victorii la concursurile din Atena, 
dintre care prima, poate în 289 sau 288 î.e.n. Tradiţia 
spune că ar fi autorul a vreo patruzeci de comedii, 
dar ne-au rămas de fapt de la el numai optsprezece 
titluri și patruzeci și patru de fragmente, dintre care 
multe nu-și găsesc un corespondent în restul produc- 
ției comice grecești, ceea ce ne face să presupunem 
măcar o anumită originalitate în alegerea temelor. 
Din păcate, lipsa de consistență a fragmentelor nu ne 
îngăduie să formulăm nici un comentariu asupra 
Vlr și semnificației operei sale. [lustrativ. este 
fragmentul rămas din Cei care-şi schimbă părerea, 
in care este ridiculizat un filozof  inconsecvent 
faţă de propriile lui teorii. Din comediile lui s-a inspi- 
rat, poate, Plaut pentru piesele Menaechmi și Aulularia. 


ALTE GENURI COMICE 


Un gen minor al dramaturgiei grecești este hilaro- 
tragedia, tipică pentru zonele elenice din Italia meridi- 
onală. Creatorul ei a fost Rinthon, nu se știe bine dacă 
originar din Siracuza sau din Taranto, și care a trăit 
între secolele IV și III î.e.n., adică în perioada de 
inflorire a comediei noi. 

Hilarotragedia sau farsa rintonică, cum 1 se mai spune 
după numele creatorului ei, își trage originea din 

farsele fliacice ale vechilor comici populari. Ea tinde 
să redea în stil popular și mai ales de parodie con- 
ținutul si temele tragediei, în special ale celei euripi- 
deiene, probabil pentru că Euripide se preta cel mai 
bine la o operaţie de acest gen, fie din motive crono- 
logice, fie datorită unei anumite amprente a operei 
al . Din această producție minoră ne-au rămas 
citeva titluri: Hercule, Ifigenia ín Aulis, Ifigenia ín 
Tauris, Medeea, Oreste, Anfitrion. 

Alt gen tipic popular este mimul, reprezentație interme- 
diará între dans si farsă, care se dădea în piețe. Cea 
mai veche manifestare a acestei forme dramatice 
este strîns legată de tendința spre roluri improvizate, 
specifică comicilor populari, corespunzind oarecum 
încercărilor făcute în Renaștere de saltimbanci și 
șarlatanii de bîlci. În jurul anului 470 î.e.n. încep 
să apară texte scrise pentru aceste spectacole — mimu- 
rile lui Sofron — și se constată o deosebire netă între 
mimul realist, în proză ritmată, infágisind scene de 
moravuri plebee, în care nu este exclus să fi intervenit 
chiar personaje mitologice și divinităţi, și mimul liric, 
sau cîntat. /dilele lui Teocrit (circa 300 î.e.n.) pot 
fi considerate ca aparţinind acestui gen, chiar dacă 
inserarea lor printre compoziţiile scrise pentru scenă 
poate să pară cam arbitrară. 

Mimul realist este ilustrat de opera lui Erondas (sec. 
III î.e.n.): o serie de dialoguri în coliambi (trimetri 
iambici trunchiaţi) de factură realistă, în care sint 
descrise, cu un viu simt al comicului și al satirei, 
momente din viaţa măruntă a societăţii mic-burgheze 
a Eladei din perioada dominaţiilor străine. 

Textele descoperite în Egipt in 1891 (ale lui Erondas 
și ale altor autori) înfățișează savuroase și truculente 
tablouri de gen: Codoaşa, Patronul bordelului, Învăţă- 
torul, Sacrificiul adus lui Esculap, Geloasa, Confi- 
dențe între prietene, Cizmarul, Visul,  Armuriera, 
Jelania celei părăsite, Sedusa, Iubitul inimii, Beţivul, 
Fuga cocoşelului. 

Cit privește mimul liric avem știri neînsemnate și 
cîteva titluri. Se presupune că era împărțit în Hila- 
rodie, cu caracter sentimental, și Magodie, cu caracter 
comic. Din primul grup face parte Bocetul erotic 
alexandrin, care cuprinde jelania unei femei îndrăgos- 


tite, iar din al doilea, Bocetul pentru moartea unui 
cocoș de luptă, găsit în papirusurile din Ossirinicos *. 
La sfîrşitul fiecărei trilogii, poeții tragici trebuiau sá 
prezinte $10 compoziţie comică în scopul de a însenina 
spiritele, și care aproape întotdeauna parodia un mit, 
fiind intitulată dramă satirică. S-au pierdut aproape 
toate exemplarele acestui gen. A rămas un fragment 
din Sofocle, cu o acţiune vioaie și amuzantă, Urmări- 
torii, şi o dramă satirică a lui Euripide, păstrată 
întreagă, Ciclopul, care scenarizează caricatural un 
episod din Odiseea. Ulise își bate joc de ciclopul 
Polifem și-l orbește, virindu-i un par ascuţit în sin- 

rul lui ochi, profitind de betia si credulitatea acestuia. 
Intimplarea prezintă aspecte bufe, în ciuda cruzimii 
lui Ulise, iar personajul Ciclopului, mai întîi blajin, 
pentru că e beat, apoi furios, î In căutarea persecuto- 
rului său, suscită în același timp amuzamentul și mila. 
Oricum, sîntem departe de intenţiile lui Aristofan. 
Euripide urmărea doar să ofere o distracţie trecătoare, 
reconfortantă după zguduirea produsă de tragedii, 
o mimesis comică, grefată și ea pe legendă. 


1 Oraş din Egiptul mijlociu, unde s-au găsit numeroase papi- 
rusuri greceşti, tipărite într-o colecţie vastă care poartă acelaşi 
nume 


EPIGONII LATINI 


ORIGINILE TEATRULUI LATIN 


gr deosebire de felul cum s-au petrecut lucru- 
rile in Grecia, originile teatrului in civilizaţia 
latină nu sînt legate de manifestările religioase, ci de 
parodie. 

Ele constituie evoluția — pe linie mai mult sau mai 
puţin literară, și în care factorul imitaţiei dobindeste 
uneori o semnificaţie determinantă —a unei serii de 
elemente fie etrusco-campane, fie elenice, pe al căror 
trunchi se grefează reproducerea mai mult sau mai 
puțin directă a unor aspecte specifice societăţii romane. 
Faptul însuși că prima manifestare scenică la Roma 
este de natură comică și nu tragică, îi delimitează 
în mod grăitor originile şi funcţia. 

Spectacolul dat în piaţă n-a fost, desigur, un lucru 
necunoscut în (Grecia antică: este de ajuns să ne 
gîndim la cele oferite de comicii fliacici. 

La Roma și pe meleagurile italice, unde influența 
romană se exercită în mod determinant, elementul 
reprezentativ al farsei populare se prezintă ca o struc- 
tură parodistică al cărei resort activ este factorul 
improvizaţiei. Ca în toate societăţile primitive, aspectul 
literar apare ca o consecință, grefîndu-se pe un trunchi 
foarte solid, de la care ia aspectele inițiale, plămă- 
dindu-le după necesităţi. În lumea romană, expri- 
marea dramatică se prezintă sub forme care se succed 
în timp, variind ca intensitate, și anume, fescenninul, 
satura si atellana. 

Despre originea și funcţia fescenninului s-a discutat 
îndelung — şi se mai discută încă —fără a se fi 
lămurit deplin punctele cele mai controversate ale 
problemei. Versus fescennini se numeau la Roma 

reprezentațiile cu caracter strict de improvizație, 
in care dansul, muzica si cintul s-au imbinat cu reci- 
tarea. Se consideră că originea acestei reprezentații 
primitive trebuie căutată în orașul etrusc Fescennia. 
Cu alte cuvinte, s-ar fi importat genuri tipice de 
reprezentaţie ale populațiilor din nordul Latiumului, 
direct învecinate —și în sens spiritual —cu noile 
ginti așezate la capătul văii Tibrului. Alţii leagă 
originea termenului de fascinum, adică de ochi, 
integrind ca atare această formă printre practicile 
superstitioase comune — după cum este foarte pro- 
babil — tuturor societăților italice ale timpului. 
Din rămășițele fragmentare ale acestor compoziţii — 
după ce dobindiseră un caracter mai vădit literar — 
este destul de greu să ne facem o idee cit de vagă 
despre felul cum arătau. Istoriile lui Liviu, care sînt 
singurul izvor sigur, ne fac să bănuim că se amestecau 
dansuri ȘI muzică de provenienţă etruscă, cu versu- 
rile grosolane si zeflemitoare caracteristice culturii 
romane și unora dintre populaţiile Italie: meridionale. 
Romanii ar fi adăugat la spectacolul etrusc, bazat pe 
dansuri și muzică executată la flaut, o parte recitată 
— la început improvizată, apoi supusă unui anumit 
canon literar — cu caracter strict satiric, în care satira 
dobindește menirea — tipică — de înlăturare a deochiu- 
lui. Se știe că în anul 390 î.e.n., cind Roma a fost 
bîntuită de o cumplită epidemie de ciumă, numeroase 
reprezentații cu danșuri şi muzică s-au desfășurat pe 
străzi și în pieţe. Însăși ideea urărilor și, totodată, 
a glumelor destinate mirilor are —chiar și astăzi 
în societățile mai puţin evoluate — semnificaţia înlă- 
turării deochiului și are menirea să aducă tinerei 
perechi bunăstare și viaţă lungă. Cintecele și invo- 
capile pentru o recoltă bună, care mai dăinuie încă, 
au aceeași menire. F escenninele au fost, într-adevăr, 
agreste și nuptiale. Mai tîrziu se pot intilni urme de 
satiră politică, dar este de presupus cá apariţia acestui 
element reprezintă momentul cînd reprezentaţia ini- 
tialá se contopeste cu urmașa ei care, la Roma, a luat 
numele de satura 1. 


1 Formă arhaică a cuvîntului satira, care va deveni mai apoi 
147 numele genului literar respectiv 


Cele mai vechi stiri privitoare la reprezentarea unei 
sature datează din 364 î.e.n. Această nouă formă de 
spectacol ar fi deci o continuare directă a fescen- 
ninului. Reprezentatia s-a numit astfel intrucit prin 
amestecul de dansuri, cîntece, dialoguri, glume, sugera 
o analogie de compoziţie cu o mincare specific ţără- 
nească, satura, făcută din tot felul de ingrediente, 
care se pregătea pentru serbările cimpenesti, ori era 
oferită divinității. De la spectacolul respectiv a derivat 
numele genului literar inspirat din acesta. Lipsa totală 
de izvoare directe ne împiedică să ne facem o idee cît 
de aproximativă despre acest fel de manifestări. Pe 
baza evoluţiei fescenninului și a caracteristicilor pre- 
zentate de fabula atellana din prima manieră — adică 
acea formă care constituie punctul de legătură dintre 
teatrul pur popular şi cel literar —putem ajunge 
la anumite concluzii. Se poate spune că satura este 
o reprezentaţie improvizată, influenţată de specificul 
fescenninelor din ultima perioadă, cu un caracter 
strident popular, în care elementul superstitios este 
înlocuit cu motive hazlii, de satiră primitivă. Teatrul 
acestor reprezentații a fost la inceput strada, apoi 
localurile plebei, cramele, cîrciumile de ultima treaptă, 
frecventate de tot felul de mușterii. În aceste localuri 
poate că vreunul dintre actorii improvizati s-a urcat 
pe o masă, iar mai apoi pe un podium construit spe- 
cial, dînd naștere astfel primelor reprezentații. Totul 
ne face sá presupunem cá, intr-un stadiu ulterior de 
evolutie, satura a luat caracterul unei parodii a vici- 
ilor sau a moravurilor unei societăţi. 

Cu privire la originile fabulei atellana — care repre- 
zintă elementul de trecere al civilizaţiei teatrale către 
forme literare —și cu privire la sensul denumirii, 
părerile sint destul de împărţite. Varro! socotește 
că este vorba de o reprezentație dramatică în limba 
oscă, specifică orașului Atella — de unde și denumirea 
— importată la Roma cu toate caracteristicile sale, 
iar pe această linie se situează și gramaticul Diomede, 


1 Marcus Terentius Varro (116— 27 î.e.n.) savant latin erudit, 
a scris numeroase lucrári in diferite domenii, iar despre teatru: 
Theatralis libri, De personis (despre măşti), De actionibus sce- 
nicis, De scenicis originibus (originea dramei greceşti şi intro- 
ducerea ei la Roma), De actibus scenicis (împărțirea în acte) 


148 


Cicero, Tacit, Strabo. Mommsen, ! in schimb, este 
de părere cá atellana e o formă tipic latină, Atella 
fund doar locul unde se ţineau de preferinţă aceste 
manifestări. Cercetătorii cei mai recenți indică la 
rîndul lor o origine etruscă, bazindu-si presupunerile 
pe citeva date concrete. Unii socotesc că snoavele din 
Atella au ajuns la Roma străbătind drumul Etruria — 
Campania, întrucit etruscii au locuit un timp pe 
pămînturile oscilor. Alţii afirmă că numele specifice 
ale mástilor atellane existau dinainte în cultura etruscă, 
fund importate și adoptate cu timpul de cea oscă. 
Alții însă leagă originea atellanei de existența in Etruria 
a unei reprezentații funebre, transferată apoi in Cam- 
pania, precum si de un element figurativ de la Mor- 
máíntul lui Pulcinella, din Tarquinia. Costumul persona- 
jului reprezentat in această pictură murală este tipic 
etrusc și prezintă afinități destul de mari cu costumul 
celor patru măști atellane. S-ar mai putea lua în consi- 
derare ipoteza unei legături între povestirea populară 
greacă, pe o anumită treaptă de evoluţie, și atellana, 
considerind-o pe aceasta din urmă ca o i mara o 
transformare a așa-numitei fabula rinthonica. S-au 
identificat unele relaţii între farsele fliacice din Magna 
Grecia și fabula atellana, confurmindu-i-se însă ori- 
ginea campană. În fond, este probabil că în fiecare 
dintre aceste păreri există o doză de adevăr. Dacă 
cercetăm ceea ce spune Titus Livius în cartea a VII-a 
a istoriilor sale, putem să ne facem o idee mai exactă 
in privința originilor ȘI a evoluţiilor ulterioare ale 
atellanei. Livius spune că din prima formă dramatică 
cu un caracter destul de primitiv (versus fescennini ), 
originară din Latium, însă după model etrusc, s-a 
dezvoltat o formă mai puţin primitivă (satura ) ȘI, 
că după prima fabula greca a lui Andronic, ieșiseră 
la lumină vechi glume comice (exodia), îmbinate 
mai apoi cu snoavele din Atella. După Titus Livius 
așa-numita fabula atellana ar fi apărut în Latium, 
incepind din 240 î.e.n. Este sigur cá în secolul al 
treilea î.e.n, Măştile pătrunseseră deja în Latium. 


1 Tycho Mommsen (1819— 1900) filolog german, s-a ocupat 
în lucrările sale de literatura antică şi de problemele de 

Momentul în care atellana devine, dintr-un gen exclu- 
siv popular, un gen mai evoluat, poate fi identificat 
în trecerea de la forma pre-literară la cea literară. 
Aspectul original al primei atellane reprezentată ini- 
tial deactori osci, în limba lor, vădește o simplitate 
extremă, cu referiri realiste la viaţa poporului de rînd, 
lipsa profesionismului la actori, improvizație, stabi- 
lirea caracterelor in tipuri fixe (Măști). 
Fragmentele de atellană literară sint numeroase și 
chiar destul de lungi; ele ne dau de aceea o idee destul 
de precisă despre felul cum se desfășura și despre 
caracterul ei. Evident, a dispărut unul din i poeta 
fundamentale ale primului stadiu: improvizatia; dar 
conţinutul și orientarea nu s-au modificat. Tematica 
rámine populară chiar dacă, prin forţa lucrurilor, 
dobindește accente stilizate care-i știrbesc autentici- 
tatea. Lumea reprezentată este aceea a ţăranilor ȘI 
a micii burghezii de provincie, folosindu-se tipuri 
fixe și tradiționale, iar desfășurarea intrigii, după 
cît spune Varro, nu depășea de obicei trei sute de 
versuri. Fi rește cá nu putem nici măcar încerca să 
stabilim tiparele după care se desfășura atellana; 
pe baza fragmentelor pe care le avem la dispoziţie 
se poate doar deduce, din caracterul episodic al ele- 
mentului comic, că ea era constituită dintr-o serie 
de scheciuri legate între ele printr-un fir conducător 
comun, fără a se ajunge însă la un ansamblu unitar. 
n acest gen, efectul comic este încredinţat în cea mai 
mare parte interpretării, gestului actorului, mimicii, 
și de asemenea, improvizatiei, element esenţial. Frag- 
mentele atestă un limbaj neșlefuit și colorat, eficace, 
întrucît este popular. Măştile Bucco, Dossenus, Maccus, 
Pappus, cele patru personaje ale acestor reprezen- 
tati, înfățișau tipurį intilnite și reproduse din viața 
populară. Caia libertăților acordate actorilor care le 
interpretau trebuie să fi fost destul de largă. 
Unele elemente istorice ne fac să socotim că atellana 
a devenit gen literar pe la sfîrşitul celui de al treilea 
și începutul celui de al doilea secol i î.e.n. Mai întîi, 
caracteristicile înseși ale snoavei; apoi evenimentele 
care au avut loc în al doilea deceniu al secolului, în 
special mișcarea populațiilor italice pentru dobindirea 
egalităţii în drepturi cu cele .romane. 

Maccus este în general prostănacul, nătărăul. Pappus 
e bátrinul ramoht și adesea zápácit de amor. Coco- 
satul Dossenus personifică şiretenia, renghiul. Despre 
Bucco avem cunostinte mai vagi. Probabil cá acestea 
nu erau singurele Másti la modă. Originea lor pare 
să fie, în general, etruscă, cel puţin judecind după 
rădăcina numelor. 

n aceste snoave apare, sub trăsături de protagonist, 
însuși poporul de la sate și din provincie, motor al 
reînnoirilor politice, cu un rol atît de hotăritor în 
dezvoltarea ulterioară a societăţii romane. În atellană 
se observă deosebirea dintre necesităţile spirituale 
ale oamenilor de la oraș şi acelea ale cuidar de 
la ţară și se poate spune cá între secolele ITI și I î.e.n. 
ea redă momentul istoric în care italicii își formulează 
propriile exigente. 

Dupá ce Sylla! a inábugit printr-o campanie singeroasá 
revendicările și răzvrătirile italicilor, atellana tinde 
să dispară sau, în orice caz, să-și limiteze funcţia la 
aceea de reprezentaţie ocazională. Ea servește drept 
intermezzo atunci cînd se pun în scenă comedii sau 
tragedii propriu-zise, devine exodium? în aceste specta- 
cole, cu o semnificativă reîntoarcere la origini. 

De la Pomponius, bolognez, considerat de Velleius 
Paterculus? drept creatorul atellanei literare, ne-au 
rămas titlurile a patruzeci de bucăți și mai multe 
fragmente care nu ne îngăduie totuși să formulăm 
nici o apreciere asupra valorii și semnificației operei 
sale. Printre compoziţiile lui se amintesc următoarele 
titluri: Fraţii, Falsul Agamemnon, Judecata armelor, 
Catirca, Bucco gladiator,  Moştenitorul candidat la 
alegeri, Maccus, Maccus soldat, Pappus ţăran, Pappus 
căzut la alegeri, Lupanarul, Satura, Porcul bolnav, 
de unde se poate deduce că nici în acest gen de teatru 
nu lipsea satira politică. 

Din opera lui Novius, autor însemnat, celebru încă 
din anul 89 î.e.n., ne-au rămas șaptesprezece titluri 
ȘI citeva fragmente. Printre compoziţiile lui se numără: 


1 Lucius Cornelius, 138—78 î.e.n. 

2 Încheiere. Termenul s-a generalizat pentru o scurtă comedie 
ce urma după tragedie 

3 [storic din timpul lui August 


Plugarul, Măsarul, Bouarul mic meserias, Exodul, 
Curd[dtorii de haine petrecdrefi, Comedia  gdinilor, 
Maccus în exil, Soldaţii din Pometia, Copilul, Comedia 
scrisorilor, Culegdtorii de struguri. 

Pe baza fragmentelor se pot face observaţii cu pri- 
vire la limbaj și la genul de umor. Găsim o largă 
întrebuințare a formelor dialectale și gramatical inco- 
recte (stilceli de gen pulcinellesc și arlechinesc). 
Glumele sint greoaie, grosolane, SE ri mal tot- 
deauna desucheate, dar își ating tinta. Evoluţia atel- 
lanei duce la mim, ciudată contopire de elemente 
vorbite si elemente de strictă pantomimă. Mimul 
roman reproduce în stil de farsă întîmplări banale, 
cu aluzii la fapte contemporane, folosind satira per- 
sonală, uneori foarte indrázneatá, prin intermediul 
unor personaje caracteristice, care dobindesc cu timpul 
tot mai mult înfățișarea unor tipuri fixe, a unor Másti. 
Dintre acestea s-au bucurat de succes în special 
mimus albus și mimus centunculus, * numite astfel din 
pricina culorii veșmintelor, respectiv alb și multi- 
color. Tematica licentioasá, cutezanta unora din 
scenele marcate de un realism crud, au îndemnat 
autoritățile să ia unele măsuri pentru a încerca să 
impiedice, sau măcar să limiteze afluența publicului 
la aceste spectacole. Pe lingă învinuirea de infamie 
care-i lovea pe practicanți mimului — amănunt, de 
altfel, comun tuturor actorilor profesioniști (scăpau 
doar diletantii care practicau prima formá a atellanei) 
— s-a interzis folosirea scaunelor în arenele si teatrele 
unde se reprezenta mimul. 

Evoluţia genului a fost destul de rapidă. Ea a dus la 
accentuarea părților exclusiv mimate ale spectacolului, 
și cînd cuvîntul a dispărut cu totul iar interpretarea 
a fost lăsată numai pe seama gesturilor și atitudinilor 
actorului, s-a năsa * pantomina, spectacol de natură 
obscenă, care s-a b curat de mare succes în timpul 
decadentei Imperiului. Actorul devine unicul ele- 
ment al rampei, dobindind o popularitate asemănă- 


toare cu aceea a actorilor de cinematograf de astăzi. - 


Înainte ca mimul să-și piardă cu totul componenta 
literară, au existat autori care n-au. ezitat să-și pună 


1 mimul alb si mimul peticit 

pana la dispoziţia exclusivă a diverșilor Pilade, Mnes- 
teres sau Paris, actori renumiţi ai timpului. Textele, 
subordonate talentului interpretului, erau scoase cel 
mai adesea din piesele foarte cunoscute, reproducind, 
de regulă, povești de dragoste, pe un ton realist 
și deseori lasciv. Se poate spune că n-a existat nici 
un tip de compoziţie care să reziste asaltului dat de 
actorii în căutare de subiecte. Pînă și o operă de com- 
plexitatea și dificultatea Metamorfozelor a ajuns să 
fie mimată pe scenă. Lucan și Staţiu înșiși n-au putut 
rezista atracției unui cîştig ușor, iar despre cel de al 
doilea se știe că a primit bani grei pentru a compune 
subiectul Agave în funcţie de înclinațiile actorului Paris. 
De la Publius Syrus!, libert originar din Antiohia, 
care a trăit în secolul I î.e.n. si a fost un foarte fecund 
autor de mimi, ne-au rămas doar două titluri: Curăţi- 
torii de pomi şi Morocánosul, pe lingă un mic număr 
de zicale sentenţioase. 

Ceva mai mult se știe despre Decimus Laberius, 
cavaler roman, care a tráit, pe cit se pare, intre 106 
si 43 î.e.n. În compoziţiile lui, cu un limbaj îndrăzneţ 
și licenţios, se vádea o satiră hotărită, o violentă luare 
de poziţie polemică faţă de dictatură, atitudine care i-a 
înstrăinat simpatiile oligarhiei politice și economice și i-a 
adus expulzarea din clasa cavalerilor. Din dorinţa lui 
Cezar, el s-a luat la întrecere cu Syrus, iar succesul 
obținut în această luptă a dus la reprimirea lui în 
ordinul ecvestru. Ne-au rămas de la el patruzeci și trei 
de titluri (Pescarul, Boiangiul, Etera, Frínghierul etc.), 
dar operele compuse au fost în număr de șaizeci și patru. 


REPREZENTATIILE 


Evoluţia dramaturgiei latine, în sensul spectacolului 
de. teatru, este însoțită de ivirea primelor edificii 
destinate acestui scop. La început se recurgea la estrade 
provizorii, iar spectatorii stăteau în picioare. [n anul 


1 Publius Syrus, sclav adus la Roma unde a devenit celebru 
in jurul anului 45 î.e.n. prin mimii pe care i-a compus şi din 
153 care s-a păstrat o culegere de sentinţe 


145 î.e.n., consulul Lucius a pus să se construiască 
un edificiu de lemn cu bánci, pentru a da un caracter 
mai solemn serbárilor organizate cu prilejul triumfului 
sáu. 
În secolul I î.e.n., atit la Roma cît şi în provincie, 
a scrie pentru teatru constituia în primul rînd o activi- 
tate mondenă — Cezar însuși a compus în tinereţe un 
Oedip — astfel încît proiectarea și construirea unor edif- 
cii special destinate spectacolelor a devenit indispensabilă. 
Teatrele romane se deosebeau substanţial de cele gre- 
cești, întrucît edificiul era construit din temelii după 
criteriul unui cît mai mare confort al spectatorului, 
iar amfiteatrul nu se sprijinea pe o colină, săpat în 
piatră și pămint ca în Grecia. Cavea mergea drept 
pînă la scenă. Locul orchestrei, rămas liber din pri- 
cina dispariţiei atit a Corului cit și a caracterului ritual, 
era ocupat de jilturi pentru senatori. Proscenium-ul, 
destul de vast, oferea posibilitatea unor aranjamente 
speciale și era adăpostit de un acoperiș. Cu timpul, 
o cortină care se ridica de jos în sus a căpătat funcţia 
specifică de diafragmă ce poate crea «al patrulea pe- 
rete », Sus, peste cavea, se putea trage o pinzá pentru 
a-i apăra pe spectatori atit de soare cit și de ploaie. 
avea era înconjurată de porticuri și galerii, unde 
publicul se putea plimba în timpul pauzelor. Se răs- 
pîndeau flori peste tot, se ardeau mirodenii și uneori 
se arunca de sus, asupra spectatorilor, o ploaie de 
esențe aromate. 
Cel mai mare teatru din Roma a fost construit din 
grija lui Pompei în anul 55. î.e.n. Avea o capacitate 
de douăzeci de mii de persoane, era împodobit cu 
marmură și răcorit cu numeroase cursuri de apă. Nero, 
voind să-l uluiască pe Tiīiridate, regele Armeniei, 
a pus să se decoreze interiorul teatrului complet în 
aur. Mistuit de incendii în mai multe rînduri, teatrul 
a fost succesiv restaurat de către Tiberiu, Caligula, 
Domițian, iar în evul mediu de Teodoric. Alte tea- 
tre renumite au fost acelea ale lui Marcellus și. Balbus. 
Primul, construit de August în anul 13 î.e.n., a fost 
conceput arhitectonic în așa fel încît să fie deplin 
funcţional, atît din punct de vedere al acusticii și al 
vizibilitág, cît și pentru intrarea și ieșirea publicului. 
Scenografia se baza pe pictură și utiliza două elemen- 

te: scoena versilis, pictată pe pinzá, și care cobora 
de sus, si scoena ductilis care, montatá pe panouri 
separate puse pe roti, era introdusă din părţile laterale 
si se împreună în centru. În general se foloseau prin- 
cipalele procedee ale scenografiei grecești care, prin 
adaosuri si perfectionári au devenit mai ușor de ma- 
nipulat și mai sugestive. 

La început, spectacolele romane aveau loc la ocazii 
festive. Este sigur că încă din anul 364 î.e.n. existau 
reprezentații de dans și muzică (flaut) realizate pro- 
babil de artiști etrusci. Din anul 214 î.e.n. în aga-nu- 
mitele ludi romani ! s-au integrat patru zile de specta- 
cole, printre care si acelea de circ. Din 200 î.e.n. s-au 
introdus comediile, iar primele au fost cele compuse 
de Plaut. Diversele serbări (ludi) esalonate de-a lungul 
anului — romane,  plebee, Cereales, Florales — erau 
finanţate si organizate, fiecare, de către diversele autori- 
tăți ale urbei, în parte pe cheltuială proprie, in parte 
pe. spezele statului, fiind adesea legate de campaniile 
electorale. S-au format trupe, conduse de un dominus 
gregis, actor principal și totodată impresar, care pri- 
meau recompense pentru spectacole. În comedia cu 
cadru grecesc (numită palliata), actori erau îmbră- 
cati in pallium, iar în tragedia tot cu cadru grecesc 
(numită cothurnata) purtau coturni. În comedia cu 
cadru roman (numită tógata), purtau togă. În tragedia 
cu cadru roman (numită praetexta) purtau o togă din 
văl de purpură — praetexta. Masca era obligatorie în 
tragedii. În comedie ea a fost introdusă abia în seco- 
lul al II-lea î.e.n. 

O evoluţie substanţială nu s-a produs, deoarece, după 
o scurtă perioadă de înflorire, care a durat mai puţin 
de un secol, spectacolele de circ și de mim au acaparat 
în mod exclusiv interesul publicului. 


PRIMII DRAMATURGI 


Operele primilor actori latini s-au pierdut în întregime 
ráminind doar unele informaţii. 


1 Serbári romane 


Lucius Livius Andronicus, náscut la 
Taranto in secolul III î.e.n. a fost adus la Roma ca 
sclav al unui oarecare Livius Salinator, care l-a eli- 
berat, iar acesta, potrivit obiceiului, i-a adoptat numel 
patronimic. La Roma a desfășurat o activitate d 
pedagog. A tradus pentru elevii săi Odiseea, iar apo 
a. îndreptat preocupările către producția dramatică 

reciei, încercînd s-o adapteze la mediul și exigen- 
ale romane. Prima manifestare a acestei orientări pe 
care o luaseră cercetările sale s-a produs în domeniul 
metricii, prin aplicarea versului grec, măsurat prin 
cantitate, în locul lui horridus saturnus (versul satur- 
nin) măsurat prin silabe. El a început să se intere- 
seze de teatru pe la mijlocul secolului. Prima operă 
dramatică i s-a reprezentat, după spusele lui Cicero, 
în anul 240 î.e.n. Teatrul său, pe care l-a interpretat 
și ca actor, se prezenta — după obiceiul unei bune 
părţi a teatrului roman — ca o vulgarizare a temelor 
dramaturgiei eline, iar aceasta, din două motive: 
unul era oportunitatea și stimulentul oferit de exem- 
plele grecești, celălalt se datora prudentei, deoarece so- 
cietatea romană n-ar fi privit cu ochi buni expunerea 
pe scenă, sub formă de reprezentaţie, a întimplărilor 
sale istorice sau actuale, publice sau particulare. 
Din tragediile lui Andronicus, inspirate cu precădere 
din Euripide au rămas titlurile: Egist, Aiax Mastigofo- 
rul, Cavalerii troieni, Andromeda, Danae; I ereu și trei- 
zeci de fragmente. Trei titluri și șase fragmente e tot 


ce a rămas din opera lui comică, derivată din comedia . 


nouă: Sábiufa, Histrionul şi Fecioara. Bun poet, 
autor al unui imn de slavă în cinstea Junonei, care i-a 
fost comandat de Senat cînd Hasdrubal se pregătea 
să intre în Ítalia, el se dovedește în tragedii un artist 
rafinat, care amintește de poeţii de limbă greacă. A 
avut atribuţii importante la diverse ceremonii solemne 
şi a asigurat o existenţă decentă « Corporaţiei poeţilor ». 
Cn eius Naevius, născut într-un oraș din Cam- 
pania, s-a afirmat ca autor dramatic în jurul anului 
235 i.e.n., dată presupusă pentru prima reprezentare 
a uneia din operele sale. Imitator al teatrului grec, 
el a încercat și compoziții cu conţinut roman. Din 
opera lui au rămas titlurile a șase tragedii și fragmente 
insumind circa cincizeci: de versuri: Hesiona, Danae, 

Calul troian, Plecarea lui Hector, Ifigenia, Lucurgus 
și o sută treizeci de versuri din cele treizeci de 
comedii ale lui dintre care poate cele mai importante 
sint cele intitulate Fata din Taranto și Ghicitorul. Tra- 
gedile cu subiect roman se intitulează Romulus și 
Clastidium, aceasta din urmá referindu-se la victoria 
obtinutá de Claudius Marcellus impotriva gahlor la 
Casteggio !, in 222 î.e.n. Operele lui comice, desi 
constituie o contaminatio (comixtiune, am putea zice) 
de diverse subiecte greceşti, sint pline de vorbe de 
duh, zugrăvesc direct societatea romană și principalii 
săi exponenți. Naevius satirizează în ele mediul social 
al lui Scipio Africanul şi al consulilor Marcellus. 
Acezsta a sfîrşit prin a-i înstrăina bunăvoința societá- 
pi selecte, creîndu-i mulți dușmani, care au făcut în 
aga fel încît să fie închis și condamnat. În închisoare 
a scris două comedii prin care flata vanitatea adver- 
sarilor săi, fapt răsplătit cu punerea în libertate. A 
murit la Ustica, probabil in anul 201 î.e.n. 

Titiniu este poate cel mai vechi autor de togate, 
adică de comedii care prezentau un subiect roman. 
A trăit în prima jumătate a secolului al II-lea î.e.n., 
cu puțin înaintea lui Terentiu. Comediile sale, in 
care se întilnește un ton de prospețime și jovialitate 
ce amintește de acela al lui Plaut, înfățișează lumea 
oamenilor săraci, necioplită și umilă dar sănătoasă, 
intr-un limbaj) dialectal, care-l imită oarecum pe al 
lui Plaut. Din cele cincisprezece titluri pe care le 
cunoaștem, nouă sint nume de femei, iar restul, nume 
de bărbaţi: Barbatus, Caecus, Comedia curáfitorilor 
de haine, Geamăna, H ortentius, Insubra, Fiica vitregd, 
Prilia, Chitarista sau femeia din Terentinum, Quintus, 
Femeia din Setia, Flautista, Varus, Femeia din Velletri. 
A fost lăudat de Varro pentru talentul lui de a reda 
caractere. 

Titus Quintius Atta a trăit între secolul al 
doilea și primul î.e.n. A murit, după cum afirmă San Gi- 
rolamo, la Roma, în anul 77 î.e.n. El face parte din seria 
autorilor de togate și a fost ultimul care a cultivat acest 
gen. A fost deosebit de apreciat de publicul roman, 
mai ales datorită actorilor Esop și Roscius, care prin 


1 Denumirea actuală a fostei localităţi romane Clastidium 


reprezentațiile lor i-au pus în valoare opera. Unele 
titluri sînt identice cu acelea ale comediilor lui Afra- 
nius, fapt care dovedește sărăcia de imaginaţie a 
autorilor. Din comediile lui au rămas douăsprezece 
titluri: Serbările edililor, Apele termale, Codoaşa, 
Ziua felicitărilor, Mătuşile din partea mamei, Nora, 
Satira, Soacra, Rusăciunea publică, Plecarea recrutului 
și doar citeva fragmente insumind vreo douăzeci de 
versuri. 

Afranius a trăit între a doua jumătate a seco- 
lulu: al doilea î.e.n. și primii ani ai celui următor, 
fiind deci contemporan cu Accius și Pacuvius. Foarte 
fecund autor de togate, el a căutat, pe lingă alte lucruri, 
să împace exigenţele comediei romane cu palliata —adică 
cea cu caracter grec — și, se pare, cu un rezultat destul 
de pozitiv de vreme ce a meritat aprecierea lui Cicero, 
care l-a lăudat pentru fineţea limbii vorbite, ce amin- 
teste îndeaproape de Menandru. Printre alte cali- 
tăți, 1 se atribuia în antichitate aceea de a interioriza 
caracterul personajelor sale. Din păcate, scurtimea 
fragmentelor care ni s-au transmis — dintre care unele 
nu au mai mult de două versuri —nu ne îngăduie 
astăzi nici un fel de aprecieri. Titlurile celor patru- 
zeci și trei de comedii dovedesc diversitatea domeniilor 
care-l interesau pe Afranius. Unele dintre ele se referă 
la viaţa de familie: Verii, Geamănul supravieţuitor ; 
altele, la viaţa socială: Licitaţia, Incendiul; altele, 
la profesiuni: Frizerul, sau la evenimente: Ghici- 
torul sau la nume și figuri, în special feminine: Thais. 
Cele două sute cincizeci de fragmente constituie un 
ansamblu de patru sute de versuri. 

Lucius Accius s-a născutla Pesaro în 170 î.e.n., 
tatăl său fiind libert. A dobindit o mare faimă. Cea mai 
mare parte a tragediilor lui Accius trădează încă in- 
fluenţa teatrului grec, dar a încercat totuși și genul 
tragediei romane, praetexta, compunind două opere: 
Brutus şi Decius, aceasta din urmă in cinstea eroului 
de la d: Subiectul tragedilor de inspiratie 
greacă revine la ciclul troian, la cel al atrizilor, la cel 
teban. S-au reprezentat de multe ori și a obţinut cele 
mai mari succese în jurul anului 139 î.e.n. În operele 
sale, tregedia renunţă la caracterul spectacular pentru 
a deveni pură expresie literară. Ne-au rămas vreo 

patruzeci de titluri: Fenicienele, Telefos, Bătălia de la 
corăbii, Athamas, Meleagru, Diomede, Filoctet, Medeea, 
Decius, Brutus, Clitemnestra, Atreu. A murit la virsta 
de peste optzeci de ani, poate în anul 90 î.e.n. 
uintus Ennius s-a născut la Rudi! în apropi- 
ere de Brindisi în 239 î.e.n. În timpul celui de al doilea 
război punic se afla în Sardinia unde s-a împrietenit 
cu (Cato, care l-a adus la Roma. A intrat în cercul 
lui Scipio Africanul. În 189 î.e.n. Fulvius Nobilior ? 
l-a luat cu el la Ambracia ca să slăvească în versuri 
expediţia. Ennius a scris cu acel prilej Ambracia, 
care era poate o praetexta sau, mai degrabă, o satura. 
n 184 î.e.n. a obţinut cetăţenia romană. Opera lui 
Ennius, care s-ar putea spune că îmbrățișează întregul 
domeniu al cunoașterii, a contribuit la ráspindirea 
culturii în toate păturile sociale, și datorită acestei 
activităţi a rămas celebru. Titlurile tragediilor sale — 
despre puţinele lui comedii n-avem informaţii — 
denotă limpede sursa lor greacă. De la Euripide, modelul 
lui preferat, s-a inspirat pentru Hecuba, Medeea în 
exil, Ifigenia, Alexandru, Cresfontes, Erehteu, Melanip, 
Fenicianul si, poate, Andromaca si Tieste; iar de la 
Eschil pentru Telefos, Eumenidele, Răscumpărarea lui 
Hector, Nemeea. În afară de Ambracia a mai compus 
o praetexta: Sabinele. A murit în anul 169 î.e.n. 
Marcus Pacuvius, autor tragic și pictor, s-a 
născut ca și unchiul sáu Ennius, la Brindisiin 220 
î.e.n. Nu s-a bucurat însă de aceeași soartă ca ilustra 
lui rudă. În creaţia dramatică a rămas fidel modelelor 
lui Euripide. Nu s-a limitat doar la traducerea textelor 
grecești, ci le-a prelucrat, adăugîndu-le o anumită 
înclinație către romanţios. A compus douăsprezece 
tragedii ? de inspirație greacă și o praetexta, după 
cît se poate deduce din fragmentele găsite, care în- 
sumează patru sute de versuri. Antiopa, Iliona, Hermiona, 
Teucros, Judecata armelor, Atalanta, Chryses, Oreste 
sclav, Medus, Apa de spălat, Penteu, Peribeea sint trage- 


1 În Calabria 

2 Consul în acel an, a condus războiul împotriva etolienilor 

3 În Istoria literaturii latine (Editura Didactică şi Pedagogică, 

1964, p. 200) N. Barbu spune că din citatele unor autori latini 

rezultă că Pacuvius a scris treisprezece tragedii cu subiect grec 
159 amintind si titlul Protesilaus 


dule in stil grec, Paulus este praetexta. A murit la 
Taranto, prin 132 î.e.n. 

Cecilius Statius, născut la Milano în jurul 
anului 220 i.e.n., era sclavul unui oarecare Cecilius, 
care i-a dat libertatea. La Roma a intrat în cercul 
oamenilor. de teatru, devenind prietenul intim al lui 
Ennius. Cariera lui teatrală n-a fost la început noro- 
coasă, probabil pentru că voia să impună un repertoriu 
care să nu se bazeze exclusiv pe elementele clasice 
ale intrigii. După unele titluri ale comediilor sale 
putem intui că ele aveau un conţinut moral, sau măcar 
că se refereau la calități morale. Cu toate că a imitat 
genul grec, nu s-a folosit de contaminatio. A căutat 
ca operele lui să păstreze o desfășurare cît mai simplă 
și liniară. I-a fost de mare folos prietenia și aprecierea 
celebrului actor Ambivius Turpio — interpretul lui 
Terentiu — care l-a sprijinit în momentele grele ale 
debutului și a sfîrşit prin a-l impune. Ne-au rămas de 
la el doar patruzeci și două de titluri și citeva fragmente 
în care se recunosc dictoane moraliste cu caracter de 
sentință sau de proverb. Un pasaj destul de mare din 
comedia lui, Salba, permite o confruntare cu fragmen- 
tul păstrat din originalul lui Menandru. 


PLAUT 


Îndelungul proces de elaborare s-a concretizat in 
figura lui Plaut, comediograf ale cărui opere şi expe- 
rienţe s-au dovedit fundamentale nu numai pentru 
istoria teatrului occidental, ci și pentru aceea intemă 
și psihologică a Romei. 

Despre Titus Maccius Plautus (multă 
vreme cunoscut sub numele de Titus M.Accius) avem 
foarte puţine știri biografice. Se poate afirma cu certi- 
tudine că s-a născut la Sarsina (orășel aflat azi la hotarul 
dintre Umbria ȘI Marche) și că a murit, după mărturia 
lui Cicero, în 184 i i.e.n. Data nașterii pare că s-ar 
situa între 254 și 25| î.e.n. Din comediile sale se 
întrevede ca fapt concret strinsa familiaritate a lui 
Plaut cu lumea sclavilor, care îi atrage într-adevăr 160 


simpatia si este redatá cu o impresionantá verosimi- 
litate prin caractere și limbaj. După Gellius, care 
repetá spusele lui Varro, Plaut, venit la Roma de foarte 
tinăr, ar fi dobindit curînd renume și oarecare buná- 
stare ca scriitor de teatru si actor. Încurajat de succese, 
a vrut să se aventureze în domeniul afacerilor, inves- 
tndu-si avutul în transporturile maritime. Ruinin- 
du-se, a fost nevoit să se ocupe cu treburi umile, 
ajungînd într-un timp chiar sclav din pricina datoriilor. 
Nu există, de asemenea, date sigure cu privire la come- 
dile compuse de el, și din cauză că adesea numele 
său a fost folosit pentru compoziţiile teatrale ale altora. 
Din cele o sută treizeci care-i sint atribuite, doar 
aproximativ a șasea parte puteau fi, după părerea lui 
Varro, socotite cu certitudine ale lui Plaut. Ne-au 
parvenit douăzeci, aproape complete, și una alcătuită 
din citeva fragmente. În timpul evului mediu au fost 
treptat scoase la lumină din codice, iar lectura lor 
în universităţi a generat în practică renașterea teatrului 
în forma. lui de astăzi. Cu privire la data compunerii 
și reprezentării pieselor există foarte puţine informaţii 
sigure. Majoritatea lor par să poată fi situate în de- 
ceniul dintre 200 și 190 î.e.n. În orice caz, este foarte 
greu, sau am spune chiar imposibil să :dentificăm o 
evoluţie, o parabolă, cu atit mai mult cu cit se inspiră 
toate din modele grecești. Rámin grecești și cadrul și 
personajele și numele, care contin adesea o aluzie 
comică la calitățile personajului (de pildă soldatul 
Pirgopolinice echivalează în greacă cu 4 Sfarmă- 
bastioane », parazitul Artotrogos, cu « Roade-piine »). 
Ne aflăm în plină dezvoltare a comediei palliata 
(de la pallium, mantie specifică grecilor, în timp ce 
romanii purtau toga, de unde denumirea de togata 
pentru comedia situată în mediul latin, ce e drept 
destul de rară și lipsită de importanţă istorică). De la 
comentatorii antici știm că Plaut a imitat comediile 
lui Menandru, Filemon, Diphilos. Spiritul și umorul 
sint vădit de natură latină, sau mai bine zis, italică; 
și chiar dacă nu se poate face o confruntare cu origi- 
nalele grecești, nu încape îndoială că, din punct de 
vedere psihologic, ambianța poate fi socotită romană. 
Remanierile par să fie făcute cu multă libertate, mai 
61 ales în contextul scenelor, datorită vioiciunii și rea- 


lismului limbajului, inspirate de o lume concretă din 
care făcea parte adaptatorul însuși, de modele vii, 
de fermentul Romei acelor timpuri. Ce-i drept, se 
presupune că Plaut a luat snoave și caractere și din 
formele populare și indigene de reprezentaţie teatrală: 
în primul rînd atellana cu măștile ei, fescenninul, 
satura, mimul. Cu alte cuvinte, Plaut ar fi realizat o 
operă de transplantare și de asimilare naturală, care 
i-a asigurat într-adevăr un mare succes la publicul de 
atunci și, în general, la orice public de teatru pînă in 
zilele noastre. Dintre scriitorii latini, Cicero l-a prețuit 
mult, în timp ce Horaţiu s-a arătat sarcastic faţă de 
aprecierea de care se bucura Plaut: «E ahtiat să vire 
bani la cutie și după ce și-a atins scopul nu-l mai 
interesează citus de puţin dacă comedia lui cade sau 
se tine pe picioare). lar mai încolo: «Strămoșii 
noștri au exaltat ironiile şi ritmurile lui Plaut, dar au 
fost prea indulgenti, ca să nu zic proști, admirind atit 
unele cit și celelalte, căci eu și voi știm să deosebim 
o frază grosolană de una cu adevărat spirituală 8 A 
recunoaștem cu degetele și urechea metrul corect * 
Mai obiectiv si lămuritor este auto-epitaful atribuit 
autorului, care trebuie socotit însă de o factură mai 
tirzie: «După ce Plaut și-a dat sfîrşitul, comedia 
plinge, scena e pustie, drept care și risul si jocul ȘI 
dansul și nenumăratele ritmuri, toate laolaltă au început 
a lăcrima ». Se face aluzie aici la extraordinara inven- 
tivitate a lui Plaut în a găsi pentru versurile sale tot 
felul de ritmuri, la marea bogăţie a expresiilor sale 
luate direct din limba vorbită și populară. O altă 
caracteristică substanțială a pieselor 'sale —nu se 


poate stabili piná la ce punct inspirată de modelele : 


grecești — este alternarea părţilor cîntate (cantica), cu 
cele recitate (diverbia). Cintul era, probabil, mai 
mult un recitativ. În orice caz, spectacolul trebuie 
să fi fost foarte asemănător cu singspiel-ul sau mai 
degrabă cu actuala comedie muzicală. 

Critica din ultima vreme și în special ilustrul cerce- 
tător Eduard Fraenkel, a încercat să determine cu exac- 
titate la Plaut linia de demarcaţie dintre imitaţia 


modelului grec și creaţia lui originală. Dar oricît de | 


Arta poetică, 270—274 

mult interes ar prezenta cercetarea in aceastá directie, 
ea rămîne în mod categoric discutabilă. În ochii 
spectatorului (chiar dacă filologul este de altă părere) 
piesele lui Plaut apar unitare ca realizare estetică, 
mai mult chiar, deosebit de închegate și implinite 
prin unitatea tonului, a intenţiilor, a procedeelor. 
Erau evident destinate unui public cu totul favorabil, 
impresionat de valorile spectaculoase, de motivele 
comice, după cum se poate deduce din prologul — 
nu se știe dacă scris de Plaut —la Poenulus (Carta- 
ginezul), care descrie în mod pitoresc obiceiurile 
și particularitățile sociale ale publicului căruia i se 
adresează. 
Printre comediile lui Plaut un loc aparte îl ocupă 
Amphitruo (Amfitrion), piesă cu subiect mitologic, 
scrisă într-o manieră care evoluează de la farsă spre 
comedia scăpărătoare, bogată în resurse psihologice 
și imaginaţie, folosind cu dezinvoltură intimplárile 
legendare. A fost numită de către antici «*tragicomedie » 
deoarece personajele sint atit divinități cit și fiinţe 
umane. Miezul intrigii stă în substituirea de persoană, 
adică în stratagema folosită de Jupiter care, indrágos- 
tindu-se de Alcmena, vine la ea cu vesmintele si in- 
fápisarea lui Amfitrion, ajutat de Mercur. Amfitrion 
se întoarce de la război prea tirziu pentru a zădărnici 
înșelăciunea. Alcmena îi cedează lui Jupiter și, de 
altfel, cînd cei doi soți află cá au fost vizitaţi de un 
oaspete atit de slăvit, nu numai că nu protestează, 
dar se declară chiar onorati. Apare limpede intenţia 
de a lua în deridere legendele mitologice și poate chiar 
și divinitatea. Veneraţia formală nu era dublată de o 
convingere sinceră, căci altfel spectacolul ar fi trebuit 
să fie considerat ireverenţios. Se observase încă la 
Euripide incredulitatea, căreia îi ţineau isonul școlile 
filozofice grecești. Complexul sistem religios era consi- 
derat mai mult ca o instituţie socială decit ca o viziune 
a credinţei. În perspectiva estetică, două elemente 
se dovedesc determinante: punerea în valoare a servi- 
torului Sosia cu ridiculizarea îngimfatului Amfitrion, 
si aprofundarea psihologică a sufletului Alcmenei, 
intr-o societate în care femeia părea să se bucure de 
foarte puţină importanţă pe plan intelectual și social. 
163 Într-un anumit sens, Plaut răstoarnă clișeele obișnuite 


și pe aceasta se sprijină interesul pe care-l poate suscita 
comedia lui. În plus, structura ei este cizelată și de 
o mare vioiciune, variată și atrăgătoare. lema ȘI 
procedeele lui Plaut au dat loc, vreme de două mii 
de ani, la numeroase variante datorate unor autori 
iluștri (este suficient să-i cităm ca exemplu pe Molière, 
Kleist, Giraudoux) și cu toate acestea, modelul își mai 
păstrează încă și astăzi prospețimea și vitalitatea pentru 
orice public. Genul comic își află contopite aici în 
mod fericit cele mai bune resurse. 

n creaţia plautianá se constată în repetate rînduri 
rolul predominant al caracterului față de acela al 
intrigii. Interesul este concentrat asupra caracterelor, 
întrucît acestea relevă constante psihologice. Intriga 
în sine nu oferă decit un divertisment fără substrat, 
se epuizează prin propriul ei joc, nu lasă urme sau 
amintiri. Cu toate acestea, pe scenă, resursele ei con- 
tinuă să trăiască, fie și numai pentru un moment, poate 
cu mai multă tărie decît caracterele pe care timpurile și 
contaminările le fac destul de șterse. Firește, nu putem 
stabili dacă la Plaut era limpede determinarea, alegerea 
între cele două căi $1 i dacă ea corespundea unor intenţii 
precise. De altfel nici în comediile de situaţii nu lip- 
sesc, ce e drept, caracterele (ráminind însă ca un chenar). 
Se poate eventual remarca preponderența intrigii în 
a doua perioadă a creaţiei lui Plaut, adică cea care 
a urmat după falimentul lui în afaceri și după vremel- 
nica sclavie provocată de datorii. Evident, experienţa 
amară a vicisitudinilor sale îl făcea să caute un contact 
mai direct și mai sigur cu publicul, asa cum este acela 
creat de comedia de situaţii. Pentru a o realiza cu suc- 
ces, Plaut recurge la doi factori infailibili. Primul este 
o succesiune scenică ritmată, care devine aproape 
mecanică și, într-un anumit sens, indiferentă în des- 
fășurarea ei faţă de realismul şi umanitatea personaje- 
lor, reduse la funcţia de simpli pioni. Ea interpreteaze 
în mod cert si magistral exigenţele teatrale îndreptate 
către suscitarea ilarităţii. ear de atunci, s-a 
recurs neincetat la acest mecanism in comedii și apoi 
în scenarii cinematografice. 

Al doilea factor este găsit de Plaut într-un umor 
tipic autohton care și astăzi încă, după atitea secole, 
trezește un ecou entuziast la publicul italian. Un spirit 

destul de licenţios şi rudimentar, țărănesc, de bilci, 
ce rămine mai mult la suprafaţă, dar exprimă un sen- 
timent vesel și sărbătoresc al vieţii, pe care o redă 
intr-o versiune ușuratică, unde chiar ȘI cruzimile par 
justificate și márete. 

Dintre comediile de caracter, Miles Gloriosus (Sol- 
datul fanfaron) poate f consideratá drept cea mal 
tipică, unde caracterul constituie centrul divertis- 
mentului. Se poate socoti aproape cu certitudine că 
lăudăroșenule unui militar, in contrast comic cu laşi- 
tatea sa, derivă din modele grecești. Versiunea plauti- 
ană le amplifică atit pe plan i: e N cît și teatral, 
făcînd din dinamismul lor un pivot în jurul căruia se 
desfășoară întîmplările. 

Pirgopolinice pune stápinire cu sila pe o curtezană, 
iubita tînărului Pleusides. Palestrio, slujitorul lui 
Pleusides, cedat lui Pirgopolinice în urma unei ne- 
fericite întîmplări de călătorie, urzește atitea capcane 
încît curtezana revine în braţele adevăratului ei stápin, 
ba mai mult chiar, Pirgopolinice, învinuit de adulter, 
va fi pedepsit pentru cutezanţa lui cu o bătaie zdravănă 
și cu o amendă de o mină! de aur (pe vremea aceea 
soldaţii mercenari se imbogáteau din prada de rázboi). 
Furnle líudárosului sint pe potriva lăcomiei lui. 
Terorizindu-i pe ceilalţi, el speră să-și exercite abuzu- 
rile și să-și ascundă frica. Această duplicitate cáláuzeste 
umorul de-a lungul meandrelor acţiunii, îi furnizează 
neașteptate resorturi propulsive revelind imboldurile 
ascunse ale comportamentului uman. 

La fel de importantă, atit istoric, cît și ca realizare 
artistică, este Aulularia (Oala cu bani). Comedia 
concentrează jocul scenic asupra unui caracter ȘI a 
particularităţilor lui, așa cum făcuse Menandru în 
Dyscolos. Intimplárile se deapáná conform desfășurării 
impuse de acest caracter —în cazul de faţă, acela în- 
tunecat și monomaniac al avarului — care găsește In 
sine curenţi ce-l tirăsc spre mările cele mai furtunoase 
fără a-i stirbi tenacitatea sau a-i diminua vigoarea 
aproape malefică ce constituie însăși rațiunea lui de 
existență. O slăbiciune care devine viciu obsedant 
și alcătuiește universul spiritual al personajului. Co- 


1 Monedă greacă valorind o sută de drahme 


media se naște si se dezvoltă prin contrastul comic 
dintre dragostea pentru oala cu bani si groaza de a o 
pierde. 
Casina si Pseudolus (190 i.e.n.) pot fi considerate drept 
exemplare tipice ale teatrulu de consum. Fireste, 
aceste orientári sfirşesc prin a se epuiza. Se observă 
scăderi de ton şi de stil (deoarece resursele comice 
sînt intotdeauna cel mai greu de reinnoit). Revelatoare 
în acest sens este comedia Truculentus, incompletá 
poate pe alocuri, dar în orice caz slabă prin vádita 
și excesiva convenfionalitate a tipurilor, eventual cu 
excepția sclavului rustic de la care-și ia piesa numele, 
esi el apare doar în citeva scene. Se naște tipul bădă- 
ranului, sortit să fie reluat în repetate rînduri de litera- 
tura italiană dramatică, generind un adevărat filon. 
Figura lui comică este conturată plastic și cu indeminare 
într-un mod plin de strălucire, cu vioiciune şi abilitate 
de limbaj. El cuprinde germenii unei analize sociale 
și psihologice, care va fi aprofundată i în multe direcții. 
Restul comediei rămîne în schimb neșlefuit și încărcat, 
chiar dacă ici și colo e sprijinit de mina expertă, care 
stie să arunce replicile ca pe miște săgeți și să suscite 
diverse efecte comice, imbinind lovitura de teatru 
cu șfichiul satiric (pe care Plaut, scirbit parcá, il im- 
pinge piná la limită, fie în figura curtezanei, fie în aceea 
a codoașei, în culorile negre ale j josniciei lor; iar in 
aceea a indrágostitilor, a militarului si a desfrinatului, 
in culorile negre ale stupiditáti reacţiilor lor). Intriga 
si personajele din Truculentus reprezintá una din ne- 
numáratele reluári ale amorului pentru curtezane, . a 
seducerilor fátise, cu o vădită preferință pentru ex- 
punerea unor intenţii cinice. 
În Casina si in Pseudolus teatralitatea este mai convingă- 
toare pentru că se folosește de un punct de sprijin. 
În cazul Casinei (numele unei sclave) este vorba de un 
personaj care nu apare niciodată în scenă, dar care 
e în permanenţă subiect de discuţie și tirguială și 
către farmecele căreia se îndreaptă dorinţele persona- 
jelor masculine: şi dusmánnle celor feminine. Amorul 
senil furnizează în mod special prilejuri de ris si 
glumă. Siretlicurile folosite de stápinul cel bătrîn 
pentru a avea la cheremul lui pe drăgălașa sclavă, 
eşuează într-o înfrîngere penibilá şi iremediabilă. 

Tocmai cînd crede că în sfirgit fata va fi a lui, găsește 
în locul ei, travestit, un sclav grosolan și noduros 
căruia stápina casei, după cum se și cuvenea, i-o sortise 
pe Casina. Chiar și in vechea civilizație romană 
sofia se bucura de multă putere. Legea și obiceiul o 
apărau. Ei îi revenea misiunea de a conduce nu numai 
casa, ci și economia ei. Locul său în cadrul convieţuirii 
se dovedea determinant, poate datorită averii sale. 
n cazul comediei de față izbinda ei e totală, într-un 
mod aprope ineluctabil, s-ar putea zice. În privinţa 
sclavilor, Plaut face o deosebire care se manifestă prin 
opoziţia dintre sclavul prost si cel iscusit. Atit unul 
cît şi celălalt nu tin seamă de prestigiul lor, nu au o 
demnitate de salvat, ci doar i interese care, desi márunte, 
pot ajunge piná la ráscumpárare si libertate. Asa este 
in Pseudolus. Aici punctul de sprijin se află in scenă 
si este un sclav deosebit de smecher și isteţ, care con- 
duce lucrurile in asa fel incit sá satisfacá dorintele 
amoroase ale tinsruui sáu stápin, obtinind totodatá 
avantaje concrete. În jurul lui se concentrează acţiu- 
nile și încurcăturile. El știe să le descurce cu istetimea 
lui, izbutește să infringá cu indeminare și dezinvoltură 
obstacolele și dificultățile, chiar dacă în faţa celor ne- 
prevăzute se simte in primul moment descumpănit. Ca 
i în Casina, și într-o anumită măsură în Truculentus, 
bun ia partea sclavilor, fácind din ei adevăratul 
suport psihologic al comediei, retráieste in ei, in cinis- 
mul lor blajin și resemnat. AAsinaria va accentua si 
mai mult acest proces și această orientare, prevestită, 
de altfel, încă de comedia atică nouă. 
Cu privire la Asinaria (Comedia măgarilor), în care 
putem observa mai bine resursele meșteșugului teatral 
se repetă din nou întrebarea privitoare la originali- 
tatea ei. În ce măsură se manifestă prezenţa lui Me- 
nandru? În ce fel intervine Plaut? Este vorba de o 
traducere, de o adaptare, de o versiune nouă, sau 
doar de idei din care s-a inspirat? Faptul însuși că 
acțiunea se petrece în Grecia, datorită măsurilor de 
prudenţă faţă de susceptibilitánle naţionale veșnic 
treze la Roma, duce la presupunerea unei strinse 
apropieri faţă de modelul respectiv. Avem senzaţia că 
structura scenică și personajele piesei aparțin originalu- 
167 lui lui Menandru si cá nou este doar limbajul îndrăzneţ, 


franc si plebeu, simtul umorului indreptat mai degrabá 
cátre comicul pur $i simplu, decit cátre reflexe satirice. 
Ceea ce frapează în special este rolul preponderent 
în cadrul intrigii și al prezenţei scenice a celor doi 
sclavi, care domină situaţia prin poftele și siretlicurile 
lor. Se manifestă neindoios din partea autorului (pro- 
babil și a actorului) o constantă și continuă revalori- 
ficare a celor mai nevoiașe și mai oprimate clase sociale. 
Piná la urmă, Asinaria pare un omagiu adus trăsături- 
lor agreabile și valorilor umane care se pot întilni la 
sclavi, în contrast cu stăpinii tembel: și ingimfati. 
Acţiunea se integrează cu totul în convenția pieselor 
comice, în schemele ce funcţionează obligatoriu și 
riguros, în care se inserează idei originale și caractere 
deosebit de vioaie, un dialog savuros și plin de haz. 
Pivotul îl constituie dragostea nutrită pentru o fată 
tînără de un bátrin în gen de Pantalone lubric și tot- 
odată grotesc. Fiul, firește fără parale, o iubește si 
el pe fata care-i împărtășește iubirea. Dar mama ei 
hrápáreatá vrea bani, iar suma necesară îi va fi furnizată 
tinărului îndrăgostit de către sclavii săi poznași, (poz- 
nași în ciuda amărăciunii, umilintei, a unei dureri 
ascunse) jucindu-i festa unui neguţător cu prilejul 
vînzării unor măgari. [n felul acesta își vor redobindi 
libertatea. Foarte adesea situaţiile se inversează. Gilce- 
vitoarea nevastă a bátrinului va da lovitura finală. 
ntimplarea lui Pseudolus și a tinărului sáu stápin 
este reluată in Epidicus —alt nume de sclav — și 
in Trinummus (Cele trei drahme), unde Stasimus, un 
om care nu e bun de nimic, se preocupă însă cu sir- 
guintá și perspicacitate de tot ce se întîmplă. În Curculio 
(Parazitul *, 192 î.e.n.) avem figura parazitului de la 
care își ia "Comedia numele, fácind din el principalul 
element comic si interesant. 
Mercator (Negutátorul), Mostellaría (Casa cu stafii), 
desi rámin prin continut comedii de situatie, incliná 
către remarci satirice asupra moravurilor. Aceste 
piese nu sînt lipsite de resurse teatrale bogate, chiar 
dacă originalitatea subiectului și a cadrului este destul 
de limitată. In Negufátorul, desfăşurarea acţiunii este 


1 De fapt, cuvîntul înseamnă « gărgăriţă » parazit de plantă, 
folosit aici în sens figurat 

mai incisivá și spirituală. Aici dragostea devine subiec- 
tul unor analize pe jumătate serioase, pe jumătate 
glumete $1 dobindeste o pondere mereu crescindá in 
reprezentarea comică. Neașteptată e referirea la un 
vis și sensul de profeție care i se atribuie. Tema 
principală este rivalitatea dintre tată și fiu, ambii 
îndrăgostiți de aceeași femeie. Se desprinde logic 
binecunoscuta morală care le impune celor bătrîni 
să se potolească. Își fac apariţia unele abstracții con- 
ceptuale (Supărarea, Teama, Bucuria etc.) pentru 
a da o definiţie umoristică suprarealistă. Nu lipsește 
nici figura comică a Bucătarului (care se intilneste 
și în Casina). Comedia se încheie cu o aluzie sar- 
castică la pártinirea cu care reactioneazá societatea 
faţă de bărbaţi infidel: și faţă de femeile infidele. 
Atitudine încă foarte actuală, și care arată limpede 
cît de vii și ascuţite erau la Plaut spiritul de obser- 
vatie și concepţiile lui în privinţa moravurilor. 

n Curculio, caracterul pe care se pune accentul — 
acela al parazitului — rámine cam la suprafaţă, în 
timp ce tipurile lui Licon și Cappadocius, datorită 
ciudáteniei lor atît de autentice și de umane, dobin- 
desc o importanţă acută și incisivă: Cappadocius, 
m bolnav, Licon, hrápáretul și mărginitul ban- 
cher (e numit «vierme de om »). Vorbirea parazitului 
este plină de imaginaţie, căci «Persi, paflagoni, si- 
nopei, arabi, carieni, cretani, sirieni, insula Rodos şi 
Lycia, Peredia * şi Perbibesia, Centauromachia şi Classia 
Unomammia, Libia cu tot țărmul ei şi toată Contere- 
bromnia, în sfîrşit, jumătate din toate neamurile pă- 
mintului au fost supuse de el singur în douăzeci de zile » ; 
sau vădit moralizatoare (in sens polemic): «Voi 
sîntefi întocmai ca şi codoşii. Ei măcar îşi fac afacerile 
lor murdare prin ascunzişuri ; voi le faceţi în plin for. 
Voi ruinafi oamenii cu cămătăria, ei cu sfaturi rele si 
cu lupanare. Poporul a votat pentru voi numeroase 
legi, iar voi, deşi sint votate, le încălcaţi: găsiți întot- 
deauna o porti[d de scăpare. Voi credeţi că legile sînt 


1 Numirile următoare cuprind jocuri de cuvinte insemnind: 

Tara mincáciosilor (de la peredere = a înfuleca), Tara beti- 

vanilor (perbibere — a bea mult), Patria centaurilor (Tesalia), 

Tribul femeilor cu un singur sin (Amazoanele), Tara cu vin 
169 bun (Bromius este unul din numele lui Bachus). 


ca apa care, chiar dacă fierbe, se răceşte îndată», 
spune el dînd glas judecăți poetului. 

n Epidicus (deşi foarte des imitat) există prea puţine 
ide; originale. Folosirea recunoașterii este aici și mai 
mecanică și mai fortuită decit de obicei. Servitorul 
e viclean, bátrinul lui stápin ar vrea să-l imite, dar 
nu izbutește. În caracterul lui Perifan întîlnim o 
anumită complexitate de nuanţe. Este mișcătoare 
incheierea destinată întregii asistente: «lată un om 
care și-a redobindit libertatea prin isteţimea lui. 
Aplaudaţi si rămineţi cu bine. Indreptati-vá salele 
si sculati-và ». 

Cele trei drahme e plină de remarci moraliste cu pri- 
vire la destrăbălările tinerei generaţii și cuprinde 
chiar ȘI referiri cu caracter istoric privind necesi- 
tatea de a domina pasiunile. Dragostea dă loc unor 
raționamente pe jumătate conceptuale, pe jumătate 
satirice. Desfășurarea ei este zugrăvită ca fiind indi- 
solubil legată de interesele practice, materiale. Ea 
poate duce doar la ruină. O aluzie ironică la lumea 
interlopă, cu nume construite alegoric, pune încă de 
atunci în lumină o ingáduintá zimbitoare, ce va găsi 
mai apoi mulţi continuatori, începînd cu comedia 
renascentistă și shakespeariană. Acţiunea aventuroasă 
nu fereşte însă comedia de exagerán și verbozități ce 
corespund poate unor intenţii prea marcate (cu accen- 
te de critică socială și de moravuri). În prolog apar 
două personaje simbolice, Luxuria $i Mizeria, elemen- 
te care, intr-adevár, sint foarte vii in lumea plautianá. 
Casa cu stafíi nu se îndepărtează de schema potrivit 
căreia sclavul își bate joc de bátrinul lui stápin, 
fiind apoi descoperit si iertat. O casă vindută, despre 
care slujitorul lansează zvonul că e părăsită fiindcă 

e locuită de o fantomă, slujește drept pretext piesei. 

Veur si pateticá pe alocuri este n ens (Odgonul), 


care, dupá un prolog de o blindá ironie al stelei : 


Artur !, începe actul al doilea cu un neașteptat cor 
de pescari: « Cei care sînt săraci (si duc viața cum e 
mai rău, ca nişte nenorocifi, mai ales dacă nici câştig 
mai omenesc nu au, nici cu vreo meserie nu s-au deprins ; 


1 us de mărimea întîi din constelația Boote, steaua furtu- 
nilor 

ce bruma au în casă, nevoia îi învaţă sd se mulțumească 
şi cu atit. Pe noi, chiar după aceste veşminte ne cam 
puteți bănui ce fel ne e bogăția. Aceste plase si aste 
undije de trestie ne sînt tot ciştisul şi hrana noastră. 
Zilnic pe aici ni e drumul din oraş spre mare, să ne 
căutăm ale gurii: drept exerciţii gimnastice şi corpo- 
rale astea ne sint; aricii de mare, melci, stridii, răcu- 
şori, scoici de mărgăritare, meduze, şoareci de apă, 
scoici din cele stricate, pe care cu multă trudă le pes- 
cuim şi noi. Apoi ne mai îndeletnicim şi cu pescuitul 
cu undifa, de pe mal şi cu mina prin scorburile stin- 
cilor. Hrana ne-o scoatem din mare. Dacă noroc nu 
avem şi peşte de nu ni se întîmplă să prindem, atunci, 
imbăiaţi şi plini de sare ne strecurdm în tăcere spre 
casă şi ne culcăm nemíncafi. lar cînd marea e înfu- 
riată, cum e acum, atunci nici nădejdea asta n-o mai 
avem. Dacă nu prindem ceva scoici, atunci răbdăm 
de-a binelea de foame. Acum să ne rugăm de această 
milostivă Venus să ne vină într-ajutor pe ziua de azi 
cu folos» 1. 

Viaţa pescarilor este oglindită cu realism. (« Ce fa- 
cefi? Cum crăpaţi? » « Aşa cum i se cuvine pescarului: 
de foame, de sete, de speranță ».) Marea, cu furule 
și capriciile ei, domină comedia si burleştile ei peri- 
petii de recunoaștere, cu un sclav (Trachalio) și un 
codoș (Labrax), abject ca de obicei. Substratul nu 
mai rămîne de rindul acesta generic, ci devine de un 
lirism realist. $i Bacchides (Bahidele, 188 î.e.n.) e 
străbătută de o vină sentimentală. Intriga, ca intot- 
deauna plină de aventuri, capătă culori duioase în 
prezentarea celor două surori curtezane care se află 
în centrul acţiunii romantioase. 

Captivi (Captivii) se bazează numai pe intrigă și 
aventura cu sfîrşit fericit. În centrul ei stă inevi- 
tabil recunoașterea. 

Cistellaria (Cutiuţa), cu un amplu prolog al zeului 
Ajutor si cu obișnuita și familiara doză de umor, 
recurge ȘI ea la recunoaștere, intrigă ȘI capriciile 
amorului. Se face aluzie în mod polemic la violențele 
trecătoare dar primejdioase ale oamenilor (obișnuite 


1 Trad. Eliodor Constantinescu în: Comediile lui T. M. Plau- 
tus, vol. IV, Libr. Atanasiu si Petrescu, Rimnicu Vilcea, 1934 


la serbările dionisiace și datorate vinului care tre- 
zeste imbolduri nestápinite). 

Stichus (199 î.e.n.) prezintă întoarcerea de mult aș- 
teptată a doi soți ` plecați departe. În realitate este 
vorba de viața sclavilor, cu speranțele 1 neajunsurile 
el, cu vologia care izbucnește i in ciuda » ea devine 
motiv spectacular prin cîntece, dansuri, o tînără dis- 
putatá de doi amanți si apostrofe ironice adresate 
spectatorilor: «nu vă mirafi că nişte sclavi nenorocifi 
se apucă să bea, să se drăsostească şi să se poftească 
la masă: la Atena, acestea sînt lucruri însăduite ». 
Schimburi de replici, lovituri de teatru, suspense co- 
mice, un șir de întilniri și ciocniri amuzante însufle- 
ftesc scena, care in această piesă atinge o neobişnuită 
vitalitate comică limpede și sclipitoare, plastică și agilă. 
Menaechmi, comedia gemenilor, datează dintr-o epocă 
nedefinită, adică de cînd actorul a găsit-o providen- 
țială pentru a-şi pune în. lumină arta de a se înfă- 
tiga în două roluri aproape pînă la sfirșit (în final 
cei doi gemeni trebuie să apară neapărat împreună 
pe scenă și atunci se recurge la o dublură). Se pare 
că exemplele grecești erau foarte numeroase. Ín ce 
măsură a pus Plaut ceva de la el? Nu o putem nici 
afla, nici deduce cu certitudine. Ceea ce contează însă 
este o constatare mereu actuală: povestea gemenilor 
posedă un înnăscut și pasionant potential dramatic, dind 
loc — după cum se știe — la nenumărate versiuni, care 
se dovedesc pînă la urmă mai izbutite decit originalele. 
Printre numeroasele aporturi teatrale datorate lui 
Menandru și comediei noi în elaborarea unui reper- 
toriu, putem socoti Jocul limbajelor si al diverselor 
naţionalităţi. Plaut compune Cartaginezul (188 î.e.n.) 
după un exemplar grec, al cărui autor nu poate fi 


identificat şi al cărui text, ca întotdeauna, nu-l avem.. 


ncă de la început scopul este acela de a ajunge la 
primele scene din actul al treilea, cînd apare cartagine- 
zul Hannon cu un mic sclav, încercînd să se facă înțeles 
în limba lui, interpretată umoristic, prin forța lucrurilor. 
Contrastul dintre cele două lumi, cea cartagineză si 
cea romană (prezentată aici, ca în toate comediile 
latine, în costume greceşti, din prudență) oferă 
amuzante variaţii spectaculare ȘI o serie de soluţii 
umoristice cu o semnificaţie hazlie. 

Trăsături, fel de a vorbi, caractere, toate servesc 
pentru a contura două concepţii de viaţă opuse, le- 
gate de societăţi diferite. Ele se pretează la contraste 
pitoreşti, la clarobscururi neașteptate și interesante. 
După aproape două milenii tema avea să fie reluată 
intocmai de către comedia italiană renascentistă și 
exploatată apoi din plin de Commedia dell Arte, de 
Goldoni și alţii pînă la Labiche, Tristan Bernard și 
Roussin. 
n rest, Cartaginezul nu are o desfășurare prea ori- 
ginală. 'Repetă obișnuitele teme, cu codoșul josnic, 
cu tînărul îndrăgostit de o sclavă destinată prosti- 
tutiei, cu soldatul lăudăros care se face de ris. 
Situaţuile sint îmbinate altfel, dar caracterele sînt 
tot cele tipice: și, ca de obicei, apare în prim plan 
o figură de scalv, Milfione, mult mai șiret și inte- 
ligent decit stápinul lui, nevoit să-i suporte văică- 
relile si capriciile, să ducă la bun sfîrșit amorul aces- 
tuia. S n de a fixa șI a repeta caracterele într-un 
mod care va deveni specific pentru Măştile Com- 
mediei dell'Arte, ajunge aici să fie oarecum un expe- 
dient comod. Datorită aluzilor realiste la moravuri 
și referirilor la vicisitudinile vieții de teatru, cu un 
anumit joc interior de comedie în comedie, prologul 
oferă elementele cele mai remarcabile. Aluzia la ser- 
bárile în cinstea lui Venus si la obiceiurile legate de 
ele rămîne prea generică, pentru a arunca o rază de 
lumină asupra vieții cotidiene a romanilor, asupra 
legilor care reglementau raporturile dintre ei. 
Puțini autori de teatru s-au bucurat de o soartă atît 
de constantă si de favorabilă ca aceea a italiotului 
Titus Maccius Plautus. Comedule lui constituie 
modele primare tipice, pe a căror schemă se tes de 
atunci, prin strădania actorilor şi a autorilor, noi 
elemente comice si se brodeazá noi vicisitudini psi- 
hologice. Cárui fapt i se datorește această perenitate? 
Unei duble serii de împrejurări: pe de o parte imbi- 
narea realizată în opera lui între simţul echilibrat 
al construcţiei teatrale, în care grecii au fost maeștri, 
și ineditul replicii îndrăzneţe, al satirei și umorului 
duse pină la o culme a veseliei, caracteristcă popu- 
laţiilor italice, formulei lor de reprezentare. Această 
173 simbioză duce la împlinire elemente care, altfel, 


nu si-ar fi aflat o exprimare. Plaut a gásit in co- 
media atică nouă instrumentul cel mai maleabil pentru 
a-și reda observațiile realiste asupra vieții cotidiene 
și a le încadra într-o succesiune de întîmplări semni- 
ficative, într-o parabolă de pură savoare teatrală. 
Prin aceasta a furnizat un exemplu, care era cel mai 
adecvat pentru dezvoltarea ulterioară a comediei, 
după desprinderea ei definitivă de cadrul religios si 
solemn, de rituri și de serbări, pentru a se insera 
sub alt raport în interiorul unei comunităţi, ca mijloc 
direct de comunicare. Tocmai această metamorfoză 
este pusă limpede în lumină de spiritualele evocări 
ale comediei sale. În societatea în care trăia Plaut — 
Roma republicană ajunsă la culmea dezvoltări ei 
după sfîrşitul victorios al războaielor punice — religia 
nu mai juca decit un rol formal, de cadru (fiind 
necesară acum doar ca atare) în viaţa cotidiană a 
spectatorului plautian. Viziunea ei despre lume in- 
fluenta încă spiritul acestui spectator, însă numai 
pentru a-l linişti în privința incognoscibilului și a-l 
sustrage de la întrebările suscitate de acesta. Religia 
îi înfățișa universul sub o anumită formă. Cu con- 
știința împăcată datorită acestei certitudini îndepăr- 
tate, el se putea întoarce acum către ceea ce-l interesa 
mai mult: lumea lu: cotidiană, raportul cu ea, 
posibilitățile comportamentului. Plaut i-o prezintă, 
într-adevăr eliberată de orice credință sau stavilă 
etică, complet disponibilă pentru aventura propriei 
sale vieţi. lată adevărata cauză pentru care creaţia 
lui comică a găsit o corespondenţă directă în sufletul 
spectatorului ȘI va continua s-o găsească atita timp 
cît legile morale vor conta pentru el mult mai puţin 
decît anumite exigente indispensabile ale vieţii, 
decît dorinţele si satisfacerea lor, atît de bine relie- 
fate scenic în teatrul lui Plaut. 


TERENTIU 


Publius Terentius Afer s-a născut în 
Africa de Nord, probabil la Cartagina. Suetoniu, 
vorbind despre călătoria în Grecia în timpul căreia 

a murit scriitorul african, afirmă cá acesta a între- 
prins-o nondum quintum atque vicesimum egressus 
annum,' în.160 î.e.n. Cu șase ani înainte, Terentiu 
prezentase una dintre cele mai realizate comedii, 
Andria (166). Este sigur chiar că în 168 el i-a citit 
această comedie lui Cecilius Statius. După Suetoniu 
deci, ar fi compus-o cînd avea doar șaptesprezece ani. 
Este de crezut însă că data nașterii lui trebuie situată 
mai degrabă între 190 și 195 î.e.n. decit în 184 î.e.n. 
Terentiu a fost adus ca sclav la Roma de către se- 
natorul Terentius Lucanus, care l-a eliberat curînd, 
dindu-i numele lui și introducîndu-l în cercul pri- 
etenilor săi aristocrați (Scipio Emilianus şi Lelius). 
În anul 168 el compusese prima lui comedie, Andria, 
reprezentată la jocurile megaleze 2 din 166. 
Ostilitatea defăimătonlor săi l-a constrins să plece 
din Roma. În călătoria făcută în Grecia a avut pri- 
lejul de a aduna un bogat material comic (vreo sută 
de comedii ale lui Menandru) care urma să-i ser- 
vească pentru a-ȘI improspăta propriul său repertoriu. 
Corabia cu care se întorcea la Roma a naufragiat. 
Terentiu a pierdut aceste comori si nu s-a mai 
întors. A murit, după spusele unora, în Asia, după 
ale altora la Stinfalos în Arcadia, în acelaşi an, 160, 
sau în anul următor. 

Terentiu și-a luat repertorul direct și deliberat din 
comedia atică nouă, conform unei tradiţii respectate 
cu multă stricteţe în teatrul latin și care-i furnizase 
și lui Plaut modelele de creație. Trăsăturile comediei 
grecești sint evidente în toate cele șase piese ale lui 
Terenţiu (Andria Eunuchus,  Heautontimorumenos, 
Phormio, Hecyra, „Adelphoe ?), care par să se fi ţinut 
mult mai aproape de modelele grecești decit acelea 
ale lui Plaut, atit ca spirit cit şi ca tratare. 

Publicul roman l-a judecat aspru in mai multe rînduri 
pe lerenţiu, refuzind să-și dea asentimentul cerut 
pentru aristocraticele și, într-un anumit sens, moralis- 
tele sale «divertismente». Prologurile pieselor lui 


1 La douăzeci si cinci de ani încă neîmpliniţi (in lat.) 
2 Serbări romane în cinstea zeiţei Cybele 
3 Tíndra din Andros, Eunucul, Cel care se pedepsește singur, Phor- 

ne lămuresc asupra dificultăţilor intimpinate. În afară 
de respingerea operelor, manifestată adesea în mod 
zgomotos (la Hecyra teatrul s-a golit de publicul 
atras de o întrecere sportivă, după cum se arată în 
primul și în al doilea prolog al comediei), s-au adus 
scriitorului numeroase acuzaţii din surse diferite, 
împotriva cărora s-a apărat cum a putut. Contra învinu- 
irii de contaminare între diverse comedii ale lui Menan- 
dru s-a apărat în prologul la Andria, subliniind că 
întreg teatrul roman se supunea acestei legi. Împo- 
triva celei de plagiat (a fost acuzat de a fi copiat para- 
zitul și soldatul după două personaje dintr-o comedie 
de Naevius și una de Plaut) a obiectat în prologul 
la Eunuchus că nu cunoştea teatrul latin, ci doar 
pe acela al lui Menandru. Contra învinuirii mai 
grave de a fi doar un nume de împrumut pentru prie- 
tenii săi nobili, s-a apărat afirmind în prologul la 
Heautontimorumenos că nu putea refuza colaborarea 
unor nobili, de vreme ce aceasta n-o făcea nici chiar 
statul roman. Cu aceste vorbe Terentiu îmbina ironia 
subtilă la adresa detractorilor săi, cu precautia de 


a nu-și înstrăina protecţia puternicilor săi prieteni. . 


Acest zvon s-a transmis pînă mai tirziu, dar n-avem 
motive să-i dăm crezare, de vreme ce și Cezar și 
Cicero l-au socotit neîntemeiat. În prologul la Phormio, 
învinuirea pe care o respinge este aceea că piesele lui 
«au dialogul sărac si structura șubredă». El face 
apel la public să judece dacă este așa. În Adelphoe 
apare din nou acuzaţia de plagiat, pe care Terentiu 
o dovedeste neintemeiatá pentru cá din originalul 
grec, care fusese mai inainte preluat de Plaut in Com- 
morientes, el a folosit doar un episod pe care acesta 
nu-l introdusese in piesa lui. 

Personajele lui lerenţiu se aseamănă cu acelea ale 
lui Plaut in privinta trásáturilor realiste, dar se deose- 
besc de acestea in mod substantial. Se simte in ele 
o (bună creștere burgheză », o vădită rezervă, un simt 
moral lăuntric, frizind o oarecare melancolie. In 
comedile lui, părinții nu uită niciodată să pună drep- 
turile familiei mai presus de propria lor plăcere, 
tinerii păstrează o anumită demnitate chiar și în acti- 
unile cele mai impulsive, sclavii și curtezanele — 
intriganti și codoși ca de obicei — dovedesc la sfîrșit 

omenie si corectitudine, care fac sá li se uite pácatele. 
Asa este, de altfel, și lumea lui Menandru, cel puţin 
după cum rezultă din puţinele informaţii rămase 
despre el, o lume a cărei componentă esenţială este 
datoria morală, în realitate, destul de străină socie- 
tății romane a acelor timpuri. 
Un rol aproape hotăritor în reprezentarea pieselor lui 
Terentiu l-a avut actorul și conducătorul de trupă 
Ambivius Turpio care a izbutit să le pună în scenă 
şi, într-o anumită măsură, să le impună publicului. 
El îndeplinise înainte aceeași misiune și cu comediile 
lui Cecilius. T'inind cont de încrederea ce i-a acordat-o 
Terenţiu, care, pe lingă că i-a încredințat piesele 
sale, l-a pus și să recite prologurile, este evident că 
era vorba de un artist luminat, care înţelegea să de- 
prindă publicul cu forme de spectacol mai înalte și 
semnificative. 
Nu se poate stabili cu exactitate data compunerii 
celor șase comedii ale lui Terenţiu. Se știe doar cá 
Andria a fost citită de poet lui Caecilius Statius, deci 
cel mai tîrziu în 168 î.e.n. și se consideră că aceasta 
a fost prima lui operă. Din didascalule care preced 
piesele lui, ar rezulta următoarea succesiune: Andria, 
reprezentată de L. Attilius Praenestinus și L. Ambi- 
vius lurpio la serbările megaleze din 166 î.e.n.; 
Eunuchus, reprezentată de aceiași, la serbările mega- 
leze din 161 î.e.n.; Heautontimorumenos, reprezentată 
la serbările megaleze din 163 î.e.n. de Ambivius 
Turpio si Attilius Praenestinus; Phormio, reprezentată 
tot de ei la serbările romane din 161 î.e.n.; Hecyra, 
reprezentatá de Ambivius Turpio la serbárile megaleze 
din 165 î.e.n., reluată în 160 la jocurile funebre în 
cinstea lui L. Aemilius Paulus și apoi pentru a treia 
oară în același an. AAdelphoe, reprezentată in 160 
î.e.n. de Attilius Praenestinus și Ambivius Iurpio 
la jocurile funebre organizate în cinstea lui L. Aemilius 
Paulus de către Q. Fabius Maximus și P. Cornelius 
Africanus. Flaccus a compus muzica pentru toate 
reprezentațiile pieselor lui Terentiu. 
Comedule lui Terentiu s-au inspirat toate din compo- 
zitille anterioare ale lu: Menandru și Apolodor, după 
cum o declară el însuși în prologuri. Mediul în care 
177 s-a format Terengiu ca artist și în care a trăit nu 


putea să nu-l influenţeze și in această direcţie. El 
voia să se impună mulțimii prin alte elemente decît 
cele utilizate de Plaut, adică mai degrabă prin fineţea 
$1 valoarea artistică a personajelor, decit prin populari- 
tatea și substantialitatea lor vitală, pe care mizase 
predecesorul său; el folosește subtilitatea acolo unde 
celălalt utilizase o abundență de efecte specifică unui 
comic experimentat. 
Faptul că cele șase comedii au fost găsite întregi 
a înlăturat dificultatea, adesea de nerezolvat, a reconsti- 
tuiri filologice, oferind posibilitatea unei deplirie 
evaluări a capacităţilor poetului. În compoziţiile lui 
se identifică elemente ale unui gust vădit modern, 
ca în deznodámintul piesei Andria, sau elemente 
inovatoare de orientare burgheză, ca acelea care, 
potrivit lui Diderot, caracterizează esenţa piesei 
Hecyra. Impresia care se degajă din lectura lor este 
aceea a unei evidente preferințe acordate moralis- 
mului, mergind pînă la experienţele de tip pedagogic 
din Adelp hoe. 
Andria (Tin&ra din Andros) se declará inspiratá direct 
din Menandru. Intriga este tipic de comedie: la început 
e plănuită o căsătorie care se dovedeşte inoportună, 
deoarece tînărul Pamphilus nu-și iubește logodnica, 
ci pe sora unei curtezane originară din Andros. Tinára, 
Glycera, are un copil cu Pamphilus. Chremes, tatăl 
logodnicei lui Pamphilus, recunoaște pe neașteptate 
în Glycera pe o fucá a lui, părăsită în urma unor 
vicisitudini (iată ȘI « peripetia » ȘI « recunoasterea »), 
astfel încît se face o nuntă fericită, care împacă lucru- 
rile. Cealaltă fiică a lui se mărită cu un prieten al lui 
Pamphilus, Charinus. Sclavul Davus slujește drept 
motor actiunii, constituind de fapt elementul principal 
al acesteia. În prolog, Terentiu lámureste cá a « conta- 
minat? piesa Fata din Andros a lui Menandru cu 
diverse scene din Fata din Perint, tot de Menandru. 
n Andria incep sá se manifeste unele elemente caracte- 
ristice ale concepțiilor lui Terentiu. Libertul Sosia 
afirmá: «cred cá în viaţă este util în primul rînd un 
lucru: să nu întreci niciodată măsura». lar bátrinul 
Simo laudă cumpătarea. les la lumină, dobindind 
un rol de prim rang, circumstanţele sociale: de pildă 
dacă se descoperă cá Glycera este cetáteaná ateniană, 

Pamphilus este obligat de lege sá se insoare cu ea. 
Remarcile psihologice incep sá se inmulteascá, perso- 
najele — in special cele feminine — sint prezentate 
într-o atmosferă sentimentală, dragostea capătă o 
formă disperată și romantică (Pamphilus exclamă: 
« Nimeni, afară de moarte, nu te va smulge de lîngă 
mine ! »). Raporturile sociale se pretează la consideraţii 
moraliste (Charinus se plinge că prietenul său Pam- 
philus nu-și respectă făgăduielile). Sclavul Davus năs- 
cocește în numele stăpinului expediente ingenioase 
și le pune în aplicare, izbutind să îndrepte mersul 
întimplărilor în direcția voită. 
Eunuchus (Eunucul) este inspirată tot din Menandru, 
fiind contaminată cu scene si personaje din Lingugi- 
torul, tot de acesta, după cum ne spune T'erentiu 
la inceputul piesei. Aici, elementele comice și de pură 
teatralitate sint arhiabundente. În centrul acţiunii se 
află curtezana Thais (cu această comedie ia naștere 
obiceiul de a privi curtezanele într-o lumină benignă, 
care merge uneori pînă la sentimentalism, chiar dacă 
modul lor de viaţă e condamnat). Doi bărbaţi și-o 
dispută: militarul Thraso, susținut și îndrumat de 
parazitul Gnatho, și tânărul Phaedria, care se încre- 
dinteazá sclavului Parmeno. Thraso îi oferă în dar 
o sclavă, Pamfila. Phaedria, un eunuc, Dorus. Fratele 
lui Phaedria, efebul Chaerea se îndrăgostește de 
Pamfla. Thraso i-o duce pe Pamfila lui Thais. Par- 
meno il travesteste pe Chaerea in eunuc și-l intro- 
duce în casa lui Thais dindu-l drept Dorus. Chaerea, 
rămas singur cu Pamfila, se culcă cu ea. Izbucneste 
scandalul. Din fericire, prin obișnuitul procedeu al 
peripeţiei și al recunoașterii, cetățeanul atenian Chre- 
mes descoperă că Pamfila este o soră a lui, care se 
pierduse cînd era copil. În felul acesta Chaerea poate 
să se căsătorească cu Pamfila. Thraso și Phaedria au 
o ciocnire care ar amenința să ducă la încăierare, dacă 
Thraso n-ar bate în retragere. Prin mijlocirea parazi- 
tului se ajunge la un acord: Phaedria o va păstra pe 
Thais iar Thraso va contribui la cheltuieli, care sint 
numeroase, bucurindu-se din cînd în cînd de favorurile 
ei. Intriga și umorul au o valoare incontestabilă. 
Punindu-l pe sclavul Parmeno să explice că autorul 
179 descrie moravurile curtezanelor pentru a-i îndepărta 


pe tineri de ele, Terențiu se justifică și începe seria 
unor abile prezentări defensive ale viciului, atit de 
atrăgătoare chiar și pe scenă. 

Heautontimorumenos (Cel care se pedepsește singur) 
provine de la Menandru, iar la baza ei stau probleme 
de ordin moralist-pedagogic. Un tată s-a arătat prea 
sever cu fiul său, care din această pricină se înde- 
părtează de casă înrolindu-se într-o armată străină. 
De atunci, tatăl, căindu-se, «se chinuie pe el însuși ». 
Munceste, se stráduieste, se sacrifică piná la ultima 
limită, dînd drumul sclavilor si ţăranilor pentru a-i 
putea lăsa fiului său o avere din ce în ce mai mare, 
iar chinurile acestea îi slijesc pentru a-și răscumpăra 
greșelile. La întoarcere, fiul lui, Clinia, nu are curaj 
să apară în fața tatălui și se ascunde la prietenul sáu 
Clitipho. Clinia o iubeste pe Antiphila, fată de condiții 
modeste, iar Clitipho, pe curtezana Bacchis. Pentru a 
ascunde dragostea prietenului său de tatăl acestuia, 
Clinia se dă drept iubitul lui Bacchis, imprumutind 
pentru ea zece mine de la tatăl lui Clitipho. Incurcá- 
tura se lámureste în sfîrșit. Antiphila descoperă (more 
solito 1) cá este sora lui Clitipho și se anunţă căsă- 
toria ei cu Clinia. Între timp, Clitipho, cu o dezin- 
voltură tipic de comedie (care se va repeta apoi în 
teatrul european de nenumărate ori), o uită pe Bacchis 
și se însoară cu o fată de treabă. Subiectul oferă pri- 
lejul de a releva aspecte burgheze cotidiene ale vieții 
de familie din vremea aceea. Raporturile dintre tată 
și fiu, imbinind afecțiunea cu teama, figurează ca idee 
centrală, ilustrată prin invátáminte de ordin morali- 
zator și didactic (nu lipsesc nici maximele proprii 
sau citate, ca de pildă: «ia de la alții învăţătura care 
ti-e de folos »). Cu moderație, firește, se ia apărarea 
tinerilor împotriva părinților care nu-i înţeleg, cău- 
tind să-i îndrume și să-i judece după criterii învechite. 
Ca si la Plaut, un sclav (Syrus) joacă rolul principal, 
datoritá iscusintei si vicleniei lui. 

Phormio derivă din Epidicazomenos 2 de Apolodor. 
Aici parazitul este cel care conduce intriga; peripe- 


1 Conform obiceiului (in lat.) 

? Titlul se referá la o lege ateniană, care obliga ruda cea mai a- 
propiată să înzestreze o orfană săracă sau să se căsătorească cu ea. 
La Terenu este înlocuit cu numele celui care conduce intriga 

tile aventuroase cu sfîrșit fericit devin mai savuroase 
datorită unor expediente comice (exprimări pur mimice, 
uitări subite etc.) Bátrinul Chremes avea o fiică, 
Antifila, de la o iubită din insula Lemnos, şi un fiu 
de la soția lui. De Antifila, care trăiește singură și 
săracă la Atena, se îndrăgosteşte ful fratelui său, în 
timp ce Phaedria, propriul lui fiu îi face curte unei 
chitariste, pe care ar dori s-o răscumpere de la negus- 
torul de sclave Dorion. Parazitul izbutește să obţină 
printr-o stratagemă banii necesari pentru răscumpă- 
rare. Antifila este recunoscutá de párintele ei, tinára 
chitaristă e ráscumpáratá și cele două perechi sint 
fericite. Și în piesa de faţă se acordă un loc important 
legilor morale, care reglementează căsătoria ȘI se 
citește printre rînduri importanţa acesteia ca bază a 
vieţii sociale. Aceeași pondere o au si legile civile 
legate de căsătorie și care trebuie respectate (de pildă, 
indatorirea de a lua în căsătorie pe o cetáteaná ateniană, 
chiar dacă s-a dovedit precedentul unui raport sexual). 
Firește că aceste legi nu se aplică sclavilor și străinilor. 
primă aluzie sarcastică la această situaţie o găsim 
într-o replică a sclavului Davus («cei ce au mai 
puțin trebuie să dea întotdeauna ceva celor bogați! »). 
S-ar zice că Apolodor are preocupări mai îndrăznețe 
si o imaginație teatrală mai liberă decît Menandru. 
Faptul este confirmat de Hecyra (Soacra), care se 
apropie în mai multe rînduri dacă nu de dramă, în 
orice caz de aşa numita comédie sérieuse, concen- 
trindu-si interesul asupra personajului care dă numele 
piesei, soacra; ea este bănuită pe nedrept de asprime 
fatá de nora sa, find profund indureratá din cauza 
acestor bănuieli, cu toate că fiul îi declara cá o pre- 
feră pe ea soției, de care e foarte îndrăgostit. Și în cazul 
de faţă acţiunea se înscrie într-un arc, care merge 
de la precedent la deznodămint, trecînd printr-o 
imprejurare-cheie. 
Tînărul Pamphilus, in stare de ebrietate, violează 
noaptea o trecătoare, fără să-i vadă chipul. După 
două luni se căsătorește cu o tînără, deși o iubea pe 
curtezana Bacchis. Nu se atinge de soţia lui, dar se 
îndrăgostește treptat de ea. Pleacă într-o scurtă călă- 
torie. Între timp, Filumena îşi dă seama că este insárci- 
|81 natá. Simulează o ceartă cu soacra si se refugiază la 


mama ei. Pamphilus se intoarce si aflá cele petrecute, 
ráminind profund îndurerat, pînă cînd va recunoaște 
în Filumena pe fata pe care o violase și, căindu-se, 
o readuce acasă. Cele două figuri feminine sînt la fel 
de mișcătoare și umane, după cum curtezana Bacchis 
apare generoasă și blindă (comedia tinde să reabiliteze 
elementele sociale inferioare, femei și sclavi, știind 
că ele atrag interesul publicului). Sentimentul prieteniei, 
al sacrificiului (soacra vrea să se retragă la țară ca să 
nu tulbure fericirea fiului ei), al înţelegerii în familie 
stau in centrul tensiunii psihologice, și apar preg- 
nante analize morale. Sclavul Parmeno încheie comedia 
exclamind: « Astăzi am făcut fără să vreau mai mult 
bine decît am făcut pínd acum cu bună ştiinţă ». 
Adelphoe (F rati) accentuează aceste înclinații moralist- 
pedagogice în numele unei concepţii mai libere si 
mai sincere despre viaţă și educaţie. Originalul îi 
aparţine lui Menandru, afară de o scenă luată dintr-o 
piesă a lui Diphilos, Synapothnescontes!, pe care 
Plaut n-o folosise în adaptarea aceleiași piese sub 
titlul de Commorientes. Acţiunea nu se deosebește 
de celelalte decit printr-un schematism mai pronunţat. 
Este vorba despre doi părinţi, unul prea îngăduitor, 
celălalt prea sever; primul, care este neînsurat, adop- 
tase un fiu al celui de al doilea, pe care îl crește con- 
form principiilor sale. Celălalt fiu se îndrăgostește de 
o chitaristă, iar primul îl ajută, căutînd să adoarmă 
bănuielile tatălui cel sever, ba chiar atrágindu-le 
asupra lui (în realitate, este îndrăgostit de o fată simplă 
din Atena). Treptat, metodele părintelui indulgent 
il conving pe părintele cel sever să se poarte cu blin- 
dete și cu înţelegere, astfel încît la sfîrșit se sărbăto- 
resc cele două nunţi fericite. Sint amuzante indicaţiile 
din viaţa cotidiană iar polemica morală în favoarea 
generozității și dragostei faţă de copii împotriva 
interesului și a asprimilor legii este destul de îndirjită. 
n dialoguri sînt intercalate maxime și cugetări. Se 
arată respectul convenientelor (« Ajutaţi-mă, zei! O 
curtezană şi o mamá de familie sub acelaşi acoperămint!» ). 
Trăsăturile burgheze ale comediei lui Terentiu se 
accentuează astfel treptat, nu putem ști însă dacă 


1 Cei care mor împreună (în grec.) 

in mod conștient și intenţionat. Atit originalele gre- 
cești cit si Terenti își bazează optica problemelor 
pe o societate solid constituită, trăind în respectul 
normelor pe care si le-a creat; ele iau apárarea virtu- 
ților familiale și a echilibrului social, nu fără a marca 
insă firescul accent evolutiv. O situaţie istorică ana- 
logă avea să se producă în Europa de la Renaștere 
pină la Revoluţia franceză; așa se explică reluarea 
aproape literală a acestui fel de comedii, tratate în 
mod original și neprevăzut, dar fără a se îndepărta 
niciodată cu totul de modelele lui Terentiu. 
Menandru, Apolodor, Terentiu creează o schemă 
de reprezentație care satisface interesele unei societăţi 
acum cu totul desprinsă de matca religioasă și dornică 
să formuleze o morală socială chibzuită și practică 
pentru cei ce vor să i se conformeze și care caută 
s-o oglindească. Din punct de vedere tehnic, repre- 
zentaţia capătă în cadrul desfăşurării ei un aspect 
dezinvolt, variat, verosimil și realist. Ehberată de 
balastul corurilor și de referintele cu caracter religios 
sau civic, ea devine o zugrăvire a moravurilor printr-o 
schemă care, cu ajutorul «peripetiei? și al «recunoas- 
terii», duce la căsătoria finală. 


SENECA 


Un fenomen deosebit și izolat îl constituie creaţia 
tragică a lui Seneca, destinată exclusiv lecturii 
(a început să fie reprezentată doar în timpul Renașterii) 
și, cu toate acestea, atit de plină de elemente teatrale. 
Seneca o elaborase ca un fel de otium literar și 
demodat, căci aceastá formă fusese abandonată de 
mai multe decenii. În ea a ieșit la iveală nu numai 
un temperament tragic, ci $1 O „concepție, care au 
stabilit premise fundamentale și au exprimat un 
spirit tragic de natură nouă și viguroasă. 
Annaeus Seneca s-a născut la Cordoba, în Spania, 
în anul 4 î.e.n. Mutindu-se curînd la Roma, el a fost 
elevul lui Attalus, învăţător stoic, şi al pitagoricianului 
183 Sotion. Ginditor de nuanţă tipic stoică, Seneca s-a 


dedicat educaţiei tineretului și, avindu-l printre elevii 
săi și pe Nero, a contribuit prin acțiunea lui stimu- 
latoare la îndrumarea viitorului împărat. Învățătura 
lui îndeamnă la crearea unei societăți mai bune, 
îndeamnă stăruitor la detestarea violenţei, predicind 
egalitatea intre oameni ȘI respectul reciproc, „Propo- 
văduind austeritatea. A fost însă exilat un timp în 
Corsica din pricina iubirii lui pentru lulia Livilla, 
nepoata împăratului. Crezul lui stoic si laic îl duce 
în operele pe care le-a scris la o contemplatie melanco- 
licá a prezentului nefericit, făcîndu-l să viseze o lume 
mai demnă, să spere într-o viaţă ultraterestră, idei 
care se manifestă mai ales în operele lui de filozofie 
și știință $i în citeva epistole interesante. În urma 
accentuării unei neînțelegeri cu Nero, Seneca şi-a 
părăsit atribuţiile politice și poziţia socială, retră- 
gindu-se în meditaţie, renunţind la avantajele dobin- 
dite, sustinind idei contrare celor ale fostului sáu 
elev și ale societăţii timpului. S-a sinucis în anul 
65 e.n. tăindu-și vinele, cu stoicism, așa cum și trăise. 
Cele nouă tragedii care-i sînt atribuite au toate su- 
biecte greceşti, după cum se vede chiar din titluri, 
iar în codicele Laurentian XXXVII, 13, sînt enume- 
rate in. ordinea urmátoares Hercules furens (Nebunia 
lui Hercule), Troades (Troienele), Phoenissae (Feni- 
cienele), Medeea, Phaedra (Fedra), Oedipus (Oedip), 
Agamemnon, T hyestes (Tieste), Hercules Oetaeus (Her- 
cule oeteul 1). S-a încercat să i se atribuie și o praetexta, 
Octavia, dar sint prea numeroase argumentele care 
exclud această paternitate. 

În ce sens este orientată creaţia lui Seneca? Ce anume 
il deosebește de marii precursori greci, pe ale căror 
urme calcă direct sau indirect? Într-un tipar sub 
multe aspecte foarte asemănător, Seneca toarnă 
un spirit prea puțin inrudit cu acela al tragicilor 
greci. lar această înstrăinare apare tot mai vădită 
cu trecerea anilor (si a evenimentelor care-i marchează 
viața). La Seneca se manifestă evident o evoluţie 
care, dincolo de respectul formal faţă de cultura 


1 De la Oeta, munte în Tesalia, unde Hercule, otrăvit de 
cămașa îmbibată în sîngele lui Nessus, își ridică un rug pentru 
a scăpa de chinuri prin moarte 

greacá, il duce cátre cu totul alte limanuri, spre care 
se indreaptá in mod logic lumea moderná. Este incon- 
testabil cá tragediile lui Seneca sînt nerealizate si 
nesigure din punct de vedere artistic, mai ales in 
comparaţie cu marile lor modele. Ele trădează și o 
vădită înclinație către oroare și cruzime. Totuşi, 
chiar și pe planul acesta, putem descoperi actuali- 
tatea lor neprevăzută, comunitatea dintre ele și multe 
manifestări moderne, exacerbarea imaginii, obișnuită 
astăzi in oglindirea tulburărilor lăuntrice care se 
manifestă în perioadele profund nesigure de propria 
lor existenţă și dăinuire. 
Seneca a trecut prin binecunoscutele fluctuații, 
cînd de favoare, cînd de dizgrație din partea lui Cla- 
udiu si a lui Nero, de la putere la exil, iar apoi de la 
putere la sinucidere. Aceste experienţe nu puteau 
să nu influenţeze caracteristicile creațiilor sale. În 
privinţa conștiinței, ele au dus la pesimismul senin 
și detașat al operelor sale cu caracter moral și filo- 
zofic. Cînd și-a exercitat însă retorica sortită unui 
cadru restrins, cînd și-a compus tragediile, Seneca 
a lăsat să vorbească subconștientul lui zbuciumat. 
A evocat viziuni monstruoase si singeroase, a făcut 
abuz de sugestii verbale, în pasajele de bravură s-a 
intins asupra descrierilor și enumerărilor, iar gîndirea 
lui mai liberă si necruțătoare a incredintat-o cel mai 
adesea Corului. 
În Oedip, care s-ar părea că face parte dintre primele 
incercări, Seneca se îndepărtează de marele original 
sofoclean doar printr-o mai puternică înflăcărare a 
limbajului, care culminează în exclamaţia eroului: 
«O, voi, forme ale Morţii violente si tu, groaznic fior 
al Moirei şi tu, Istovire şi tu, Ciumă neagră si tu, 
Convulsie a agoniei, veniţi toate cu mine! Imi place 
să vă am călăuze! » 
În Fedra, Seneca se inspiră în special din cele două 
tragedii ale lui Euripide, scrise pe aceeași temă. Dar 
aici el se eliberează de orice precedent. Construcţia 
dramatică — dacă se poate numi astfel — nu cuprinde 
nici o divizare în părţi și nu urmează nici o con- 
ventie. Merge direct către scopul ei tragic, lăsînd 
Corurilor menirea de a crea pauzele necesare reflectiei. 
185 Aici pasiunea Fedrei, pe care aceasta i-o dezvăluie 


direct lui Hipolit, nu mai are nici o retinere, lásindu-se 
cu voluptate in voia patimei. Fedra continuá iubirile 
din neamul ei $1 márturiseste deschis cá la baza tutu- 
ror impulsurilor ei erotice se aflá o nestápinitá inclinatie 
către anormal!. Dragostea ei pentru Hipolit este 
anormală nu numai sub aspect social, acesta fiindu-i 
fiu vitreg, ci si prin asexualitatea lui, care-l face să 
prefere natura și singurătatea, prin frigiditatea lui 
care nu cedeazá si nu iartá. Moartea lui Hipolit este 
zugrăvită in culori întunecate și atroce. ((...un 
trunchi de copac cu virful pírjolit îi străpunge pínte- 
cul...»). Reacţiile lui Teseu — durere pentru Hipolit, ură 
faţă de Fedra care se sinucide sub ochii lui — explo- 
dează cu o violenţă fără seamăn. Ni i-am putea închipui 
ca eroi ai tragediei pe Claudiu si Messalina, pe Nero 
și Agripina. Am vedea atunci cum devin verosimile 
aceste exasperări ale tuturor simţurilor, aceste izbuc- 
niri puternice ale limbajului în care freamătă luxuria 
și poftele oarbe, sortite să ducă la catastrofă. 
Troienele derivă, de asemenea, din două tragedii ale 
lui Euripide (Hecuba şi Troienele). Dar și de rindul 
acesta, acţiunea, foarte apropiată de cele din Euripide, 
pînă și în denumirile personajelor imaginare, se depăr- 
tează simţitor ca spirit. Se remarcă dispariţia zeilor și a 
tot ce privește direct funestele consecinţe ale războiului. 
n Iroienele, numai durerea și nenorocirea copleșesc 
sentimentele personajelor, lamentaţiile Corului. Ele 
sînt exprimate într-o formă înaripată, de vast orizont 
liric, care l-ar fi făcut poate pe Seneca să înţeleagă 
mai multe chiar decit Euripide, dacă umanitatea 
personajelor și în special a celui mai curajos și îndu- 
rerat, Andromaca, n-ar fi subjugată de oroarea încercă- 
rilor la care sînt supuse. S-ar părea că acest ton for- 
tat, uneori halucinant și întotdeauna hiperbolic, ar 
trebui să înlăture teatralitatea. Ciudat însă, aici ca și în 
Fedra o exaltă şi îi creează un climat cu totul aparte 
de o uimitoare și inspáimintátoare putere de convingere. 
Medeea ar putea fi socotită tragedia în care limbajul 
atit de bombastic al elocventei lui Seneca fiind întru- 


1 Pasiphaë, mama Fedrei, fusese mistuitá de o dragoste nefi- 
reascá pentru un taur cu care se va împreuna, dînd naștere 
Minotaurului 


citva mai moderat, se preteazá mai bine exigentelor 
«recitabile» ale teatralităţii, iar pe de altă parte, 
își găsește o justificare a exceselor în oroarea faptelor 
narate. În esență Seneca rămîne fidel schemei lui 
Euripide. Medeea este privită prin prisma naturii 
umane a resentimentelor și reacțiilor sale. Ura ei 
izbucnește pentr că este forțată de umilinţele și 
durerile la care o supune destinul și, de fapt, lason. 
Acesta asistă neputincios la năruirea propriei sale 
vieţi, după ce i-a fost luată logodnica, după ce Medeea 
ucide copiii sub ochii lui și-i aruncă în braţe cada- 
vrele. De aceea exclamă: « Pleacă în spațiile eterne, 
ca mărturie că acolo unde te ridici tu, nu există divinitate ! » 
ajungind la o recriminare zadamică și încercînd parcă 
să justifice divinitatea care a îngăduit toate acestea. 
n realitate, întreaga tragedie este străbătută de o 
învolburare convulsivă de pasiuni, imanentă, asupra 
căreia nici legile, nici alte elemente exterioare n-au 
vreo putere. Ecoul se va prelungi și de rîndul acesta 
pină la tragedia franceză din secolul al XVII-lea, 
piná la diversele neoclasicisme. 
Tieste (după tragediile pierdute, cu același titlu, ale 
lui Sofocle și Euripide) și Nebunia lui Hercule (după 
Trahinienele lu Sofocle) își bazează în schimb vi- 
goarea lăuntrică pe ororile evocate și din care, s-ar 
putea zice, se hrănesc. În aceste întîmplări singeroase 
și sacrilege, nici destinul nici divinitatea nu mai 
joacă vreun rol. Singurele răspunzătoare sint adincu- 
rile inaccesibile ale naturii umane, ale căror abisuri 
n-au hotar și ale căror nebunii ajung piná la delirul 
lui Hercule, care-și masacrează copilașii și soția, sau 
la rătăcirea bestialá a lui ieste, care se infruptá 
din copiii lui și se împreunează cu propria-i fiică. 
semenea orori sint în mod firesc scăldate în singe, 
iar în faţa lor, rațiunea își pierde orice putere. [n Coruri, 
Seneca recurge totuși ls doctrina lui stoicá, fie invo- 
cînd moartea fie propovăduind renunţarea la orice 
dorinţă și la orice bunuri pămîntești. În Agamemnon 
(după Eschil), care ca tehnică pare să fie anterioară 
lui Tieste (de fapt este de o factură mai anonimă și 
tradițională), ca și in Tieste, puterea și tirania sînt 
demascate fățiș ca izvoare ale relelor, ca o tară neiertă- 
187 toare ce duce la toate monstruozitátile. Aluziile la 


realităţile acele: epoci sînt destul de limpezi. Mon- 
struozitatea lui Atreu, care-i dă fratelui sáu Tieste 
să măniînce din carnea copiilor lui, găsește un cores- 
pondent la Caligula și Nero. Prin oroarea faptelor 
povestite și prin realismul cu care sint descrise, Tieste 
rămîne unică prin violenta fără seamăn a tragicului. 
Corurile, pătrunse de un lirism calm și înalt, evocarea 
furiei și a umbrei lui Tantal, alcătuiesc un cadru 
sever si intunecat. 

Oc' avia este singura praetexta care ne-a rămas. Aproape 
nimeni nu i-o mai atribuie astăzi lui Seneca din mo- 
tive bine stabilite, dintre care cel mai important este 
nemenţionarea ei în cele mai serioase izvoare manu- 
scrise. Seneca figurează aici ca personaj, fapt nemai- 
întîlnit în toată tradiţia tragică clasică. Umbra Agri- 
pinei face aluzie la detalii precise privitoare la moartea 
lui Nero, care a avut loc in 68 e.n. adică la trei ani 
după aceea a lui Seneca. Popeea îi povestește doicii 
un vis in care Nero pune să fie ucis fostul ei sot, 
Rufius Crispinus, decedat însă după Seneca. Tragedia 
este foarte deosebită de celelalte ale lui Seneca, statică 
și lipsită de accente dramatice puternice, iar singura 
acțiune propriu-zisă — răscularea plebei în favoarea 
eroinei și plecarea acesteia — este înecată într-un fel 
de penumbrá estompată. Ipoteza cea mai probabilă 
este aceea că autorul tragediei poate fi identificat cu 
un imitator al lui Seneca din timpul primei perioade 
a lui Flavius. Autorul anonim prezintă analogii mari 
cu Seneca în privinţa amănuntelor tehnice a locuri- 
lor comune, a imaginilor, avind însă o capacitate mult 
inferioară în compunerea tragediilor. Intervenţia unor 
apariții imaginare nu este suficientă pentru a dinamiza 
acțiunea. 

Cele nouă tragedii rămase de la Seneca au avut, în 
timpul Renașterii și după aceea, darul de a provoca 
reînvierea teatrului tragic profan în Europa. Este 
într-adevăr de mirare că tragicii greci, din care Seneca 
s-a inspirat în mod deliberat, n-au exercitat o influ- 
entá cit de cit comparabilă cu a lui. Cauza acestui 
fapt a fost probabil cunoașterea mai puţin răspîndită 
a limbii grecești și, de asemenea, slaba ráspindire a 
textelor respective originale sau traduse. Există însă 
alti doi factori care trebuie să fi avut o contribuţie 

hotáritoare. Primul este acela cá imaginatia aprinsá 
ȘI pasiunea tumultuoasă a limbajului lui Seneca păreau 
să se potrivească mult mai bine cu gustul baroc care 
incepea să se afirme, cu înclinația lui către o formă 
frámintatá și convulsionatá. Al doilea factor este cá 
la Seneca referirile religioase, care constituiseră ade- 
vărata bază a tragediei grecești, dispăruseră definitiv, 
lucru neașteptat de concordant cu spiritul esențialmente 
sceptic și hotărit străin de orice substrat și gindire 
religioasă, care se contura în teatrul secolului al XVI-lea. 
Religiei i se acorda acum doar un respect și o teamă 
formală, ca și cum ar fi fost un tabu de care trebuia 
să te indepártezi cu prudenţă si bună ştiinţă (cel puţin 
în Italia şi în Anglia, unde Seneca era studiat, urmat, 
imitat). Stoicismul și morala lui slujeau foarte bine 
drept vehicul pentru un vitalism atît de puternic, 
încît devine scop în sine, ca la Shakespeare. 

Au trebuit să mai treacă trei secole de transformări 
culturale și estetice, pentru a se reveni la teatrul lui 
Seneca cu un interes autentic ȘI nu doar ştiinţific. 
Antonin Artaud, profetul teatrului francez de astăzi 
(fireşte, neascultat în timpul vieţii), a recunoscut în 
Seneca cel mai desăvirșit și luminos exemplu al acelui 
théátre de la cruauté a cărui necesitate pentru lumea 
modernă o descoperise și o declarase prin manifeste 
programatice și tentative de spectacole. 


ROMANUL DRAMATIC INDIAN 


j^ our teatralá are in peninsula indiană vechi și 
complexe tradiţii legate direct întîi de brahmanism, 
iar apoi de budism. Avem ca mărturie un imn vedic, 
Nátya-Cástra, atribuit lui Bharata, personaj legendar 
ce simbolizează un clan, o asociaţie de triburi. Nu 
se poate spune nimic sigur cu privire la data compu- 
nerii imnului, dar aceasta pare să se situeze aproximativ 
cu un mileniu î.e.n. și este în mod cert anterior 
budismului. Transcrierea acestui imn, transmis oral 
vreme de multe secole, este cu mult mai recentă, dar 
faptul nu interesează cercetarea noastră. Imnul 
povestește cum Brahma i-a acordat lui Bharata darul 
artei teatrale, specificindu-i îndatoririle și determi- 
nîndu-i chiar tehnica. În alte imnuri vedice ulterioare se 
vor distinge diferite forme de teatru si diversele elemente 
care le alcătuiesc. Aici fenomenul teatral rămine încă 
la faza unui nucleu de exprimare unde se contopesc 
dansul, cîntul, recitarea. Nu se menţionează nici o 
structură profesionistă. Dar este clară deosebirea de 
rit: «Petrecere a stăpinilor, odihnă a săracilor, bogăție 
a celor ce trăiesc în bogăție, încurajare a sufletelor 
temătoare ; înveşmintat în diversele manifestări ale vieţii, 
intruchipind diferitele faze ale acţiunii, am făcut acest 
Teatru asemenea mişcării lumii. — Pentru oamenii 
superiori, inferiori, mijlocii, receptacul al tuturor activită- 
ților ; el generează învățături folositoare, şi de la energia 
încordată pină la destinderea jocului, aduce toate bucu- 
riile. — In felul acesta, prin Senzaţii, Sentimente si 
toate modurile de mişcare, acest Teatru va fi pentru 
toți un izvor de ínvd[dminte. — Pentru cei urmăriţi 192 


de nenorocire, de munci, de dureri, sau mistuifi de un 
foc lăuntric, pentru toţi Teatrul va oferi un refugiu în 
viața aceasta. Arătind căile legii, ale gloriei, ale dru- 
mului celui lung, ale eliberării *, întărind intelectul, tea- 
trul va fi pentru omenire izvor de învățăminte. — N-o 
să existe nici o cunoştinţă, nici o meserie, nici o ştiinţă, 
nici o artă, nici o formă de activitate sau de metodă, 
care să nu se poată vedea în teatru... Trebuie să se 
știe că teatrul reprezintă în întregime acțiunile Zeilor 
şi ale Titanilor, ale regilor şi ale poporului, ale Profe- 
ților, ale cuvîntului sfint. Orice natură individuală din 
lume, cu amestecul ei de fericire şi nenorocire, prezentată 
prin mimica trupului şi alte mijloace de exprimare, iată 
ce se numeşte Teatru. El va aduce Cunoasterii sacre, 
ştiinţei şi miturilor un loc de ascultare, iar mulțimii o 
desfătare: acesta va fi Teatrul... După ce le-a vor- 
bit astfel Zeilor şi tuturor puterilor cereşti, Cel Care 
Loveşte mi-a poruncit precum urmează: îndeplineşte Cul- 
tul Teatrului“. Este vorba, după cum se vede, despre 
o concepţie ajunsă la o conștientă maturitate a dez- 
voltării, în care se reflecta o bogată experienţă a 
cunoașterii și imaginaţiei. Este probabil că s-au pierdut 
verigile acestei evoluţii, care a avut ca prim punct de 
plecare indentificabil unele imnuri vedice extinse si 
corale, ca și ditirambii elenici, iar ca etapă impor- 
tantă, unele forme strict religioase, cum sînt dramele 
lui ASvaghosa (sec. I sau II e.n.). Între secolele IV 
și IX ale erei noastre s-a produs o neașteptată si 
puternică înflorire a operelor teatrale, constituită din 
elemente absolut specifice, atit în privinţa structurii 
dramatice, cît și în aceea a spiritului și a limbajului 
care insufletesc aceste opere. Ea a fost ecoul direct 
al unei mari civilizaţii, care a cunoscut în acea epocă 
cele mai bogate puteri creatoare ale sale, sub dinas- 
tile împăraţilor Kusana și Gupta. 

Geneza trebuie cáutatá in vasta productie de epopei 
ce caracterizează literatura sanscrită (Kaldasa, autorul 
Sakuntalei, opera dramatică cea mai elevată și desá- 
virşită din această perioadă, este totodată si autorul 


1 Este vorba despre Moksha sau Mukti, adică eliberarea 
definitivă a fiinţei, starea supremă către care tinde evoluţia 

unor poeme care istorisesc legende $1 mituri). Spre 
deosebire de activitatea teatrală care o precedă in 
bazinul mediteranean, această producti 1e nu pornește 
de la premise icligioase sau rituale. este rareori 
legată de mit şi chiar cînd apelează la legende, le ilus- 
trează cu detalii realiste care exclud orice transfigurare, 
situindu-se pe planul unei simple cronici. Cu alte 
cuvinte, le tratează ca pe niște evenimente petrecute 
aievea. Mai mult decit atît: abordează situaţiile actuale 
cu un realism destul de apropiat de acela al secolului 
al XIX-lea și adesea eroii săi sînt de provenienţă umilă: 
faptele istorice sînt repuse în matca lor cotidiană, 
readuse la înfățișarea lor adevărată. Aceasta fără a 
aluneca însă în comedia de moravuri sau de caractere, 
deoarece sensul acţiunii are rolul de a ilumina și 
îndruma, într-o vastă frescă, plină de evenimente și 
personaje, cu totul străină de unitățile de loc, de timp 
de acţiune. 
Bila se desfăşoară în proză. Cind intervin 
meditații, expansiuni lirice $1 invocatii, atunci se trans- 
formá in strofe si versuri. Cintul are un rol lipsit de 
importanţă, spre deosebire de teatrul din alte ţări 
orientale, mai cu seamă de cel chinez, destul de asemă- 
nător cu spectacolele noastre muzicale. În desfășurarea 
acţiunii se recurge adesea la divinități. La baza 
acestor opere se observă un dens substrat ideologic. 
Nu se poate spune însă că ar fi produsul sau experienţa 
acestuia, ele bucurindu-se de o efectivă libertate de 
mișcare în ce privește desfășurarea acțiunii dramatice. 
Sugestia religioasă se remarcă mai cu seamă prin 
numeroasele personaje de «brahmani », înfățișate, în 
general, cu profund respect și sinceră admiraţie. Con- 
venţiile dramatice sint destul de simple. Fiecare piesă, 
după o invocație către divinitate, are un prolog la 
care participá conducátorul trupei ȘI citiva actori, 
cu amuzante expediente umoristice. Numárul actelor 
variază între minimum cinci, și maximum zece. 
Acţiunea se termină întotdeauna cu bine. Elemente și 
personaje comice se amestecă cu dezinvoltură cu cele 
dramatice. Limbajul merge de la o naturalete realistă 
care poate friza vulgaritatea, piná la cel mai aprins 
și căutat lirism. S-ar zice că autorii indieni nu cunosc 
hotare în inspiraţia lor. Ei amintesc și prin acest fapt 

de teatrul elisabetan, apárut cu o mie de ani mai 
tîrziu si în cu totul alte condiţii istorice. 
Activitatea teatrală se desfășura din timpuri imemo- 
rabile în India, cu regularitate și cu o tehnică adec- 
vată. Lipsa de edificii teatrale ne face să presupunem 
că nu avea un caracter permanent, ci ocazional. Con- 
tributia actorului era retribuită, dar nu se poate 
vorbi de o profesie stabilă care să poată, asigura prin 
venitul ei viaţa zilnică. Autorii (în “privinţa cărora 
lpsesc aproape cu totul informaţiile biografice) se 
apropie de teatru fără a se simţi legaţi de el ca de o 
meserie, feriti ca atare de anumite servituti, putîndu-și 
urma cu destulă libertate imboldurile inspiraţiei, 
nesupunindu-se decit in linii mari anumitor exi- 
genţe. 
Alte elemente comune acestor piese sînt referirile la 
preceptele morale, produs al credințelor religioase; 
amestecul sanscrite cu dialectele, după cum perso- 
najele sint de înaltă provenienţă socială sau de origine 
umilă; alternarea temelor amoroase cu cele eroice 
(primele predomină), cu accente care se înalță aproape 
întotdeauna pe culmi pasionale. 
Primele fragmente dramatice sint considerate ca 
datînd din sec. I. e.n. Între secolele II și IV înflo- 
reste Bhása, de la care s-au păstrat (sau mai bine-zis, 
căruia 1 se atribuie) treisprezece drame; dintre ele, 
cea mai bogată ca imaginaţie și conţinut poetic este 
Vasavadatta din vis, avind stil şi subiect de legendă; 
dar psihologiile devin realiste iar personajele sînt 
luate din viaţa de toate zilele. Vasavadatta este răpită 
în chip misterios regelui Udayana, care o luase de 
soție și care urmează să se căsătorească acum cu 
Padmavati. Vasavadatta se întoarce deghizată în pa- 
latul soţului ei și asistă la noua lui nuntă. Dar Uda- 
yana nu încetează să o regrete și să o viseze; pină 
la urmă, ea revine în braţele lui cu consimtámintul 
lui Padmavati. Dispariţia ei fusese pusă la cale de 
ministrul regelui pentru ca prin noua căsătorie să 
intărească situaţia domniei și să înlăture anumite 
primejdii. Drama este dominată de atașamentul ex- 
traordinar care-i leagă pe Udayana și Vasavadatta. 
La cel dintii se manifestă printr-o amintire stărui- 
195 toare care îi domină și îi impregnează clipele chiar 


cind se aflá lingá noua lui sotie. La Vasavadatta, 
printr-un generos simţ al sacrificiului, care nu cu- 
noaste nici nerábdarea, nici regretul. Încă din această 
dramá, cu scene de o profundá atmosferá poeticá 
si o evolutie dramaticá vie si intensá, triumfá senti- 
mentul dragostei cu o tărie si o puritate care nu-şi 
găsesc asemănare in lumea antică, si nici nu cad în 
abstractiunea ideologică si in manierismul care isi 
vor pune amprenta pe manifestárile medievale. Sen- 
timentul profund care-i leagă pe cei doi eroi ai dramei 
constituie elementul central al vieţii lor şi al repre- 
zentaţiei, devine o realizare lăuntrică a civilizaţiei, 
întrucît le purifică și înnobilează sufletele, depășind 
legătura fizică printr-o contopire spirituală ce con- 
stituie efectiva lor rațiune de existenţă. 

Dramele cele mai importante din perioada istorică 
următoare, între sec. IV si V e.n., Sakuntala recunos- 
cută de Kalidasa si Telegufa de lut de Sudraka, au 
ca temă centrală tot sentimentul iubirii, dar în două 
versiuni foarte diferite ca formă. Poetica legendă a 
lui Kalidasa evocă întîmplări ce marchează fazele 
unei iubiri nemărginite și se desfășoară într-o atmo- 
sferă de vis, într-o continuă și emoționată suspensie 
lirică. Teleguţa de lut situează, în schimb, peripetiile 
unei iubiri tot atit de pure și năvalnice într-un cadru 
cotidian, printre întimplări realiste pină la licentios. ȘI 
personaje ale căror temperamente ȘI caractere sint 
legate de lupta pentru viaţă, într-un oraș și într-un 
moment istoric autentice. 

Idealizarea atinsă în Sakuntala nu diferă în esenţă 
de genul celei realizate în Telegufa de lut. Cu ajutorul 
unor procedee total diferite se exprimă o stare sufle- 
tească specifică acelei vieţi sociale, aspirațiilor comune 
ale spectatorilor dramei. În Sakuntala se face uz de 
mijloace feerice si fantastice, impregnate de senti- 
mentul naturii și al unei existente fremátind de sevá 
și vitalitate. Personajele sint conturate cu un rafi- 
nat simt al stilizării, cu o stáruitoare grijă pentru 
formá, care le face sá fie reprezentative ca intr-o 
mitologie de tip nou, proaspătă și autentică, plină de 
gratie și frumuseţe. De aceea Coethe va spune: «Vrei 
florile primăverii și roadele toamnei? Vrei fascinație 
și incintare? Vrei hrană și vrei satisfacție? Vrei să 

cuprinzi într-un singur nume cerul si pámintul? 
Zicînd Sakuntala, am spus tot. » 

Teleguţa de lut ne înfăţişează o curtezană, Vasan- 
tasena, și un brahman sărac, Ciuradatta, persecu- 
tati de soartă și de cei puternici, într-un ansamblu 
de figuri minore, incapabile de a-și asuma o îndatorire 
și cel mult, generosi în fidelitate. Vasântasena și Ciu- 
radatta înving complotul împrejurărilor, intrigile unui 
cumnat al regelui, căruia Vasantasena refuză să-i 
cedeze. În momentul cînd Ciuradatta trebuia să fie 
executat, este salvat de ea, dragostea lor triumfă. 
O dragoste născută din umilinţă, din sărăcie, din 
puritatea sentimentelor, așa cum se pot intilni nu 
numai la figurile de basm, ci și la personaje obis- 
nuite, reale, în miezul vieţii sociale. În a Bta A 
cele mai pure accente de dragoste reprezintă o trans- 
figurare; în 'elegufa de lut ele constituie o neaș- 
teptată resursă dezvăluită într-un suflet care se lasă 
în voia pasiunii ce-l năpădește. Faptul surprinzător 
pentru cititorul modern este că în aceste drame se 
aplică legile de bază ce caracterizează spectacolul 
popular tipic al vremurilor noastre. Ele redau o 
peripetie amoroasă care, doar la sfîrșitul spectacolului 
și numai în ultima clipă se rezolvă în mod fericit, 
intocmai ca în filmele cele mai tipice ale industriei 
hollywoodiene. Este evident că între cele două civi- 
lizaţii există o anumită înrudire psihologică ascunsă. 
S-ar părea că în civilizația indiană unele circum- 
stante istorice au împiedicat un ulterior proces de 
maturizare, fapt care explică pentru ce în mileniul 
următor activitatea teatrală, deși continuă să se dez- 
volte, nu izbutește să dea decit variaţii pe temele 
elaborate în această epocă. 

Un moment fericit al creaţiei poetice este secolul al 
VII-lea căruia îi aparține dramaturgia lui Harshadeva, 
autor al pieselor Ratnavali și Priyadarsika cu caracter 
romanesc si Nagananda (Naga și fericirea lor) ori- 
entată către teme religioase. În secolul al VIII-lea a 
trăit Bhavabhuti, de la care au rămas două piese 
inspirate din istoriile cuprinse in Ramayana ! și Malati 


1 Epopee sanscrită, compusă probabil în sec. IV şi atribuită înţe- 
leptului legendar Valmiki, istorisind peripeţiile prinţului Rama 


şi Madhava, altă poveste de dragoste care, după 
intimplári aventuroase și o serie de împrejurări 
nefericite, se încheie prin împlinirea unui vis de 
dragoste. Eroii sînt de rîndul acesta doi tineri pe 
care soarta urmărește să-i despartă cu orice preţ. 
Iubirea lor este însă mai tare decit toate piedicile 
naturale și supranaturale. Elementele feerice și lirice 
devin aici predominante, fără a diminua însă esenţa 
conflictului dramatic, îmbogăţind-o chiar, iar inte- 
resul acţiunii devine tot mai intens pînă la dezno- 
dámint. Loviturile de teatru și evenimentele drama- 
tice capătă o importanţă care frizează uneori gustul 
melodramatic, dar se mlădiază apoi în rafinate vi- 
ziuni poetice. Piesa prezintă o agitată lume fantastică 
și o viguroasă psihologie a iubirii, dînd colorit per- 
sonajelor și reacţiilor lor, apropiindu-se de teme reli- 
gioase care ies la iveală ici și colo și de un simţ critic 
ce pune în valoare comportarea loaială, sentimentul 
rieteniei, constanţa afectelor. 

În aceeași epocă, sau puţin după aceea (pentru cro- 
nologia ades foarte discutată și pentru informaţiile 
de bază, ne-am folosit de studule specializate ale lui 
Mario Vallauri) se situeazá Visakhadatta, autorul 
complexei opere dramatice Rakshasa ministrul sigi- 
liului, care se deosebește net prin conținutul ei de 
celelalte drame amintite, deoarece este complet lip- 
sită de tema iubirii și descrie o acțiune, ca de obicei 
destul de incurcatá, cu caracter strict politic. 

Am putea face o oarecare apropiere între genul acestei 
piese și dramele istorice shakespeariene. Și aici se 
foloseşte referirea la o cronică recentă, foarte pro- 
babil cu intenția de a o reda fidel. Dar în timp ce 
la Shakespeare predomină interesul pentru personaj, 
adesea pentru slăbiciunile sale, și concepția eveni- 
mentului istoric privit ca un judecător cel mai adesea 
orb, in această dramă neobişnuită predomină simțul 
științei politice, cu accente și determinări destul de 
asemănătoare cu acelea din Principele lui Machia- 
velli. Ministrul Canakya apără domnia lui Candra- 
gupta de curînd cucerită prin doborîrea dinastiei 
Nanda. Ministrul Rakshasa, rămas credincios fami- 
liei Nanda, încearcă pe toate căile să-i restaureze 
puterea. Conjuratii și contraconjurații, intrigi si contra- 

intrigi. Lupta dintre cei doi ministri devine tot mai 
strinsá, astfel încît vor cădea victime unii dintre 
agenţii și partizanii lor. Pînă la urmă vor învinge 
vicleșugurile lui Canakya, care au drept unic scop atra- 
gerea lui Rakshasa în slujba regelui său, ca ministru, 
pentru a face ca priceperea acestuia să fie în folosul 
noii domnii. Piesa își continuă desfășurarea în sensul 
scopului urmărit de acţiunea politică a lui Canakya, 
cu intenţia de a pune în contrast abilitatea lui lumi- 
nată cu integritatea lui Rakshasa. Canakya era o 
figură istorică renumită atit pentru priceperea lui 
în a guverna, cît și pentru un tratat de politică, rămas 
ca o lucrare fundamentală. 

Atitudinile uneori deconcertante ale celor doi eroi 
(recurgerea la asasinat ca procedeu legitim) trebuie 
puse în legătură cu simţul politic, foarte diferit de 
acela moral —ca și la Machiavelli — ele fiind ori- 
entate către scopuri deosebite. Chiar și într-un su- 
biect care ar putea să pară străin de crearea unei 
atmosfere, dramaturgul indian a ştiut să realizeze o 
puternică tensiune scenică, o descriere a obiceiurilor 
și caracterelor care zugrăvesc o lume cu toată vita- 
litatea ei. De altfel, piesa contine si înalte exemple 
morale, ca fidelitatea lui Rakshasa faţă de regele sáu, 
credința pină la moarte faţă de Rakshasa a unora 
dintre colaboratorii lui. Însuşi scopul urmărit de 
Canakya și dezinteresul său (la sfirșit el se retrage 
în umbră, pentru a-i lăsa locul noului ministru 
Rakshasa) se dovedesc de o înaltă nobleţe spirituală. 
De asemenea, nu lipsesc paranteze de o poezie severă, 
inspirată din precepte morale și religioase. Opera reflec- 
tă seninătatea unui suflet curat și cu sentimente înalte. 
n secolele următoare au apărut numeroase variaţii 
pe teme istorice, amoroase, eroice, religioase. Ele- 
mentele acestei infloriri nu s-au mai repetat insă. 
lar ele au fost, desigur, mult mai bogate si mai variate 
decit cele pe care le cunoaștem: pentru a o dovedi 
este suficientă existenţa unei serii de prahasana (farse 
într-un act), printre care se numără, subtilă și savu- 
roasă, Ascetul transformat în curtezană (al cărui autor 
se numea poate Bodhayana) datînd din sec. VII 
e.n. Este o glumă spumoasá și spirituală, care pune 

REINVENTAREA COMEDIEI 


LATINA GOLIARZILOR! SI A UMANISTILOR 


Se lui Terenţiu şi a lui Plaut in cadrul universi- 
tăților dobindeste un rol hotăritor o dată cu Renaşterea, 
în secolul al XV-lea, a gustului pentru peripetia scenică, 
cu prezentarea ei brutală si totodată comică. La baza mișcării 
teatrale italiene regăsim mereu amprenta lor, alături de aceea 
inspiratoare a parodiei şi observării vieţii cotidiene, care a 
continuat vreme de secole să-izvorască din Decameron. 
Comediile «elegiace» în latină — compoziţii narative dia- 
logate, care se întîlnesc încă din secolul al XII-lea in Italia 
şi în Franţa, printre care De Cerdone şi De Paolino e Polla — sînt 
prea puţin legate de teatrul propriu-zis. Desigur că n-au 
fost niciodată jucate. Trebuie puse în legătură, mai degrabă, 
cu alte compoziţii satirice — adesea recitate de saltimbanci — 
care în secolele XII, XIII si XIV au fost destul de nume- 
roase. Prima compoziţie cu adevărat teatrală ce s-ar fi putut 
reprezenta, deşi se pare că n-a fost şi că nici n-a fost scrisă 
în acest scop, trebuie socotită Paulus a lui Pier Paolo Ver- 
gerio, ilustru umanist şi pedagog născut în 1370 la Capo- 
distria. Se presupune că Paulus a fost compusă în 1389 sau 
1390, pe cînd Vergerio era student la Bologna. Desi compusă la 
o virstá atit de tînără, intenţiile morale ale pedagogului apar încă 
din subtitlu: «ad juvenum mores corrigendos».? Personajul 
principal (s-ar putea deduce eventual o intenţie autobiografică) 
este un tînăr student care sováie între tentaţiile unei vieţi 
libere şi depravate, personificată de slujitorul cel rău, Erotus, 


1 goliardus, denumire dată în latina medievală studentilor de la diverse universităţi, 
care umblau prin lume ca să se instruiască și să se distreze. Au rămas de la ei o 
serie de texte de cîntece satirice sau de dragoste 

2 Pentru îndreptarea moravurilor tineretului 

si indemnurile cátre o viatá asprá, de studiu, rostite de slu- 
jitorul æl bun, Stichus. Fireşte că slujitorul cel rău este sin- 
gurul personaj amuzant din comedie, iar istorisirile lui, mai 
cu seamă aceea destul de amănunțită a procedeelor folosite de 
femei pentru a simula virginitatea, oferă momente vesele 
şi pline de interes pentru înţelegerea vieţii cotidiene a acelor 
timpuri, cu aspectul ei real şi cu slăbiciunile ei. 

Intenţia principală rămîne aceea de a-l imita pe Terenţiu; 
dar autorul se lasă furat de interesul pentru situaţii, descriind 
personaje şi obiceiuri ale vremii, adesea cu o mare vioiciune 
de spirit şi de limbaj. 

Modelul schiţat de Vergerio va fi trezit oare şi alte tentative 
de acest gen? Lucrul este probabil, pentru cá a înlăturat 
orice sfială respectuoasă şi a dovedit că se putea merge pe 
calea lui Terenţiu şi Plaut fără a fi învinuit de prezumție 
sau nesocotință. Cu toate acestea, compoziţiile ulterioare 
— cel puţin acelea care ne-au rămas — nu prea au înrudiri 
cu Paulus. Se simte cá sint eliberate de constringeri morale, 
dar mai cu seamă că folosesc cu totul alte mijloace decit cel 
scolastic al lui Vergerio. Comediile umaniste, în sensul strict 
al cuvîntului, adică legate de imitație printr-o dublă rațiune, 
îşi pun înainte de toate serioase probleme de stil. Evoluţia 
lor, de la Philodoxus de Leon Battista Alberti (1426) pînă 
la cele şapte piese ale lui Frulovisi, jucate la Veneţia de his- 
trioni sau goliarzi între anii 1425 şi 1430, de la Poliscena 
atribuită lui Leonardo Bruni (1423) pină la Chrysis a lui Picco- 
lomini (1444) si Isis a lui Ariosto + (jucată la curtea estensilor ? 
în 1444) dovedeşte avintul din acei ani către renașterea tea- 
trului profan, dar nu oferă indicii de un interes special pentru 
originea trăsăturilor specifice teatrului italian. Ele rămîn 
nişte orientări cu caracter net cultural, importante sub aspect 
istoric, dar lipsite în sine de interes. 

Din puţinele urme culese prin codicele medievale se poate 
socoti drept un fapt stabilit că reprezentațiile se desfăşurau 
în cadrul universităţilor din Bologna şi Padova. Dar despre 
acestea nu există nici un fel de informaţii, astfel încît nu se 
pot hazarda ipoteze. În ce priveşte reprezentațiile date la 


! Este vorba despre Francesco Peregrino Ariosto (nu cunoscutul Ludovico Ariosto) 
care a trăit în sec XV la Curtea de Este, fiind profesor de filozofie și drept și avînd 
diverse scrieri în latină și italiană 

* Familia d'Este domnea în Ferrara, iar fraţii Borso I și Leonello au inaugurat 
după 1440 tradiţia mecenatismului care va face din Ferrara un important centru 
al Renașterii 


Pavia de către goliarzi, datele ni se par suficiente, chiar dacă 
nu complete, prezentind o situaţie sui generis. Mai mult decît 
atît, ele relevă un crîmpei de viaţă şi de moravuri ale timpului, 
printr-un realism puternic, în care nu ezităm să recunoaştem 
prima formă concretă de artă dramatică din Italia. 

În Statuti Academiae Parisiensis scrie: «Theologi — ... 
licentiati....post celebratas in suis scholis WVesperias, quilibet 
eorum doctoratus dignitatem rotundumque magisterii birretum 
in aula domini Parisiensis Episcopi suscipit!» În capitolul 
al doilea din statutele teologice ale Universităţii din Bologna, 
alcătuite după 1362, este menţionată o adunare plenară în 
care maestrul îi punea studentului ce-şi încheiase studiile 
patru întrebări asupra cărora discipolul trebuia să diserteze 
apoi în prezenţa şi cu participarea colegilor săi. La sfîrşitul 
disertaţiei, maestrul aducea laude studentului, încredinţindu-i 
subiectul unei conferinţe pe care urma săo ţină după citeva 
zile în cadrul unui anumit curs. Această adunare se numea 
Vesperia, iar studentul supus examenului final, vesperiando. 
Discuţiile asupra subiectelor teologice dezbătute deveneau 
adesea foarte îndirjite, transformindu-se în încăierare, astfel 
încît în Statutele teologice mai sus amintite, ale Universităţii 
din Bologna, maestrul era îndemnat să nu folosească pentru 
elogierea studentului termeni care ar putea fi socotiți neres- 
pectuosi, ireverenţioşi faţă de religie si cler. În universităţile 
cele mai renumite ale timpului, aceste vesperiae se ţineau în 
aule şi participau la ele doar studenţii în teologie. La Pavia, 
însă, se întruneau chiar în Dom, cu participarea studenţilor 
de la toate facultăţile. Nu este greu de presupus că ele se 
transformau în vesele bacanale, lucru confirmat de neastep- 
tatele revelații pe care ni le oferă cîntecul compus de Maffeo 
Vegio, umanist prețuit şi poet latin din acea vreme, în care 
autorul dă glas statuii lui « Regisol», care de secole domină 
piaţa principală din Pavia, simbolizind spiritul tradiţional 
al oraşului. 

Trebuie să amintim cu acest prilej, pentru a face ca mustră- 
rile minioase ale lui « Regisol » să fie mai puţin surprinzătoare, 
că în tot timpul evului mediu au avut loc în biserici, mai ales 
cu prilejul sărbătorilor din decembrie, manifestări de carna- 
val asemănătoare Saturnalelor, in care clericii îşi permiteau 


1 După ce s-au celebrat Vesperiile în şcolile respective, teologii licentiati primesc 
fiecare demnitatea doctoratului şi bereta rotundă a magisteriului în aula Episco- 
pului din Paris (în lat.) 

tot felul de libertáti, dansind, mascindu-se, costumindu-se 
şi neyovăind să ajungă la scandal şi orgii. Goi sau travestifi 
în femei, seminariştii dansau pe altare si alegeau pe «episcopul 
nebunilor >, iar sărbătorile respective se numeau ale « uciderii 
pruncilor» sau «ale sfintei Ecaterina» sau ale € sfintului Nico- 
lae». În acele zile aveau loc cîntări, excese şi desfrinári de 
tot felul, chiar cu oarecare aparente legitime, în ciuda repe- 
tatelor prohibiţii din partea bisericii. Aceasta justifică istoric 
lucrurile care vom vedea că se petrec în Domul din Pavia, 
fácindu-ne să înţelegem cum, deşi erau condamnate si trezeau 
indignări, ele nu păreau la acea vreme prea îndrăzneţe si ieşite 
din comun. Se admitea în mod tacit că desfriul studenţesc 
trebuia tolerat. În cazul de faţă ne interesează să constatăm 
cum din această împrejurare s-au născut primele texte comice 
ale teatrului italian, cum s-au transformat glumele şi ob- 
scenităţile în adevărate reprezentații + personatus vultus, lar- 
vasque minaces» 1, după cum relatează Maffeo Vegio. Cere- 
monialul se desfăşuara — potrivit celor povestite de Vegio cu 
ton îndurerat — şi pe străzile oraşului, cu cortegii solemne 
care ofereau o parodie mai mult sau mai puţin conştientă 
a triumfurilor romane, încheindu-se prin încununarea cu lauri 
a respectivului vesperiando. Intraţi în Dom, studenţii puneau 
mina pe odăjdii şi mitre. Costumaţi astfel, isi începeau cere- 
moniile lor bizare. Bietul Vegio îi înfiera cu vehemenţă pe 
teologii noştri. Dar se pare că nu era ascultat, căci avem 
ştire despre alte reprezentații care au avut loc ulterior ( Re- 
petitio Zanini de Ugolino Pisani în 1435 si De falso hypocrita 
de Mercurio Ronzio in 1437), destinate unor scopuri identice, 
si, ca atare, după toate probabilitățile într-un cadru identic. 
În acelaşi cadru a fost reprezentată probabil, chiar dacă nu 
există informaţii sigure cu privire la text, Cauteriaria, atribuită 
aproape cu certitudine lui Antonio Barzizza, fiul lui Gaspa- 
rino Barzizza, care preda ştiinţe umaniste la Universitatea 
din Pavia: o îmbinare destul de izbutită de modele clasice 
şi elemente medievale (înfierarea păcătosului sex feminin). 
Împărţită în acte, piesa are ca temă principală, inspirată direct 
din Boccaccio, prezentarea unui preot adulterin şi utilizarea 
spovedaniei ca pretext pentru întîlnirea celor doi amanți 
care, ca de obicei, au drept complici slujitorii. Dar, după cum 
am mai arătat, rámine încă la bază schema clasică. Lucrarea ar 
putea fi situată printre comediile de tip «erudit» în care au pătruns 


1 Chipuri mascate şi apariţii înlricoşătoare (in lat.) 


puternic elementele nuvelisticii medievale. Pare imposibil 
de reprezentat, dar în atmosfera specială a lumii goliardice 
din Pavia, piedicile nu contează, astfel încît nu ne este greu 
să ne închipuim personajele feminine interpretate de aureos 
adolescentes, care-i sint atît de dragi lui Panormita ! şi celor- 
lali; umaniști. Acţiunea se desfăşoară cu multă vioiciune si 
dezinvoltură, cu o alură tipic teatrală. Latina e cam aproxima- 
tivă şi maltratată, ca de altfel în cea mai mare parte a compo- 
zițiilor de acest fel. 

Autorul simulează relatarea unui fapt divers. Afirmă chiar 
că este vorba de o intimplare petrecutá cu cinsprezece zile 
în urmă. Se grăbeşte s-o istoriseascá, cerînd iertare dacă 
nu va fi la înălțimea lui Plaut si a lui Terenţiu (în aceeaşi pe- 
rioadă Panormita citea Captivii lui Plaut, dintr-un codice 
descoperit în 1429 şi popularizat în 143|, tinerilor de la cursu- 
rile sale. Necesitatea de a se referi la un fapt divers real con- 
stituie un lucru complet nou în istoria teatrului dramatic 
din acel timp. Reprezentarea impunea evident exigenga de 
a relata o realitate cunoscută tuturor. Cu alte cuvinte, începea 
să se producă o distincţie netă între un repertoriu dramatic 
formalist și unul care urmează să fie jucat. Din această perioadă 
fecundă , atit de propice evoluţiilor, ni se oferă două texte 
cu adevărat originale: farsa Janus Sacerdos, reprezentată 
la Pavia în mai 1427, deci într-o perioadă de vesperiae, şi Philo- 
genia de Ugolino Pisani, compusă puţin timp după aceea. 
Temeiurile lui Janus Sacerdos nu se pot explica decît stabilind 
o legătură cu Hermaphroditus, culegere de epigrame pusă 
în circulaţie cu succes de Panormita în 1425. Nu încape îndoială 
că autorii farsei, mărturisiţi în subsolul copiei ca fiind Savucio 
şi Ugo, erau discipoli şi admiratori ai acestuia, avind in vedere 
înrudirea temelor şi subiectelor satirice ale celor două com- 
poziţii, chiar dacă în aceea a lui Panormita elaborarea stilis- 
tică este mult mai îngrijită şi eficientă. În farsă, în schimb, 
teatralitatea e plină de îndrăzneală iar comicul fără rezerve. 
Vreme de secole se va practica în continuare un teatru comic 
goliardic, cu scopuri exclusiv bufe, pástrind un caracter vădit 
de parodie dusă pină la cele mai agresive amănunte obscene 
și ofensive. Verismul nu cunoaşte limite; iar aceste particu- 
larităţi ale teatrului universitar se vor transmite pină în zilele 


Antonio Beccadelli, zis Panormitanul (de la Panormus în lat. Palermo) 1394— 
1471, umanist napolitan: a înfiinţat la Neapole Academia Antoniană, a scris elegante 
Versuri latineşti şi volumul Ermaphroditus 

noastre, piná in anii din urmă (ele sint în vigoare, de pildă, 
la universităţile din Pisa si Siena). 
Manifestările din Pavia au dus la o dublă descoperire: aceea a 
unei forme teatrale eliberată de orice schemă precedentă si 
capabilă să creeze un amuzament de sine stătător cu ajutorul 
parodiei, care va deveni apoi caracteristică Măştilor (iar Măştile 
există deja în această ocazie); apoi aceea a referirii directe la 
limbajul şi realităţile lumii înconjurătoare, cu rol spectacular. 
Picanteria detaliilor şi a expresiilor conferă un umor exploziv 
farsei Janus Sacerdos, cu care începe în mod legitim teatrul 
comic italian, deoarece ea constituie elementul cel mai avansat 
şi bătăios, o reprezentaţie elaborată în mod vădit pentru o 
anumită societate, ráminind însă totodată la limita societăţii 
în general, datorită independenţei sale faţă de structurile obli- 
gatorii şi inhibiţiile acesteia. 
Un clan de studenti hotărăsc să-i joace o festă lui Giano, 
preot pederast. Înterpreţii se reprezintă pe scenă chiar pe ei 
insisi (în afară de Giano) si este evident cá şi-au compus textul 
din capul lor. li dau celui mai atrăgător dintre ei, Savucio, 
misiunea de a se apropia de victima stabilită. În convorbirea 
pe care o are cu Giano, Savucio ii dá de inteles cá are acelasi 
gen de înclinații ca si el. Giano savurează dinainte plăcerile 
care-l așteaptă si se teme doar cá frumosul student va fi prea bru- 
tal in satisfacerea dorințelor lui, constringindu-l să recurgă la un 
medic. Replicile îndrăzneţe ale acestui dialog sint din belşug 
condimentate cu spirit italic. Savucio îi dă intilnire lui Giano, 
dar în camera unde trebuia să aibă loc intilnirea lor amoroasă, 
preotul dă nu numai peste Savucio, ci peste toată banda înar- 
mată cu reteveie zdravene, care-i tăbăceşte nefericitului pielea 
si îl obligă să jure că va păstra o castitate riguroasă pină la 
capătul vieţii. După cum se vede, este o glumă fără consecinţe 
grave, mai ales că Giano face jurămîntul, deşi îşi dă seama cá 
nu va fi în stare să-l respecte. 
Farsa are o alură sprintená şi totodată nu lipsită de fineţe şi 
complexitate psihologică. Fa reprezintă un gen cu totul nou 
şi neașteptat în evoluţia de pînă atunci a teatrului din Occident. 
Însăşi menirea ei, de a insufleti amintitele vesperiae i-a prilejuit 
prospefimea şi autenticitatea, transmitindu-ne o imagine vie 
şi colorată a spiritului goliardic şi a tendinţelor lui libere, 
revelind punctul piná la care se afirma noua educaţie umanistă, 
cu totul opusă celei scolastice, chiar şi în rîndul viitorilor teologi. 
Fragmentul anonim (un adevărat scheci, s-ar putea zice) 
207 fără titlu, cuprins într-un codice vienez, confirmă gustul umo- 


ristic pentru obscenităţi (de rîndul acesta cu caracter sexual 
general), pe atunci la modă printre studenţii din Pavia. Într-o 
atmosferă de carnaval, Filano o intilneste pe Anoricta, apreci- 
indu-i concret farmecele. Acţiunea este dublată de un spiritual 
schimb de replici pipărate. Anoricta declară in încheiere: 
« Tu Hucolinus discisti »: este vorba oare de Ugolino Pisani în 
chip de actor? « Aici se sfirşeşte această glumă plăcută», aver- 
tizează codicele. Tonul și limbajul au un savuros și picant 
relief teatral. 
Rámine aparte exemplul mimului giularesc 1, aşa cum se în- 
tilneste în Comedia Bile, şi apartinind ca gen unor epoci cu 
mult anterioare (chiar dacă Comedia Bile a fost compusă după 
toate probabilitățile în sec.XV). Mimul are limitele lui bine 
definite şi în orice caz formele care ne-au rămas nu ne permit 
să-l includem printre manifestările teatrului propriu-zis. 
Scurtul dialog al Comediei Bile este compus în asa fel incit să 
fie recitat de o singură persoană, în chip de apolog?, reluînd 
fabula antică a invitatului la masă, căruia i se servesc pesti 
mărunți, în timp ce stăpinilor li se rezervă cei mai buni, mai 
graşi şi mai mari. Un alt gen aparte este dialogul de inspiraţie 
clasică şi cu fond bufonesc, exemplificat în Catinia lui Sicco 
Polenton, notar erudit, care-şi exercita funcţia la Padova şi 
a compus în 1419 această dispută comică, evident doar în scopul 
de a-i distra pe prietenii invitaţi la el. Catinia se pretează cel 
mult la o lectură cu glas tare. Nu are nici un raport direct cu 
reprezentaţia scenică, înrudindu-se în schimb cu alte compoziti 
umoristice ale umanistilor. 

Cu totul altul este cazul lui Ugolino Pisani (prima jumătate 
a secolului al XV-lea), erou aventurier al epocii sale, cu profesii 
multiple si peripeții tumultuoase (datorită cărora a ajuns să moară 
în Ungaria). În tinereţe, înainte de a-şi termina studiile, Ugo- 
lino Pisani a devenit autor de piese destinate studenţilor din 
Pavia. Ne-au rămas două compoziţii de-ale lui. Prima, Philogenia 
(înainte de 1437), o adevărată comedie, axată pe caracterul 
protagonistei şi ilustrînd prin intermediul ei — fie chiar foarte 
indirect — o problemă socială: condiţia de inferioritate şi sub- 
jugare în care se afla femeia. Philogenia este sedusă de Epifebo, 


! Giullarii erau un echivalent italian al jonglerilor; ambulanți sau stabiliti la Curti; 
ei cîntau, recitau, făceau jonglerii şi bufonerii etc. 

Scurtă povestire, in versuri sau proză, cuprinzind o învățătură morală prezentată 
sub formă alegorică 

ascunsă de el la nişte prieteni pentru a o feri de minia părintească 
şi, sub acest pretext, părăsită, ba mai rău, lăsată în prada poftelor 
prietenilor care o ţin ascunsă. Pentru a scăpa definitiv de ea, 
Epifebo o constringe să se mărite cu un bădăran, pe care-l 
momeste cu o zestre mare. Un rol hotăritor în toate aceste 
manevre îl joacă un preot numit în bătaie de joc Prodigio 
(Minune). Philogenia nu se răzvrăteşte. O vedem tot timpul 
îndrăgostită de Epifebo, modestă şi ascultătoare. Cînd rămîne 
singură, deplinge trista soartă a femeilor, constrinse de 
împrejurări să se supună voinţei altora. Această temă va deveni 
caracteristică pentru structura socială din Ítalia; seducerea si 
părăsirea vor da un colorit puternic dramelor realiste italiene. 
Comedia nu prezintă nici elemente plautiene nici din nuve- 
listica medievală. Descrierea şi aprofundarea caracterului Filo- 
geniei îi conferă accente cu adevărat noi, sortite unei evoluţii 
ulterioare. 

În cu totul alt gen este Repetitio egregii Zanini coqui, unde trium- 
fă parodia cu funcţie satirică. Mai degrabă decît o compoziţie 
teatrală, s-ar zice că este transcrierea unei ceremonii glumeţe 
făcută de studenţi cu prilejul vreunei serbări de-a lor. Nu există 
un dialog propriu-zis, ci o serie de logos-uri. Primul dintre aces- 
tea enumeră cele mai mari prostii omeneşti, după procedeele 
logice ale scolasticii. Este cel mai lung şi cel mai bizar şi se simte 


in el rezonanţa unui vădit neconformism cu fond moralist, 


care-şi îndreaptă adesea săgețile împotriva călugărilor cu 
apucături ipocrite. În partea a doua, diverse personaje prezen- 
tate ca fiind reale (iar Ugolino le-ar fi aşternut vorbele pe hirtie) 
aduc laude bucătarului Zanino, în chipul în care se aduceau 
laudele unui vesperiando. Fireşte şi acestea au un ton sarcastic, 
căci Zanino este zugrăvit ca fiind murdar şi neghiob; dar min- 
cărurile preparate de el sint descrise în mod măgulitor, iar 
elogiul artei culinare cu care Zanino ajută umanitatea să tră- 
iască e sincer. La sfîrşit, Zanino este încununat ca în vechile 
triumfuri romane. Scopul acestei ceremonii burleşti este sati- 
rizarea instituţiilor şi a formelor scolastice. Firește că intenţia 
tinteste mai departe, urmărind să ironizeze înapoierea medievală, 
lipsa de logică a credințelor. Limbajul este o creaţie vădit maca- 
ronică 1, astfel încît ar fi destul de problematică găsirea 
unor echivalenfe în italiană. Sensul unora dintre cuvinte s-a 
pierdut. Stilul îşi croieşte o cale şi o forţă proprie, din care răz- 


1 Limbă deformată, grosolană, parodie a latinei clasice 


bate incercarea de a caracteriza limbajul printr-o formá deter- 
minatá, de a-l forja aproape ex-novo, pentru a satisface exigen- 
tele de exprimare ale subiectului. Ne indreptám atit ca spirit, 
cît şi ca forme, către macaronicele lui Tifi Odasi ! si ale lui 
Folengo. Limbajul lor parodistic va fi reluat de comedia din 
secolul al XVI-lea, şi mai ales de diferitii Zanni din Commedia 
dell'Arte. 

Despre viaţa goliardicá de la universitatea din Padova ne-a 
rămas un scurt dialog privitor la alegerea unui student pentru 
a-i reprezenta pe colegii lui la o lecţie publică, alături de pro- 
fesorul titular. Între personaje — studenţi germani de la facul- 
tatea de drept — au loc certuri şi intrigi în care se conturează 
diferite caractere, în special al lui Corrado Pircheimer (acesta 
a existat cu adevărat), care s-a delegat singur cu tenacitate şi 
încredere. Este vorba de fapt de un amuzant fragment de cronică 
în formă dramatică şi dialogată, a cărui reprezantare credem că 
poate fi exclusă în mod logic, ráminind deci în afara cercetării 
noastre, asa cum rámin în afară şi comediile umaniste propriu- 
zise, compuse nu pentru scenă (fie ea cît de rudimentară) ci 
pentru plăcerea lecturii, din gustul pentru imitație şi variaţie. 
Compozițiile teatrale amintite aici şi cadrul in care a avut loc 
reprezentarea lor, adică spiritul în care au fost puse în scenă 
pentru a fi interpretate ocazional, ni se pare că aruncă o lu- 
mină sigură asupra originilor şi a liniilor caracteristice ale 
teatrului italian (acela în care s-a oglindit cel mai bine şi s-a 
complăcut publicul italian). 

În primul rînd: un comic de farsă care ţinteşte către limita 
extremă a efectelor sale, pornit dintr-o dorință de a parodia. 
Atenţia este în general îndreptată către personajele inferioare 
ca stare socială, asupra cărora se exercită sarcasmul, dar care 
sfirşesc prin a triumfa. Tematica este strîns legată de impulsurile 
sexuale şi cele ale foamei. Credinţele sînt aruncate peste bord, 
viața scenică este însuflețită de un materialism evident, care 
trezeşte aprobarea entuziastă a auditoriului. Analiza parodistică 
a limbajului cotidian și vorbit constituie baza modalităţii de 
exprimare a interpretului său, adică atit a autorului cit și a 
actorului. Uneori apare şi un substrat dureros şi grotesc. 


1 Poezia macaronică este caracterizată prin folosirea unui limbaj grotesc, alcătuit 
dintr-un amestec de latină cu forme dialectale. Creatorul acestui gen este socotit 
Tif Odasi (Michele di Bartolomeo Odasi, care a murit la Pavia în 1492), cu poemul 
său Macharonea. Capodopera genului este Baldus, poem satiric şi burlesc în 25 


de cînturi, al lui Teofilo Folengo (1491 —1544) 

RENASTEREA ITALIANĂ 


Cercetarea teatrelor antice şi a tot ce era legat de reprezentațiile 
care se dădeau in ele, precum și înclinația către un spectacol 
eliberat de orice oprelişte confesională sau ideologică, au fost 
stimulate în mod hotăritor prin descoperirea unui codice care 
cuprindea douăsprezece comedii ale lui Plaut (1429). 

Umanistii şi poeţii din prima perioadă a Renaşterii s-au măsurat 
cu maeştrii latini mai întîi pe terenul traducerilor şi al inter- 
pretării, apoi pe acela al adaptărilor si, în sfîrşit, pe acela al 
unor manifestări libere. 

În acest sens, reprezentarea comediilor latine constituie un 
element aproape determinant pentru dezvoltarea într-o anumită 
direcţie a comediei italiene. Pasiuneapentru teatru s-a născut ca 
o consecinţă a admirafiei pentru teatrul latin; Plaut şi Terentiu 
au fost imitaţi, reelaboraţi, prelucraţi, traduşi, reprezentaţi 
in fata unui public de toate felurile, dar mai ales a acelui 
public care, la Curțile din nou deschise către orice formă de 
raporturi umane, urma să devină protagonistul anilor renascen- 
tişti. Florenţa, Ferrara, Pavia, Roma pot fi considerate drept 
centrele cele mai interesate faţă de acest nou gen de spectacole 
integrate în curentul de umanitate — în sensul latin al cuvîntu- 
lui 1 — care marca trăsăturile noii orientări. Tradiţia acestor 
reprezentații şi descrierea fastului cu care erau încadrate este 
consemnată de numeroase cronici locale sau de rapoartele 
şi scrierile trimisilor diplomatici. 

Un document din 1476, scrisoarea din 28 februarie trimisă de 
Pietro Cennini lui Alessandro Rinuccini, vorbeşte despre o 
reprezentaţie florentiná a piesei Andria de Terenţiu, dată de 
elevii şcolii lui Giorgio Antonio Vespucci. Este probabil că 
aceasta a fost prima încercare de spectacol clasic în secolul al 
XV-lea. Doi ani mai tirziu avea loc în biserica Ognissanti 
reprezentarea unei alte comedii a lui Terenţiu, de rindul acesta 
în prezenţa lui Lorenzo Magnificul. La 25 ianuarie 1486 începea 
la Ferrara o serie de reprezentații clasice, care in 1489 atingea 
apogeul teatral cu Menaechmi la curtea lui Ercole I. În anul 
următor, o reprezentaţie cu Amphitruo, în traducerea lui Pan- 
dolfo Collenuccio, organizată în aer liber, după cum era obi- 
ceiul, a trebuit să fie întreruptă din cauza asistenţei, generînd 
probabil tradiţia spectacolelor în cadru închis, de la care publicul 


1 humanitas = învăţătură, civilizaţie 


nu era totusi exclus, in ciuda manifestárilor sale uneori cam tur- 
bulente. La 5 februarie spectacolul, urmat de un intermezzo 
mimat pe tema muncilor lui Hercule, a fost repetat. Piesa 
Menaechmi a mai fost jucată şi la Florenţa la 12 mai 1488, în 
prezenţa lui Poliziano, care a rămas entuziasmat. În februarie 
1491, în plin carnaval, sezon clasic pentru acest fel de manifes- 
tări, Ferrara a fost din nou teatrul unor spectacole clasice: în 
ziua de 12, Amphitruo, pentru a sărbători nunta lui Alfonso 
d'Este cu Anna Sforza; în 13, Menaechmi, în cadrul aceloraşi 
festivități, ca si Andria, jucată în ziua următoare. În 1493, după 
o reprezentaţie ferrarezá a piesei Menaechmi, în cinstea lui 
Ludovic Maurul care vizita oraşul, Pavia a fost centrul unui şir 
de reprezentații pe care Maurul a ţinut să le organizeze între 
27 şi 29 august, se pare într-un teatru adevărat, fie el şi de lemn, 
pentru a-i oferi o plăcere cumnatului său Alfonso. Comediile 
jucate au fost: Captivi, Mercator şi Poenulus, toate de Plaut. 
Giovanni Pencaro, atașat la curtea lui Ercole I, aduce o mărturie 
sigură a spectacolelor desfăşurate la Ferrara în februarie 1499. 
El descrie cu amánunfime caracteristicile scenografice şi cele- 
lalte curiozitáti prin care s-au evidenţiat. Într-o scrisoare din 
9 februarie, trimisă Isabelle: Gonzaga, vorbeşte despre o 
reprezentare a lui Eunuchus de Terenţiu, reluată cu alte inter- 
mezzo-uri în ziua de 12; într-altă scrisoare din 10 februarie, 
despre Trinummus de Plaut, iar in cea din 11, despre Poenulus. 
Isabella Gonzaga, venită la rîndul ei în vizită la Ferrara unde 
a asistat la cîteva spectacole latineşti, i-a scris despre ele soţului 
ei. Conform mărturiilor sale, în 20, 21 şi 22 februarie 1499 au 
fost puse din nou în scenă Trínummus, Eunuchus şi Poenulus, 
în timp ce la Roma se reprezenta cam în aceeaşi perioadă 
Mostellaria lui Plaut, « cu diferite meşteşuguri şi apucături», 
cum se spune în misiva lui Feltrino de' Manfredi. 

Întîlnirea dintre lumea secolului al saisprezecelea cu aceea 
plină de veselie şi agitaţie a lui Plaut şi Terenţiu a dat o în- 
torsătură hotáritoare dezvoltării teatrului italian. S-a înfăptuit 
o revoluţionare vizind diferitele aspecte ale spectacolului 
teatral, mergind de la crearea unor genuri pină la naşterea unei 
concepţii noi despre interpretare, de la construirea unor edificii 
special destinate reprezentaţiilor, pînă la evoluţia textelor, 
eliberate de caracterul lor de simplu pretext şi ridicate la rolul 
de mărturie a unei tendinţe literare şi a renașterii gustului 
pentru reprezentările scenice. Între sfîrşitul secolului al XV-lea 
şi mijlocul celui următor, într-un interval de timp corespunzător 
duratei unei vieţi de om, s-a instituit temelia artei teatrale, pe 

baza unei societăţi în care elementul burghez se îndrepta — 
încet dar sigur — către hegemonie. 

Dacă pe plan estetic consecinţele n-au fost cele pe care le-ar 
fi presupus tendinţa evolutivă a dramaturgiei renascentiste, 
cauzele trebuie căutate în altă parte. Anume, în acţiunea co- 
rozivă provocată de rigiditatea instaurată pe toate planurile 
în urma reformei luterane. În necesităţile politice inspirate de 
condiţii obiective şi cu totul anormale. În slăbirea imboldului 
creator, pe care nu a putut-o stăvili luminoasa profesiune de 
credință poetică din Candelaio 1. În influenţa exercitată de 
trupele profesioniste — cu multele ei efecte privind o nouă 
concepţie despre arta actorului — asupra numeroasei dar 
încă dezordonatei asistente teatrale din Italia. În primii cinci- 
zeci de ani ai secolului al XVI-lea, agerimea lui Machiavelli, 
ironia muşcătoare al lui Aretino, seninătatea clasicizantá şi 
armonioasă a lui Ariosto au dat genului o caracteristică cu totul 
particulară. S-a produs izbucnirea înclinaţiei acestui popor 
pentru spectacol, pînă atunci infrinatá, care părea să fi găsit 
în exemplul latin fireasca lui dimensiune realistă, în momentul 
în care pentru prima şi poate singura dată, teatrul italian a fost 
strins legat de viaţă. Multiplicitatea, dacă nu varietatea acestei 
producţii, a făcut ca noul spirit, determinat de descoperirea 
unui trecut literar extrem de fertil, să intre în contact cu exis- 
tenţa si cu psihologia care s-au exprimat în cele mai variate 
direcţii. Natura i s-a dezvăluit omului, iar acesta a căutat s-o 
modeleze conform exigenţelor sale. Ochiul artistului s-a oprit 
fără iluzii, dar foarte atent, asupra componentelor actuale ale 
momentului istoric. Dramaturgia a trecut de la simpla imitație 
— adesea autentic şi subtil exerciţiu al unui gust rafinat — la 
o adevărată reelaborare realistă. 

De la compunerea lui Formicone (1506) pînă la publicarea lui 
Candelaio (1582) a trecut o perioadă de timp prea scurtă pentru 
a putea încadra caracteristicile unui gen între limitele rigide 
ale unei estetici. În aceste compoziţii adesea realizate pînă la 
nivelul unei autentice opere de 'artă, omul renașterii pare să se 
recunoască pe sine însuși, să-și găsească portretul propriei 
lui condiţii sociale şi să întrevadă adesea lumea înconjurătoare 
în unele dintre acele personaje, care tindeau deja să se reproducă 
în tipuri fixe. I s-au prezentat vicisitudinile unei situaţii politice 
neadecvate, a învăluit totul într-un rîs caricatural, a surprins 
cele mai rizibile elemente din propria-i viaţă psihologică, pe 


1 Comedie de Giordano Bruno. publicată la Paris în 1582 


altele le-a pus la stilpul unui umorism inviorátor si s-a supus pe 
el insusi satirei. Dupá modelul Decameronului, in care elemen- 
tele teatrale constituie arhetipul efectiv al comediei italiene din 
secolul al XVI-lea, teatrul renascentist, in forma lui comică, 
a adus viaţa la rampă. Izvorul de bază a rămas literatura clasică. 
Dar către mijlocul secolului se întîlnesc cu uşurinţă invátámintele 
caustice ale nuvelisticii, şi nu numai a aceleia a lui Boccaccio. 
Exigenţele spectaculare ale dramaturgiei sînt încredințate re- 
surselor producţiei narative, prin instrumentul cercetării. În 
acelaşi timp se menţine neclintită convenţia teatrală pe care o 
asimilase Plaut de la comedia atică nouă. 

Dorinţa de a oglindi o lume strict contemporană, inláturind 
falsificările literare, se manifestă cu evidenţă prin adoptarea 
unor limbaje diferite, după cum personajele sînt țărani sau oră- 
şeni, aparţin păturii mijlocii sau celei de jos, a hamalilor. 
Scriitorul este preocupat de redarea sau parodierea modului 
lor autentic, obişnuit de exprimare, şi se constată că această 
strădanie constituie ţinta lui principală, propria lui plăcere şi 
raţiunea comediei. 

Obiectivitatea Decameronului îndeamnă la reprezentarea unei 
lumi cu dialogul ei. Aceasta se traduce în comedia renascentistă 
printr-o picantă atitudine parodistică în care, sub insultă şi 
sub mila dispreţuitoare, se poate ascunde cel mult un subtext 
dureros, o solidaritate înăbușită. Agresivitatea sarcastică slu- 
jeşte pentru a reduce la tăcere un chinuitor complex de nepu- 
tintá. În adincul acestor personaje putem regăsi tăinuită trage- 
dia istorică a acelor ani, virtejul de contradicții manifestate 
printr-o paralizie insuficient mascată de scepticism. 

Această situaţie ciudată care a durat aproape un secol a culminat 
între 1510 şi 1520, între Machiavelli şi Ruzante, prelungindu-se 
apoi de-a lungul mai multor decenii, în căutarea unei căi de 
ieșire care nu putea fi găsită, după cum o dovedesc Aretino 
şi Giordano Bruno, şi pe care în schimb aveau s-o aducă, prin 
libertatea inalienabilá a improvizatiei, creatorii Commediei 
dell' Arte. 

Niccoló Machiavelli (1469—1527) a adus în comedie 
o viziune a vieţii realizată din experienţa şi studierea lumii 
politice, pe care o prezentase ca pe o urzeală de interese ne- 
cruţătoare. 

Padovanul Angelo Beolco(1502—1542), zis « Il Ruzante» 
a fost însă şi om de teatru. Administrator al mosiilor patrici- 
anului Alvise Cornaro, el a format o trupă de actori cu care şi-a 
jucat comediile în casele patricienilor din Veneţia, la curtea 

din Ferrara şi in prezenţa protectorului său. Ruzante urmărea 
prin teatrul său să redea în crudul ei adevăr condiţia mizerá 
a lumii de la sate în mijlocul căreia trăia. 
A r e t i n o (1492—1557), fiul unui cizmar, nu putea să cunoască 
decît disprețul şi povara dispretului, o dată stabilit la curtea 
papală a vremii, de unde s-a refugiat într-o Veneţie primitoare. 
A izbutit să lase în comediile sale o mărturie sarcastică a mes- 
chinăriei şi josniciilor ce se intilneau în viaţa de toate zilele a 
Curtilor. 
Giordano Bruno (1548—1600), adept si continuator al 
teoriilor lui Copernic şi Paracelsus in complexele sale cercetări 
cognitive, nu putea să nu fie doborit de inevitabila insolenţă a 
telurilor sale, dăunătoare în ochii unei naţiuni fundamental 
superstiţioasă. 
Operele lui literare şi filozofice, acel furor eroic, care la Bruno 
inseamnă exaltare spirituală, îl fac pe om să înţeleagă unitatea 
si divinitatea realului şi să aibă o mare încredere în istorie și 
în destinul omenirii. El rezumă prin sine soarta Renașterii 
italiene, pe care împrejurările istorice au împiedicat-o să se 
realizeze deplin, ráminind doar ca un stimulent (întocmai cum 
a fost şi soarta lui Leonardo). Demascarea ipocriziei realizată 
în Candelaio rămine o voce izolată şi curînd spulberată. A 
murit la Roma în 1600, condamnat de Inchizitie la arderea 
pe rug. 
Bazele create în timpul evului mediu prin structurile conturate 
de Dante si libertatea redobinditá în cadrul lor prin Decameron, 
instituţiile, principiile, obisnuintele, obiceiurile sociale adoptate 
într-un lent, dar sigur progres, în curs de citeva decenii, totul 
pare să se năruie sub rafala unui vînt distrugător, dintr-o fata- 
litate care devine preţul unei adinci şi tragice insuficiențe create 
în conștiințe. Acest teatru făcut din umbre şi sarcasme, din 
dureri şi jigniri nemiloase, din certitudini amare, dezvăluie 
substratul lor, factorii simultani şi disimulaţi, pecetea dureroasă 
a neputinței istorice. Giordano Bruno arăta pederastia, alchimia, 
pedanteria batjocorite şi înfierate, dar de către escrocii epocii, 
travestiţi în jandarmi. În sufletul ipocritului se ridică un zid 
între cele două conştiinţe, aceea a aparentei şi aceea a existenţei. 
Diferitele elemente interioare care se adună în el erau sortite 
unui conflict grav. Credinţa religioasă şi practica de toate zilele 
lipsită de fond etic; mitul clasic, cu pornirea lui către estetism 
şi naşterea spiritului de observaţie ştiinţifică, atracţia faţă de 
natură. Se formează astfel o dublă conştiinţă, cu alibiuri 
215 si camuflări, al căror pret este plătit chiar de suflet. 


Expedientul idilic, căutarea « naturalului » sînt valabile ca 
principii morale, dar se pierd în faţa unor realități cu mult mai 
complexe. Prologul Mandragorei (Mătrăguna) afirmă zadarnic: 


«Dar dacă socotiți că nu se cade 

Pentru un om ce-şi zice înţelept 

La o poveste cum e-aceasta să gíndeascd, 
lertaţi-l ; e un om prea cumsecade 

Si o dorinţă îi rodeşte-n piept: 

Prea trista-i viată să-și înveselească. 

Că nu i-a fost dat să cunoască 
Într-altă parte fericirea. 1 » 


Personajele de comedie, sub aparenţa lor plină de vervă, tră- 
dează, de asemenea, epoca şi tristeţea ei. 


PIESE POPULARE 


Grupul de compoziţii populare apărute în nord la începutul 
secolului — aşa-numitele Mariazi şi Contrasti, iar în 1513 
rimele populare ale lui Cavassico (1480— 1555) — formează 
un tot unitar cu compunerile zannesti de mai tirziu, cărora le 
slujesc ca sursă de inspiraţie, printr-o atitudine parodisticá 
ce va constitui caracteristica lor de bază. În unele cazuri este 
vorba de ediţii similare, adică « tipărituri populare » de opt sau 
şaisprezece file, probabil vindute cu prilejul unor reprezentații 
sau manifestări în care textul respectiv era interpretat de actori 
de bilci sau bufoni. 

Faptul că aceste compoziţii erau jucate, fie și ocazional, la 
serbări, ospete, ceremonii, nu mai lasă îndoieli, atit din pricina 
indicaţiilor cuprinse în foile tipărite, cît şi pentru cá sint 
legate de obiceiuri care fac parte din tradiția populară, ca 
aceea de a recita după ceremonia nupfialá o «oragie», numită 
anume mariazo?, drept comentariu glumet și caraghios al 
căsătoriei. Acestui obicei îi rămîne fidelă, de altfel, comedia 
însăşi, care se încheie în mod tradiţional cu o căsătorie, astfel 
încît trezeşte presupunerea că originea ei îndepărtată este 
epitalamul. Fără îndoială că şi în această perioadă spectacolul- 


* Traducere de N.Al. Toscani, Mdtrdguna, ESPLA, 1958 (Biblioteca pentru toti) 


* Cuvint format din aceeași rădăcină ca şi maritazzio (căsătorie) 

se naşte în cadrul serbărilor, ca un punct culminant; este, 
așadar, legat de carnaval şi de reprezentațiile simbolice care-l 
însoțesc. 

Tocmai acest caracter ocazional, sau mai bine-zis periodic, 
conferă compozitei o ţinută literară aparte şi îngrijită. Este 
lucru ştiut că compoziţiile populare cum sint baladele !, si 
în general compoziţiile în octave ale cîntăreţilor populari, 
închinate unor fapte legendare, sau de cronică, sau istorice, 
reprezintă din punct de vedere literar rodul unor elaborări 
seculare, complexe ca termeni şi fel de exprimare, sprintene 
şi cu ritmuri ingenioase în modelarea versului. 
Exemplarele care ne-au rămas din această producţie rustică 
anterioară comediei, din zona padană şi venetă, oscilează 
între bruscheţea realistă şi complezenţa idilică, între satiră 
şi îngăduinţă, artificiu literar (prezent, să se noteze bine, 
şi în dialect, chiar dacă este mai ușor de mascat) și intenţia 
documentară a termenului, a turnurii frazei sau a specificului 
psihologic observat în viaţa ţăranilor (care încep să fie dife- 
renţiaţi de păstori: primilor le este rezervată grosolănia şi 
ridiculizarea, iar celorlalți idealizarea bucolică). 
Frottola 2 Si die m'aide (Dacă-mi ajută Dumnezeu — sfir- 
situl sec. al XIV-lea), opera lui Francesco di Vannozzo şi 
una dintre primele compoziţii in dialect sortite recitárii, 
dovedeşte o artă giularescă desprinsă de curţile aristocratice, 
pentru a se contopi cu aceea a cintárefilor populari şi a consti- 
tui o versiune comică alături de cea epică tradiţională. Nu 
întîmplător ea povesteşte într-o formă aproape teatrală un 
mariazo venețian, cu abundență de amănunte realiste. În 
secolul al XV-lea, aceşti mariazi, culesi de. Lovarini ?, au 
transformat frottola in mici reprezentații pline de umor 
si vitalitate, ca nişte picturi de gen din cîmpia padovană. 
Egloga lui Nappi, datată in copie 1505, reia temele bucolice 
cu un limbaj (dialectal) plin de prospeţime, redind datini 
$1 obiceiuri şi transmifindu-ne ecouri de cîntece, dansuri 
si serbări. Literatul descoperă o vastă sursă de teme si perso- 
naje, un bogat colorit de motive de divertisment. 


1 În original cantari = cînturile formate din strofe de opt versuri în care se împăr- 
teau poemele populare 

* Compozitie de origine populară constituită dintr-un amestec de gînduri şi 
istorisiri nelegate între ele, formulată în versuri fără reguli fixe. Genul a fost imitat 
şi transpus în formă literară de Vannozzo şi Sacchetti. 

3 Emilio Lovarini (1866— 1955) erudit bolognez, a scris numeroase studii de istorie 
"iterará 


Compoziţia numită mariazo se recita in special după ceremonia 
nuptialá, ca un comentariu glumef şi caraghios al căsătoriei. 
Aşa-numitele contrasti! ale notarului belunez Bartolomeo 
Cavassico oglindesc atitudinea burghezului luminat faţă 
de cei care îi sint inferiori: o îngăduință părintească profesată 
întotdeauna de pe o poziţie privilegiată, şi bucuria de a schiţa 
figuri şi figurine cu care vine oarecum în contact în viaţa de 
toate zilele. Intenţia lui Cavassico este strict realistă şi asa 
se explică adoptarea unui dialect ráspindit pe o arie cu rază 
de acţiune foarte restrinsă, Operele, compuse în primele 
decenii ale veacului al XVI-lea, trebuie să fi inveselit ospe- 
tele din timpul carnavalului şi serile lungi de iarnă. 

În mediul toscan, elementul rustic şi popular se dovedeşte 
activ încă din nuvelistică şi apare bine conturat în lirica lui 
Sacchetti ?, 

O dată cu începutul secolului al XVI-lea întîlnim două sta- 
dii: cel florentin, anterior în timp şi cu caracter moralist; cel 
sienez, mai amplu si mai organic. 

Artiştii 4 rozzi» din Siena (astfel se desemnează grupul 
încă înainte de a se întruni in 153] într-o organizaţie care 
va lua acest nume) îşi prezintă scurtele lor opere comice atît 
in faţa papei Leon al X-lea şi a Curtii din Neapole, cit şi la 
serbările din oraşul lor, în faţa unui public de prieteni, 
fiind totodată interpreţi şi regizori. La serbările din Siena 
ei apăreau călare pe asini legaţi unul de altul cu funii groase 
şi declamau astfel în mijlocul mulţimii amuzate. 

Originea acestor reprezentații este privită de D'Ancona (Saggi 
di letteratura popolare, Livorno, 1913) ca o imitație a specta- 
colelor populare cu care ţăranii sărbătoreau primăvara: cîntau 
« armindenul » 4 colindind cîmpiile înviorate de soarele nou, 
cu ramuri în mînă, cintind şi rostind versuri în cinstea primă- 
verii şi dansind în jurul copácelului proaspăt plantat.Curzio 
Mazzi, al cărui vast studiu rămîne aproape singurul termen 
de orientare pentru înţelegerea naturii acestei originale mani- 
festări teatrale (măcar în privinţa datelor ei istorice), se arată 
mai precaut şi mai nesigur. El se mulţumeşte să semnaleze, 


1 Compoziţie poetică în formă de dialog 

2 Franco Sacchetti (cca 1335 — 1400), născut la Ragusa, a scris o serie de balade 
şi 300 de nuvele realiste, din care s-au păstrat peste două sute 

3 Rozzo = grosolan, neșlefuit 

* În original maio, însemnînd ca gi armindenul, în tradiţia populară, prima zi 
de mai şi pomişorul care se planta în fata caselor sau ramurile verzi cu care se 
sărbătorea ziua 

pe urmele lui Palermo! (Manoscritti Palatini), elementele 
teatrale ale acestei specii, aşa cum se intilnesc in inframmessi 
(intermezzi) si in farse, mai ales cele florentine. 

În primul grup, cel mai bogat în figuri reprezentative, avem 
de-a face cu autori care posedă vădit o experienţă directă 
a lumii ţărăneşti, find totodată sub influenţa producţiei poetice 
florentine, de la Sacchetti la Pulci (mai ales) şi Lorenzo Magni- 
ficul. Această producție urmărea mai de mult o îmbogăţire a 
expresivităţii limbii prin formele vorbite. Sienezii vor merge 
şi mai departe. Ei recurg la graiul rustic al regiunii, mizind 
pe efectele comice pe care le poate produce o dată transformat 
în limbaj scenic. Această orientare era prezentă de altfel încă 
din nuvelele cu caracter popular din Decameron (tipice în 
acest sens sînt pălăvrăgelile jupinului Simone stirnite de Bruno 
şi Buffalmacco?. În felul acesta, grupul « Rozzi» a transmis 
printre altele un adevărat patrimoniu lingvistilor. 

Nicoló Campani zis si Strascino ? s-a bucurat în timpul vie- 
ţii de cele mai mari onoruri si satisfacţii materiale, în special 
la Roma, unde devenise o figură populară. Au rămas de la 
el şi unele compoziţii poetice inspirate din realitatea timpului, 
ca aceea despre 4 boala franțuzească » şi curtezane. În com- 
poziţiile sale, care sint anterioare probabil oricărei forme 
de teatru popular, atenţia se îndreaptă nu atit asupra valorii 
lexicale cît asupra teatralității pe care Strascino o inventa 
efectiv, căci monoloagele si scurtele lui scenete nu au nici 
un precedent (le interpreta el însuși). Zl Coltellino (Cutitasul) 
şi Magrino (Slăbănogul) parodiazá în versuri regulate pe 
ţăranii îndrăgostiţi, prin glumele greoaie care decurg din 
anumite situaţii. Parodia se inspiră indirect şi din stilul 
elegiac şi pastoral, foarte răspindit încă de pe atunci. 

Cei care i-au urmat nu au dat o operă mai fecundă şi mai 
complexă, ráminind la Siena într-un cadru mai degrabă dile- 
tant şi obştesc decît de bufonerie de curte. 

Bastiano di Francesco, negustor de in, compune o Eglogă 
pastorală şi un amuzant monolog al unei slujnice în căutare 
de lucru licit sau ilicit. Pier Antonio dello Stricca Legacci 


' Francesco Palermo (1800— 1874) a fost custodele bibliotecii Palatine din Florenţa 
şi a descris colecţiile de manuscrise aflate acolo 
2 Personnje care apar în mai multe nuvele ale lui Boccaccio şi Sacchetti, provenind 
pare-se dintr-o tradiţie mai veche decît opera acestora. Isteţi şi vicleni, ei igi bat 
joc de ţăranii proști și zgirciti, după un stereotip asemănător cu acela al Mástiler 
din Commedia dell'Arte 


? [n limbaj popular, medic círpaci 


se dovedeste cel mai dotat, atit in genul pastoral cit si in cel 
rustic, cu Il Bernino. Solfinello, Cilombrino, Don  Picchione, 
Mezucchio, Nardo, Nicola, Savina, Scatizza (cu dans la sfîrşit), 
Straccale şi Tognino del Cresta (care şi-a amanetat nevasta). 
El are un simt al umorului şi al personajului, sigur, colorat, 
impetuos. Leonardo Mestrelli, zis Mescolino, cu Egloga rusticale 
del Targone (Egloga rustică a lui Targone) şi Farsetta di Maggio 
(Micá farsá de mai), oscileazá intre spumos si sentimental. 
Pentru eroina lui, Nene, imagineazá un dublu amor care 
să-i împace cu rîndul pe cei doi amorezi ai săi. La Mariano 
Manescalco, în schimb, avem de a face cu poveţe şi aventuri 
cu final moralizator. În Commedia d'amore si Contra avarizia 
detta il bicchiere (Comedia iubirii şi Impotriva zgirceniei 
porunceşte paharul), întimplările naturale şi supranaturale 
izbutesc să menţină treaz interesul. Si mai romanţioase şi 
moraliste sînt Commedia de'moti di fortuna (Comedia valurilor 
sorții) şi Pietà d'amore (Îndurarea iubirii), cu accente comice 
şi personaje atit de la curte cit şi de la ţară; Vizio muliebre 
(Viciul femeiesc), aproape dramatică. 

Aceeaşi mişcare se dezvoltă concomitent şi în orăşelele din 
apropierea Sienei, cu Nicoló Alticozzi din Cortona, Marcello 
Roncaglia din Sarteano, Francesco Fonsi din Castiglione, 
Francesco Contrini di Jacopo din Monte San Savino. Dintre 
aceştia, Alticozzi este cel mai original in concepţie si are sti- 
lul cel mai îngrijit: în special in I cinque disperati (Cei cinci 
deznădăjduiţi), prelucrare după Sacra Rappresentazione !, 
în sens realist şi psihologic plauzibil, în timp ce Cinzia 
şi Pomona sint două pastorale. Cei «cinci», deznădăjduiţi 
de întîmplările furtunoase din viaţa lor, după ce se sihăstresc, 
se lasă ispitii de diavol şi de farmecele Lorettei, începînd 
din nou să guste plăcerile vieţii şi se înrolează în trupele de 
mercenari. Conformismul din trecut e definitiv depăşit. Des- 
făşurarea acţiunii este serioasă, dar nu lipsită de unele întor- 
sături comice. 

Pastoralele, în schimb, oscilează între parodie si lirism. Ron- 
caglia este autorul cel mai fecund. În Gli inganni dei servi- 
tori (Înşelătoriile servitorilor) şi Commedia in moresca (Come- 
die în gen maur) el dovedeşte o adevărată capacitate pentru 
spectacol, un simţ al divertismentului comic, chiar dacă nu 


1 Dramă medievală cu subiect religios (episoade din patimile lui Isus, vieţile 


sfinţilor etc.) care s-a dezvoltat în [talia în forme analoge cu «misterele * franceze 
şi «autos sacramentales? spaniole 

poate fi considerat cu totul original. Contrini amestecă în 
Lite amorosa (Cearta indrágostitilor) cele sfinte cu cele lurnesti. 
cu doi tilhari spanioli, un pustnic înţelept, obişnuitele figuri 
de ţărani nechibzuiţi, şi nimfe. 

Aceşti autori activează între 1510 şi 1530, cu libertate de ima- 


ginație $i umor, creind un gen şi o artă, limitate, dar pline 
de viaţă şi bogate în tematică. Depăşindu-se stadiul satiri- 


zării ţăranului, acum cînd acesta este un erou tragi-comic, 
în definitiv, de admirat, săgețile satirice încep să se îndrepte 
către elementele de bază ale societăţii: judecătorii, medicii, 
clerul. În 1531, cînd se fondează « Congregația» !, mişcarea 
devine în mod fatal academică, alunecă înspre, preocuparea 
estetizantă, înspre un lirism sau un umor privite ca scop 
in sine. Giovan Battista Sarto, zis Falotico 2, preferă în genere 
să se exprime prin dialoguri scurte si glumeţe, uneori cu 
fond alegoric, sau, ca în Z] bruscello ? şi Il boschetto, prin aluzii 
îndrăzneţe care amintesc de cîntecele de carnaval. Raganello, 
în trei acte, redă o luptă îndirjită împotriva unor ţărani care 
comit abuzuri iar apoi sînt constrînşi să restituie ceea ce şi-au 
însușit cu sila. Ascanio Cacciaconti, zis Strafalcione 4, înclină 
către tonul glumet în Angizia, Calzagallina, Filastoppa, Pela- 
grilli, cu acţiuni rapide, precipitate şi caractere bizare — nimfe, 
păstori, țărani — amestecați în poveşti de dragoste. Salvestro, 
fabricant de hirtie, zis şi Fumoso ^, este personalitatea cea 
mai marcantă, chiar dacă e cel mai legat de vechea comedie 
rustică din Italia, amintind, în Capotondo, pînă şi de Ruzante. 
Limba pe care o foloseşte se apropie de toscana de circulaţie 
generală. Construcţia lucrărilor sale este organică şi coerentă. 
În Pannecchio şi Tiranfallo urmăreşte doar divertismentul. 
Il travaglio (Chinul) are o însemnată importanţă istorică, fiind 
dintre puţinele documente — iar în teatru, unicul — în care 
se protestează, fie şi prin aluzii, împotriva dominaţiei străine, 
în special a celei spaniole, de tristă amintire în Siena. Autorul 
se slujeşte în acest scop de spusele şi faptele personajelor 
sale, ţărani care se văicăresc de distrugerile provocate de 
soldaţii spanioli şi se travestesc ei înşişi în spanioli încercînd 
să jefuiască nepedepsiţi. Autorul a fost nevoit să fugă pentru 
a evita represaliile. Pentru prima oară, comedia ia o poziţie 


! Este vorba de « Congrega dei Rozzi’, amintită mai sus 

* Bizar, extravagant 

3 Termen care desemnează un gen de farsă populară în versuri 
* Zăpăcit, încurcăreţ 

5 Tenebros, închipuit 


politică hotáritá, revendicativă. Angiolo Cenni, zis Il Reso- 
luto! înfăţişează in Tognía, « comedie rustică si soldăţească», 
pe soldatul Noia care se poartă arogant cu un ţăran şi-i ră- 
peşte nevasta (ca şi in La moscheta — Flinta); în La vedova 
(Văduva) oferă într-un monolog lauda şi descrierea unor sini. 
Anton Maria di Francesco, zis și Stecchito? îşi bate joc în 
El Farfalla de tribulaţiile amoroase ale unui ţăran la Roma. 
Dintre numeroasele compoziţii anonime, Pidinzuolo are un 
ritm deosebit de vioi şi voios, un vers curgător de o teatra- 
litate spumoasá. Celelalte piese, in general scurte, oferă por- 
trete plăcute şi umoristice, acţiuni pline de vervă, poznase, 
cu gust si măsură 

După fuga lui Fumoso, genul se vlăguieşte sub presiunea 
evenimentelor externe, fiind lipsit de condiţii prielnice şi de 
libertate. Se formează Academiile: Domenico di Gismundo 
Tregiani, croitor si crainic, zis Il Desioso 3, membru al Acade- 
miei numită € degli Insipidi» 4, încearcă între 1570 şi 1580 
să reia firul cu o producţie abundentă, mediocră şi manieristă. 
Tentativa realizată cu atita amploare şi prospeţime la începutul 
secolului n-a putut să se bucure de o dezvoltare. A rămas 
unică în genul ei şi nu numai în istoria teatrului italian. Se 
cerea, măcar pe planul parodiei, realizarea unei osmoze spiri- 
tuale în sînul claselor populare. 

Spre sfîrşitul secolului al XV-lea şi începutul celui de al XVI-lea, 
la Florenţa se ráspindeste obiceiul de a alcătui reprezentații 
alegorice cu scopuri moralizatoare, în care abundă totuşi 
poantele realiste şi comice, cu fond rustic. 

Cea mai deosebită şi interesantă, şi în privinţa istoriei tradi- 
ţiilor populare, este Guerra tra Carnevale e Quaresima (Răz- 
boiul dintre Carnaval şi Post) a cărei construcţie (şi metrul: 
octava) este vădit înfluenţată de drama religioasă medievală, 
dar al cărei spirit poate fi considerat renascentist, dacă nu sub 
aspect cultural, măcar sub aspect istoric. Lupta este cîştigată, 
ce e drept, de către Post, care-l distruge pe vrájmasul său, 
Carnavalul; dar în realitate, simpatia și bunăvoința spectato- 
rului se îndreaptă către Carnavalul cel dolofan şi pofticios, 
chinuit de băbătia bigotă care reprezintă Postul 5. Pline de 


1 Cel hotărît 
* Slab, jigărit 


3 Cel dornic 


t a Însipizilor 


În italiană postul, la Quaresima, este de gen feminin, reprezentat în piesă printr-o 
fată bătrînă 

haz şi de viaţă sint personajele secundare, ţărani şi soldați. 
Compoziţia are o alură deosebit de reușită şi inspirată, îmbi- 
nînd diferite influenţe si tradiţii într-o reprezentare amplă 
şi bogată, de inspiraţie vădit páginá, pătrunsă ca atare în popor 
cu un val de scepticism voios. Izolatá în genul ei, această mora- 
litate imorală se situează pe aceeaşi linie cu amintifii mariazi 
şi testamenti, dar cu o imaginaţie evocatoare cu totul deosebită 
şi cu o maturitate mult mai pronunţată. 

Destul de asemănătoare ca spirit şi resurse scenice este La 
guerra di Pontremoli (Războiul din Pontremoli), opera lui 
Francesco Villani, pe schemă alegorică şi scrisă tot în octave. 
În aceeaşi perioadă Farsa contro il tór moglie (Farsa împo- 
triva însurătorii), Farsa satira-morale (Farsa satirá-moralà) 
de pesarezul Venturino Venturini şi Farsa recitata agli excelsi 
signori di Firenze nella quale si dimostra che in qualunque grado 
che l'homo sia non si può quietare et vivere senza pensieri (Farsă 
jucată pentru înalții seniori din Florenţa, in care se arată cá 
oricare ar fi starea omului, el nu se poate linişti şi nu poate 
trăi fără griji) tin de mişcarea pornită de Savonarola, sau reflec- 
tă această influenţă, cînd nu se limitează la simple exerciţii 
literare efectuate după modele mai mult sau mai puţin ilustre. 
Trei mici compoziţii se remarcă net prin vervă şi vitalitate, 
prin prospetimea elementelor comice şi voioşia nuanfei sati- 
rice: Commedia di piă frati (Comedia cu mai mulţi călugări) — 
înainte de 1521 — de provenienţă incertă, o frottola care se înca- 
dreazá in curentul anticlerical ráspindit incá din evul mediu, 
avînd ca notă de bază voioşia şi seninătatea; Farsa di Biagio de 
fichi (Farsa lui Biagio cel cu smochinele) — din aceeaşi peri- 
oadă — scrisă în octave, bucurindu-se de o vădită popularitate 
în oraş şi în care ridiculizarea ţăranului foloseşte ingeniosul 
procedeu al travestirii în diavol, născocit de orășeni pentru 
a-i smulge fructele păzite cu zgircenie; forma este semi-cultá 
(ecourile dantesti apar cu evidenţă la diavoli), gustul popular, 
cu o sevă variată şi destul de substanţială; în sfîrşit, La conten- 
zione di Mona Costanza e di Biagio (Cearta dintre Mona! 
Costanza şi Biagio) compusă de Giambullari, în scopul vădit 
de a fi reprezentată, sub formă de dialog în octave, deci tradi- 
tionalá, urmărind în special realizarea unor efecte comice 
printr-o vorbire cu dublu sens, stăruitoare şi bizară. Și de 
rîndul acesta avem de-a face cu o glumă pe socoteala ţăranului; 
dar o glumă echivocă, fără răutate. 


t Prescurtare din Madonna, titlu dat femeilor la oraș 


Cultura florentiná a acelor ani găseşte modalitatea de a se 
manifesta si pe dubla cale a literaturii si a teatrului: un 
teatru fácut, de fapt, mai mult din crimpeie de idei, din 
sugestii, din interes pentru genul in sine, decit din texte pro- 
priu-zise. 

Din acest gen face parte un grup de comedii, dintre care multe 
sînt încă inedite şi păstrate in manuscris în bibliotecile flo- 
rentine, altele scoase la lumină de studiile unor cercetători, 
dar limitate întotdeauna la rolul de document. Cele mai vechi 
din acest grup par să fie Commedia di Opinione fra gli Dei 
(Comedia opiniei printre zei) şi Commedia di Adulazione (Come- 
dia Lingușirii). Prima, a cărei dată este necunoscută, dar 
poate fi situată în primul deceniu al secolului al XVI-lea, a 
fost publicată în 1915 de Ferdinando Neri. Povesteste cum 
Jupiter, pregătindu-se să părăsească ocîrmuirea lumii, încearcă 
să stabilească care ar fi printre ceilalţi zei mai indicat să-i ia 
locul: dreptul şi prudentul Saturn sau războinicul Marte, 
blajinul şi bogatul Apolo sau vicleanul Mercur, ori Diana cea 
castă. Sosirea Opiniei, personaj terestru, are o influenţă hotă- 
rîtoare asupra lui Jupiter care, adoptind sugestiile infeleptei 
sale interlocutoare şi negăsind la pretendenţii pentru succe- 
siune calităţile necesare unei bune administrări a universului, 
hotărăşte să păstreze conducerea. 

În Comedia Linguşirii, compusă ca şi cealaltă în primii ani ai 
secolului al XVI-lea și publicată de Fortunato Pintor în 1907, 
bufonul Ligurio izbutește să acapareze bunăvoința regelui 
Tiburzio, în dauna poetului Silvio, împingindu-şi suveranul 
către o viaţă destrăbălată. Cînd Tiburzio descoperă intrigile 
în care rolul principal îl joacă veşnic răul lui sfetnic, îl dă 
afară scirbit, revenind la nevinovatul şi blajinul poet. 

Avem de-a face cu două lucrări de o valoare estetică destul de 
relativă, dar importante pe plan istoric. În ambele se resimte, 
ca ton general, influenţa teatrului religios, iar intenţia lor mora- 
lizatoare este chiar prea făţişă. În Commedia di Opinione, se 
recunoaşte, de asemenea, influenţa dialogurilor lui Lucian, 
manifestată prin imixtiunea unor elemente satirice. Este greu 
să o calificăm drept piesă, în accepţia obișnuită a cuvîntului, 
întrucît cadrul moralist-didactic, atit al acţiunii cît și al atmo- 
sferei în care se desfăşoară, face rareori concesii teatrului. În 
Commedia di Adulazione teatralitatea se reduce la apariţia 
unui ţăran care izbuteşte să dea, prin prezenţa şi limbajul 
său liber, o desfăşurare destul de vioaie în unele părţi ale acestei 
mici compoziţii. 

Mai tirzii, dar tocmai de aceea caracteristice pentru dăinuirea 
unei înclinații moralizatoare şi hagiografice chiar şi în climatul 
inovator care se instaurase, sint celelalte comedii din acest 
grup; dintre ele sint deosebit de semnificative L'Inganno 
(Inseláciunea), în care încep să apară noile tendinţe, şi Commedia 
della Ingratitudine (Comedia nerecunoştinţei) de Giovam- 
battista dell'Ottonaio. 

Rolul principal in L'Inganno revine unui grup de călugări 
franciscani ispitigi cu viclenie de diavol, care încearcă să le 
dezvăluie frumuseţea şi bucuria vieţii pentru a-i face să se 
lepede de aspra abstinenţă căreia i s-au dedicat. În faţa 
primejdioasei insistenţe a insgeláciuni, chiar şi intervenţia 
Sfintei Cecilia pare sortită eșecului, dar nu şi aceea a Sfîntului 
Francisc; el le aminteşte călugărilor motivele pentru care s-a 
întemeiat ordinul, îi mustrá pentru stăruința cu care caută 
bucurii materiale şi restabileşte echilibrul micii comunităţi, 
îndepărtînd răul care era gata să învingă. 

Acţiunea din Commedia della Ingratitudine se axează pe gene- 
rozitatea lui Gualtieri, prost răsplătită de egoismul şi lăcomia 
lui Uliveri. Revenirea la bogăţie a lui Gualtieri corespunde 
unei noi sărăciri a celuilalt care, sprijinit iarăşi de pornirea 
generoasă a prietenului său, învaţă să cunoască adevărata 
valoare a sufletului omenesc. Aceste două comedii, deşi îşi 
insusesc invátámintele timide ale noii orientări dramaturgice, 
poartă într-o anumită măsură amprenta intenţiei moralist- 
didactice, deosebit de marcată în acţiunea si dialogul din Come- 
dia nerecunostinlei. 

Farsele lui Alione (1466—1521?) au prea puţine înrudiri 
cu caracteristicile şi trăsăturile comediei şi ale farsei renascen- 
tiste din talia, exceptind originea lingvistică astigiană! 
(care, de altfel, începe să încline către dialectele alpine fran- 
ceze). Aici italiana comună nu apare aproape de loc, în schimb 
capătă pentru prima oară o funcție scenică dialectul mila- 
nez şi un patois 2 francez (pentru a distinge personajele străine 
de lumea astigiană). 

Micile compoziţii glumete ale lui Alione, deşi denotă o oare- 
care indeminare literară, sint compuse exclusiv în scopul de 
a fi reprezentate, cu numeroase efecte comice, teatrale ŞI de o 
expresivitate pregnantă în cadrul situaţiilor. Sint, incontestabil, 
compoziţii de tip medieval. Acţiunea, fie că se limitează la o 


1 Dialect din provincia Asti, situată în Piemont 
S Grai, dialect (în fr.) 


dispută glumeatá, fie cá urmăreşte piná la capăt o peripeţie 
propriu-zisă, este inriuritá de spiritul nuvelisticii. Izvoarele 
sînt, fără îndoială, franceze, după cum s-a demonstrat în 
repetate rînduri. Nu este vorba de o imitație servilă, ci de o 
preluare a tematicii, într-un spirit foarte asemănător, cu o 
atentă observare realistă, înclinată fireşte mai mult către satira 
de moravuri decît către psihologie şi strîns legată de exigenţele 
interpretării teatrale ale vremii (Alione îşi compune operele 
pentru Carnaval, probabil pentru vreo asociaţie asemănătoare 
celei venețiene numită Compagnia della Calza, ele fiind inter- 
pretate de membrii acesteia, ajutaţi poate de vreun bufon sau 
jongler). Nu poate încăpea nici o îndoială: acest fenomen tea- 
tral deosebit aparţine în esenţă culturii franceze, constituind 
o prelungire a acesteia, un episod marginal, dar nu lipsit de 
originalitate. Deosebirea faţă de formele dramatice italiene 
apare limpede şi hotărît, atit în formarea cit şi în dezvoltarea 
așa-numitei Opera piacevole (între 1500 şi 1515). 

Alione descrie peripeţiile comice ale personajelor, coborind, la 
fiecare întîmplare, pînă la amănunte şi curiozităţi ale epocii, 
consemnind obiceiurile şi mediul cu o vioiciune care nu e străină 
de satirizarea ţăranului, sau mai bine-zis, a elementelor inferi- 
oare din punct de vedere social faţă de personajele burgheze 
(şi care se reprezentau probabil pe ei înşişi prin Alione, în 
cadrul unei vieţi citadine). 

Se poate constata o oarecare evoluţie. De la alegorismul ab- 
stract din Commedia de l'homo e de soi cinque sentimenti (Comedia 
omului şi a celor cinci simţuri ale sale), de la simplul dialog 
în contradictoriu din Farsa de doi vegie repolite quale voliano 
reprender le giovene (Farsa celor două bătrine baccealite care 
voiau să-şi pună mintea cu cele tinerele) se ajunge la izbutita 
Farsa de Zohan zavatero e de Biatrix soa mogliere e del prete 
ascoso sotto el grometto (Farsa lui Zohan ciubotarul, a lui Biatrix, 
nevasta lui, şi a preotului ascuns sub butoi), la actualitatea 
arzătoare din Farsa del francioso allogiato a l'osteria del lombar- 
do (Farsa francezului găzduit la hanul lombardului). Anecdota 
tradiţională se îmbogățește în privinţa caracterului si a observa- 
ţiilor făcute cu haz asupra vieţii de toate zilele din Asti. Deşi 
rámine situată între două culturi, desi este atît de limitată în 
privinţa cadrului si a posibilităţilor sale, Opera piacevole re- 
prezintă un moment aparte, un fenomen de sine stătător (în 
marea evoluţie către care mergea literatura dramatică), viu şi 
atrăgător, o rază de lumină aruncată asupra vieţii citadine, asu- 
pra divertismentelor pe care le îngăduiau şi şi le ingáduiau les 

sociétés joyeuses, cu concepția lor sceptică şi voioasă despre viaţă, 
rod autentic al spiritului vital ce caracteriza burghezia timpului. 
Prima comedie adevărată de tip clasic în limba italiană poate 
fi considerată Il Formicone de Publio Filippo Mantovano, 
publicată în 1524, dar compusă cu certitudine în 1506; după 
părerea lui Sanesi (La Commedia) ea nu poate fi identificată 
cu comedia făcută după Măgarul de aur a lui Apuleius si 
reprezentată la Mantova în 1503. Subiectul e simplu. Barbaro, 
nevoit să plece, îşi încredinţează iubita slujitorului său For- 
micone. Filotero rivneste însă cu ardoare la ea. Pentru a o 
obține, recurge la ajutorul lui Formicone. Acesta aranjează 
o întilnire între cei doi tineri, pe care întoarcerea neasteptatá 
a lui Barbaro îi pune pe fugă tocmai în momentul culminant al 
întrevederii. Găsirea unei perechi de papuci ai lui Filotero pare 
că va da pe faţă înşelăciunea, dar tînărul recurge la expedientul 
de a-l învinui pe Formicone că i-ar fi furat, fapt care restabileşte 
pacea în familie şi îl scapă pe servitorul necredincios de o pe- 
deapsă mai aspră. Este vorba, după cum se vede, de o piesă 
care-și găseşte cele mai izbutite trăsături în simplitatea des- 
făşurării sale. Aduce în scenă caractere proprii teatrului latin 
si figurile tradiţionale care erau cele mai apropiate de gustul 
scriitorilor şi al publicului de atunci. 


ARIOSTO 


În ciuda dreptului de prioritate acordat necunoscutului come- 
diograf care a compus Formicone, cînd se vorbeşte despre 
inițiatorul acestui nou tip de comedie, este menţionat implicit 
Ludovico Ariosto, nu numai fiindcă a fostpersonalitatea 
cea mai pregnantă în domeniul comic de la începutul secolului, 
ci şi pentru că a ştiut să confere un stil autentic unui anumit 
tip de compoziţie, insusgindu-si atît din teatrul clasic cît si din 
proză elementele cele mai originale şi creînd pe baza lor o 
prospeţime de situaţii şi personaje. A compus cinci comedii: 
La Cassaria (Comedia sipetului — 1508), Z Suppositi (Sub- 
stituiţii — 1509), Il Negromante (Necromantul — 1520), La 
Lena (Lena! — 1528), La Scolastica (Scolastica — postumă s 
neterminată). 


1 Mijlocitoarea — vezi |. Zamfirescu: Istoria universală a teatrului vol. II pag, 

Cu toate că această activitate rămîne marginalá la Ariosto !, 
el dovedeşte aptitudini teatrale, legate in fond de imaginaţia 
lui narativă. Ele prezintă o evoluţie lentă, dar sigură. De la 
Cassaria la I Suppositi, la Il Negromante şi apoi la Lena se 
vede limpede un progres şi intenţia de a ajunge la o formă 
dramatică autonomă, în care utilizarea modelului clasic să 
constituie o experienţă necesară pentru a ajunge la o formă 
care să fie la un moment dat adecvată unei anumite societăţi. 
În piesele comice ale lui Ariosto răzbate, prin intermediul 
atracției irezistibile a satirei, vigoarea actualități, interesul 
pentru obiceiurile contemporane si pentru caracterizarea 
psihologică, adoptarea unor tipuri: luate din viaţa acelor ani, 
chiar şi în cadrul elementelor schematice ale intrigii şi mode- 
lului plautian. 

Prima din cele cinci comedii ale lu: Ariosto, La Cassaria, 
tipărită în 1509, a fost cu siguranţă compusă cu un an înainte 
şi poate chiar în 1507. Există două variante: prima, în proză, 
datează din anii mai sus indicaţi; cealaltă, în versuri, care 
diferă destul de mult de cea dintîi, mai ales printr-o mai 
mare dezvoltare acordată părţilor dialogate, ar putea fi din 
1528. A fost într-adevăr reprezentată la Ferrara în 14 ianuarie 
1528 (prima versiune fusese jucată tot la Ferrara în 5 martie 
1508). Construcţia comediei se deapănă în jurul unui sipet 
cu bijuterii. Ajuns in mîinile unui codos care ţine în casa lui 
pe Eulalia şi Corisca, iubitele lui Erofilo şi Caridoro, sipetul 
ar urma să fie cît mai repede recuperat, conform planurilor 
servitorului Volpino, care urzeşte întreaga intrigă. Dar Erofilo 
fiind ocupat cu căutarea iubitei pierdute pentru moment 
— tocmai din cauza nepricepuţilor servitori ai tinárului — si 
Crisobolo, tatăl lui Erofilo şi proprietarul legitim al sipetului, 
întorcîndu-se pe neaşteptate, lucrurile se complică atît pentru 
îndrăgostiţi cit şi pentru servitori. lIsteţul Fulcio izbutește 
să descurce ifele încurcăturii, ducind la recuperarea bijute- 
riilor şi răscumpărarea, cu un pret destul de mare, a Eulaliei 
de cátre Crisobolo, in timp ce Lucrano o lasá liberá pe Corisca 
pentru a-şi asigura simpatia lui Caridoro. 

Tipáritá ceva mai devreme decit Cassaria, dar compusá ul- 
terior, Substituifii a fost reprezentată la teatrul ducal din 
Ferrara la 6 februarie 1509. Comedia se bazează pe o substi- 
tuire de persoane: tînărul Erostrato îşi schimbă hainele şi 


t Ariosto a fost în primul rînd poet, principala lui operă fiind poemul eroicomic 
Orlando furioso; a mai scris satire, ode, stante şi sonete. 

identitatea cu ale servitorului Dupillo, pentru a putea intra 
in slujba lui Damone si a se intilni nestingherit cu Polinesta, 
fiica acestuia. La rîndul lui, Dupillo se dă drept Erostrato. 
În acelaşi timp, fata este cerută în căsătorie de bátrinul Cleandro, 
care recurge la serviciile parazitului Pasifilo. Falsul Erostrato 
îi face şi el curte Polinestei şi, pentru a o putea cere in căsă- 
torie, îl prezintă drept părinte al lui pe un străin din Siena, 
care era în trecere prin.Ferrara. Apare adevăratul Filogono, 
încurcătura se dă pe faţă şi adevăratul Erostrato e gata s-o 
páteascá urit. Dintr-o conversaţie a lui Cleandro cu Filogono, 
care vrea să-l folosească drept avocat, se descoperă însă cá 
adevăratul Dupillo este de fapt Carino, fiul lu: Cleandro, răpit 
de turci şi vindut apoi ca sclav. Dupillo va putea deci să se 
însoare liniştit cu Polinesta. 

Necromantul, compusă în jurul anului 1520, dar publicată 
abia în 1535, a fost reprezentată pentru prima oară la Ferrara 
în timpul carnavalului din 1528. Subiectul este rezultatul 
unei contaminatio ! între Hecyra şi Phormio de Terenţiu, cu 
unele idei luate din Calandría a cardinalului Bibbiena si dintr-o 
nuvelă (11,9) din Decameronul lui Giovanni Boccaccio. Cinzio, 
fiul adoptiv al lui Massimo, este constrins să se însoare, îm- 
potriva voinţei lui, cu tinăra Emilia, de care este îndrăgostit 
Camillo. Cinzio se căsătorise pe ascuns cu Lavinia, ade- 
vărata lui iubită. Simulind impotenţa, el caută un pretext 
pentru a desface a doua căsătorie, dar Massimo şi Abbondio 
socotesc că beteşugul tinărului este rezultatul unor vrăji dia- 
bolice, şi îl cheamă pe Fisico, vestitul şarlatan și necromant, 
ca să-i redea lui Cinzio virilitatea pierdută. Camillo şi Cinzio 
recurg şi ei la serviciile lui Fisico, în schimbul unor sume 
pipărate. Acesta, socotind că-i va putea lesne trage pe toţi 
pe sfoară, îl convinge pe Camillo să se lase dus într-o ladă 
în camera Emiliei; drept urmare, trebuia să se producă desfa- 
cerea căsătoriei ei cu Cinzio. Dar lucrurile nu se petrec cum 
ar trebui. Temolo, servitorul lui Cinzio, om cu scaun la cap 
şi foarte şiret, răstoarnă planul necromantului, făcînd în aşa 
fel încît Camillo să ajungă în casa Laviniei. În încurcătura 
care se produce, are loc cuvenita recunoaștere: Lavinia se 
dovedește a fi fiica lui Massimo, pierdută cu ani în urmă. 
Desfăcîndu-se căsătoria, Emilia se poate mărita cu Camillo, 
în timp ce Cinzio rămîne netulburat cu Lavinia lui. Necro- 


! Contaminare, avînd în literatură sensul de contopire sau combinare a mai multor 


compoziţii 


mantul, dat pe faţă si batjocorit, este nevoit să-şi ia tálpágita. 
Tot în 1535, mai precis în luna aprilie, se publica o altă co- 
medie a lui Ariosto, Lena, pe care poetul o compusese în 
1528, la cîţiva ani după Necromantul. Știm că a fost reprezentată 
la Ferrara la sfîrşitul lui 1528 cînd, cu prilejul reîntoarcerii 
din luna de miere a lui Ercole d'Este cu prinţesa Rence 
a Franţei 1, oraşul a organizat o serie de manifestări grandi- 
oase. Rezumarea subiectului este suficientă pentru a dovedi 
noile preocupări care-l călăuzesc pe Ariosto în calitatea lui 
de autor comic. Flavio, îndrăgostit de Licinia, îi fágáduieste 
Lenei douăzeci si cinci de florini dacă o va putea intilni pe 
Licinia într-o casă unde ea se ducea zilnic. Cu acest prilej, 
Flavio e nevoit să se ascundă într-un butoi din pricina ivirii 
unui € másurátor» care trebuia să măsoare casa. Giuliano si 
Bartolo îşi dispută cu îndirjire proprietatea butoiului. Fazio, 
tatăl Liciniei, încearcă să potolească cearta, punind să fie adus 
în casă obiectul litigiului, spre bucuria lui Flavio căruia nu-i 
este greu să dea de fată şi să se drăgostească cu ea. După 
ce dă greş încercarea lui Corbolo, slujitorul lui Flavio, de 
a-i sustrage Lenei cei douăzeci şi cinci de florini care-i fuse- 
seră promişi, un servitor descoperă adevărul, iar părinţii 
celor doi tineri sînt nevoiţi să consimtă la căsătoria lor. Co- 
media părăseşte tipicul imitaţiei clasice, pentru a se folosi 
direct de modelele oferite de nuvelistica medievală. Influenţa 
Decameronului este clară în episodul lui Flavio care se ascun- 
de în butoi, înrudit cu acela al lui Giannello Stringario 
din a doua nuvelă a zilei a şaptea. 

Scolastica, neterminată, a fost continuată de Gabriele, fratele 
autorului, care i-a dat şi titlul, iar apoi de către fiul său Virgi- 
nio, carea urmat o altă cale decît aceea a unchiului şi a înti- 
tulat piesa L'Imperfetta (Neterminata). În ambele redactări 
se simte lipsa unei revizuiri din partea autorului şi vădita in- 
ferioritate atit de stil cît şi de imaginaţie a celor care au în- 
cercat să-i termine lucrarea. 

Prima etapă si prima reuşită deplină a comediei din sec. al 
XVI-lea este Calandria de cardinalul Bernardo Dovizi, în 
patria lui numit Bibbiena. Data compunerii acestei piese este 
1513, poate chiar 1512, dar nu există posibilitatea de a o veri- 
fica prin documente. Precedată de un prolog de Baldassar 
Castiglione, în locul celui incomplet al lui Bibbiena, a fost 
reprezentată la Urbino în timpul carnavalului din 1513 în 


! Fiica regelui Ludovic al XIl-lea. 

cadrul unui ciclu de spectacole în care s-a jucat şi Eutychia 
de Niccoló Grasso şi o altă comedie neidentificată. În gene- 
ral comedia este pretutindeni rodul vieţii de Curte. Doar la 
Florenţa și la Veneţia se leagă de manifestări ale unor cercuri 
restrinse, ale unor anumite societăţi. 

Sirul de confuzii, farse, glume provocate de asemănarea dintre 
cei doi gemeni si de travestirea Santillei în bărbat face ca acţi- 
unea să fie incilcitá şi plină de tensiune. La aceste peripeții 
se adaugă altele, generate de travestirea în femeie a lui Lido, 
cînd se duce la Fulvia, şi reacţia lui Calandro care-l ia drept 
femeie; minia Fulviei fiindcă i se pare că este neglijată de 
iubitul ei; felul amuzant în care e redată prostia lui Calandro; 
inventivitatea fertilă şi îndrăzneață a lui Fessenio, un servitor 
ce posedă toate atributele cerute de rolul său; excesiva şi 
aroganta înţelepciune a lui Polinico, pedantul, dintre primii 
ai comediei secolului al XVI-lea. Comedia devine astfel o galerie 
de tipuri originale şi amuzante, prezentate cu o reală capacitate 
reprezentativă, cînd în plină lumină, cînd în clarobscururi 
mai mult sau mai puţin accentuate. Ea devine un autentic 
subiect de divertisment, fie şi numai ca scop în sine, închisă în 
cercul propriului său joc. O dată cu ea, spiritul Decameronului, 
socotit de Pirandello drept adevărată origine a teatrului italian, 
drept autenticul său animator, îşi face prima intrare triumfală pe 
scenă. 


MACHIAVELLI 


Data compunerii piesei Mandragora (Mătrăguna) este unul din 
obstacolele pe care critica din orice epocă si de orice orientare 
a încercat în zadar să-l învingă. Roberto Ridolfi a susținut de 
curînd cá ea putea fi fixată in 1518. Alessandro Parronchi a 
preluat această teză, socotind că putea să identifice prima ei 
reprezentare cu aceea a unei comedii care s-a jucat în timpul 
sărbătorilor date cu prilejul căsătoriei lui Lorenzo de Medici. 
Ca şi cercetătorul englez Th. A. Sumberg, Parronchi vede în 
această comedie o vădită alegorie politică. Prima tipăritură a 
operei poartă titlul mai generic de Comedia lui Callimaco şi 
a Lucreziei. Nedatatá, ar putea fi localizată, doar pe baza 
elementelor bibliografice, în 1520. 

Mátrdguna s-a bucurat în timpul secolului al XVI-lea de nume- 
roase reprezentații. O programare la Curtea Vaticanului a fost 


suspendată, nu se stie bine din ce motive. Avem .cunostinfá 
de cea de la Florenţa in 1525; de o reprezentaţie la Bologna 
la Carnavalul din 1526, prima unde apare prologul; de altele 
la Veneţia şi Roma în acelaşi an. O analiză mai amănunţită 
a documentelor existente ar duce probabil la descoperirea altor 
reprezentații. Încă de pe atunci comedia lui Machiavelli 
era considerată drept un exemplu desăvirşit de captivantă 
formă scenică. Succesul obţinut de această fermecătoare piesă 
şi în epoca modernă este dovedit de numeroasele ei reluări, de 
celul cu care actori consacraţi au abordat diversele personaje, de 
primirea favorabilă de care se bucură și acum din partea publi- 
cului celui mai variat. 

Acţiunea se axează pe ardoarea cu care Callimaco doreşte si 
cucereşte o femeie, pe vicleşugurile născocite de Ligurio pentru 
a-şi sluji stăpînul şi prietenul, pe credulitatea unui: bătrîn naiv, 
pe viclenia unui călugăr afacerist. Callimaco s-a întors la 
Florenţa atras de faima frumuseţii şi cuminţeniei madonnei 
Lucrezia. Tînărul ţine cu orice preţ s-o cucerească, dar cum să 
facă, de vreme ce ea nu poate scăpa de apriga supraveghere a 
bărbatului ei, messer Nicia? lată vicleşugul născocit de Ligu- 
rio: perechea nepotrivită nu are, fireşte, copii, iar bátrinul o 
învinuieşte prosteste pe nevastă-sa. Callimaco, sfătuit de Ligu- 
rio, se dá drept medic. Într-o scenă epică în care îşi etalează 
toate cunoştinţele reale şi false de limbă latină în faţa lui Nicia, 
rămas cu gura căscată, el propune să-i dea femeii o poţiune care 
o va face din nou fecundă. Există însă o piedică grea: primul 
bărbat care va avea raporturi sexuale cu Lucrezia după ce 
aceasta va fi băut mătrăguna, va fi sortit morţii. Nicia rămîne 
perplex, căci pe el îl păştea primejdia; atunci, neavînd încotro, 
acceptă sugestia lui Callimaco: să inhate pe primul trecător de 
pe stradă şi să-l oblige la acea treabă primejdioasă. Acum, trebuie 
convinsă Lucrezia. Nu izbutește mama ei, Sostrata, si n-ar 
fi izbutit nici fra' Timoteo, călugărul, dacă argumentarea lui 
n-ar fi fost sprijinită de Nicia în naivitatea lui. Totul e pregătit: 
Callimaco, travestit în cerşetor, se lasă răpit fără multă vorbă 
şi dus în casa Lucreziei. Ceasurile nopţii trec în vreme ce autorii 
vicleşugului si Nicia aşteaptă răbdători zorile, deplingind 
trista soartă a nefericitului. Nicia e mulțumit: va avea în sfîrşit 
un copil. Pe de altă parte, Callimaco, văzîndu-şi dorinţa împli- 
nită, se pregăteşte să se mai bucure şi altădată de favorurile 
Lucreziei, transformată peste noapte din fecioară sfielnică si 
recalcitrantă, în femeie și stápiná pe situaţie. 

Apare o nouă viziune etică: sinceritatea faţă de sine şi față de 
propriile dorinţi, nutrită de o nouă cunoaştere a naturii umane, 
care se transformă în victorie a vieţii. Strălucirea ei izbucneşte 
din plin în bucuria madonnei Lucrezia, care iese din casă radi- 
oasă că a cunoscut în sfîrşit dragostea, că simte fremătindu-i 
în trup imboldul speciei. 

Limbajul ne vorbeşte cu o claritate cristalină, care suscită 
gînduri şi dezvăluie tare seculare, cu o ușoară nuanţă argoticá 
ce denotă proveniența lui directă din viaţă, conferind totodată 
savoare contrastelor psihologice. Vechea teatralitate este reîn- 
suflețită prin efecte și lovituri de teatru calculate cu măiestrie. 
Construcţia piesei este şi astăzi fără cusur. Totul se desfăşoară 
într-o desăvirşită îmbinare a părților, într-o alternare dialogată 
care merge drept la ţintă, într-o partidă decisivă unde învingă- 
torul e stabilit dinainte, dar pe ascuns. Este vădită la Machia- 
velli uşurinţa nemijlocită a imaginaţiei dramatice, cunoaşterea 
acelor « quid è ! psihologici, care îl duc pe spectator la euforie. 
Fericită şi aproape imperceptibilă este şi sinteza realizată între 
tradiţia clasică plautiană, inspiraţia creatoare de personaje din 
nuvelistica Decameronului şi apariţia reprezentării populare din 
farse şi « mariazi ». Autorul se află la punctul de încrucişare 
a acestor curente, adăugindu-le simţul lu: muşcător de obser- 
vaţie a vieţii din jur. După cum în Îl Principe a întemeiat 
ştiinţa politică descoperind funcţia statului în istoria modernă şi 
atitudinile necesare ale acestuia, tot astfel in Mătrăguna găsim 
exigenţa unei morale noi, laice, care nu se mai poate supune 
compromisului religios feudal. 


RUZANTE 


Stabilirea unei cronologii exacte a operelor lui Angelo 
Beolco, zis Ruzante (zbenguit, bezmetic) nu mai este 
posibilá, astázi. Au încercat în zadar să o facă cercetători ca 
Mortier şi Lovarini. Contribuţia lor a putut stabili doar data 
precisă a ultimei comedii, Vaccaría, deoarece elementul deter- 
minant se află, şi în cazul acesta, inclus în operă, aşa cum rezultă 
din actul al patrulea. În afară de acest indiciu de orientare nu 
există nici o informaţie sigură cu excepţia cîtorva date despre 


1 Ce (în lat). cu sensul de probleme, circumstanţe-cheie, etc. 


spectacole la Veneţia sau în alte centre ale regiunii venete. 
Ruzante şi-a compus cu siguranţă operele într-un interval de 
timp care se încadrează între 1520 (1517 după Mortier) şi 
1533. În această perioadă şi chiar după aceea, ele au fost deseori 
reprezentate, nu numai în cadrul unor spectacole rezervate 
anumitor cercuri din pătura socială mijlocie şi aristocratică, ci 
și la ospetele de la Curțile princiare, unde arta de autor și 
actor a lui Beolco era foarte apreciată. 

Pînă la ce punct era conştient Ruzante de perspectiva în care 
zugrăvea cazurile tragi-comice ale lumii țărănești interpretate 
de el? Pină la ce punct moda comediei rustice, ivită încă de la 
începutul secolului pe baza imitaţiei clasice, în urma citirii şi 
studierii lui Virgiliu și Teocrit, constituia pentru el un scop 
al operei şi pînă la ce punct un mijloc? Putea oare Ruzante să 
fie considerat drept un literat care, încercînd să obţină o mai 
mare vigoare şi verosimilitate a spectacolului, punea în lumină 
condiţia chinuită a lumii sale, inregistrind strigătele ei înăbu- 
şite de disperare? Sau era poate un reformator social, care se 
servea de scenă pentru a face mai bine auzite şi judecate aceste 
voci? 

Obiceiurile epocii ne-ar face să înclinăm către ipoteza lite- 
ratului. Există însă diverse fapte care fac mai probabilă ipo- 
teza a doua, fie şi atenuată de ierarhiile de clasă socotite în 
acea vreme imuabile, adică de o orientare paternalistă potrivit 
căreia mizeria si suferinţele ţărănimii trebuiau atenuate, dar 
părea cu totul utopic gîndul eliberării ei din inferioritatea pri- 
vită ca o necesitate. 

Le Orazioni (Rugile) adresate de Ruzante cardinalului Cornaro, 
fratele lui Alvise Cornaro, patronul său (Ruzante administra 
o parte din moşiile acestuia) si totodată mecena majorităţii 
reprezentaţiilor date de grupul lui, scot în evidenţă numeroase 
elemente care dovedesc o orientare reformatoare. În ce limite 
putem considera sincer respectul lui, pe atunci obligatoriu, 
faţă de autoritatea politică şi religioasă? Nu se pot stabili 
granițe între ipocrizia necesară şi convingerea că puterea e 
datorată unei voințe divine, unei necesităţi transcendentale 
sortită guvernării popoarelor. Ruzante invocă din partea auto- 
ritáii o conducere luminată pentru a interveni în viaţa fárá- 
nimii din regiunea venetă ca să încerce să înlăture, măcar în 
parte, situaţii inumane: foametea, mizeria, ravagiile şi umilin- 
tele provocate de războaie. Din numeroase documente şi din 
cele ce se pot deduce despre personalitatea lui Alvise Cornaro, 
apoi din faptele şi atitudinea Republicii Venete care, printr-o 

serie dá măsuri luminate din acei ani, a acţionat in favcarea 
plebei — pe atunci mai numeroasă la sate decit în oraşe — rezul- 
tă mărturia unei mişcări culturale si spirituale, abia schiţată, 
dar vădit orientată în sens opus celei ce predomina pe atunci 
în Italia, care tindea să înăbuşe cultura pentru a întări apoi 
puterea. Sub acest aspect este esenţială alegerea limbajului. 
Rebeliunea faţă de cel florentin (numit de Ruzante cu vădită 
ironie « moscheto ») şi faţă de estetism, imitarea lui Erasmus 
— evidentă în unele fragmente din Orazioni — îl duce pe 
Ruzante, printre realizările concrete ale umanismului, la liber- 
tatea cercetării ştiinţifice, la profunda revizuire a credințelor, 
ai cărei exponenţi — în numele burgheziei pe cale de formare 
şi hotáritá să dobindească hegemonia — aveau să devină marii 
reformatori religioşi contemporani cu Ruzante. În episodul 
din La Piovana în care slujitorii, ca să-i pedepsească pe Slavero 
şi pe tovarășul sáu, îi fac să treacă drept eretici si protestanți 
dedaţi jefuirii bisericilor, pentru a fi linşaţi de mulţimea întă- 
rîtată, pare să răsune un comentariu ironic la nişte împrejurări 
pe atunci de actualitate. Protestul viguros al lui Ruzante se 
exercită prin virtutea umilului său grai padovan. El reprezintă 
cerința de autonomie, de independenţă, de libertate, de realism 
concret, care să se opună decorativismului privit ca scop în 
sine, estetismului cultivat la Curți si în special la cea din Roma. 
Ruzante isi face personajele să acţioneze cu simplitate şi since- 
ritate pentru a rezista cu orice chip procesului de absorbire şi 
despersonalizare pornit de puterile centrale: renăscutul Imperiu 
şi Biserica mai mult ca oricînd de factură constantiniană. În 
lumina acestor considerente se poate stabili eventual de ce 
Ruzante compune opere în care Plaut serveşte doar ca imbold, 
cum sint / Dialoghi, La Moscheta şi, sub unele aspecte, La 
Betia sau chiar La Pastorale, scrisă în versuri, o îmbinare de 
idilă şi umor. lar după aceea (mult mai probabil decît înainte 
de ele), comedii ca La Fiorina, La Vaccaria, L'Anconitana, 
La Piovana, adică acelea in care amintirea lui Plaut este atit 
de puternică, încît sîntem nevoiţi să căutăm elementele inte- 
resante tocmai in ceea ce depăşeşte opera lui Plaut, adică în 
umorul limbajului, în cîntece, în referirile la actualitate, opera 
fiind în sine lipsită de un mordant propriu din pricina imitaţiei 
plautiene la care se supune. 

Comediografii din secolul al XVI-lea socoteau că îl pot imita 
pe Plaut asa cum Plaut îi imitase pe scriitorii « comediei noi » 
ateniene. Între Plaut şi atenieni nu se interpuseseră însă atitea 
secole şi transformări ale civilizaţiei, aşa cum se interpun între 


ei şi Plaut. Atunci cînd, pe lingă tehnică, ei îi adoptă şi acţiunea 
şi psihologia, conţinutul devine inert. Drama lor se desfăşoară 
tocmai în această luptă cu Plaut. În mijlocul unuia din prolo- 
gurile sale, Ruzante afirmă necesitatea libertăţii de compunere, 
întocmai cum ar fi făcut, de altfel, şi Plaut în situaţia lui. Cum 
se face atunci că, în a doua lui perioadă, modelul plautian pune 
hotărît stápinire pe pana lui? La Piovana (adică fata din Piove 
di Sacco) isi situează acţiunea la Chioggia !, pentru a putea 
urma cu fidelitate piesa Rudens a lui Plaut (care se petrece pe 
mare şi pe uscat), cu unele ecouri fugitive din Mercator. 
Poate cá, cu timpul si într-o epocă atit de ostilă, Ruzante şi-a 
pierdut vigoarea. Sau, poate că speranţele lui din tinereţe de a 
interveni în desfăşurarea realităţii se destrămaseră. Şi atunci, 
s-a lăsat în voia pretextelor teatrale. 

Aportul adus de reprezentarea comediilor lui Ruzante consti- 
tuie o profundă noutate, nu atit pentru că mai înainte n-ar fi 
existat obiceiul spectacolelor teatrale (care acum însă devin mai 
regulate, jucate de o trupă) încetățenit, după cum am văzut, 
mai de mult în Ítalia, cit datorită caracterului cu totul aparte 
al acestor spectacole. În primul rînd, ele prezentau texte funda- 
mental deosebite de acelea cunoscute la Curțile timpului; 
în ele, țărănimea era pusă în lumină nu in mod idilic, ci printr-un 
grotesc profund tragic şi dureros. În plus, se forma un tip de 
interpretare străin de manierismul diletant al trupelor impro- 
vizate din acea epocă, pentru a dobindi demnitate şi forme artis- 
tice, stabilind premisele unor companii profesionale. 

La Pastorale, compoziţie ce se situează între drama silvestrá şi 
farsa populará, a fost reprezentatá la Padova in ianuarie 
1521. Nu este imposibil ca aceasta sá fie comedia lui Ruzante 
jucatá in Ca'Pesaro la San Benedetto la 9 ianuarie in acel 
an. Pe baza acestor informaţii s-a socotit că ea putea fi 
datată în jurul anului 1520. Alături de trăsăturile proprii genu- 
lui, partea de factură pastorală poartă amprenta unei noi concep- 
fii poetice, iar personajul bătrînului îndrăgostit aduce o temă 
căreia Ruzante îi va da o deplină realizare în Bilora şi în An- 
conitana. Partea de farsă grupează o serie de replici scăpărătoare, 
acţiuni pline de prospeţime şi vioiciune, dialoguri dense în 
pur dialect padovan şi bergamasc, elemente care fac din aceas- 
tă operă o amuzantă mostră de grosolănie țărănească şi o 
satiră blajină a unor practici primitive folosite în medicina 
oficială. 


1 Port în Laguna venetă 


236 


237 


Milesio, un bátrin păstor îndrăgostit fără speranţe de nimfa 
Siringa, se omoară. Mospo, care-l iubea pe bătrîn ca pe un 
tată, se prăbușeşte răpus de durere peste trupul defunctului. 
Arpino şi Lacerto, de asemenea păstori, crezind că murise şi 
tînărul, hotărăsc să-i inmorminteze laolaltă. Ruzante se oferă 
să ia locul lui Lacerto în această îndatorire pioasă, în schimbul 
hainelor lui Mospo, dar în timp ce-l dezbracă îşi dă seama cá 
acesta mai respiră încă. Atunci este chemat un medic, care în- 
cearcă să-l trezească pe Mospo burduşindu-l cu lovituri 
Ruzante îi cere medicului să-l îngrijească pe tatăl lui şi urmează 
cîteva scene caraghioase în legătură cu nişte analize complicate 
ale urinei. Tatăl lui Ruzante moare, în timp ce Mospo isi 
vine în sfirşit in fire, iar comedia se încheie cu imnuri de slavă 
aduse zeului Pan şi cu o horă generală de veselie. 

Diversele ipoteze cu privire la datarea piesei Betia sînt destul 
de apropiate si concordante. Atit Mortier cit si Lovarini, 
care se contrazic în alte privinţe, stabilesc data acesteia în jurul 
lui 1520, fără îndoială într-un moment ulterior compunerii 
Pastoralei. Piesa a fost reprezentată pentru prima oară la Padova 
in 1524. O dată greşită cuprinsă în Jurnalele (Diari) lui Sanudo ! 
l-a făcut pe Lovarini să creadă cá comedia jucată la Veneţia 
in 13 februarie 1525 — a cărei repetiţie generală avusese loc în 
ziua de 9 — ar putea fi identificată cu Betia, deşi se ştie că cu 
acel prilej se reprezentase La Venexiana. 

Aspectul şi tonul general sînt acelea ale unui mariazo, dus în 
cazul de faţă la proporţii nemaiîntilnite. Comedia păstrează 
caracteristicile acestui gen şi chiar unele idei, în special în 
părţile care prevedeau un joc mimic accentuat. Pentru prima 
oară după experienţa limitată din Pastorala, graiul padovan 
este ridicat la rangul de mijloc de exprimare pe plan literar. 
Subiectul este destul de simplu. Zilio ar vrea să se însoare 
cu Betia, dar find respins, recurge la sprijinul lui Nale care, 
deşi căsătorit, pusese şi el ochii pe fată. Nale o convinge pe 
Betia să-l accepte pe Zilio, dindu-i asigurarea că el va interveni 
ori de cite ori celălalt nu va fi la înălţimea situaţiei. După 
unele dificultăţi făcute de mama ei, Betia se mărită cu Zilio. 
Acum, Nale intră din nou în scenă, cu pretenţia de a impune 
un absurd ius primae noctis?. Are loc o intervenţie furioasă 


1 Marino Sanudo cel Tinăr (1466-— 1536), cronicar venețian, cunoscut în special 
pentru cele 58 de volume ale Jurnalelor sale, nepretuitá oglindă a epocii în care 
a trăit 

2 Dreptul primei nopţi, de care se bucurau feudalii la căsătoriile servilor lor 


a lui Zilio care-şi snopeste zdraván adversarul, lásindu-l mai 
mult mort decit viu. Tamia, nevasta lui Nale, se si gindeste 
la al doilea măritiş, dar acesta, care nu murise, se preface mai 
intii cá este strigoi, ingrozindu-si nevasta uluitá printr-o 
descriere înfricoşătoare a iadului, apoi spune adevărul, scá- 
pîndu-şi astfel şi prietenul de o remuscare plină de spaimă. 
Cele două perechi se împacă făgăduindu-şi o prietenie veşnică 
şi trainică. După cum se vede, un tablou plin de elemente 
realiste și insufletit de o teatralitate viguroasă. 

După părerea lui Mortier, La Moscheta a fost compusă în 
jurul anului 1520 şi reprezentată la Veneţia în 13 februarie 
1520 la Palatul Foscari, iar apoi la Padova în 1528, în casa 
lui Luigi Cornaro si, în timpul carnavalului din acelaşi an, 
la Ferrara, dar într-o versiune diferită. Elementul de bază 
al piesei este oferit de reprezentarea lumii ţărăneşti şi de sati- 
rizarea glumeatá a membrilor săi, ignoranti dar sirefi şi gata 
la orice viclesug pentru a-și sluji propriile interese, satiră 
devenită mai de mult caracteristică pentru o parte din creaţia 
literară şi dramatică, culminind, ca originalitate de concepere 
şi exemplificare, tocmai cu Ruzante şi cu teatrul confreriei 
Rozzi. Desfăşurarea comediei este legată pe alocuri, mai mult 
decit de nuvelistică din care preia unele idei, de formele tra- 
ditionale ale teatrului popular sau ale folclorului țărănesc, 
spre avantajul atmosferei comice care, laolaltă cu limbajul, 
ajunge să constituie elementul principal. 

Menato se îndrăgosteşte de Betia, nevasta prietenului său 
Ruzante, şi încearcă în zadar să o cucerească. Femeia, credin- 
cioasă încă bărbatului ei, este foarte flatată de curtea pe care i-o 
face Tonin, soldat bergamasc. Prostul de Ruzante, ascultind 
de sfatul lui Menato, i se înfățișează îmbrăcat ca un străin, 
vorbind un limbaj artificial, tocmai acel moscheto (adică curat 
«florentin ») şi îi face curte. Betia, jignitá, părăseşte domiciliul 
conjugal, refugiindu-se la Tonin. Atunci Ruzante, pocăit si 
disperat, recurge la toate şiretlicurile pe care le ştie pentru 
a-şi aduce înapoi nevasta si pentru a lua iar de la Tonin o 
sumă de bani, pe care apucase să i-o stoarcă la început, dar 
fusese apoi nevoit să i-o restituie. 

În ultima analiză, în centrul acţiunii stă figura personajului 
Ruzante: un naiv care vrea să fie siret; ahtiat după bani, dar 
care se lasă pungăşit, atașat de nevastă, dar incapabil să şi-o 
păstreze. Acest personaj priveşte realitatea într-un fel al lui, 
inchipuindu-si-o din comoditate cu totul altfel decit este 
într-adevăr şi intrind de aceea mereu în conflict cu manifes- 

tările ei. Ruzante se apără de neplácerile zilnice, de umilinte 
si necazuri, nu prin revoltă ci cu ajutorul imaginaţiei si al 
iluziei: un abil mijloc teatral de a prezenta pe scenă adevăratele 
lui condiţii de trai şi totodată un mijloc de a demasca reali- 
tatea pentru a ironiza idealizarea ei în stil georgic şi arcadic. 
Ca rezultat artistic, Ruzante se încadrează în marea mişcare 
istorică din prima jumătate a secolului său, care asistă la des- 
făşurarea războaielor țărănești. Complementul lui este Tonin, 
soldat bergamasc improvizat, care se face mercenar pentru 
a scăpa de sărăcie, josnic şi abject din fire; Menato, ţăran 
înstărit, vrea să se prevaleze de acest privilegiu relativ pentru 
a-şi satisface poftele; în sfirşit, Betia, se lasă în voia intimplá- 
rilor şi a dorințelor stirnite de trupul ei, de care se foloseşte 
bucuros. Adevărul istoric este dat la iveală; prefăcătoriile 
şi falsele ideologii sînt prezentate drept ipostaze groteşti prin 
aiurelile lui Ruzante. Banii şi poftele sint cele două limite 
între care se înscrie micul cerc al existenţei într-o comedie 
dureroasă, realitate ce iese la iveală de îndată ce se înlătură 
ipocrita înfloritură a limbajului zis «moscheto ». 
Nu se poate data cu precizie nici Parlamento di Ruzante che 
era vegni de campo (Păţania lui Ruzante care se întorsese de 
la oaste), primul din cele trei dialoguri care constituie momentul 
cel mai reprezentativ al teatrului lui Ruzante. Acţiunea se 
petrece în primii ani ai secolului, dar aceasta nu poate constitui 
un indiciu sigur. Ştim de la Sanudo că a fost jucat de Compania 
Zardinieri la 16 februarie 1520 în timpul unui ospăț dat sub 
Procuratia lui Domenico Trevisan. Informaţia nu coincide 
cu ipoteza emisă de Lovarini, potrivit căreia dialogul ar fi 
fost compus după 1521, poate in 1524. 
Ca şi în celelalte « dialoguri », Ruzante, descriind aici mizeria 
şi nevolnicia personajelor sale, pune în lumină faptul că ele 
sînt victimele unor situaţii istorice apăsătoare, ale unor con- 
ditii de viaţă care le năpăstuiesc fără ca ele să se poată răzvrăti. 
Acest scurt episod devine foarte dramatic, deoarece dă glas 
impulsurilor subconştientului, cu anxietatea lor. Sint înfăţi- 
sati, prin aluzii, factorii istorici care minau pe dedesubt o 
epocă în aparenţă atit de strălucită şi plină de viaţă, zădăr- 
nicindu-i eforturile şi vlăguindu-i capacităţile generatoare. 
Exprimarea strict padovană, nu numai sub aspect lexical ci şi 
gramatical, este una din trăsăturile cele mai evidente ale acestei 
scurte lucrări. 
Ruzante se întoarce de la război destul de pricăjit, find de 
239 aceea respins de Gnua, care își găsise între timp pe altcineva. 


El încearcă s-o oblige cu forţa pe femeie să-l urmeze, dar 
primeşte de la amantul ei o lecţie zdravănă. Ciomăgeala care-i 
tăbăceşte pielea bietului om în această mică bătălie este atit 
de grozavă, încît el socoteşte că a avut de-a face cu o sută de 
duşmani (în realitate fusese doar o ciocnire între cel care 
dădea — Bravo — şi cel care încasa — Ruzante). Prietenul lui, 
Menato, încearcă să-l trezească la realitate, dar Ruzante, ca 
să-şi justifice noua laşitate, aşa cum făcuse mai înainte si 
cu comportarea lui în război, jură că a fost vorba de o vrăji- 
torie care i-a scos în cale o mulţime de duşmani. 

Aceleaşi dificultăţi de datare apar şi pentru Bilora, al doilea 
dialog. Ele sînt agravate de lipsa unor informaţii privitoare 
la reprezentarea lui, deşi este de presupus că sub acest aspect 
a avut aceeaşi soartă ca şi celelalte dialoguri ale lui Ruzante. 
După Lovarini, ar fi probabilă data de 1526, cu doi ani înainte 
de Menego, care în 1528 era cu siguranţă terminat. Această 
scenetă accentuează tendinţa de a prezenta în maniera cea mai 
realistă figuri şi caractere ale timpului. Satirizarea ţăranului, 
alături de alte trăsături dominante ale unei reale concepţii 
despre viaţă, nu este dusă pînă la limitele extreme atinse, de 
pildă, de confreria Rozzi şi de predecesorii săi, ci se dilueazá 
în notații de parodie afectuoasă, care sfirşesc prin a o anula. 
Elementul comic aplicat la aspecte economice strîns legate 
de viaţa acelei epoci, produce un dramatism nemijlocit, zugră- 
vind în culori puternice tabloul raporturilor dintre clase în 
societatea venetă. (Graiul padovan prezintă particularităţi 
caracteristice de lexic şi gramatică. 

Țăranul Bilora vine de la sat la oraş pentru a-și aduce înapoi 
nevasta care îl părăsise. Dina trăieşte acum cu bătrînul si 
bogatul Andronico şi, cu toate că mai ţine încă la bărbatul ei, 
refuză să se întoarcă la el, amintindu-și poate de desele lui 
bruftuieli. Ca să se răzbune, Bilora îl aşteaptă în stradă pe 
Andronico, pe care-l ciomăgeşte zdravăn, ca să-l înveţe minte. 
Dar sărăcia îl obligă să accepte situaţia, ale cărei avantaje 
sînt evidente şi hotáritoare. Nu se poate scutura de ea. Sărăcia 
ii pecetluieşte viaţa. 

Probabil că în 1528 a fost compus celălalt dialog, pe care-l 
vom intitula din comoditate Menego, dar care poartă în cele 
mai vechi ediţii titlul de Dialogo facetissimo et ridiculosissimo 
(Dialog cit se poate de glumet şi hazliu). Ela fost reprezentat 
cu certitudine în anul acela la Fossore, după cum rezultă 
din pagina de titlu a edițiilor respective. Figurile de ţărani 
apar şi aici în luptă cu vicisitudinile existenţei lor precare, 

dar sint privite cu acea mică doză de simplitate şi optimism 
care face din această scenetá o parabolă spirituală veselă si 
ocazională. Se pot observa in ea elemente de improvizație 
care prevestesc Commedia dell'Arte. Acestea sînt sugerate 
de indicaţiile din text, element nou în comedia secolului al 
XVI-lea. Limbajul este tot dialectul de provenienţă strict pado- 
vană. Țăranii Menego şi Duozzo se pling de recolta proastă din 
anul acela, de lipsurile care vor urma inevitabil, de foametea 
care îi aşteaptă, de specula care îi nimiceşte. În cursul discu ţie 
ajung să vorbească despre femei, în legătură cu această stare 
de sărăcie, cu care prilej Menego îşi afirmă încrederea absolută 
în nevasta lui. La insistenţele prietenului său, care-şi arată 
temerea că aceasta îl înşeală, cei doi se duc la Gnua, dar sînt 
atacați de Nale care, după ce-l bate bine pe Menego, fuge 
cu Gnua. Bietul Menego a încasat atitea lovituri incit cere 
un preot ca să-l împărtăşească, iar Duozzo îi aduce unul care 
va şti să-l vindece. Prelatul cheamă spiritul unui defunct, 
căruia cei doi ţărani îi cer lămuriri despre lumea cealaltă; 
apoi îi aduce pe Nale şi Gnua, pe care Menego o iartă bucuros 
primind-o înapoi. Mirajul unui paradis populat de bunuri 
pámintesti şi ataşamentul faţă de nevastă-sa il consolează 
de toate neajunsurile. lar acest paradis pare să închipuie 
pentru Beolco posibilitatea unei reforme care să dea un aspect 
nou existenţei lor. 

Părerile cu privire la data cînd a fost compusă Fiorina sint 
împărţite. Mortier o situează tot în jurul lui 1520, probabil 
din pricina unor puncte comune pe care le are această comedie 
cu Betia; Lovarini, invocind mai multe argumente valabile, 
o situează in 1529 sau 1530, an în care a fost reprezentată 
la Codevigo. 

Comedia, destul de scurtă, reia temele clasice ale teatrului popu- 
lar. Poate fi considerată rustică, amintind foarte bine de mariazi, 
mai ales în privinţa rivalităţii dintre personajele Ruzante și 
Marchioro. Un realism deliberat al intrigilor si al situaţiilor, 
ca şi limbajul — graiul padovan cu cele mai tipice expresii 
şi forme gramaticale — constituie substratul ei, însufleţit de 
o exuberantă veselie a scenelor, de cîntece şi zicale umoristice. 
Ruzante şi Marchioro vor amindoi să se însoare cu Fiore. 
Primul este ciomăgit zdravăn de celălalt, dar după aceea, 
înarmat si ajutat de prietenul său Bedon, o răpește pe fată. 
În urma acestei întîmplări, părinţii celor doi tineri cad repede 
la invoialá în privinţa căsătoriei, în timp ce Marchioro, la 
început miniat pe fată şi gata să se răzbune pe Ruzante, este 


induplecat sá se impace cu el si sá se insoare cu sora acestuia. 
Dificultăţi de datare se ivesc şi la cercetarea piesei Anconitana, 
una din comediile lui Ruzante în care se simt cel mai mult 
ecourile dramaturgiei clasice şi influenţa prozei medievale şi 
a celei din secolul al XVI-lea. Există o nepotrivire de păreri 
între Mortier şi Lovarini în privinţa anului în care a fost 
compusă. Mortier, separînd poate excesiv cele două aspecte 
diferite ale poeticii lui Ruzante, situează comedia între 1529 
şi 1532, adică o consideră imediat anterioară piesei Piovana, 
despre care se ştie că a fost jucată in 1533, în vreme ce Lova- 
rini, găsind că lucrarea prezintă unele analogii cu Pastorala, 
emite ipoteza cá data ar putea fi stabilită prin 1520— 22. 
După cum am mai spus, comedia prezintă elemente care o 
apropie de tradiţia erudită, potrivit celor afirmate chiar de 
autor în Prolog, atit prin componentele ei latine, cit şi prin 
cele contemporane. Deşi reia o temă specifică, Ruzante caută 
mai mult să sintetizeze, într-o lucrare de altfel vioaie şi teatrală, 
caracteristica esenţială a unei dramaturgii determinate de 
îmbinarea unor exigente literare aproape arheologice, cu nece- 
sitățile spectacolului, cu toate limitele dar şi cu posibilităţile 
lui dialectice. Unica scenă care poate fi precis atribuită unei 
imitații este aceea a travestirii [sottei, Ginevrei şi Gittei, 
amintind clar de o nuvelă din Ragionamenti d'amore (Povestiri 
de dragoste) de Firenzuola ! (nuvela 2), izvor foarte folosit 
în multe comedii din secolul al XVI-lea. 

Doi tineri sicilieni, Tancredi şi Teodoro, şi o fată din Gaeta, 
Isotta, furati de corsari şi vinduţi unui maur, sînt răscumpăraţi 
şi aduşi la Veneţia de un negustor, cu promisiunea că nu-l 
vor părăsi piná ce nu-l vor fi despăgubit de preţul răscumpărării. 
Isotta se dă drept bărbat, luindu-si numele de Gismondo. 
Nevasta lui Tomao, un samsar bátrin, se îndrăgosteşte de 
falsul Gismondo, convingindu-şi soţul să-l ia la el. De Gis- 
mondo este însă îndrăgostită şi Ginevra, tinăra văduvă anco- 
nitană 2, care-şi urmăreşte iubitul pină la Veneţia, însoțită 
de Gitta, amindouá travestite în bărbaţi. Tomao oftează după 
curtezana Doralice şi face tot ce poate s-o cucerească. El recurge 
la ajutorul slujitorului Ruzante, de care vrea să se folosească 
şi Ginevra. Ruzante i-l aduce Ginevrei pe falsul Gismondo, 
primind o frumoasă răsplată în bani: urmează o explicaţie 


1 Agnolo Giovannini zis Firenzuola (1493— 1543), literat florentin, a tradus 
comedii din latină, a prelucrat povești de origine indiană si a compus culegerea 
de nuvele amintită aici 

între cele două femei, iar Ginevra recunoaşte în Gismondo 
pe Isotta, sora ei, de mult pierdută şi pe care o credea moartă. 
În timp ce surorile se mărită cu Teodoro şi Tancredi, eliberaţi 
de nişte gentilomi padovani, Ruzante stoarce de la Tomao 
o sumă mare de bani făgăduindu-i că o să-l ducă la Arquă 
în vila Doralicei. Se ajunge astfel la hotarul unei adevărate 
acţiuni romaneşti, adică romantică ante-litteram. 
Piovana, reprezentată la Padova în casa lui Luigi Cornaro 
în 1533, a fost compusă probabil cu puţin înainte, chiar dacă 
nu există posibilitatea de a preciza anul. Prima ediţie tipărită 
de Giolito, celebru editor venețian al timpului, datează din 
1548. Spre deosebire de AAnconitana, comedia isi trădează 
cu evidenţă originea, care derivă din Rudens de Plaut, cu unele 
reminiscente din Mercator de acelaşi autor şi din Heauton- 
limorumenos de Terenţiu. Ea se încadrează in categoria eruditá 
tocmai pe baza acestei imitații transparente si a caracterului 
ei, care subliniază numeroasele trăsături comune cu modelele 
latine, mai cu seamă în ce priveşte intriga. Ansamblul are vioi- 
ciune si colorit datorită felului cum sînt zugrăvite figurile 
şi desfăşurării umoristice a întimplărilor. 
Dintr-o însemnare cuprinsă în actul al patrulea, rezultă că 
Vaccaria a fost compusă in 1533. La 18 februarie al acelui 
an, o trupă din care făcea parte şi autorul a reprezentat comedia 
la Padova, cu scenografia lui Falconetto, în care se imita o 
scenă romană situată între porticul bisericii Del Santo si 
poarta lui Businello. Vaccaria aparţine hotărît genului erudit. 
Ea repetă în primele patru acte, cu o fidelitate extremă pînă 
si în distribuirea scenelor, povestea din Asinaria lui Plaut. 
Creaţia originală a lui Ruzante este ultima parte, în care autorul 
se lasă furat de vechea lui inspiraţie populară, conturînd în mod 
spiritual figurile a doi ţărani amuzanti, a doi slujitori şi a unui 
cantor. Un alt element care se leagă de prima manieră a dra- 
maturgiei lui Ruzante este personajul rustic al vechilului, 
autorul îl pe care zugrăveşte în termeni satirici. Ca limbă este 
folosită de rindul acesta italiana comună, destul de palidă 
şi artificială. Doar slujitorii şi cantorul se exprimă în dialectul 
viu al regiunii padovane, care constituie şi un mod de caracte- 
rizare a lor, asa cum se va întîmpla mai tîrziu cu Măştile. 
În prologul la Vaccaría, Ruzante afirmă că dacă Plaut ar 
trăi în timpul acela, nu s-ar putea exprima altfel. El ar descrie 
cu propriile lui instrumente lumea ţăranilor în mijlocul cărora 
trăieşte. Aici tradiţia se transformă într-o garanţie vitală de 

administrator de moşii, pentru otia stápinilor săi), datorită 
vigurosului său talent de interpret, de actor care se transformă 
in autor. Este de remarcat cá aceastá preocupare pentru adevdr 
se va perpetua de-a langul întregii tradiții comice italiene, 
pînă la reforma efectuată de Gustavo Modena!, mergind 
mină în mînă cu tradiţia actorului-autor. 

Părerea că Ruzante ar fi fost un fel de primitiv genial al epocii, 
a fost mai de mult spulberată de cercetători competenţi. El 
apare ca un exponent amuzant — dar tocmai de aceea nu 
dintre cei mai puţin ascultați — al cercurilor cărora le aparţinea 
si în mijlocul cărora isi prezenta arta, împreună cu tovarăşii 
săi. Succesul de care se bucura (era comparat cu marele actor 
latin Roscius) se datora tocmai faptului că el întrupa aspiraţiile 
şi orientarea de idei a acestora. Ruzante aparţine unei miscán 
în care se resimte ecoul lui Erasmus şi în care se încadrează, 
îndreptate către natură, un ansamblu de încercări înviorătoare, 
de la Le Favole de Leonardo, pînă la / Ricordi de Guicciardini?. 
Marea noutate a lui Ruzante, datoratá imprejurárilor istorice 
in care a trăit, constă in faptul că o dată cu el, genul comic 
dobindeste un neaşteptat substrat tragic, care se va repeta 
mai tirziu la unii autori elisabetani (mai mult chiar decit la 
Shakespeare) şi mai ales în filonul autentic al teatrului italian. 
Din dragostea faţă de personajele sale şi din dorinţa de a le 
reda fidel gesturile şi cuvintele, el descoperă o nouă vis comica? 
luminată de străfulgerări tragice si izvorită din servituţile 
ţărănimii şi din frămintările politice ale odiseei timpului său. 
Caracter singular şi absolut nerepetabil, Ruzante reprezintă o 
tipologie subalternă (si totuşi atit de prezentă), inglobind în per- 
sonajele sale şi în glumele lui amare sarcasmul istoriei italiene. 


CALMO 


Andrea Calmo (1510—1571) realizează pentru păturile 
burgheze si populare din Veneţia ceea ce făcuse Ruzante 
pentru țărănimea din Padova. El aduce pe scenă natura si 


! Actor venețian, unul din cei mai mari interpreti ai secolului al XIX-lea (1803— 
1861) 

3 Leonardo Bruni (1369— 1444) din Arezzo, umanist şi om politic, a scris, pe lingă 
lucrări teoretice, şi o serie de nuvele amintite aici. Francesco Guicciardini (1483— 
1540), istoric gi politician florentin, a lăsat, printre alte scrieri, un volum de Amin- 
tiri politice şi civile (Ricordi politici e civili) 

3 Vigoare comică (în lat.) 

drama lor, zugrávindu-le intr-un tablou vast si destul de 
veridic. Aceasta îi va inlesni şi contactul cu publicul, iar in 
lucrările sale întîlnim poate primul exemplu de continuitate 
profesională, instaurarea unei forme de spectacol care găseşte 
o deplină corespondenţă în viaţa cotidiană a omului de pe 
stradă. 
Din puţinele ştiri care există cu privire la viaţa lui, deducem 
că, o dată cu Calmo, activitatea teatrală pare să se desprindă, 
măcar in parte, de banchete, de Curți şi ocazii festive. Calmo— 
actor făcînd parte dintr-un grup de actori printre care se 
numără celebrul Antonio da Molino zis Burchiella — dă come- 
diei o structură nouă prin care, datorită limbajului sáu, adică 
introducerii dialectelor, se naşte o comunicare directă cu 
publicul ce folosea acest limbaj în viaţa de toate zilele; cu alte 
cuvinte, reprezentaţia isi pierde caracterul de curiozitate, 
devenind un mod logic şi plăcut de petrecere a timpului 
liber. Opera lui Calmo este un preludiu la comedia de 
improvizație, căreia îi oferă scheme şi Măşti — mai ales pe 
aceea a veneţianului bátrin care se va numi Pantalone, şi 
pe a servitorului bergamasc care va lua numele comun de 
Zanni — şi a fost fără îndoială destul de bine cunoscută si 
adesea folosită de primii actori de improvizații. 
Ruzante propunea un divertisment rustic, firește străin plebei 
rustice (ca public) şi interesant doar pentru o anumită elită 
ce cunoştea bucolica de tip clasic, deci atentă la parodia ei 
în comedie. Calmo face în schimb ca plebea citadină şi păturile 
mijlocii să se vadă oglindite în mod spiritual pe scenă: aşa 
se explică succesul şi profesia lui. 
Tentative de felul acesta se mai făcuseră, mizindu-se pe culoa- 
rea tipică, pe viaţa aventurierilor şi a curtezanelor: Comedia 
di Saltafosso şi La Bulesca. Aici, imaginaţia devenea excitantă 
iar reprezentafia reală: s-ar părea chiar că în jurul aventurilor 
şi al glumelor greoaie ale acestor personaje se naşte un gen. 
Vorbirea dialectelor se pretează de minune la efectul comic, 
la folosirea cu funcţie satirică a graiurilor locale. Calmo lăr- 
geste orizontul: astfel vedem în Saltuzza portretul viu al 
unui mic cerc venețian. Aventurile rămîn, fireşte, de tip plau- 
tian; dar personajele încep acum să se diferenfieze incontestabil, 
fie în figura slujnicei şchioape (4 zota ») înduioşătoare in zbu- 
ciumul ei comic determinat de cusurul fizic, fie în prezentarea 
grotescă si necruțătoare a bătrînului burghez îndrăgostit, 
fie in vădita predilecție pentru şiretenia şi scepticismul inte- 

Tematica lui Calmo se încadrează in convențiile timpului; 
dar ea este tratată într-un limbaj exlusiv teatral, vehement 
parodistic şi urmărind efectul comic. Din tiparul umanist 
n-au mai rămas acum decit datele exterioare şi schemele. 
În cuprinsul fiecărei scene gravitează personaje izbitor de 
caricaturale, pasiuni dezlănţuite şi groteşti, trivialităţi violent 
justificate prin ciocnirea de interese şi dorinţe, cu alte cuvinte 
spiritul farsei tipic italian, mai sumbru şi mai sarcastic decit 
în originalul clasic. Il Saltuzza (1551), comedie de caracter 
şi de mediu, denotă un ascuţit simţ al reprezentării, o dexte- 
ritate scenică poate fără precedent în această perioadă. În 
Las Spagnolas (1549) jocul limbajelor, al intrigilor, al ciomá- 
gelilor este împins pînă la o adevărată exasperare care il uimeste 
pe cititor dacă nu ştie să aprecieze valoarea scenică a unei 
expresii sau a unui gest, funcţionalitatea pe care o reprezintă 
pentru actor tot ceea ce în pagina cărţii poate părea doar o 
galerie rudimentară de figuri şi de contraste în culori vilente. 
În La Pozione (1552) si în La Fiorina (1552) sînt prezenţi 
încă din titlu, ca izvor de inspiraţie, Machiave lli şi Ruzante 
versiunile şi adaptările fiind făcute în funcţie de necesităţi 
teatrale. 

La Rodiana (1553) şi Il Travaglia (1556), mai apropiate de 
comedia erudită, sînt o mărturie a fazelor de trecere ale lui 
Calmo de la creaţia de inspiraţie substanţial literară, la ope- 
rele exuberant populare, de la concepţia spectacolului oca- 
zional la aceea a spectacolului obişnuit, al cărui iniţiator este, 
după toate probabilitățile, Calmo. 

În piesele lui apar referiri directe la Burchiella. Se manifestă 
vădit la autor o familiaritate cu arta interpretării — fiind el 
însuşi actor — ca şi voinţa manifestă de a corespunde in modul 
cel mai larg gustului publicului. Prin jocul comic al vorbirii 
dialectale — jargoane parodiate pînă la punctul de a se trans- 
forma aproape în invenţie lingvistică — Andrea Calmo urmá- 
rea să prezinte pe scenă ceea ce se petrecea pe stradă, ducind 
la maturitate teatrală maliţiozitatea cocoşatului din Rialto 
(acel Pasquino venețian a cărui statuie se mai poate vedea 
şi astăzi în chip de cariatidă sub podul cu acelaşi nume)! 
Calmo — mai mult decit Ruzante desi reprezentativ in al 
fel decit acesta sub aspect strict artistic — marcheazá o etapá 


! Rialto este un cartier din Venetia, vestit pentru podul care traverseazá Canal 
Grande. Analogia se referá la o statuie din Roma, numitá popular Pasquino, fai- 
moasá pentru obiceiul încetățenit în sec. al XVI-leå de a se agăța de ea pamflete 

decisivá a dezvoltárii comediei in cadrul teatrului renascentist 
caracterizindu-i puternic evoluţia. Este specifică la el trecerea 
de la o formaţie literară matură (a cărei mărturie se află în 
Lettere — Scrisori — ) la o experienţă scenică intensă; vom 
vedea că acest proces se repetă la figurile cele mai reprezentative 
ale comediei de improvizații, repetindu-se de asemenea în 
momentele cruciale ale teatrului european. 
Opera lui Arthemio Giancarli (2— 1561), pictor şi comedio- 
graf, iar după toate probabilitățile şi actor (se prezintă în 
prologurile sale sub numele de « Gigio ») rămîne de o impor- 
tantá secundară, chiar dacă prospefimea si voiosia teatrului 
său ni se par plăcute si dezinvolte. Giancarli are temperament 
de artist, indeminarea coloritului tipic dramatic, înclinarea 
spre o ingáduintá poetică faţă de personajele sale, punindu-le 
astfel într-o lumină simpatică. El pare să anticipeze perioada 
comediei dialectale, naivitatea ei agreabilă, jocul frivol şi 
temperat al sentimentelor, potrivit pentru a trasa contururile 
unui mic tablou de gen. 
Cele două piese ale lui Giancarli care ne-au parvenit — La 
Capraria (1544) şi La Cingana (1545) — rămîn tot la obișnuita 
schemă a iubirii dintre tineri, stînjenită de iubirea, împinsă 
piná la culmea ridicolului scenic, a celor bătrîni pentru cei 
tineri, cu recunoașteri şi căsătorii finale si cu intervenţia eficace 
a servitorilor si mijlocitorilor. După cum remarca si Sanesi, 
La Capraria ţine mai mult de genul erudit, La Cingana mai 
mult de cel popular. Amindouá ne rezervă multe aspecte 
interesante care trebuie căutate în amănuntele nostime, pline 
de un umor scinteietor: de la prologurile dialogate cu brio 
şi cuprinzind o satiră hazlie la adresa astrologiei şi a vrăjitoriei, 
pînă la intercalarea unor canţonete luate, evident, din reper- 
toriul popular, si piná la figura nouă si plină de vervă a unui 
tinăr ceapare în ambele comedii (amintind de Tiberio d'Armano) 
şi, în sfîrşit, pînă la expedientul repetatelor deghizări care 
prevestesc metamorfozele lui Arlecchino si ale lui Pulcinella, 
clasice pentru comedia de improvizatie. In La Capraria, 
codosul este zugrávit in culori foarte realiste si inedite, ca si 
curtezana sentimentală Artilla şi drăgălaşa sclavă Dorotea. 
Ce anume era şi cum apărea sclavia în Renastere, ni se lămu- 
reşte printr-o pregnantă reprezentare psihologică, un corolar 
al documentelor şi contractelor care s-au păstrat, ilustrind 
caracterul acestui obicei social (pe atunci socotit foarte firesc 
dacă se aplica pe spinarea populațiilor orientale, ca o răzbunare 

în literatură personajul ţiganului cu limbajul respectiv, legat 
încă de la început de tradiționalul furt de copii. 

« Nici nu ne gíndim să furdm cu necuviință o istorioară de ici 
şi o snoavă de colo, círpdcindu-le cu un clei destul de slab, aşa 
încît să rămînă dezlipite, după cum fac aceia care îşi zic comedieni, 
şi cer cu imprumut lui jupín Apollo o cunună, ca să se umfle în 
pene, bucuríndu-se de vilvă», se spune în Capraria şi ni se 
pare că-i şi vedem zugrăviți cu specificul lor pe autorii Com- 
mediei dell'Arte cu extraordinara lor capacitate de a scoate 
elemente din literatură si viață pentru a le contopi într-un 
loc liber si variat. Giancarli profesează faţă de ei un sarcasm 
voios, care justifică tocmai această diferenţiere a lui, motivînd-o 
prin originalitatea portretelor, a ideilor scenice şi a limbajului, 
în dinamismul interior al reprezentaţiei (care a stirnit multe 
ecouri în dramaturgia europeană contemporană, după cum 
a dovedit Stiefel într-un studiu al său). 

La Cingana oferă o panoramă destul de completă a posibi- 
lităţilor furnizate de comedia italiană şi reluate de Lope de 
Vega şi Shakespeare. Inspirindu-se din elemente culturale 
chiar si in context și limbaj, autorul stie să le facă suple si 
spirituale. Piesa denotă o evidentă funcţionalitate scenică, 
dar Giancarli nu uită atitudinea ironică necesară creatorului 
de comedie chiar si faţă de el însuşi, liber şi faţă de public. 
Aici nu avem de-a face cu lumea de la ţară a lui Ruzante, 
sau cu Veneţia lui Calmo, ci cu provincia, cu Treviso—unde 
se desfăşoară Cingana — iar în Capraria cu Ferrara (sediul 
unor ilustre evenimente culturale si, cum a definit-o Goethe 
în Tasso, mai degrabă sipet cu bijuterii decît capitală ca Flo- 
renga). Determinárile sociale se schimbă, raporturile dintre 
clase se desfăşoară pe un ton familiar, comicul nu mai are 
aspectul crud al umorului citadin, ci acela nonsalant si cara- 
ghios al mediului flecar de provincie. Aici, faţă de spiritul 
profesionist, prevalează simţul de grup şi de academie; nu 
mai avem de-a face cu un risus inter omnes, adică de sus, ca 
la Ruzante, ci cu un risus inter pares!, adică între prieteni 
pe socoteala prietenilor (desigur, un amuzament de carnaval, 
căci într-adevăr cele două comedii sînt compuse la interval 
de un an, ca pentru un prilej ce revine periodic). Pare să fie 
dezvoltarea unei glume de amintit cu plăcere la petreceri. 


1 Ris faţă de toti gi ris faţă de egali (în lat., parafrazare după cunoscutele locuţiuni 
primus inter omnes = primul dintre toţi şi primus inter pares = primul dintre cei 

Emilio Lovarin a transcris dintr-un codice al bibliotecii 
Marciana ! o scurtă comedie dialectală, La Venexiana, care 
prezintă diferite aspecte originale, oferindu-ne cu un farmec 
subtil tabloul societăţii venețiene din secolul al XVI-lea, felul 
ei de viaţă, concepţia ei despre dragoste, senzorială si totodată 
rafinată. Aici apare Bernardo, hamal bergamasc, prototipul 
unui întreg şir de servitori şi al lui Zanni însuși, stilpul come- 
diei de improvizație (care în secolul al XVI-lea se şi numea 
« Comedia lui Zani»). 

La Venexiana este prima operă scrisă în întregime în dialect 
venețian, dar conţinutul şi personajele sale nu sint decit în 
foarte mică măsură populare. Ea se încadrează în mişcarea 
largă de revalorificare a «limbii» venețiene împotriva numi- 
tului « moscheto», adică a insipidului grai florentin care se 
impusese ca limbă. De altfel, limba oficială a republicii venete 
era tocmai dialectul venețian. În plus, La Venexiana — exemplu 
aproape unic — este complet străină de influenţe plautiene. 
Caracterul ei este de tip vădit nuvelistic, iar acest fapt înles- 
neste redarea unei atmosfere erotic-lirice (cu multă sobrie- 
tate), a unei tensiuni senzuale, care fac din ea un exemplar 
original, autonom şi fără asemănare în ce priveşte teatrul italian. 
Veneţia suscită aici un anumit Sehnsucht 2 voluptuos, care se 
va transmite apoi peste veacuri. 

Autorul pare să fie un diletant (în sensul de amator cult și 
rafinat: ar putea fi unul dintre aristocrații care aparţineau 
misterioaselor companii numite Calza). Comedia a fost com- 
pusă fără îndoială pentru un spectacol ocazional, evocind 
poate personaje şi situaţii de cronică. 


ARETINO 


Comediile lui Pietro Aretino oferă, împreună cu 
principala sa operă I Ragionamenti, oglinda convergentă a 
condiţiei umane din acea vreme, un tablou revelator al vieţii 
de la Roma şi din alte orașe italiene în anii dinainte şi de după 
Devastare °, atit pentru că izbutesc să redea, într-un raport 


1 Biblioteca naţională din Veneţia 

? Dor, nostalgie (în germană) 

3 Sacco di Roma — denumirea rămasă în istorie pentru groaznica devastare a 
249 Romei de către trupele lui Carol al V-lea, care s-a petrecut între 6 şi 17 mai 1527 


direct şi intens dramatic, o stare de corupţie larg răspîndită 
în păturile sociale şi la Curți, cit şi pentru cá oferă o galerie 
de personaje luate din cronicá si din realitate, transpuse pe 
hîrtie şi pe scenă cu cele mai importante şi mai amare caracte- 
ristici ale lor. 

La Cortigiana (Curtezana) trebuie socotitá prima in ordinea 
compunerii, chiar dacă a fost publicată după Marescalco 
(Mareşalul curţii). Ea datează din 1525, cînd Aretino, trăind 
la Roma şi participînd ca protagonist la întimplările vieţii 
romane, avea prilejul să intre în legătură cu indivizii din cele 
mai diferite medii sociale şi morale. Informaţiile despre repre- 
zentarea acestei comedii sînt destul de vagi: se ştie doar că 
a fost jucată la Bologna în prima duminică a postului mare din 
1537 şi ne este îngăduit să presupunem că n-au mai avut loc 
şi alte reprezentații — deşi n-o putem afirma cu certitudine — 
din pricina persecuțiilor la care a fost supus Aretino şi care 
au dus la condamnarea întregii lui opere. În Curtezana acţiunea 
este mai mult un pretext pentru a aduce în scenă personaje 
atit de reale incit să poată fi recunoscute de public şi cititori. 
Messer Maco din Siena şi bogătaşul Parabolano sînt eroii 
principali. Primul, minat de dorinţa de a ajunge curtean şi 
cardinal, comite tot felul de prostii, ajungind chiar să se lase 
închis într-un cazan, convins că se bagă într-un tipar de făcut 
curteni. Celălalt, îndrăgostit nebuneşte de Livia, este tras 
pe sfoară de codoaşa Alvigia şi de servitorul Rosso, care-l 
fac să dea peste Togna în locul femeii iubite. Tema satiri- 
zării moravurilor vieţii de Curte (mai ales că e vorba despre 
Curtea Vaticanului) este nouă pe scenă şi lipsită de scrupule 
moraliste. Personajele se perindă cu o impetuoasă vivacitate 
şi veracitate. Limbajul devine cel vorbit şi naţional totodată 
(se pomeneşte cu haz de stingácia celui bergamasc, care « spune 
lucrurile cu nişte cuvinte atît de pungăşeşti, încît pare mai 
degrabă din Bergamo decit din Siena »). Preocuparea pentru 
limbaj, pentru bogăţia şi fantezia lui devine motiv dominant 
şi în celelalte piese. Adesea alunecă spre gustul jargonului, 
spre preţiozitatea lui. Si cu toate acestea, Aretino îşi scria 
comediile într-un timp foarte scurt. Imaginaţia lui plină de 
vervă devine autocritică, devine conştiinţa unei crize chiar 
şi în cadrul unei spirituale tipizări de teatru de salon. 
Mareșalul (1527) este scrisă cu cîțiva ani mai tirziu, deşi tipá- 
rită în 1533, adică cu un an înainte de Curtezana. Nu există 
informaţii sigure despre reprezentarea ei. În Mareșalul consta- 
tám apariția vodevilului. Aretino stabileşte bazele convenției 

teatrale, creeazá un tipar. Se dezvoltá comedia de caracter 
(un caracter care va fi Malvolio al lui Shakespeare) !. 
Subiectul — un simplu pretext, ca întotdeauna la Aretino. — 
este ceva mai complex decît acela al Curfezanei. Ducele 
de Mantova îi joacă o festă maresalului său, un misogin fre- 
netic, obligîndu-l să se însoare. Bietul om încearcă să scape 
de această obligaţie în ciuda presiunilor pe care le fac asupra 
lui persoanele prevenite de farsă: o guvernantă, un pedant, 
propriul lui învățăcel, precum şi diverşi curteni. Dar în faţa 
insistențelor ducelui este nevoit să cedeze. Presupusa nevastă 
este, din fericire pentru el, doar un tînăr travestit, iar gluma 
sfirşeşte prin a se întoarce împotriva curtenilor, căci mare- 
şalul nu se arată de loc supărat de afrontul suferit, fericit 
că a scăpat de primejdie. 

La Talanta a fost compusă în 1541, după o îndelungată des- 
párgire a lui Aretino de teatru, determinată probabil de peri- 
petiile la care îl obliga viaţa lui aventuroasă. Comedia, substan- 
fial deosebită de cele două dinaintea ei, corespunde mai 
degrabă genului erudit, manifestind într-o măsură destul de 
mare influenţa latină, mai ales din Eunuchus de Terentfiu si, 
în parte, din Trinummus, Poenulus si Cistellaria lui Plaut. 
Mai mult decit celelalte piese ale sale, La Talanta se supune 
regulilor unei dramaturgii aproape canonizate, nemaiatacind 
societatea şi obiceiurile timpului cu acea indirjre satirică 
ce constituia meritul lui Aretino. A fost cu certitudine repre- 
zentată in 1542 — an în care a fost şi tipărită la Veneţia — după 
cum rezultă dintr-o scrisoare a autorului către Cosimo de'Me- 
dici si din Vieţile lui Vasari, într-o montare concepută de 
Aretino însuși si realizată de Vasari. 

În anul următor este scrisă piesa L'ipocrito (Ipocritul) pe 
care Aretino a compus-o ţinind cont atit de izvoarele clasice, 
cît şi de acelea ale literaturii naționale. Într-adevăr, în vreme 
ce unele figuri par copiate întocmai din Menaechmi, alte epi- 
soade amintesc de Orlando innamorato (p. l, c. XII) al lui 
Boiardo şi de Decameron (X, 5). Intriga este arbitrară şi compli- 
cată. Îşi face apariţia chiar și patosul. Dar se reliefează 
caractere autentice şi mai ales bogate în reflexe morale, cum 
este acela al «ipocritului» Liseo, care insufletesc acţiunea. 
Aretino este primul care merge pe alocuri mai departe decit 
Plaut. Sfichiul satirei şi al criticii se aplică societăţii cu 


1 Din comedia A douăsprezecea noapte 


intenția de a-i condamna moravurile, potrivit unei orientări 
cu perspective noi. 

Ultima comedie a lui Aretino, /l Filosofo (1544), a fost soco- 
tită anterioară Talantei, datorită unei ediţii care purta în 
mod eronat data de 1533. Această piesă se încadrează, de 
asemenea, in categoria comediilor de imitație, inspirindu-se 
însă mai degrabă din tradiţia nuvelisticii decit din aceea 
latină. Izvoarele ei pot fi identificate tot în Decameron (II, 
5; VILS8), iar în privinţa personajului lui Giovanni Salva- 
laglio, în Notabilia temporum de Angelo de Tummulillis. 
Nucleul principal este constituit de două acţiuni complet 
independente una de alta. Ambele se petrec la Veneţia, noua 
şi iubita patrie a lui Aretino. Prima dintre ele, care a dat 
şi titlul operei, înfăţişează un filozof, Plataristotile, atît de 
preocupat de divagaţiile lui metafizice şi de disputele asupra 
originii lucrurilor, încît îşi neglijează complet nevasta, care 
încearcă fireşte să-l înşele. Dar trezindu-se la realitate, filo- 
zoful încuie în camera lui de studiu pe aspirantul la adulter. 
Nevasta, ajutată de servitori, îl eliberează pe tînăr, aducind 
în locul lui un măgar. Primejdia prin care trecuse îi bagă 
minţile in cap lui Plataristotile; recunoscîndu-şi vina, el 
revine la o viaţă normală. Cealaltă acţiune se desfăşoară in 
jurul păţaniilor lui Boccaccio care. într-o singură seară, este 
escrocat de o prostituată, azvirlit de nişte hoţi într-o baltă 
şi închis într-un mormint, de unde va ieşi luînd cu sine un 
inel de preţ. 

Accentul se deplasează pe ansamblu şi pe zugrăvirea mediu- 
lui social. Încercările teatrale ale lui Aretino prezintă în linii 
mari fizionomia noii comedii burgheze. Tentativele lui vor 
fi preluate si duse la capăt. 


ROMA, FLORENŢA, NEAPOLE 


Între timp, la Roma se bucură de faimă cultivarea comicului 
cu orice preţ în comediile lui Belo, interesul pentru caracter 
şi pentru parodia indulgentă in Gli Straccioni (Cerşetorii, 1544) 
de Caro (1507—1566). Este interesant de constatat cum 
după realizarea unificării limbii vorbite — acum extrem 
de mobilă şi liberă, imitind cu atenţie viaţa cotidiană — se 
răspîndeşte un realism de tip regional, pe care-l vom regăsi 252 

în epoca de după Risorgimento ! şi care marchează perioadele 
cele mai libere şi bogate de înflorire a culturii italiene. Tea- 
tralitatea lui Belo în /l Pedante (Pedantul, 1529) şi Il Beco 
(Mitocanul, 1538) are un aspect năvalnic şi impetuos, cu tră- 
sături de o neobişnuită şi pregnantă vigoare în reproducerea 
tipurilor luate din realitate şi cu o alură umoristică ce amin- 
teste în repetate rînduri de cea elisabetană. Prin modul 
său de reprezentare se poate înţelege forţa comicilor dell'arte, 
nu datorită unei « vulgarizări », cum este definită de obicei, 
ci datorită unei continuităţi a spiritului şi a dezvoltării. Unele 
scene ale sale ating limita unui comic triumfător şi dus pînă 
la paroxism. În Gli Straccioni, în schimb, găsim un umor 
mai ponderat şi mai subtil, o respectare a normelor stabilite 
de comedia renascentistă, fără a renunţa însă la plăcerea de 
a reproduce pe scenă absurdităţile lumii înconjurătoare. 

După cum este tradiţia. în literatura italiană, interesul stir- 
nit de descoperirea posibilităţilor comediei a găsit la Florenţa 
terenul cel mai bogat în rezultate sau, mai bine zis, în tenta- 
tive şi experimentări. La Florenţa se abordează în mod 
direct sarcinile literaturii dramatice, în timp ce la Veneţia, la 
Roma, la Neapole există o orientare instinctivă către exigen- 
tele scenice (si de aceea patrimoniul comediei din aceste oraşe 
se va transplanta în spectacolele de improvizație, în timp ce 
comedia florentiná va rămîne în istoriile literare). Teatrul 
italian se va resimţi multă vreme de pe urma acestui dualism. 
Înflorirea tradiţională a producţiei literare florentine îi 
îndeamnă pe scriitorii renascentişti să abordeze genul teatral 
mai curînd într-un spirit de «variaţie» decît de invenţie, 
pentru a contura un spirit mai mult «în stil popular», decît 
popular, pentru a satisface mai degrabă gustul unui public 
ales, decît impulsurile creatoare care puteau veni din adîncul 
conştiinţei. În producţia lui Giannotti şi a lui Cecchi, a lui 
Lasca şi a lui Lorenzino de'Medici. a lui Borghini si alui Cini 
vom găsi de fiecare dată elemente de real interes fie pentru 
mediul pe care aceste comedii îl reflectă în mod realist, fie 
pentru originalitatea unora dintre personaje. Dar spiritul 
care le străbate nu are nici relief, nici fantezie, şi se dove- 
deste, in fond, academic. Chiar şi acolo unde îşi îngăduie 


1 Perioadă istorică cuprinsă între 1820— 1870, agitată de lupte revoluţionare si 
războaie de independenţă, care au dus treptat la unificarea Italiei într-un regat 
liber. După unificare, cînd limba oficială a devenit italiana literară, s-au manifestat 
în literatură tendinţe de revalorificare a dialectelor. 


licenţe lingvistice sau morale, autorii rámin pe linia tradiţiei 
boccacceşti, într-un joc de subinţelesuri, care sfirgeste prin 
a deveni rigid. 

În comedia Renaşterii dăinuie caracterul ocazional, al ope- 
rei de circumstanţă, al divertismentului licit. Trebuie să se 
facă însă o distincţie în. cadrul acestor limite, între circum- 
stanţa de Curte, oficială, şi aceea încredinţată capriciului 
interpretării, între autor şi actorul-autor, între publicul de 
la serbările Curţii şi acela de la serbările din pieţe sau cercurile 
burgheze. Comedia florentină aparține vieţii de Curte, ca 
în cazul lui Lorenzino, al lui Borghini sau al lui Cini; Lasca 
se ilustreazá mai mult prin scrisul spiritual (despre o buná 
parte din piesele lui nu s-a aflat cá ar fi fost reprezentate si 
unele din ele au rámas multá vreme inedite). Ceea ce nu 
inseamná cá asemenea imprejurári exterioare ar putea sá im- 
piedice realizarea exprimării artistice. Dar în cazul de faţă, 
ele corespund limitelor evidente ale inspiraţiei şi oglindesc 
o concepţie profund formalistă despre opera proprie, limi- 
tată la un cerc de cunoscători şi de stilişti fără ca acest stil, 
privit ca un scop, să aibă o semnificaţie concretă, să oglin- 
dească trăsăturile unei conştiinţe. Această manieră va dobindi 
un aspect desăvirşit şi chiar hiperbolic în comediile rustice 
ale lui Michelangiolo Buonarroti cel tînăr 1 (1568-1646), La 
Tancia (1611) şi La fiera dell'Impruneta (1619) în care, din 
vechea satiră a ţăranului a rămas doar gustul cruschian ? al 
limbajului, grija de a oferi un spectacol agreabil prevalind 
faţă de orice preocupare de alt gen. 

În compoziţiile teatrale ale lui Lasca predomină neprevă- 
zutul intrigii, gradul de referire la nuvelistică, în care autorul 
era maestru. Acţiunea lor se desfășoară cu o viociune ferme- 
cătoare, ideile sint în general destul de originale, limbajul 
este în mod plăcut sprinten şi expresiv: dar el nu se inspiră 
atit din limba vorbită cit dintr-o obisnuintá literară de a cul- 
tiva limba vorbită. Fireşte, la scriitorii aceştia, ca şi la cei 
mai mari comediografi din secolul al XVI-lea, intenția de- 
clarată este aceea de a se inspira din viaţa reală. Ei ajung 
chiar să reproducă tipuri bine cunoscute publicului, cu nume, 
prenume sau porecle autentice. 


8 Este nepotul celebrului sculptor și pictor renascentist 

3 [n istoria îndelungată a disputelor privitoare la limba literară italiană, un loc 
important l-a ocupat Accademia della Crusca, fondată la Florenţa în 1583 cu scopul 
de a purifica limba naţională şi a-i păstra caracterul florentin initial 

Cuvintul de ordine este « naturalul », aşa cum «imitaţia » 
va fi, aproape concomitent, acela al Măştilor. Dar acolo unde 
lipseşte puterea şi spiritul de observaţie, se recurge la conven- 
tionalism, care duce la un succes sigur. Îl vedem astfel pe 
Lorenzino de'Medici hazardind in L'Aridosia (1536) printre 
caractere şi situaţii arhicunoscute o acerbă satiră anticle- 
ricală şi un acerb pesimism în privinţa naturii umane. O li- 
bertate mai mare faţă de cercurile literare permitea la Siena 
anonimului membru al academiei numite degli Intronati fanteziile 
din piesa Gli ingannati (Înşelaţii, 1531) cu tonuri de basm 
şi totodată spirituale, unde satira feroce a spaniolului Giglio 
se îmbină cu notele subtile şi cu graţia idilei. 

Situată în cadrul florentin, L'Assiuolo (Ciuhurezul, 1549), 
este cea mai cunoscută si cea mai reprezentativă dintre nume- 
roasele contribuţii teatrale ale lui Giovan Maria Cecchi (1518- 
1587). Producţie mijlocie, fără pretenţii, ea urmăreşte doar 
succesul comic, pe care-l obţine prin dexteritate şi dezin- 
voltură şi prin idei destul de ingenioase (ca aceea a celebrului 
€ chiù» 1 al bátrinului, şi aici victimă a glumelor). 

În 1569, Giovan Battista Cini compunea o comedie originală, 
în care personajele vorbeau fiecare într-un dialect deosebit: 
La Vedova (Văduva), reprezentată în seara de | mai a acelui 
an la una din manifestările cu care Florenţa a sărbătorit venirea 
arhiducelui Carol de Austria. Elementele originale ale come- 
diei sint: folosirea substanţială a diverselor graiuri dialectale 
— introducerea unor roluri scurte în dialect sau argou figura 
şi în normele admise de genul erudit şi încă din Cassaria, 
un hamal vorbea într-un fel de argou al lumii interlope, numit 
pungásesc —, o relativă independenţă faţă de temele obliga- 
torii ale dramaturgiei clasice, umorul subtil al caracterelor. 
Unele amănunte ale subiectului amintesc de Decameron (VI11,4). 
Federico se preface că a murit. Scopul lui este să se încredin- 
teze dacă nevasta o să-i rămînă credincioasă ori, dacă aşa cum 
umblă vorba, isi face de cap fără grijă. Aparentele sint im- 
potriva femeii datorită lăudăroșeniilor lui Cola Francesco 
şi ale tinárului Galeotto, care o curtau cu asiduitate. De fapt, 
cei doi au fost traşi pe sfoară de vicleana şi hrápáreata Bettina, 
care a păstrat scrisorile pătimaşe ale lui Cola dindu-i vagi 
speranţe, iar în patul lui Galeotto a strecurat-o pe tînăra 
Lucilla. Convins de fidelitatea nevestei, Federico se dă pe 


1 “Termen onomatopeic prin care se desemnează în dialect toscan această pasăre 


imitind strigătul ei. 


faţă, iar Lucilla îşi regăseşte fratele in Cola Francesco si se 
mărită cu Galeotto. Jocul limbajelor si al situaţiilor are un stil 
propriu, rafinat şi elegant. 

Dintre cele paisprezece comedii ale lui Giovambattista Della 
Porta — se pare cá a scris douăzeci şi nouă şi o tragedie — cel 
puţin jumătate prezintă elemente interesante. Si în cazul aces- 
tora, ca şi în acela al comediilor lui Ruzante sau ale altora, 
încercările de datare n-au dat rezultate şi, ca atare, orice pre- 
supunere rămîne arbitrară. În prologul la Due fratelli rivali (Cei 
doi fraţi rivali) autorul — de profesie om de ştiinţă — afir- 
mă explicit că opera lui teatrală era o glumă de tinereţe. Aceas- 
tă declaraţie a fost mai tirziu rectificată de autor, precizind 
că comediile reprezentau o glumă, o formă de destindere în 
momentele de răgaz din activitatea lui de fiecare zi, fără a 
mai aminti însă ceva despre perioada compunerii lor. O în- 
cercare de cronologie poate fi făcută doar pe baza anului de 
tipărire, dar acesta este un element prea puţin doveditor. 
În plus, nu există informaţii despre reprezentarea pieselor, 
cu excepția datei la care a fost jucată Olimpia, menţionată 
în dedicatia lui Pompeo Barbarito către don Giulio Gesualdo, 
anterioară primei tipăriri a comediei, reprezentaţie dată în 
prezenţa contelui de Miranda, deci după 1586, iar conform 
părerii lui Croce, în 1588 (Teatri di Napoli dal Rinascimento 
alla fine del secolo XVIII). 

În orice caz, dintre comediile naturalistului napolitan Olimpia 
a fost tipărită prima, în 1859. Scrisă pe un ton sentimental 
ca şi Sorella (Sora), această piesă se limitează la o prelucrare 
a comediei Mercator de Plaut, ajungînd să-i repete chiar şi 
expresiile, cu o uşoară contaminatio din Andria de Terenţiu. 
Cei doi fraţi rivali, în prologul căreia se află faimoasa declaraţie 
a lui Della Porta, trebuind deci să fie socotită mai tirzie, a fost 
publicată poate pentru prima dată în 1601. Ea provine dintr-o 
nuvelă a lui Bandello (I, 22). Conţine elemente din Orlando 
Furioso, din alte comedii ale secolului al XVI-lea, precum si 
din Andria lui Terentiu si Aulularia lui Plaut. În acţiune, aven- 
turoasá ca de obicei, se împletesc scene spirituale sau de farsă. 
De inspiraţie strict nuvelisticá este Cinzia (1601), a cărei 
înrudire cu unele comedii erudite, în special cu acelea ale 
lui Secchi şi cu Ortensio de un anonim din Accademia degli 
Intronati, este destul de semnificativă în privinţa interesului 
manifestat de către Della Porta pentru un anumit gen de 
teatru. Boccaccio (Decameron,IL, 9), Bandello (Nuvele |, 
21; II, 36) si într-un fel şi Firenzuola (Ragionamenti d'amore, 

nuv. 2) sînt izvoarele literare din care autorul pare să se fi 
inspirat cel mai mult, cu unele influenţe din Orlando Furioso. 
Acţiunea, destul de complicată încă de la început, duce la 
numeroase alte intrigi, la substituiri, la scene miscátoare 
sau comice, piná ce se ajunge la o clarificare generalá a situa- 
ției şi peripeţiile se încheie cu tradiționala căsătorie. Proce- 
deul este același ca la dezlegarea unei enigme. 

Tema centrală din La Turca (Turcoaica, 1606) este luată 
dintr-o acţiune de piraterie ai cărei autori au fost corsarii 
turci iar victima, populaţia napolitană. Pe acest element de 
origine realistă se altoieşte din nou subiectul de imitatie, 
furnizat aici de diferite comedii ale lui Plaut, pe lingă Andria 
lui Terenţiu. Treptat, Della Porta își elaborează un stil pro- 
priu exuberant, un colorit tipic meridional al replicii, al pa- 
siunii privite adesea dintr-un unghi comic. 

În Zl Moro (Maurul, 1607), apartinind probabil ultimei sale 
perioade de activitate teatrală, se îmbină elemente clasice si 
narative, dar, mai ales, teme din tradiţia cavalereascá ita- 
liană şi franceză, care se pot recunoaşte prin influenţa exer- 
citată asupra acestei piese de Entrée en Espagne et prise de 
Pampelune (Intrarea in Spania şi cucerirea Pampelunei), ! 
de Ivain ou le Chevalier du Lion (Ivain sau cavalerul Leului) 
şi de La Spagna Istoriata (Istorii despre Spania). Se accentu- 
ează tendinţa către romanesc, iar evoluţia dramatică se orientea- 
ză către legile tensiunii în aşteptarea deznodámintului final. 
La Furiosa (1609) prezintă din nou o contaminatio de elemen- 
te narative, dramatice, clasice şi contemporane, cavalereşti. 
Determinante sînt influenţele din Decameron, Orlando Furioso, 
Menaechmi de Plaut, Calandria lui Bibbiena, Candelaio lui 
Giordano Bruno. Acţiunea arată limpede cum își face treptat 
apariţia un spirit tragic cu ton melodramatic, care se va des- 
făşura din plin în scenariile Commediei dell'Arte. Ardelio si 
Vittoria se iubesc cu înflăcărare, dar, constrinsi de părinţi să se 
despartă, după mai multe peregrinări, ajung fiecare la Neapole. 
Aici, Vittoria află dintr-o ştire falsă despre moartea iubitului ei 
si innebuneste; Ardelio o întilneşte şi îşi pierde şi el minţile vă- 
zind-o în acea stare jalnică. Dar intervenţia fericită a unui medic 
îi face să-şi vină în fire, iar sfirşitul nu este greu de închipuit. 
Acest repertoriu va avea o mare influenţă în special asupra 
jocului scenic al Miástilor, întrucît îşi axează toate resursele 


! Operă franco-veneţiană, în versuri, anonimă, de la sfîrșitul secolului al XIII-lea, 
referitoare la luptele lui Carol cel Mare 


pe o teatralitate exuberantá, pe căutarea amuzantă a grotes- 
cului a extravaganţei in dialoguri si situaţii. 

Ampla succesiune literará se incheie cu episodul extrem de 
original al piesei Candelaio (Luminàárarul, 1582) de Gior- 
dano Bruno, márturie a marilor ei posibilitáti inerente, pre- 
cum şi a încheierii ei logice. Spiritul satiric manifestat din 
plin si strîns legat de o realitate ale cărei întîmplări şi per- 
sonaje sint redate cu amănunţime (în aşa fel încît după atitea 
secole s-ar putea chiar face încercarea de a le identifica) reia 
în mod evident linia trasată iniţial de farsele studenţeşti din 
secolul al XV-lea şi de « macaronice». 

Avarul Bonifacio se îndrăgosteşte de prostituata Vittoria şi 
socotind că n-are alt mijloc s-o cucerească, mai ales că nu 
vrea să-şi cheltuiască banii pe cadouri, recurge la vrăjitorii. 
Bartolomeo este preocupat doar de himerele lui de alchimist 
şi, din pricina acestei manii, îşi neglijează îndatoririle de soţ. 
Manfurio, un pedant, este atit de convins de propria-i supe- 
rioritate culturală, încît dovedeşte, folosind fraze latinești şi 
unde este şi unde nu este cazul, că puţin îi pasă de cei- 
lalti. Bonifacio este tras pe sfoară, dapă cum o şi merita, de 
către un fals necromant. În locul Vittoriei, el îşi strînge în 
braţe nevasta, pe Carubina care, după ce îl mustră amarnic 
pentru încercarea de a o înşela, cedează curţii pe care i-o 
face Gioan Bernardo. Bartolomeo are şi el de suferit două 
păţanii, întrucît este extorcat de şase sute de scuzi de către 
un fals alchimist şi înşelat de nevastă, care se aruncă cu 
multă satisfacţie în braţele lui Barra. În sfirşit, Manfurio 
este luat in deridere de către Ottaviano, pentru falsele lui 
cunoştinţe. Dar cei trei nu scapă doar cu atit. Ei devin o 
ţintă a festelor unei bande de derbedei de pe urma cărora 
se văd nu numai păgubiţi, dar şi batjocoriţi, căci blestemaţii 
se travestesc în jandarmi şi îi sechestrează pentru scurt timp, 
iar Manfurio mai încasează şi o ciomăgeală zdravănă. 
Fiecare personaj are doza lui de abjectie (de care este ferită 
poate numai iubirea pictorului Gioan Bernardo şi cuminţenia 
adolescentului Ascanio); dar cea mai urítá este abjecţia 
ascunsá, aparent respectabilá. Folosind intensa varietate a unui 
limbaj vorbit, atit de apropiat de realitate şi totuşi plin de 
imaginaţie expresivă, Bruno realizează o frescă în culori fra- 
pante, cu puternice clarobscururi în care se îmbină înţelep- 
ciunea clasică cu cea populară, în care sarcasmul devine 
epic, iar dincolo de comicul exuberant se ascunde o notă 
subtilă de melancolie (asa cum se manifestă in digresiunea 

asupra soartei si a inadaptabilităţii oamenilor la lumea din jur). 
Scena italiană nu va mai cunoaște niciodată sinceritatea de 
reprezentare si măreţia liniei, caracteristice acestei opere. 
Fruct tardiv, publicat la Paris, multă vreme ignorat de cul- 
tura italiană şi reprezentat extrem de rar, în Candelaio putem 
constata care au fost germenii pozitivi ai Renaşterii italiene: 
printr-o coincidenţă unică în istorie si cituşi de puţin intim- 
plătoare, istorici ca Machiavelli, poligrafi ca Aretino, filozofi 
ca Bruno, administratori de moşii preocupaţi de soarta ţă- 
ranilor administrat ca Ruzante, abordează pe scenă, într-un 
mod doar aparent facil şi glumet, emoția pe care o trezea 
în ei viaţa observată si meditată zi de zi, tragica ei re- 
semnare şi stingere în neputinţă, după agitația speran- 
telor. 

Duritatea viziunii din Candelaio este fără egal. Autor oca- 
zional şi din nevoia de a-şi descărca sufletul, Bruno pare să 
descopere dintr-o dată spiritul răzvrătit şi cinic al plebei 
napolitane, insusgindu-si capacitatea acesteia de a destrăma 
orice ceaţă ideologică şi de a prezenta în goliciunea ei natura 
umană, cufundată într-o trăire furtunoasă, într-o mizerie 
morală care se revoltă chiar şi împotriva ei însăşi. El aruncă 
parcă o lopată de var nestins asupra normelor sociale, a 
moralei ipocrite, a năravului de a ascunde degenerarea sub 
masca instituţiilor sociale. Surprinde dedublarea naturii indi- 
vidului între aparenţă şi esenţă. Societatea, multiplicare a 
indivizilor ce o compun, este atinsă de aceeaşi tară. Sub- 
stratul ascuns este proclamat sus şi tare prin comedie, în 
toată putreziciunea lui. Se încheie astfel procesul deschis 
la începutul secolului. 

Tipurile şi glumele provin, ce e drept, din alte comedii: 
dar aici ele dobindesc o consistenţă reală, devin fapt coti- 
dian, nu mai sînt un pretext luat din viaţă şi de la Plaut, 
ci viaţa însăşi în desfăşurarea şi prăbuşirea ei. Tocmai în sînul 
celei mai vaste şi profetice speculaţii filozofice a secolului 
trebuia să se nască şi imaginea ei directă, unde divertismentul 
este înlocuit cu pasiunea corozivă a luptătorului. Panorama 
impusă de sus, cu o indulgență mai mult sau mai puţin exte- 
rioară, este înlocuită cu participarea directă la acţiunea rău- 
făcătorilor deghizați în jandarmi, ca instrument al unei jus- 
titii autentice, Comedia născută din rădăcina latină se imbo- 
gáteste astfel cu o substanţă ideologică, cu o dezbatere morală, 
formate treptat, pînă la acuzaţia incisivă aruncată de Bruno 

259 unei alegorice condiţii de «lumînărar». 


SPECTACOLELE 


Încă de la mijlocul secolului al XV-lea gustul pentru spec- 
tacolul profan, ca împrejurare sărbătorească şi excepţională, 
a cunoscut o largă ráspindire la Curți (în special la aceea 
din Ferrara, iar de la sfirşitul secolului, şi la cea din Man- 
tova). În vederea spectacolelor care se dădeau în mod normal 
cu prilejul nunţilor princiare sau al vizitelor făcute de suve- 
rani, se amenaja ca loc de spectacol sala cea mai mare a 
palatului sau o curte interioară. Cheltuielile spectacolului, 
pe atunci foarte mari, erau suportate de către principe. Adesea 
populaţia era invitată să asiste gratuit. Se jucau comediile 
lui Plaut, mai întîi în latină, apoi în italiană. Curind şi-au 
făcut loc şi imitaţiile şi s-au intreprins cîteva încercări de 
tragedie. Actorii erau în majoritatea cazurilor diletanţi, cărora 
li se alătura uneori vreun bufon de curte. Se acorda o mare 
importanță decorurilor, adesea fastuoase, tocmai datorită 
scopului festiv pentru care se dădea spectacolul. Cronicile 
epocii ne oferă descrieri amănunțite ale costumelor somptu- 
oase, ale minunăţiilor decorului, care avea un caracter nu 
numai pictural, ci şi arhitectonic si plastic, ale bogăției 
intermezzo-urilor dintre acte — pantomime muzicale cu con- 
ţinut mitologic sau alegoric. 

În prima jumătate a secolului al XVI-lea, spectacolele de la 
Curte încep să alterneze cu cele care aveau loc în casele 
familiilor de patricieni (mai ales la Veneţia), susţinute de 
către trupe ce dădeau reprezentații încă ocazionale, dar cu 
o continuitate de-a lungul anilor: compania della Calza si 
aceea a lui Ruzante la Veneţia şi Padova, compania Cazzuola 
la Florenţa, şi cele sieneze, care mai apoi au luat numele de 
Rozzi. Fireşte că în cazul lor decorurile erau mai simple şi 
se putea acorda o importanță mai mare textului si actorilor, 
care începeau să aibă experienţă şi deci abilitate. La mij- 
locul secolului apar primele teatre stabile, cu sala în amfi- 
teatru şi scenă fixă, construită, fireşte, după modelul clasic. 
În 1549, cardinalul Ercole Gonzaga, conducătorul statului 
Mantova, îl însărcinează pe Giovan Battista Bertani, suprain- 
tendent la construcţiile statului, să construiască un teatru 
stabil între Fortăreaţă şi Manej. La data de 25 aprilie 1567, 
Leone dei Sommi, directorul unor companii formate din 
evrei şi el însuși autor, îi cere ducelui Guglielmo Gonzaga 
«să poată numai el, vreme de zece ani, să dea adăpost în 

Mantova reprezentaţiilor de comedie ale celor care joacă cu 
plată ». Ceva mai tirziu se va începe construcţia teatrului 
din Sabbioneta 1, proiectat de Scamozzi, şi a teatrului Olimpic 
din Vicenza, proiectat de Palladio, care mai există şi astăzi 
şi este uneori folosit. Cronicile furnizează destul de multe 
amănunte cu privire la decoruri, care erau executate sub 
îngrijirea celor mai mari artişti ai epocii (există informaţii 
sigure despre Rafael, Bramante şi chiar Ariosto). Acestea 
se bazau în special pe efecte de veridicitate, obţinute cu 
ajutorul perspectivei şi prin combinarea elementelor pictu- 
rale cu cele arhitectonice. În tratatul său de arhitectură, 
Serlio 2 distinge trei tipuri de decoruri: cel comic, repre- 
zentind o piaţetă, străzi şi case cu aspect vesel; cel tragic, 
de acelaşi tip, dar mai sever şi întunecat; cel pastoral, repre- 
zentind o pădure. După cum rezultă din dialogurile lui Leone 
dei Sommi despre arta scenică, pe vremea aceea nu se con- 
cepeau scene de interior, pentru că părea neverosimil să fie 
reprezentate fără un perete. Se menfionau cu uimire spec- 
tacolele spaniole, unde interioarele fără cel de al patrulea 
perete erau un lucru obişnuit. 

Teatrul profesionist s-a identificat curind cu Commedia 
dell'Arte. Dar înainte de a se ajunge aici, a existat o fază 
intermediară (în care, pe de altă parte, profesionismul nu 
avea încă trăsături bine definite) a cărei interesantă măr- 
turie e adusă de Leone dei Sommi în 1556 cu cele patru 
dialoguri ale sale «în materie de reprezentări scenice», 
rămase inedite. Primele două se ocupă amănunţit de arta com- 
punerii şi nu prezintă un interes deosebit. În cel de al treilea, 
întîlnim pentru prima oară precepte despre arta interpretării 
şi despre noțiuni de regie propriu-zisă. Se afirmă în primul 
rînd că «este mai pe placul spectatorilor o comedie proastă, 
dar bine jucată, decît una bună, dar prost jucată». Norme 
pentru distribuirea rolurilor: « dicţiune bună», to înfăţişare 
potrivită cu situaţia pe care o imită», do mare grijă pentru 
vocile lor ». Indicaţii de machiaj. Apoi, « să se rostească tare», 
« toate cuvintele pînă la ultima silabă», «să se schimbe ges- 
turile, după cum se schimbă împrejurările», «să ţină tot 
timpul auditoriul treaz», «şi să pară că este o vorbire obiş- 
nuită care porneşte pe neaşteptate». Îndrumări în privinţa 


! Localitate din Lombardia, fostă feudă a familiei Gonzaga 
3 Sebastiano Serlio (1475— 1554), arhitect din Bologna; a lucrat la Roma, la 
Veneţia şi în Franţa 


costumelor, pentru care trebuie să se prefere culoarea « des- 
chisă »; în privinţa regiei, că în timpul declamării « nu trebuie 
să se umble, dacă nu ne sileşte o trebuintá adevărată». Chiar 
şi tehnica luminilor. La «prima împrejurare tristă», « am 
pus (după cum fusese pregătit) ca cea mai mare parte din 
luminárile de pe scenă, care nu slujeau perspectivei, să fie 
în clipa aceea stinse ori acoperite». Sau « oglinjoare pentru 
a face scena mai luminoasă si veselă ». « Naturalul » era finta 
permanentă a spectacolului si a comediei în limitele conven- 
fie] scenice. 

La sfîrşitul secolului, cînd Ingegneri publică tratatul sáu 
« Despre poezia reprezentativă şi modul de a prezenta poves- 
lirile scenice» (1598), se încheie prima mare perioadă de 
invenţii si căutări in ce privește arta reprezentaţiei. Înflo- 
rirea scenografiei, care s-a produs în secolul al XVII-lea, 
este legată în special de spectacolul muzical. 

Indicaţiile lui Ingegneri se referă în mod explicit la repre- 
zentaţiile Academiilor, adică ale unor diletanţi culti, care 
urmăreau exclusiv scopuri artistice. De fapt, acolo unde este 
vorba despre probleme specifice de regie, autorul recurge 
aproape întotdeauna la experienţele făcute la punerea în 
scenă a lui Oedip rege de Sofocle, în traducerea lui Orsatto 
Giustiniani si interpretată de « Academicienii Olimpici » la 
teatrul Olimpic din Vicenza, care a fost inaugurat chiar cu 
această reprezentaţie. După cum era obiceiul timpului, spec- 
tacolul a fost somptuos prin bogăţia costumelor, prin numărul 
de figuranţi si coreuţi (108), prin folosirea unei orchestre, 
prin complexitatea iluminării («scena va fi foarte luminată, 
fără ca cineva să-şi dea seama de unde, sau măcar în ce 
fel se produce o lumină atît de frumoasă »). În tratatul său, 
Ingegneri abordează diferite alte probleme de regie, în spe- 
cial cu privire la raportul dintre muzică şi cuvinte în spec- 
tacolul teatral («in timpul cîntului să se înţeleagă toate 
cuvintele ») şi oferă precepte amănunțite asupra modului de 
a face să apară o umbră, cu o îndrăzneală de imaginaţie 
care prevesteşte cele mai însemnate experienţe din zilele 
noastre. 

În introducere se aminteşte de comedia de improvizație, ca 
despre un gen inferior. Începuse să se producă o ruptură 
între cultura superioară si activitatea teatrală. Teatrul Renas- 
terii italiene pune astfel bazele activităţii teatrale moderne; 
îi creează modalităţile și formele, de la arhitectură pînă la 
scenografie, de la iluminatie pînă la interpretare. Se pun în 

aplicare chiar şi exigenţele sale contrastante, posibilităţile 
sale de variaţie, de la operă la comedie, de la dramă la 
tragedie, de la interpretarea « de consum » piná la aceea pentru 
« elite ». 


IDILA SI PARODIA PERSONAJULUI POPULAR 


În culturile arhaice, sărbătorile cu caracter agrar au o 
valoare sacră de ritual pentru invocarea protecţiei divine, şi 
totodată o valoare funcţională faţă de ansamblul social si 
necesităţile sale psihologice. 
Sărbătoarea de iarnă a luat un caracter hotărît de carnaval, 
iar sărbătoarea de primăvară a devenit celebrarea fecundi- 
tăţii. Celelalte, ale recoltelor, de la începutul verii şi începutul 
toamnei, nu s-au dezvoltat pe plan mitic şi pe planul repre- 
zentaţiilor teatrale, aşa cum se intimplase cu primele două. 
Acesta a fost sensul în care a acţionat creaţia populară — 
cum o putem constata încă de la atellane — și a continuat 
probabil să acţioneze de-a lungul întregului ev mediu. Dovezi 
sigure ale acestei evoluţii n-au rămas, deoarece pînă în se- 
colul trecut formele ei de manifestare nu au fost culese şi 
studiate. 
Încă de la primele începuturi ale literaturii italiene, creaţiile 
tradiţiei populare si lumea ei au pătruns în literatura cultă, 
ajungînd treptat să constituie un element central. La Boccaccio 
sînt populare nu numai personajele şi întîmplările de la ţară 
şi de la oras, ci însăşi tratarea lor îşi însuşeşte limbajul, trans- 
pune tradiţiile şi legendele respective; la fel se întimplă şi 
în nuvelele lui Sacchetti şi în micile poeme rustice ale lui 
Lorenzo Magnificul şi ale lui Pulci, care cuprind deja un 
conţinut teatral, farmecul şi vioiciunea reprezentaţiei dialogate. 
Giularii, în snoavele lor, prezintă adesea, pentru înveselirea 
păturilor superioare, o «satiră a ţăranului», făcută in ter- 
menii unei glume jignitoare, grosolane şi greoaie. 
De o importanţă fundamentală se dovedeşte rolul « ţăranului » 
în societate, raporturile lu cu celelalte clase, natura exis- 
tenfei sale în raport cu aceea a muncii indiferent dacă este 
luat în ris sau idealizat. Se oglindesc atitudini şi raporturi 
diferite cu ţăranii. Se oscilează între tonul satiric al meşte- 
263 sugarului (în rivalitate cu ai, pentru că le este cel mai apro- 


piat) şi tonul idilic al literatului şi al seniorului, inspirat din 
imitaţia clasică, dar legat şi de atracţia şi eficacitatea obser- 
vării realiste. 

În lumea istorică a Renaşterii ţăranul constituie nu numai 
un punct esenţial de referinţă, ci şi un element obscur, neex- 
plorat, capabil de cele mai neaşteptate reacţii (în Europa 
răscoalele ţărăneşti nu încetaseră niciodată; ele au culminat 
în (Germania tocmai în perioada aceea) şi pe de altă parte, 
necesar si de neinláturat. 

O dovadă sigură desparte teatrul cult de acela care constituie 
o expresie a păturilor populare: în cel dintii, autorul este 
diferit de actor, în al doilea, autorul este şi interpretul pro- 
priei sale lucrări. 

Țăranul, transformat conform tradiţiei clasice în «păstor», 
apare încă din primele egloge dialogate, de vădită inspiraţie 
clasică, ale lui Sannazzaro si Pontano, la sfîrşitul secolului 
al XV-lea. Satirizarea « ţăranului» bergamasc (Zanni) se extinde 
şi la alte categorii sociale náscindu-se jocul Commediei 
dell'Arte, sau de improvizație. 

Drama pastorală devine un gen cînd, în 1472, Angiolo Poli- 
ziano compune, la comanda cardinalului Francesco Gonzaga, 
în numai douăzeci şi patru de ore La favola di Orfeo (Po- 
vestea lui Orfeu) de 134 de versuri. Reprezentatia se des- 
făşoară in «luoghi deputati» ca în teatrul sacru al epocii 
şi este precedată de o vestire făcută de Mercur, întru totul 
asemănătoare aceleia a Îngerului. Metrul versurilor variază 
după împrejurări. Materia poetică reflectă prin stil unele 
trăsături populare, ca în baladele lui Sacchetti. Două ver- 
suri anunţă caracterizarea dialectală si parodisticá a Măştii. 
Ele sînt rostite de un păstor sclavon 1: « Adunarea să fie 
atentă. Semne bune: cá din cer pe pámint vine Mercur». 
Se trece apoi la imitafia clasică, inspirată, în special, din 
povestirea legendei lui Orfeu cuprinsă în cartea a patra a Geor- 
gicelor. Desfăşurarea acţiunii si personajele sint, prin forţa 
lucrurilor, schematice, aproximative. Episodul în sine a 
rămas fără urmări şi n-a exercitat o influenţă directă. Dar 
în poetica şi duioasa exprimare a sentimentelor de iubire, 
cu stilul ei cantabil, care se va transforma peste un secol 


! Croat. Italienii numeau * schiavoni ? populaţia slavă de pe coasta dalmată, din 
care se recrutau mercenari pentru Republica Veneţiei. În original, textul care 
urmează este în dialectul respectiv. 

in melodramá, se resimt accentele cele mai sincere ale po- 
vestilor pastorale si ale travestirilor lor idilice (psihologia 
curteanului, care dintr-un impuls patetic se îmbracă în straie 
păstoreşti). 

După egloga dialogată a lui Orfeu, în secolul al XVI-lea se 
vor aduce în continuare pe scenă poveşti, păstori şi mituri 
reevocate cu o uşoară nostalgie — evaziune necesară din viaţa 
cotidiană, într-o lume de basm unde doar sentimentele con- 
tează. 

Se poate identifica în aceste reprezentații un elegant şi îngrijit 
joc de societate, o proiectare pe scenă a conversaţiilor aca- 
demice şi de salon, in care se continuă rafinatele disertaţii 
despre iubire ce preocupaseră faimoasele cercuri de Curte. 
Lumea pastorală oferă imaginea unei fericite vieţi în mijlocul 
naturii, cintatá şi de Hesiod şi Virgiliu, de Teocrit și Staţiu. 
Nu este întîmplător faptul că, încă de la începutul secolului, 
un exemplu de acest gen, remarcabil prin eleganța stilului 
şi gingăşia sentimentelor, este oferit tocmai de Baldassar 
Castiglione, care prezentase în forme armonioase și elegante 
idealul curteanului desăvirşit 1. Opera sa Tirsi, reprezentată 
la Urbino în 1509, nu se depărtează ca manieră de Orfeo. 
Povestirea pastorală nu prezintă încă structurile şi complexi- 
tăţile dramei. Literaţii de la Curtea ferrareză vor fi cei care 
se vor preocupa să ridice această povestire la rangul de gen 
literar, să-i elaboreze regulile teoretice şi să furnizeze exem- 
plificări practice. Curtea din Ferrara fusese şi în secolul pre- 
cedent oficina fecundă a unor noi experienţe teatrale. Ercole I 
d'Este, un mic tiran prea puțin priceput în diplomatie si 
în conducerea statului, a fost, în schimb, un iubitor al artelor 
şi al literaturii. În timpul domniei sale s-au jucat aproape 
toate comediile lui Plaut cu mare lux de intermezzo-uri şi 
maşinării scenice. 

La cîțiva ani după reprezentarea lui Orfeu la Mantova, s-a 
pus în scenă la Ferrara unul dintre primele exemple de 
teatru profan în limba italiană: prima povestire pastorală, 
Cefalus, de Niccolò da Correggio (1487), compusă după 
povestirea lui Ovidiu, Cefalus şi Procris. Evoluţiile în această 
direcţie au fost numeroase în întreaga Italie. Dar prin repre- 
zentarea in 1554, tot la Ferrara, a primei drame pastorale, 


1 Opera cea mai cunoscută a lui Castiglione (1478— 1529) a fost 1l Cortegiano 
(Curteanul), autorul fiind el însuși om de Curte cu diverse funcţii oficiale pe lingă 

Il sacrificio de Agostino Beccari, se realizează un pas hotă- 
ritor in dezvoltarea acestui gen. 

Structura mai mult sau mai puţin complexă a eglogei dialo- 
gate dă naştere unei împărțiri reglementate in cinci acte. 
În această tentativă se simte ambiția de a face un lucru 
nou, deosebit de comedie, precum şi de tragedie. 

Din punct de vedere artistic, aceasta rămîne doar o încercare, 
căreia trebuie să i se recunoască însă importanţa istorică de 
a fi realizat un pas hotăritor în evoluţia genului. Drama pas- 
torală intră pentru prima oară în istoria teatrului o dată cu 
Aminta, reprezentată la Ferrara în 1573. Opera lui Torquato 
Tasso nu aduce mari noutăţi în structura teatrală şi în intrigă; 
ea ajunge însă la o caracterizare a personajelor cu totul deo- 
sebită, aprofundată şi verosimilă, o traduce în celebra melo- 
diozitate a efuziunilor lirice, în perfecțiunea lor muzicală 
(atit de strîns legate de meleagurile lui napolitane de baştină, 
şi de exemplul lui Sannazzaro care, în naraţiunea în latină 
Arcadia, a stabilit premisele unor largi transformări ale 
formei). 

Cu Aminta, teatrul pătrunde în jocul de societate, consti- 
tuie evoluţia lui logică, redă, prin mijlocirea transfigurării 
mitologice şi artistice, sentimentele care însufleţeau perso- 
najele de la Curte, în noile personaje ale rampei. 

Privind dincolo de schemele povestirii sale pastorale și con- 
siderind noua psihologie a personajelor create de Tasso, 
aspiraţiile lor, nostalgiile şi reacţiile lor în iubire, vom observa 
că în Aminta se pierd definitiv urmele tiparului plautian. 
care şi-a pus amprenta pe întreaga comedie erudită. Se trece 
de la intriga de situaţii la aceea de caractere, de la ciocnirea 
de pofte şi interese, la aceea dintre structurile lăuntrice. 

Pe scurt, reprezentaţia teatrală nu mai cultivă darul obser- 
vării exterioare realiste, ci dobindeste o valoare introspectivă, 
ca reflectare nemijlocită a unei lumi — lumea de la Curte — 
căreia îi place să se oglindească, să se descrie, să se judece. 
Aminta i-a dat, probabil, poetului un sentiment de vacanţă, 
de pauză, în munca asiduă dedicată compunerii marelui său 
poem epic. O glumă scrisă dintr-un condei, pentru a face 
pe plac protectorilor săi, pentru a le procura o seară de 
desfátare, într-una din « deliciile » casei d'Este unde se du- 
ceau vara să se odihnească (poate o insuliță de pe Pad, acum 


1 [erasalimul eliberat, care istoriseşte evenimentele din timpul primei cruciade, 
amestecînd date de cronică cu elemente supranaturale, după modelul lui Homer 
şi Virgiliu 

dispărută). Si poate cá reprezentaţia a fost pregătită de Tasso, 
cu una dintre primele companii de comici dell'arte*, cu trupa 
« Gelosi» şi Isabella Andreini 2. 

Povestirea este intrucitva schematicá si elementará. Silvia 
se arată a fi o nimfă crudă şi dispreţuitoare, îndrăgind doar 
vînătoarea. Aminta este îndrăgostit nebuneşte de ea, într-un 
fel destul de ridicol. Ca atare umple pădurile, colinele şi 
capul confidentului sáu Tirsis cu lamentările lui indurerate. 
Dafne, confidenta Silviei, incearcá in zadar s-o aducá pe 
drumul cel bun, proslávind bucuriile iubirii. Dafne folo- 
seste umorul, il presará cu mustrári severe, se lasá in prada 
unor efuziuni patetice si, din cînd în cînd, suspină si ea. 
Il iubeşte în taină pe Tirsis (iar în Tirsis, Tasso a vrut pro- 
babil sá se redea pe sine), care in schimb nici nu se gin- 
deste sá ia in serios legáturile amoroase, preferind amuza- 
mentele uşoare si superficiale, puţinul care ajunge pentru 
a înveseli, fără să lase urme şi mai ales răni. Cumintit de 
experienţe anterioare, el se ţine departe de pasiune şi îl 
sfătuieşte pe Aminta să nu mai ia lucrurile in tragic, să se 
aşeze la pindă şi s-o surprindă pe Silvia cînd se scaldă goală 
la vreun izvor. Deşi tremurind tot, Aminta îi urmează sfatul, 
dar ce-i este dat să vadă? Un satir care se năpusteşte asupra 
bietei nimfe. Îi sare imediat în ajutor, pune satirul pe fugă, 
o eliberează pe Silvia de legăturile cu care o strinsese agre- 
sorul ei, dar nimfa, în loc să-i mulţumească, fuge şi mai 
dispretuitoare. 

Bietului Aminta nu-i mai rămîne decit să se omoare. După 
ce a rătăcit zi şi noapte nemingiiat prin pădure, se suie pe 
o stincá şi se aruncă într-o prăpastie adincá; dar, din fericire, 
după cum era şi firesc, un tufiş îi opreşte căderea, salvindu-l. 
Se adună în fugă păstorii (căci toate personajele noastre închi- 
puie, în ficţiunea scenică, păstori din vechea Grecie) şi vine 
şi Silvia. Pentru moment nimfa îl crede mort. E cuprinsă 
de disperare, apoi sfirşeşte prin a se converti la ideea iubirii 
şi îl îmbrăţişează. Îndrăgostiţii sînt fericiţi cu toţii, în afară 
de înțeleptul şi bătrînul Elpino, veşnic îndrăgostit şi care 
şi-a luat misiunea de a ne povesti deznodámintul teatral. 
Venus coboară din cer după copilasul ei, Amor, ca să-l 
pedepsească pentru glumele lui răutăcioase, şi ca să slu- 


1 Actori care interpretau Commedia dell'Arte 
* A existat o întreagă familie Andreini, formată din actori, Isabella fiind soția 
267 directorului acestei trupe, numită + Gelosi » 


jească drept epilog pateticei povestiri. Apoi se întoarce în 
Olimp. 

Între acte, Tasso a compus în chip de intermezzo coruri 
lirice care aveau menirea, ca şi în tragedia greacă, să exprime 
consideraţii generale, dar şi idei personale ale poetului. Dintre 
acestea face parte celebrul cor care începe cu cuvintele, 
« O, frumoasă vîrstă de aur», culme lirică a literaturii 
italiene, considerat pe drept cuvint cheia ideologică a Amintei 
şi interpretat în cele mai diferite chipuri de către cei care 
s-au ocupat cu studierea lui Tasso. Poetul exprimă în acest 
cor o nestăvilită nostalgie pentru o viaţă în mijlocul naturii, 
eliberată de orice sclavie socială, de orice compromis apă- 
sător (aceeaşi nostalgie o exprimă indirect şi personajele sale 
în cursul dramei). Ascunde oare această aspirație à la Rous- 
seau o dorință de a transforma propria lume a autorului, 
de a-i purifica şi insánátosi legile? Sau ne aflăm poate doar 
in faţa unei atitudini de origine literară, a unei complezente 
estetizante? Ambele aspecte par îmbinate în mod inconştient. 
Presimţirile se confundă cu ecourile umaniste, cu sentimentul 
de respect față de lumea clasică. Tasso este situat pe unul 
din versanţii cei mai dramatici ai istoriei, iar viaţa lui a 
fost din pricina aceasta plină de un zbucium dureros. Piesa 
lui, Aminta, este o clipă de tinereţe cu nevinovăția ei si 
cu o scurtă dar profundă fericire. 

Climatul de rafinament literer se armonizează cu idealizarea 
vieţii de Curte, cu politeţea şi psihologia ei sensibilă. În 
acest sens, Aminta constituie . o alegorie maliţioasă a unei 
anumite vieţi de Curte, pentru care a fost scrisă. În fiecare 
din personajele povestirii se poate recunoaşte un personaj 
real de la Curte. Insinuanta urzeală de aluzii nu stirbeste 
însă întru nimic lirismul pasionant al operei, care nu este 
o dramă în sensul teatral al cuvintului. Personajele constituie 
momente ale acestei intensități lirice care, prin intermediul 
lor, se condensează în situaţii emotive particulare. Succesul 
Amintei a fost destul de mare, atit în [talia cit şi în stră- 
inătate. În Franţa, exemplul său va exercita o anumită influ- 
entá asupra dezvoltării ulterioare a genurilor care au dus la 
marea înflorire a tragediei din secolul al şaptesprezecelea. 
La Ferrara, opera va avea o urmare imediată în Pastor fido 
(Păstorul credincios) de Giambattista Guarini. (1538— 1612), 
rezultatul unei munci de un deceniu si publicată în 1590. 
Lucrarea a fost denumită de autorul ei « tragicomedie » pentru 
că, după cum explică el însuşi, ia de la tragedie măreţia 

personajelor, verosimilitatea povestirii şi desfăşurarea acţi- 
unii, plină de zbuciume, surprize si primejdii, iar de le co- 
medie ia «risul fără dezmăţ, glumele modeste, lumea ima- 
ginară, deznodámintul fericit şi, mai ales, forma comică». 
Și desigur aceasta a dorit el să realizeze prin tragicomedia 
sa plină de elemente descriptive şi decorative, care se revarsă 
în pauze lirice şi muzicale. Relieful dramatic se dizolvă în 
agreabila strălucire a culorilor si în fastul imaginilor, prin 
tonuri ce exprimă intensa şi oarecum molatica senzualitate 
care străbate întreaga povestire. Singurul element teatral viu 
al acestui ansamblu este Corisca, femeia senzuală, care nu-şi 
ascunde dorinţa de a plăcea, justificînd-o chiar prin îndemnul 
de a profita de darurile trecătoare ale tinereţii. Prin struc- 
tura sa intimă şi transfigurarea artistică pe care o generează, 
personajul acesta se apropie de multe eroine tragice ale seco- 
lului al XVII-lea francez. 

Genul pastoral va da apoi naștere melodramei, prin inter- 
mediul acestor modele, mulţumită inspiraţiei şi mijloacelor 
lui Claudio Monteverdi !. 


1 Compozitor italian (1567— 1643), a adus numeroase inovaţii teoretice, fiind 
considerat primul exponent al muzicii moderne şi creatorul melodramei 


ILUSTRATII 





1. Dans si procesiune 
funerară. Basorelief 
egiptean din perioada 
dinastiei a XIX-a. Mu- 
zeul din Cairo 


2. Dionysos 








8. Cortegiu dionisiac de pe un vas antic. Paris, 
Luvru 


9. Másti antice de teatru. Muzeul National din 
Copenhaga 








10. Statuetá de ceramicá reprezentind o 
dansatoare. Muzeul National din Taranto 


11. Centauri cu másti silenice pe un vas 
attic. Muzeul Arheologic din Florenta 


12. Báncile notabilitátilor la Teatrul lui 
Dionysos din Atena 

















13. Eschil 


14. Pregătirea unui 

spectacol în epoca lui 

Eschil. Vas attic, deta- 

liu. Muzeul Arheolo- 

gic Naţional din Fer- 
rara 


15. Egist şi Clitemnes- 

tra în Agamemnon de 

Eschil, reprezentată 

de Teatrul Naţional 
Grec 


16. Hoeforele de Eschil 
la Teatrul din Siracuza 

17. Scenă din piesa lui Eschil, Eumenidele la Teatrul 
din Siracuza 


18. Apollo îl apără pe Oreste de Erinii. Imagine 
de pe un vas italiot 


19. Agamemnon de Eschil la Teatrul din Siracuza 





20. Sofocle 


21. Scená din Oedip Rege de So- 
focle, in interpretarea unor artisti 
ai Teatrului National Grec 


22. Electra lui Sofocle la Teatrul 
din Pireu 


23. Oedip si Sfinxul; de pe o 
cupá atticá. Muzeul Pontifical al 
Vaticanului. 

24. Clitemnestra omo- 

rind-o pe Casandra. Cupá 

attică. Muzeul Arheologic 
Naţional din Ferrara 


25. Euripide 


26. Teatrul din Siracuza 
în timpul reprezentării 
piesei Hecuba de Euripide 


27. Hecuba lui Euripide 
la Teatrul din Siracuza 
(1962) 


28. Scenă din Medeea lui 
Euripide în interpretarea 
Teatrului Naţional Grec 

29. Aristofan 


30. Statuetá de actor co- 
mic. Paris, Luvru 


31. Broastele lui Aristofan 
in interpretarea Teatru- 
lui National Grec 


32. Lisistrata lui Aristofan 
in interpretarea Teatrului 
National Grec 

33. Menandru 


34. Actori comici. Figuri de 
pe un vas antic din Campania 


35. Mască fliacică. Muzeul Na- 
tional din Taranto 


36. Statuetá de actor. Paris, 
Luvru 


37. Sileni si bacante de pe o 
cupă atticá. Londra, British 
Museum 

38. Planul teatrului construit la Roma în timpul lui Pompei 
39. Măști de teatru de la Pompei. Muzeul Naţional din Neapole 
40. Soldatul fanfaron, de Plaut la Teatrul din Ostia 


41. Amfitrion de Plaut la Teatrul din Ostia 











42. Medalion cu chipul lui Terentiu 


43—44. Personaje din piesele Eunucul si Soacra de Terentiu, din 
Cod. Vatic. Lat. 3868. 


45. Scená din Andria lui Terentiu, din Cod. Vatic. Lat. 3868 


46—47. Personaje din Eunucul lui Terentiu (din Cod. Vatic. 
Lat. 3868) 

FROLLO GUS 


48. Scenă din Phormio de 
Terentiu, din Cod. Vatic. 
Lat. 3868 


49—50. Scená si prolog 

din piesa Adelphoe de Te- 

rentiu, din Cod. Vatic. 
Lat. 3868 


51. Scena teatrului din Sa- 
bratha (oras fenician de 
pe coasta Tripolitaniei) 




















52. Seneca 


53. Vestigii ale teatrului 
din Dougga (Tunis) 


54— 55. Ilustrații la volu- 

mul scrierilor lui Teren- 

tiu tipárit la Grüninger 
in 1496 


56. Leon Battista Alberti. 
Medalion lucrat de Mat- 
teo de Pasti 








57. Aspectul unui tea- 

FROTTOLA DVN PADRE 


Che hauena due figliuoli, vn buono chiamato Benc- 
dero, & l'altro cantio chiamato Antonio. 
Naoaamente R iftampara . 

tappre Srephano de Alefsua!la Libra 
HC oualeftoym calletelfa bifía,a! Fon- 


[i Padre chiama Antonio, 
& dice. 


Ntanid, 
A Antnaio rifponde 
chi chiama? 


E padse dice. 

Antonia rifponde . 
meier fi, 
El padre dice. 
4 che fa, 
Fa niente, 0h fà, 
Rifponde Antonio « 
ftudia la lezione. 
E! padre dice. 
Perche pi'ha difcrezione, 
& vuoicimparar preilo , 
loti ricordo que(to 
the tempo vola uia , 
N: huom fu,ne mai fia, 
(dict vedels tornare , 

61. Angelo Beolco, zis «Ruzante». Gravură din 
secolul al XVII-lea a lui G. F. Tomasini 


62. Portretul lui Lodovico Ariosto într-o ediţie a 
piesei Lena (Veneţia, 1535) 


63. Frontispiciul piesei La Moscheta de Ruzante 
64. Frontispiciul unei ediţii a Comediilor lui Ariosto 


65. Frontispiciu la Frottola unui tată care avea doi 
feciori (un fel de dispută între Ingimfare si Umilinţă) 

. Interiorul teatrului duca! din Sabbioneta 


Frontispiciul piesei Mătrăguna de Machiavelli 
(Venetia, 1554) 


. Frontispiciu la editia din 1588 a comediilor lui 
Aretino 


. Scenă din Mătrăguna de Machiavelli in interpre- 
tarea actorilor români, 1957 

70. lustratie cu decoruri pentru piesa Gli Inganni a lui C. Gonzaga 


71. Sebastiano Serlio, decor de satirá: «pentru reprezentarea sati- 

relor, în care sînt mustrati (sau mai bine-zis íntepati) toti cei care 

trăiesc în desfriu... De aceea este lesne de înțeles că asemenea 

libertate nu le este îngăduită decit unor personaje care vorbesc neres- 

pectuos, cum s-ar zice, unor oameni de la țară, căci Vitruviu, vorbind 

despre decoruri, spune că acestea trebuie să fie împodobite cu copaci, 
bolovani, dealuri, munți...» 


72. Sebastiano Serlio, decor de comedie: «ale cărui clădiri trebuie 
să fie locuinţele unor persoane particulare, de pildă avocaţi, negustori, 
paraziți si alti asemenea cetățeni. In orice caz, să nu lipsească nici 
casa codoasei (Rufiana), nici birtul...» 

Arte si civilizații 





Istoria 
teatrului 





Istoria teatrului universal a lui Vito Pandolfi este mai putin un 
«manual», sau un «tratat», cát o «serie de strálucite eseuri asupra 
diferitelor momente ale istoriei teatrului, legate intre ele prin grija 
continuá a autorului de a plasa teatrul in istoria civilizatiilor si a 
societátilor». Este o operá de intinsá eruditie si totodatá de atitudine 
personalá, de stringentá logicá dar si de entuziasm. O impunátoare 
lucrare a unui istoric, cercetátor si teoretician al teatrului, dar si a unui 
practician al scenei. O creatie a unui savant cercetátor de bibliotecá, 
dar totodatá a unui remarcabil regizor. Simbioza - fericita simbiozá — 
se resimte permanent în structura acestei strălucite opere a 
istoriografiei teatrale contemporane. 


Ovidiu Drimba 





